
Pratarmė 


Štai vėl išleista vertinga knyga apie vaikų auklėjimą ir pateikiami naudin- 
gi pavyzdžiai tėvams. „Laimingi vaikai“ — populiari Amerikoje knyga, 
kurios parduota daugiau kaip pusė milijono egzempliorių. Tai, kad šiuo- 
laikiniams tėvams praktinių rekomendacijų apie vaikų ugdymą šiandien 
reikia dar daugiau negu tuomet, kai knyga pasirodė pirmą kartą, abejonių 
nekyla. Išversta į daugelį kalbų, ji pasklido po visą pasaulį. Tokia sėkmė 
rodo, kad visi tėvai susiduria su tokiomis problemomis ir kad knygoje 
siūlomi būdai apskritai tinka įvairiausiems žmonėms. 

Nors knyga pirmą kartą buvo išleista 1964 metais, bet ir dabar ji ak- 
tuali ir naudinga. Rudolfas Dreikursas, būdamas Alfredo Adlerio pase- 
kėjas, pirmasis drąsiai rėmė tėvų mokymą ir ragino demokratiškai auklėti 
vaikus. Kaip ir anuomet, knyga imasi šiandienos problemų, kurios kyla 
suglumusiems ir pasimetusiems tėvams, suvokiantiems, kad jau nepa- 
kanka derinti meilę ir tradicinį vaikų auklėjimą. Iš tiesų reikia ir naujų 
gebėjimų, ir demokratiškų veikimo būdų. 

Čia siūlomi paprasti ir lengvai perimami metodai. Skaitydami tėvai 
įsitikins, kad šeimoje gali daug ką pakeisti ir pasiekti didesnės darnos. 
Knygoje pateikiamos idėjos vertingos visiems tėvams ir nesvarbu, koks 
jų išsilavinimas. Įvairių visuomenės sluoksnių ir profesijų skaitytojai re- 
aguoja vienodai: „Šios idėjos ir būdai tokie akivaizdūs, tokie išmintingį! 
Kodėl aš anksčiau taip negalvojau?“ 

Atsakyti į klausimus iš dalies padeda mūsų kultūra ir platesnis žvilgs: 
nis į visuomenę, kurioje gyvename. Mūsų visuomenė, kaip visumą, sklei: 
džia įvairiausias idėjas. Mes gyvename tokiu metu, kai norime demokra. 
tiškai sutarti ir elgtis su kitais, bet dar nesame atsikratę įsitikinimo, kac 
bendraujant neišvengiamai atsiranda konkurencija, užimama žemesnė ai 
pranašesnė padėtis. Nors nuoširdžiai siekiame santykių, pagrįstų pasi- 
tikėjimu ir gera valia, tačiau itin paplitusi nuomonė, kad elgesio norma 
yra konfliktas, o bendradarbiavimas — tik išimtis. Suaugusieji gali skųstis, 
kad paaugliai neklusnūs ir namie pasitaiko kivirčų. Jie netiki, kad yra ir 
taiki alternatyva. Kaip individai ir kaip visuomenė mes jaučiamės pasi- 
metę, abejojame savo nuomone ir neryžtingai keliame didesnius reika- 
lavimus — lygybės ir pagarbos. Norime, kad mus gerbtų, bet nežinome, 
kaip gerbti kitus. 

Ši knyga tikrai padeda tėvams ir vaikams kurti abipusę pagarbą. Tai- 
kydama knygoje skelbiamas idėjas ir metodus, šeima išmoks džiaugtis 
vienas kitu, viskuo dalytis, veikti kartu. Be abejonės, ji pastūmės parodyti 
savo meilę daugeliu būdų. Juk nei tėvai, nei vaikai nėra tironai, kiekvie- 
nas geba išmokti ir padrąsinti kitą. 

Matome, kad daugelis šeimų tiesiog nuleidžia rankas, bet tai nėra ne- 
išvengiama. Knygoje pateikiamus metodus gali taikyti ir ta šeima, kur yra 
tik vienas iš tėvų; patėvis ar pamotė; apskritai tokia, kuri nėra tradicinė 
šeima. Knyga buvo parašyta tuomet, kai dauguma šeimų turėjo tėvą ir 
motiną — tėvas pelnydavo duoną, motina augindavo vaikus, o visokiau- 
sių šeimos modelių atsirado vėliau. Čia siūlomi būdai veiksmingi bet ko- 
kiai šeimai, nes jie grindžiami patikimais psichologiniais principais. Gerų 
rezultatų gali tikėtis ir vieniši tėvai, ir poros, jei tik jie supras principus ir 
pasinaudos šios knygos patarimais. 

Daugelis tėvų išbandė visokiausių būdų stengdamiesi, kad jų vaikas 
augtų laimingas. Jie vaiką lepina, aprėkia ar baugina, o kitokių būdų 
nežino. Pateikiami naudingi elgesio pavyzdžiai pagal Adlerio ir Drei- 
kurso bei jų bendradarbių metodiką kiekvieną tėvą ar motiną galės pa- 
daryti geresnį vaikų auklėtoją. Knyga skaitoma lengvai, aprašoma, kaip 
išmokti suprasti vaikus ir padėti jiems tapti naudingais visuomenės na- 
riais. 

Pirmosios demokratijos pamokos prasideda namie. Mokymasis būti 
gerais piliečiais taip pat prasideda namie. Kai suaugusieji žino, ką reikia 
daryti, tada ir vaikai išmoksta geriau elgtis ir labiau pasitikėti, įgyja dau- 
giau atsakomybės. Suaugusieji turi žinoti, ką reikia daryti. Taigi ši knyga 
ir perteiks tą žinojimą; ir tėvai, ir vaikai tikrai gaus iš to naudos. 

Šioje knygoje pasitaiko pavyzdžių, kurie atrodo pasenę. Kai kurie 
metodai, apsaugodavę tuo metu, kai knyga rašyta, dabar jau nebepagel- 
bės. Pavyzdžiui, nuvažiavus į parduotuvę, motinai siūloma palikti vaikus 
automobilyje. Dabar taip patarti jau nebegalima. Kitas atvejis — tėvams 
neilgam kur nors išvažiuojant, patariama vaiką palikti namie. Šiais ne- 
ramiais laikais tai jau nebepriimtina. Išeitis, išvaduojanti tėvus nuo ne- 
sibaigiančių grumtynių su vaiku „kuris kurį“; — į namus ateinanti auklė. 
Vaikas turi žinoti, kad tėvai nėra nuo jų priklausomi, bet vaiko saugumas 
taip pat turi būti užtikrintas. 

Skaitytojui reikia nuovokumo. Konkretūs siūlomi auklėjimo metodai 
gali kisti, jie priklauso nuo kultūros ir įvairių kitų veiksnių. Svarbu žinoti 
tą aplinką, kurioje knyga buvo rašoma. Autorius pirmas palaikytų nuo- 
monę, kad būtina remtis nuovokumu ir blaiviu protu, visad atsižvelgti į 
tokias aplinkybes kaip laikas ir vieta. Tai, kas tam tikru laiku ir tam vie- 
toje tinkama, gali nebetikti kitu metu ir kitoje vietoje. 

Tokias reikalingas idėjas ir metodus atskleidžianti knyga labai padrą- 
sina ir padeda laimingiau gyventi tūkstančiams šeimų. Ir tėvai, ir vaikai 
suvokia, kad yra ir kitų būdų, o ne vien tik „arba pasiduoti, arba kautis“. 
Bendradarbiavimas, abipusė pagarba, bendri sprendimai įmanomi, dėl 
to ne tik tėvai laimingesni, dėl to laimingi vaikai. 


EVA DREIKURS FERGUSON 


Pietų Ilinojaus universitetas 


Edvardsvilis, Ilinojus 

Siuolaikinė dilema 


Ponia Prais įpylė kavos savo kaimynei p. Albani ir atsisėdo paplepėti. 
Į virtuvę įsiveržė septynmetis Markas, o paskui jį penkiametis Tomas, 
Įįgudusiais judesiais Markas užsiropštė ant sekcijos staliuko ir atidarė vir- 
šutines spintelės duris. Mėgdžiodamas Tomas padarė tą patį. 

Motina sušuko: 

— Nulipkit! Aš jums sakau! 

— Mes norime svilarožių! — šūktelėjo Markas. 

— Dabar svilarožių negalima. Tuoj bus pietūs. Greitai nulipkit! 

Markas griebė maišelį svilarožių ir liuoktelėjo nuo staliuko. Tomas 
nusekė iš paskos. Jis išplėšė iš Marko maišelį ir abu berniukai išbėgo iš 
virtuvės. P. Prais pavymui riktelėjo: 

— Sugrįžkit! Sakiau, kad negalima! 

Su šiais žodžiais durys užsitrenkė. 

P. Prais atsisuko ir tarė savo viešniai: 

— Oi! Tie vaikai! Aš tiesiog nežinau, ką daryti. Visą laiką jie elgiasi 


kaip laukiniai indėnai. Nė minutės ramybės. 


Dažnai nežinome, kaip elgtis su savo vaikais. Rodos, visur ir visada jie 
įkyrūs ir bjaurūs. Kai šeimos išeina pasilinksminti į atrakcionų parkus, 
retai kam pasiseka gerai praleisti laiką — susijaudinę ir pervargę vaikai 
rėkia, prašo dar kartą pavažinėti. Susinervinę tėvai draudžia, bet pas- 

kui nusileidžia. Jie rausiasi po kišenes ir išleidžia žymiai daugiau pinigų, 
nei buvo planavę. Išdykę neklaužados čia pat gauna pylos. Galų gale 
mamos nutempia besipriešinančius vaikus, visi pareina namo ir stebisi, 
kurių galų ten ėjo. 

Ir restoranuose mūsų atžalos dažnai elgiasi bjauriai. Garsiai reikalau- 
dami dėmesio ir be atvangos lakstydami aplinkui jie erzina ne tik tėvus, 
bet ir kitus pietaujančius. Nenuoramos atsisako valgyti, kol jų meiliai 
paprašai. 

Dažnai prekybos centruose vaikai žaidžia su sukamomis durimis ir 
turėklais, laksto perėjomis pirmyn ir atgal, reikalauja ypatingo dėmesio, 
o kai jie sudraudžiami, rėkia arba puola į isteriją. 

Beveik visose viešose vietose girdime piktų, reikalaujančių, audringai 
šaukiančių vaikų, kuriems atsako išvargę, pikti ir nusivylę tėvai, riksmus. 

Namuose mūsų mažieji neklaužados rodo apgailėtiną bendra- 
darbiavimą. Daugelis iš jų apskritai atsisako padėti tvarkytis namuose. Jie 
triukšmauja, blogai elgiasi, būna neatidūs, irzlūs. Jie rodo nepagarbą tė- 
vams ar kitiems suaugusiesiems, dažnai įžeidžia, o mes su tuo taikstomės. 

Taigi mūsų vaikai visiškai nepaklusnūs, o mes jaučiamės bejėgiai. 
Norėdami išmokyti juos bent jau menkiausios tvarkos, prašome jų, mal- 
daujame, meilikaujame, baudžiame ir „kyšininkaujame“. Viena senelė 
sielvartaudama pasakė: „Vaikams niekas neberūpi!“ Be galo įžūlus el- 
gesys tapo toks įprastas, kad jau laikomas visai normaliu. „Tokie jau tie 
vaikai“, — teigia dažnas. 

Net ir mokykloje daugelis moksleivių visai nesistengia mokytis. Mo- 
kytojai prašo tėvų priversti savo atžalas ruošti namų darbus, bet jie neži- 
no, ką patarti, kad tai būtų atlikta be kovos ir grumtynių. 

Antraštės dažnai rėkte rėkia apie rūpesčių keliančius vaikus. Nusikals- 
tamas elgesys būdingas vis jaunesnio amžiaus vaikams. Teisėjai reikalau- 
ja, kad tėvai neleistų vaikams naktimis vaikščioti gatvėmis, bet nesuge- 
ba nurodyti, kaip šitai padaryti. Visoje šalyje mokslininkai apie jaunimo 
nusikalstamumą prirašė krūvas popieriaus, bet pasiūlė labai mažai būdų, 
kurie padėtų tuos trūkumus pašalinti. 

Daugelis tėvų nusivilia ir pasimeta. Jie tikisi išauginti laimingus ir 
paklusnius vaikus, žinančius savo vietą. Vietoj to jie mato savo vaikus 

nepatenkintus, apimtus nuobodulio, nelaimingus, viską niekinančius ir 
net nusikalstančius. Negana to, pediatrai ir psichiatrai skelbia apie vis 
didėjantį „sugadintų“ vaikų skaičių. 

Norėdami rasti išeitį, tėvai įsitraukia į vaikų tyrimų kursus, grupi- 
nes diskusijas, paskaitas, skaito labai daug knygų, pamfletų ir įvairiausių 
straipsnių, šią milžinišką tėvų švietimo programą mažai kas pripažįs- 
ta. Atrodo, kad galimybė pakeisti vaikus prarasta. Praėjusių kartų ne- 
reikėjo mokyti, kaip auklėti jaunimą. Kas gi atsitiko? Anksčiau vyravo 
bendros, visuomenės priimtos tradicijos. Kiekviena šeima laikėsi tam 
tikros schemos. Tik mūsų laikais prireikia kurti plačią tėvų švietimo 
programą. Kodėl? 

Dažnai sakoma, kad šiandieniai sunkumai atsirado dėl suaugusiųjų 
nesaugumo, emocinio nestabilumo ar nesubrendimo, dėl gerų pavyz- 
džių, moralės, socialinių vertybių ir religingumo stokos. Mes tikrai ma- 
tome, kad pakito dorinių vertybių suvokimas, bet moralinės mūsų verty- 
bės dabar yra galbūt net aukštesnės negu anksčiau. Šitai liudija didėjantis 
susirūpinimas „socialiniu blogiu“. 

Kalbėdama apie saugumą, kiekviena karta rasdavo savo laikotarpio 
nesaugumo ir įtampos priežasčių, tai būtų Pirmasis pasaulinis karas, de- 
presija, Antrasis pasaulinis karas ar atominis ginklas. 

Nemažai girdime apie nebrandumą - tai taikoma ir tėvams, ir jų vai- 
kams. ,„Brandumas“ — terminas, kuris paprastai vartojamas nurodant 
„nevaikišką“ situaciją. Be to, pabrėžiama, kad vaikystėje ir vaikiškume 
yra tam tikras menkavertiškumas. Dėl „gerų manierų“ ar prisidengdami 
„Socialiniu prisitaikymu“, mes, regis, labiau vertiname išorę negu tikrus 
jausmus. Iš tikrųjų brandumas reiškia visapusišką augimą ir visų turimų 
galimybių panaudojimą. Tik nedaugelis suvokia, kad tai yra gerai. Juk au- 
gimo ir raidos tobulumo siekiame visą gyvenimą. Kodėl to reikalaujama 
jaunystėje ir paauglystėje? 

Suaugusieji niekada vaikams nebuvo sektinas pavyzdys. Anksčiau 
vaikui tiesiog nebuvo leidžiama daryti to, ką darė „dideli“. „Daryk taip, 
kaip aš sakau, bet ne kaip darau!“ Kalbant apie religiją, dvasininkai 1r la- 
bai religingi tėvai turėjo tų pačių sunkumų su savo vaikais, kaip 17 mažiau 
tikintys jų kaimynai. Sekmadieninės mokyklos dažnai primena nekon- 

troliuojamų vaikų beprotnamius. Kiekvienos tokios mokyklos prižiū- 
rėtojas gali patvirtinti, kad esti ir bendro elgesio problemų, o kai kurie 
moksleiviai rimtesnių sunkumų. Problemų priežastys slypi kažkur giliau. 
Po visu tuo slepiasi tikrovė, sakanti, kad 25 nežinome, kab elgtis su savo 
vaikais, nes tradiciniai auklėjimo metodai nebeveikia, o mes vis dar neat- 
radome naujų metodų. 

Kiekviena kultūra ir civilizacija susikuria tam tikrą vaikų auklėjimo 
būdą. Lyginamosios primityvių visuomenių studijos pateikia puikią ga- 
limybę nustatyti tradicijų svarbą. Kiekviena gentis turėjo savas tradicijas 
ir vaikus auklėjo skirtingai. Taigi kiekviena gentis išsiugdė savas elgesio 
normas, būdą ir asmenybes. Kiekviena kultūra savitai sprendė gyveni- 
me iškilusias problemas ir savaip elgėsi tam tikromis situacijomis. Bet 
kiekvienas vyras ir moteris, kiekvienas vaikas labai gerai žinojo, ko gali 
tikėtis. Jų elgesį lėmė tradicijos. 

Vakarų kultūra, palyginti su primityvių bendruomenių kultūra, yra 
gerokai sudėtingesnė, bet vis dėlto ir ji turi tradicinį vaikų auklėjimo 
modelį. Kiekvienoje šeimoje buvo įprastas požiūris: „Vaikai turi būti 
matomi, bet negirdimi“. Vaikų elgesio standartai visur buvo tie patys. 
Tačiau demokratėjimas ir jo poveikis tarpusavio santykiams labai pa- 
keitė Vakarų kultūrą. Nuo karalių ir vergų laikų bei Didžiosios laisvių 
chartijos paskelbimo, per Prancūzijos 17 Amerikos revoliucijas, pilietinį 
karą ir iki dabar žmonija pamažu suvokė, kad žmonės sukurti lygūs ne 
tik prieš įstatymą, bet ir tarpusavyje. Tokio augimo prasmė yra ta, kad 
demokratija yra ne tik politinis idealas, bet ir gyvenimo būdas. Visa greitai 
kinta, bet mažai kas supranta šių pokyčių esmę. Mūsų socialinę atmos- 
ferą pirmiausia pakeitė demokratija. Ir tik demokratija tradicinius vaikų 
auklėjimo metodus pavertė pasenusiais. Nebeturime valdovų, kaip au- 
tokratinėje visuomenėje, iš kurios mes visi ir kilome. Lygiateisių žmo- 
nių bendruomenėje vienas kito negali valdyti. Lygybė reiškia tai, kad 
kiekvienas laisvai apsisprendžia kaip elgtis. Autokratinėje visuomenėje 
valdovas buvo viršesnis ir galėjo priversti kitus jam paklusti. Tais laikais 
kiekvieną šeimą valdė tėvas. Šiandien taip nėra. Kai moterys paskelbė 
lyčių lygybę, ne tik vyrai prarado galimybę vadovauti žmonoms, bet ir 
abu tėvai neteko įtakos savo vaikams. 

Taip prasidėjo visuotinė socialinė suirutė, kurią dauguma jautė, bet 
ne visai suprato. Be to, paveiktos ir kitos mūsų socialinės veiklos sferos. 
Valdymas ir darbas vis labiau virsta lygiųjų bendradarbiavimu. Juodao- 
džių lygiateisiškumas taip pat yra socialinė problema, kurią aštrina di- 
dėjantis demokratijos suvokimas. Tokie socialinės struktūros pokyčiai 
daug greičiau priimami negu subtilios naujovės — moterų ir vaikų lygy- 
bės reikalavimas. 

Išgirdę nuomonę, kad socialine prasme vaikai yra lygūs su suaugu- 
siaisiais, pastarieji paprastai jaučiasi labai įžeisti. Tokią galimybę jie piktai 
neigia: ,Nejuokaukit! Aš suprantu ir žinau daugiau negu mano vaikas. 
Kaip jis gali būti lygus man?“ Ne. Aišku, kad ne. Ne žiniomis, ne patir- 
timi ir ne įgūdžiais. Net ir tarp suaugusiųjų šitie dalykai neapibrėžia ly- 
gybės. Lygybė nėra visų suvienodinimas! Tai reiškia, kad žmonės, nepai- 
sant visų jų asmeninių skirtumų ir galimybių, turi lygias teises į orumą 
ir pagarbą. Įsitikinimas, kad esame pranašesni už savo vaikus, kyla iš 
mūsų kultūrinio paveldo ir įsitikinimo, kad nuo gimimo vieni žmonės 
užima žemesnę, o kiti — aukštesnę padėtį, kuri priklauso nuo pinigų, 
lyties, odos spalvos, amžiaus ir išminties. Jokios individo galimybės ar 
išskirtiniai bruožai negali suteikti viršenybės ar teisės dominuoti. 

Yra dar vienas dalykas, kuris gali leisti manyti, jog turime būti aukš- 
čiau savo palikuonių. Galime slapta abejoti savo verte, giliai širdyje jaus- 
tis neatitinką pasirinktų idealų. Taigi lygindami save su bejėgiu vaiku, 
mes galime puikiai jaustis! Bet tai tik iliuzija. Iš tikrųjų mūsų vaikai daž- 
nai geba daug daugiau už mus ir daugeliu atvejų stengiasi mus pralenkti. 
Ši lygybės koncepcija bręsta mūsų kultūroje, nors mes to nesuvokiame 
ir nesame visiškai pasirengę ją priimti. 

Vaikai labai jautriai reaguoja į socialinį klimatą. Jie greit pasigavo idė- 
ją turį tokias pat teises kaip ir visi kiti. Jie jaučiasi lygūs su suaugusiai- 
siais ir visiškai netoleruoja autokratinių tarpusavio santykių. Tėvai taip 
pat pamažu pradeda suvokti, kad jų vaikai tapo lygiateisiai, ir vis rečiau 
vadovaujasi auklėjimo formule: „Daryk taip, kaip sakau“. Deja, jiems 
trūksta naujų auklėjimo būdų, pagrįstų demokratiniais principais, kuriais 
remdamiesi galėtų socialiai parengti vaikus demokratiškam gyvenimui. 
Taigi šiuo metu ir susiduriame su tokia dilema. 

Švietėjai pripažįsta socialinį autokratinių santykių, paremtų vyresny- 
be, pavaldumu, dominavimu ir paklusnumu, pokytį demokratiniuose ly- 
gių asmenų santykiuose. Jie iš tiesų siekia būti demokratiški. Tačiau tokių 
principų taikymą yra apėmusi sumaištis, dėl kurios anarchiją painiojame 
su demokratija. Daugeliui demokratija reiškia pasirinkimo laisvę. Dėl to 
mūsų vaikai atmeta bet kokius draudimus — jie laikosi teisės daryti ką 
nori. Galbūt tai yra leidimas, bet tikrai ne laisvė. Jeigu kiekvienas šeimos 
narys elgtųsi taip, kaip nori, namai būtų pilni tironų ir galiausiai anar- 
chijos. Kai kiekvienas elgiasi savo nuožiūra, atsiranda trintis, griaunanti 
ryšius tarp Žmonių ir sukelianti konfiktus. Dėl nuolatinės nesantaikos 
įsivyrauja įtampa, pyktis, nervingumas ir irzlumas, klesti ir visi kiti neigia- 
mi socialinio gyvenimo bruožai. Laisvė yra demokratijos dalis, bet lieka 
subtili problema — mes negalime būti laisvi negerbdami kitų laisvės. O 
tai dažnai nepripažįstama. Negali džiaugtis laisve, jeigu jos neturi tavo 
kaimynas. Norėdami, kad kiekvienas būtų laisvas, turime įsivesti tam ti- 
krą tvarką, t. y. kai ką apriboti ir kai kam Įsipareigoti. 

Laisvė neatskiriama nuo atsakomybės. Aš esu laisvas — galiu vairuo- 
ti mašiną. Bet jeigu važiuodamas į šiaurę vienpusiu eismu jausiu lais- 
vę pasukti į pietus, ji greitai pasibaigs. Vadinasi, vairavimo laisvė apima 
įsipareigojimus apribojimams dėl bendrų saugumo taisyklių. Tai reiškia, 
kad galime būti laisvi tik esant /varkai. Ši tvarka nėra primetama — jos 
reikia paisyti visų labui. 

Įprasta praktika, pagal kurią vaikams suteikiama neribota laisvė, pa- 
verčia juos tironais, O tėvus — vergais. Vaikai džiaugiasi jiems suteiktomis 
laisvėmis, O tėvai už tai prisiima visą atsakomybę! Vargu ar tai galime lai- 
kyti demokratija, jei tėvai atperka vaikų kaltes, priima jų įžeidimus, vykdo 
daugybę reikalavimų ir, negana to, neturi jiems įtakos. Vaikai nesupranta, 
kas juos erzina, jaučia, kad nėra apribojimų, kuriais galima vadovautis. 
Jiems svarbiau pasiekti savo, negu mokytis principų ir paisyti suvaržymų, 
reikalingų gyvenant grupėje. Dėl to esantis bendruomenės jausmas ar 
rūpinimasis šalia esančiais žmonėmis neatsiranda. Tai sukelia sumaištį 
ir vaikų nesugebėjimą adaptuotis. Tikslūs apribojimai suteikia saugumą 
ir galimybę veikti socialinėje struktūroje. Be viso šito vaikas jaučiasi vi- 
siškai pasimetęs. Nuolat atnaujinamos pastangos „surasti save“ įgauna 

griaunamąją kryptį, kuri būdinga daugeliui mūsų nelaimingų ir viską nie- 
kinančių vaikų. Dabar aiškėja, kodėl laisvės sąvoka apima ir tvarką — lais- 
vės negali būti be tvarkos. 

Norėdami padėti savo vaikams, mes turime pasenusį autokratinį pa- 
valdumo metodą pakeisti nauja tvarka, paremta laisvės ir atsakomybės 
principais. Nebegalime versti vaikų tik paklusti. Juos reikia skatinti ir 
drąsinti savanoriškai laikytis tam tikros tvarkos. Pasenusias tradicijas tu- 
rime keisti ir auklėti vaikus naujoviškai. 

Kituose skyriuose pateiksime principų, kuriuos radome daugelį metų 
dirbdami su tėvais ir vaikais. Mūsų vaikų auklėjimo centrai — tai žmonių 
santykių laboratorijos, kuriose galime patikrinti savo nuostatų veiksmin- 
gumą. Visų pirma reikės išdėstyti esminius reikalavimus, kaip gyvenant 
šeimoje būti lygiais. Kol pagrindinius principus paversime tradicija, pri- 
reiks daug laiko ir pastangų. Bet be jų neįmanoma ištaisyti dabartinės su- 
maišties ir nevaisingo suaugusiųjų elgesio su savo vaikais. Būtina žinoti, 
kad kai tik demokratija pradeda veikti kokioje nors pasaulio šalyje, kur 
žmonės gyveno autonominėmis kultūrinėmis sąlygomis, ir kur vaikai 
elgėsi pagal savo aplinkos kultūrinį šabloną, jie pradeda lygiai taip pat 
blogai elgtis ir sukelia visiškai tokį pat tėvų ir mokytojų nusivylimą, kaip 
ir tose šalyse, kuriose demokratija išsivysčiusi. 

Supraskime vaiką 


Šešerių metukų Bobis sėdėjo prie stalo ir piešė spalvotais pieštukais, o 
jo Mama tuo metu planavo savaitgalio valgiarašų. Staiga berniukas ėmė 
trepsėti. „Baik“, — piktai subarė mama. Patraukęs pečiais Bobis pakluso, 
bet greit vėl pradėjo išdykauti. Motina dar kartą perspėjo: „„Bobi, aš tau 
sakiau, kad baigtum triukšmauti“. Bobis liovėsi, bet po kurio laiko ir 
vėl ėmė trepsėti. Suerzinta mama trenkė į šalį šratinuką ir pliaukštelėjo 
Bobiui sakydama: „Aš juk sakiau — nustok! Kodėl tu vis darai kažką, kas 


mane erzina? Kodėl negali paprasčiausiai sėdėti ramiai?“ 


Bobis nežino, kodėl jis trepsi. Galbūt todėl jis negali atsakyti savo ma- 
mai, tačiau yra priežastis ir yra būdas, kaip elgtis tokiu atveju, nei moti- 
nai, nei vaikui neįsiveliant į konfliktą, kuris vargintų juos abu. 

Tačiau norėdami žinot, kaip paskatinti vaikus bendradarbiauti, mes 
turime nors iš dalies suprasti susiklosčiusį psichologinį momentą. 

Kaip žinome, bet koks žmogaus elgesys turi tikslą. Kartais jį nuspėja- 
me, kartais — ne. Visi esame patyrę tokią būseną, kai sakome sau: „Kodėl 
aš taip padariau?“. Tokią nuostabą galima pateisinti: mus veikti pastūmė- 
jo priežastis, slypinti kažkur pasąmonėje. Tas pats tinka ir mūsų vaikams: 
jeigu mes norime padėti vaikui keisti savo elgesį, turime suprasti, kas 
lemia vienokius ar kitokius jo veiksmus. Kol nežinome atitinkamo elge- 
sio priežasties, turime mažai galimybių jį pakeisti. Vaiką galime priversti 

elgtis kitaip tik pakeitę jo elgesio motyvaciją. Kartais įmanoma vaiko el- 
gesio tikslą atskleisti nagrinėjant rezultatus, kurių jis pasiekia. Minėtame 
pavyzdyje motina buvo suerzinta. Bobis ir norėjo ją suerzinti, žinoma, 
nesąmoningai. Jis turi slaptą priežasųį to norėti. Pliaukštelėdama moti- 
na leido Bobiui nugalėti, nes visas dėmesys buvo sutelktas jam. Kodėl 
vaikas turėtų nustoti trepsėti? Žiūrėkit, koks puikus rezultatas! Jis gali 
pasiekti, kad mama atkreiptų į jį dėmesį. Štai čia yra raktas į slaptą Bobio 
tikslą. Bobis nežino, kodėl taip elgiasi, bet jis tai daro siekdamas savo 
tikslo šimtus kartų per dieną. Motina, reaguodama būtent šitaip, susti- 
prino slaptą Bobio tikslą pasiduoti jo reikalavimams. Jei jis manytų, kad 
savo tikslo trepsėdamas ir erzindamas nepasieks, kokia būtų prasmė tai 
daryti? Vaikas greitai nustotų. Jeigu ramus, konstruktyvus žaidimas su- 
keltų švelnią šypseną, malonų apsikabinimą ir pagyrimą, jis būtų mažiau 
linkęs atkreipti mamos dėmesį blogai elgdamasis. Jei motina patenkina 
Bobio tikslą ir parodo savo pralaimėjimą pliaukštelėdama jam, taip ji tik 
dar labiau paskatina vaiką erzinti ir siekti pergalės. Bobio kojos išreiškia 
jo jausmus: „Žiūrėk į mane! Pasakyk man ką nors, o ne sėdėk įkišusi nosį 
į užrašus!“ Jeigu motina sugeba tai įžvelgti, vadinasi, ji žino vaiko elgesio 
motyvus. Jis siekia tikslo atkreipdamas jos dėmesį. Žinodama tai, ji turi 
daugiau galimybių išspręsti problemą. Didžiausia klaida — reaguoti, nes 
vaikas ir toliau erzins. Vėliau mes pateiksime daug būdų, kaip motina 
galėjo atsispirti Bobio reikalavimams. 


Troškimas priklausyti 


Kadangi vaikas yra socialinis kūrinys, stipriausia jo motyvacija yra troš- 
kimas priklausyti. Saugumas arba nesaugumas priklauso nuo jausmo pri- 
klausyti grupei. Tai ir yra pagrindinis vaiko reikalavimas. Viskas, ką jis 
daro, yra bandymas rasti savo vietą. Nuo pat kūdikystės jis intensyviai 
ieško būdų tapti šeimos nariu. Naudodamasis savo stebėjimais ir atradi- 
mais, vaikas padaro nežodines, bet tvirtas išvadas: „Oi! Štai kaip aš galiu 
priklausyti. Štai kaip aš galiu būti reikšmingas“. Jis pasirenka metodą, 
kuriuo tikisi pasiekti savo pagrindinį tikslą. Labai greitai tas metodas 

tampa tikslu ir suformuoja vaiko elgesio pagrindus arba, kitais žodžiais 
tariant, jo motyvus. Noras priklausyti — tai pagrindinis siekis, o būdas 
tam tikslui pasiekti tampa svarbiausias. Todėl galime teigti, kad vaiko el- 
gesys sutelktas į tikslą. Vaikas nesupranta savo elgesio motyvų. Paklaus- 
tas, kodėl trepsi, Bobis nemeluotų sakydamas, kad jis to nežino. Visas 
jo ryšys su problemos „kaip surasti savo vietą“ sprendimu tėra kelio 
jai išspręsti ieškojimas. Sąmoningai vaikas to nesuvokia — tiesiog veikia 
remdamasis vidine motyvacija, o mokosi bandydamas ir klysdamas. Jis 
nuolat kartoja elgesį, kuris suteikia vietos turėjimo jausmą ir atsisako 
tokio elgesio, kuris verčia jį jaustis pašaliniu. Būtent čia slypi pagrindas, 
sakantis, kaip vadovauti vaikams ir nukreipti juos teisinga linkme. Kai 
nesuvokiame, kaip vaikas įsivaizduoja galįs priklausyti, atsiranda daug 
paslėptų „duobių“. 

Prieš aptardami įvairius metodus ar klaidingus tikslus, kuriuos vaikai 
pasitelkia visiems svarbiausiems priklausymo jausmams pajusti, mes pri- 
valome pažinti patį vaiką, jo stebėjimus, aplinką ir padėtį šeimoje. 


Vaiko stebėjimai 


Vaikai yra stebėtojai — savotiški ekspertai, o interpretuodami tai, ką pa- 
stebėjo, jie klysta, dažnai prieina prie klaidingų išvadų ir, ieškodami savo 
vietos, pasirenka neteisingus kelius. 


Trejų metų Betė buvo laimingas, žavus vaikas, vystęsis greitai ir tėvams 
teikęs tikrą džiaugsmą. Mergaitė pradėjo vaikščioti neturėdama nė metų 
ir jau aštuoniolikos mėnesių puikiausiai mokėjo elgtis tualete. Dvejų 
metų Betė kalbėjo aiškiai ir išraiškingai, gerai sudarydavo sakinius, ji pui- 
kiai mokėjo siekti suaugusiųjų pritarimo ir gebėjo atlikti įvairius veiks- 
mus. Staiga ko nors įsigeidusi ji imdavo verkšlenti bei inkšti, o galų gale 
pradėjo tuštintis ir šlapintis į kelnaites. Du mėnesius prieš šį, atrodo, 
negražų elgesį, gimė jos broliukas. Pirmąsias tris savaites Betė labai do- 
mėjosi kūdikiu: ji įdėmiai stebėjo, kaip mama maudydavo, pervystydavo 


ir maitindavo naujagimį. Kai tik mergaitė pasisiūlydavo padėti, mama 

tvirtai, bet švelniai atsisakydavo pagalbos. Tuomet atrodė, kad Betė pa- 
mažu nustojo domėtis broliuku. Ji neidavo žiūrėti į kūdikį, o netrukus 


ėmė blogai elgtis. 


Betė matė, kiek dėmesio buvo skiriama jos broliukui. Ji suvokė, kad ilgai 
lauktas kūdikis iš jos atėmė motiną. Dabar mama visą dėmesį skyrė nau- 
jagimiui, o ne jai. Betės stebėjimai buvo teisingi — jos mama tikrai dau- 
giau dėmesio skyrė bejėgiui kūdikiui, bet mergaitė klydo galvodama, kad 
ji prarado savo vietą, o nešvarios kelnaitės ir bejėgiškumas gali padaryti 
ją svarbią. Betė manė, kad ankstesnį dėmesį galėtų atgauti „pavirsdama“ 
kūdikiu. Ji nesuvokė, kad turi daugiau privalumų negu bejėgis kūdikis. 
(Kaip išspręsti Betės problemą, svarstysime vėliau.) 


Penkiametis Džeris ir jo motina nuolatos tarpusavyje kovojo: berniukas 
visą laiką atsisakydavo daryti tai, ką liepdavo mama. Nesvarbu, ko ji 
prašydavo, jis visada atsisakydavo. Berniuką dažnai apimdavo nevaldo- 
mi proveržiai — tada jis daužydavo žaislus, indus ar net baldus. Vaikas 
meistriškai išvengdavo mamos jam skirtų namų ruošos darbų, todėl 
vėliau būdavo verčiamas dirbti ir baudžiamas. Berniuko motiną tai iš- 
mušdavo iš vėžių. Juk ji pati rodė gerą pavyzdį, sakydama, kad darbas 
svarbesnis už malonumus. Džeris puikiai suprato, kad viskas, ką mama 
liepdavo, tėvui būdavo įstatymas, nors iš tikrųjų motinos sprendimams 
jis pritardavo tik todėl, kad siekė ramybės. Jos tėvas troško labiausiai. 
Tais retais atvejais, kai mama prieš sūnų stengdavosi pasirodyti tvirta, 


tėvas bandydavo vaiką įkalbėti jos klausyti. 


Stebėdamas motiną Džeris didžiavosi jos tvirtumu. Jam susidarė įspūdis, 
kad norint užimti deramą vietą reikia naudoti jėgą. Todėl jis ir siekė to 
savaip — imituodamas motiną pasitelkė pyktį jėgai įgyti. Džerio mama 
nesugebėjo suvaldyti sūnaus elgesio, o jis tai jautė. Ji manė, kad jį baus- 
dama rodo savo viršenybę, bet nesuprato, jog nevaldomas vaiko pro- 
veržis yra atsakomoji reakcija ir dar vienas raundas jiems kovojant dėl 
valdžios. Iš esmės Džeris šioje kovoje pirmavo. Jeigu jo metodas užimti 
svarbią poziciją naudojant jėgą buvo sėkmingas, tai kur slypi jo klaida? 

Ar galime berniuką laikyti laimingu vaiku? Ar Džeris mokės elgtis gru- 
pėje vadovaudamasis principu „duok ir imk“? Ar ateityje jis galės iš- 
spręsti visas gyvenime iškylančias problemas, išliedamas pyktį? Ar visais 
atvejais pirmaus? Kokie bus Džerio santykiai su mergaitėmis ir pagaliau 
su žmona? Kaip jis suvokia vyro vietą pasaulyje? 


Vaiko aplinka 


Vaikas stebi viską, kas vyksta aplinkui. Iš to, ką mato, jis daro išvadas ir 
svarsto, kaip galėtų elgtis. Jau ankstyvoje vaikystėje vaikas mokosi ben- 
drauti su savimi ir aplinka. Kai kurias elgesio ypatybes vaikas paveldi — 
tai yra jo vidinė aplinka. Didesnę pirmųjų gyvenimo metų dalį jis pralei- 
džia eksperimentuodamas ir mokydamasis valdyti savo kūną. Galiausiai 
vaikas įvaldo koordinuotus judesius, kad galėtų keisti padėtį 17 pasiimti 
tai, ko nori. Jis išmoksta valdyti kūną pagal savo norus, sugeba matyti 
ir paaiškinti tai, ką mato — girdėti, jausti, užuosti, pajusti skonį ir suvirš- 
kinti. Laikui bėgant, mažylis įsigudrina pritaikyti patirtį ir atsakyti į jam 
kylančius klausimus. Visiems šiems sprendimams vaikas pasitelkia vidi- 
nę aplinką. Taip jis atskleidžia savo galimybes ir trūkumus. Susidūręs su 
sunkumais to atsisako ar kompensuoja tai kažkuo kitu. Pasijutęs silpnas 
(šis procesas vadinamas „virš kompensacijos“), kartais vaikas susikuria 
net specialius įgūdžius. 


Edita gimė be dešinės rankos, o Elainė — jos sesuo dvynukė — buvo 
normali. Nejausdama diskomforto dėl tokio baisaus trūkumo, Edita 
viena ranka atlikdavo visa tai, ką jos sesuo darė dviem. Šliaužiodama ji 
neatsilikdavo nuo sesers, ji tiesiog atsispirdavo kulnais ir pasinaudoda- 
vo sėdmenimis. Edita išmoko apsirengti, užsisegti sagas, užsirišti batus, 
susišukuoti ir išsimaudyti tik su kairiąja ranka. Ji atlikdavo namų ruošos 
darbus ir net sugebėjo siūti. Dabar mergina ištekėjusi ir puikiai tvarkosi 
namuose. Pagalbos jai prireikia iš tiesų labai retai. 

Būdamas penkerių, Alenas persirgo poliomielitu. Po ligos susilpnėjo 


jo dešinės kojos raumenys. Motina padėjo jam atlikti tam tikrus prati- 

mus. Ypač jam buvo reikalingas plaukiojimas, kuris teikė didelį malonu- 
mą. Būdamas šešiolikos, vaikinas savo silpnumą visiškai nugalėjo ir tapo 
aukštosios mokyklos plaukimo komandos pažiba. 

Ketverių metų Margarita — jauniausia iš keturių vaikų — dar nuo gi- 
mimo matė ypač silpnai, nors nebuvo visiškai akla. Ji jautėsi visiška be- 
jėgė. Margaritą aprengdavo, pamaitindavo ir ji beveik nieko daugiau ne- 
veikdavo, o tik vaikščiodavo laikoma už rankos. Visi šeimynykščiai skyrė 
jai daug dėmesio ir stengėsi pralinksminti. Dėl savo negalios Margarita 


visiškai pasidavė kitų valiai. 


Čia skaitytojas galėtų paprieštarauti, kad mes suprastiname problemą. 
Nepaminėjome, kokią įtaką šiems neįgaliems vaikams turėjo kiti žmo- 
nės. Taip pasielgėme tyčia. Norėjome parodyti, kad kiekvienas vaikas 
rado savo būdą, kaip pasinaudoti negalia, ir kiekvienas iš jų turėjo dau- 
giau įtakos aplinkiniams, negu tai buvo pripažįstama. Editos apsispren- 
dimas neatsilikti nuo sesers motinai sukėlė pasididžiavimo jausmą ir 
paskatino ją padrąsinti dukterį. Aleno nusiteikimas pačiam kapstytis iš 
nelaimės paskatino motiną suteikti galimybę sūnui plaukioti baseine. Vi- 
siškas Margaritos pasidavimas nelaimei privertė aplinkinius jos gailėtis 
ir jai patarnauti. Jeigu pirmas vaikų apsisprendimas būtų buvęs kitoks, 
kiekvieno pasakojimo pabaiga taip pat būtų kitokia. 

Tuo pačiu metu, kai vystosi vidinė vaiko aplinka, jis susiduria ir su 
išorine. Pirmoji kūdikio šypsena yra pirmasis judesys socialinio kontakto 
link. Jis reaguoja į aplinkinių padrąsinimus ir jam malonu į šypseną atsa- 
kyti šypsena. Sukuriamas pirmasis dinaminis tarpasmeninis ryšys. Vaikas 
jaučia malonumą, kurį susikuria šypsodamasis. Jo kontaktai su išorine 
aplinka auga kartu su vidinės aplinkos gebėjimų ugdymu. Čia taip pat 
susidūręs su kliūtimis vaikas arba pasiduos, arba tiesiog kompensuos tai 
kažkuo kitu. 

Išorinėje vaiko aplinkoje yra trys veiksniai, kurie veikia jo asmenybės 
ugdymą. Pirmas veiksnys — atmosfera šeimoje. Bendraudamas su tėvais 
vaikas iš tiesų bendrauja ir su visa visuomene. Tėvai sukuria tam tikrą 
šeimos atmosferą. Per juos vaikas patiria ekonominį, rasinį, religinį ir so- 
cialinį poveikį savo aplinkai. Jis priima šeimos vertybes, įpročius, susitari- 

mus ir bando juos pritaikyti prie tėvų sukurtų šablonų ar standartų. Vaiko 
materialinės naudos samprata atskleidžia ekonominę šeimos orientaciją. 
Požiūrį į skirtingas rases jis formuojasi pagal tėvų požiūrį. Kai šeimo- 
je vertinama tolerancija, vaikai gali priimti ją kaip vertybę. Jeigu tėvai į 
„kitokius“ žmones žiūri iš aukšto, vaikai šį požiūrį gali perimti ir siekti 
viršenybės rasiniuose ir socialiniuose santykiuose. Plačiai pripažįstama 
ankstyvojo religinio mokymo reikšmė, tačiau vaikas gali reaguoti į tai 
labai skirtingai. Be to, mažieji greitai pastebi, kaip tėvai elgiasi. 

Tėvų santykiai tampa visų šeimos santykių šablonu. Jeigu jie yra šilti 
1r draugiški, tikėtina, kad tokie patys santykiai susiformuos tarp tėvų 
ir vaikų ir tarp pačių vaikų. Bendravimas gali virsti šeimos standartu. 
Kai tėvai nusiteikę priešiškai ir tarpusavyje varžosi dėl dominavimo, tuo 
principu paprastai vadovaujasi ir vaikai. Jeigu dominuoja tėvas, o motina 
yra nuolanki ir švelni, „vyro idealas“ neretai tampa pagrindiniu siekiu, 
ypač berniukams. Tačiau dabar, kai išryškėjo abiejų lyčių lygybė, ir mer- 
gaitės gali pasirinkti „vyrišką“ liniją. Tėvų tarpusavio santykiai vaikams 
yra kelrodis į savo asmenybės ugdymą 1r atliekamą vaidmenį. Jeigu šei- 
moje vadovauja mama, vaikai, imituodami ją, gali siekti tokios pat svar- 
bos. Aršios varžybos tarp tėvų taip pat gali jas virsti šeimos standartu. 
Bet kuris bendras bruožas, būdingas visiems šeimos vaikams, yra tėvų 
sukurtos šeiminės atmosferos išraiška. Tačiau vienos šeimos vaikai nėra 
vienodi, dažniausiai jie esti net labai skirtingi. Kodėl? 


Vaiko padėtis šeimoje 


Kitas išorinės aplinkos veiksnys yra „šeimos žvaigždynas“. Šis termi- 
nas reiškia visų šeimos narių tarpusavio santykių pobūdį lygiai taip, kaip 
žvaigždės, veikdamos viena kitą, sudaro, pavyzdžiui, Didžiųjų Grįžulo 
Ratų žvaigždyną. Kiekviena šeima turi savitą konfigūraciją. Tarpusavyje 
susipynus reakcijomis ir įtakoms, formuojasi skirtingos asmenybės. Kie- 
kvieno individo užimama pozicija „žvaigždyne“ — jo atliekamas vaid- 
muo — tam tikra prasme turės įtakos visos šeimos modeliui ir kiekvieno 
brolio ar sesers asmenybei. 

Šeima dažniausiai vadiname motiną, tėvą ir vaiką. Motinos ir žmonos 
vaidmenys skiriasi. Taip pat skirtingi yra tėvo ir vyro vaidmenys. Jau pats 
kūdikio atsiradimas vyro ir žmonos tarpusavio santykiams suteikia naują 
atspalvį. Kūdikis — jų vienintelis vaikas, bet jo padėtis jam atrodo kiek ki- 
tokia. Kūdikis — dėmesį priimantis, o motina ir tėvas — dėmesį skiriantys. 
Daugiausiai dėmesio vaikui turi skirti žmona, nes ji yra motina. Tarp šių 
trijų asmenų formuojasi tam tikras „duoti ir imti“ sąveikos modelis. Yra 
įmanoma ir tokia situacija, kai vienas iš tėvų yra vaiko „gynėjas“. Tokias 
sąjungas vaikas paprastai išprovokuoja savo elgesiu. 

Atsiradus antrajam vaikui, kiekvieno iš buvusios trijų asmenų grupės 
nario elgesys keičiasi. „Vaikas karalius“ staiga nuverčiamas nuo sosto. Pa- 
sikeitus padėčiai, jis turi užimti savo uzurpatoriaus poziciją ir kitaip elgtis 
tėvo ir motinos atžvilgiu. „Žvaigždyno“ pokyčiai į tarpusavio santykius 
įnešė naujų elementų. Atvykėlis dabar yra kūdikis ir pirmasis vaikas turi 
užimti naują vyresniojo vaiko poziciją. Tuo tarpu naujagimis savo padėtį 
supranta kaip šeimos kūdikio. Ši padėtis antrajam vaikui reiškia ką kita 
negu pirmajam, nes čia jau yra vyresnysis antrininkas. 

Kai atsiranda trečiasis vaikas, kiekvieno nario pozicija „žvaigždyne“ vėl 
pasikeičia. Taigi žmona ir vyras jau yra trijų vaikų tėvai. Vyriausiasis buvo 
nuverstas nuo sosto jau seniau, o dabar atėjo eilė antrajam. Šis patenka į 
vidurį — tarp vyresniojo vaiko ir kūdikio. Gimus kiekvienam naujagimiui, 
šeimos „žvaigždyno“ konfigūracija kinta, atsiranda naujos sąvokos ir nau- 
jos reikšmės. Kaip tik todėl vaikai ir skiriasi, nors juos supa ta pati aplinka. 
Mes greičiau pamatysime panašumą tarp dviejų skirtingų šeimų vyriausių- 
jų vaikų negu tarp pirmojo ir antrojo tos pačios šeimos vaiko. 

„Žvaigždynui“ pamažu plečiantis, kiekvienas vaikas savaip randa 
savo vietą šeimoje. Ir žolė kitoje tvoros pusėje, ir kito augančioje pozici- 
ja atrodo geresnė. Antrasis vaikas kelia pavojų pirmajam vaikui. Čia, kaip 
ir prisitaikydamas prie vidaus aplinkos, pirmasis vaikas arba pasiduos, 
arba kompensuos savo padėtį bandydamas pirmauti bent jau tam tikrose 
srityse. Šitai būdinga ir antrojo vaiko santykiams su pirmuoju; paprastai 
jis priešinasi pirmagimio lyderiavimui — stengiasi jį aplenkti — arba pasi- 
duoda. Padėties reikšmė visiškai priklauso nuo to, kaip kiekvienas vaikas 
supranta ir interpretuoja. Nebūtinai visi pirmagimiai lenktyniauja siek- 

dami pirmenybės. Kiekvienos šeimos „žvaigždynas“ yra vienintelis pa- 
gal savo vidinę interpretaciją. Šie ankstyvi sprendimai suformuoja įspūdį 
visam gyvenimui. Nors paprastai šeimose vyksta intensyvios varžybos, 
tarp pirmojo ir antrojo vaiko jos dažnai esti labai aktyvios ir stumia vieną 
ir kitą į priešingas puses. Tai išryškėja dar labiau, kai tėvai pateikia vieną 
vaiką kaip pavyzdį kitam ir atvirkščiai, klaidingai galvodami, kad taip jie 
aktyvina abiejų pastangas. Tėvai pasiekia priešingų rezultatų — kiekvie- 
nas vaikas užleidžia vietą sėkmingesniam varžovui ir iš nusivylimo pasu- 
ka priešinga kryptimi. Kad ir ko siektų pirmasis vaikas, antrasis laiko šią 
vietą jau užimtą ir ieško visiškai kitokio būdo. 
Pailiustruokime svarbiausius augančio „žvaigždyno“ rezultatus. 


Ponai A. baigė koledžą, daug pasiekė, yra aktyvūs, budrūs, dinamiški, 
labai išsimokslinę. Kai gimė Sara, jie labai džiaugėsi ir, žinoma, daug iš 
jos tikėjosi, labai džiūgavo dėl kiekvienos jos augimo pakopos. Ponią A. 
apėmė beribis pasididžiavimas, kai Sara, būdama dešimties su puse mė- 
nesių, žengė pirmą žingsnį. Prie tualeto ji buvo pripratinta vos peržengu- 
si vienerių metų slenkstį. Abu tėvai, turėdami tokį gabų kūdikį, džiūgavo 
iš pasitenkinimo. Mergaitė nuolat jautė tėvų pritarimą ir dar labiau sten- 
gėsi jį išlaikyti. Kai jai buvo keturiolika mėnesių, gimė Paulius. Jau iš pat 
pradžių paaiškėjo, kad jis silpnesnis už Sarą. Jo svoris augo lėtai, dantys 
prasikalė vėliau negu seseriai. Tėvas apie sūnų buvo susikūręs viziją, kad 
jis turi būti labai tvirtas ir „vyriškas“. Dėl Pauliaus jis išgyveno ir nervi- 
nosi. Tuo metu Sara analizavo situaciją. Pauliui augant ir ji pastebėjo, kad 
yra pranašesnė. Bet brolis ją gąsdino kaip kliūtus. Kokią jai užimti padėtį 
tėvų atžvilgiu? Aišku, Sara negalėjo visko pagrįsti ir apmąstyti. Ji situaciją 
suvokė ir jautė nesąmoningai. Matydama tėvo nusivylimą savo silpnu sū- 
numi, ji tai sureikšmino. Bet kiekvieną kartą, kai Paulius ko nors išmok- 
davo, Sara pradėdavo nerimauti. Kad būtų pirmoji, ji privalėjo išmokti 
kažką naujo. Laikui bėgant Sara vis labiau ir labiau įsitraukė į bandymus 
prisitaikyti prie tėvų standartų ir visą laiką stengėsi pirmauti. Ilgainiui ji 
ėmė tvirtai manyti, kad visur privalo būti pirma ir geriausia. Mergaitė 
rado būdų, kaip sužlugdyti Pauliaus pasitikėjimą savimi ir dar labiau su- 


menkinti jo sugebėjimus. 

Tuo tarpu Pauliaus vidinės ir išorinės aplinkos suvokimas augo. Jis 
pajuto, kad nepakankamai pasiekė tai, ko iš jo tikėjosi tėvai. Berniukas 
pyko dėl sesers protingumo ir gabumų. Jis išmėgino daugybę dalykų, 
bijodamas, kad jam gali nepasisekti. Labai anksti jis nusivylė ir pasida- 
vė. Galiausiai Paulius susikūrė klaidingą įsitikinimą, kad jis tiesiog nėra 
gabus. Kai mama arba tėvas sakydavo: „Kai Sara buvo tavo metų, ji tai 
galėdavo padaryti! Kodėl tu to negali?“, jį apimdavo nusivylimas ir kaž- 
kas panašaus į neapykantą seseriai. Užuot pasistengęs, tokius žodžius 
Paulius laikė dar vienu įrodymu, patvirtinančiu jo susikurtą teoriją. 

Šiame šeimos tarpusavio santykių vystymosi taške suprantame, kad 
Paulius nebekelia pavojaus Sarai. Ji išsprendė savo problemą atkakliai 
siekdama tikslo. Jau iš pat pradžių išorinė brolio aplinka skyrėsi nuo 
sesers aplinkos, nors jis turėjo tuos pačius tėvus su tais pačiais laimėjimų 
lūkesčiais, su jais jau kurį laiką buvo gyvenusi vyresnioji sesuo. Būda- 
mas mažiau fiziškai stiprus, Paulius įvertino situacija, pasirinko veikimo 
būdą ir susidūrė su (jo manymu) neįveikiamomis kliūtimis, tai padarė 
berniuką nepasitikinčiu savimi ir privertė manyti, kad turėdamas tokių 
sugebėjimų jis negalės konkuruoti. Kaip jam rasti savo vietą? Na, tėvai 
iš tikrųjų rodė susirūpinimą dėl menkų berniuko sugebėjimų ir išties 
skatino — ragino, vertė ir įtikinėjo. Sūnaus reakcija į visa tai buvo tik 
dažnas raudojimas. Mama ir tėvas gailėjo Pauliaus ir skyrė jam daug 
dėmesio. 

Kai Sarai buvo treji metai ir trys mėnesiai, gimė Keti. Sara suvokė, 
kad dabar jai reikės varžytis ir su kita mergaite. Jos žinios apie gyvenimą 
labai greitai prasiplėtė. Sara matė, koks bejėgis buvo šis kūdikis. Ji išmo- 
ko padėti motinai prižiūrėti šį žmogeliuką. Bet kai Keti paaugo ir tapo 
savarankiškesnė, Sara sunerimo. „Žvaigždynas“ pasikeitė. Sarai reikėjo 
pirmauti. Bet koks vieno iš jų laimėjimas kėlė pavojų jos padėčiai, nes jie 
jau daug ką galėjo padaryti. Sara pradėjo jausti pyktį savo jaunesniems 
antrininkams, ypač kai šiedu vis dažniau sulaukdavo pritarimo. Tačiau 
dėl šio rodomo pavydo Sarai imta priekaištauti. Siekdama peržengti at- 
siradusia kliūtį, ji pradėjo mokytis slėpimo meno. 

Pauliui Keti reiškė kitą protingą mergaitę, kuri dar kažkiek prisidė- 


jo prie jo beviltiškos padėties, jo, kaip berniuko, išskirtinumas nedaug 

tepadėjo, kadangi jis ne itin jautėsi esąs berniukas. Dabar Paulius buvo 
vidurinysis vaikas ir, nelaimei, ne koks — tikras nevykėlis. Jis nebuvo 
nei protinga mergaitė, nei vyriškas berniukas. Dėl kiekvieno pralaimėji- 
mo ar nusivylimo jis iškart pravirkdavo. Visi jam priekaištavo ir vadino 
lepūnėliu. Paulius dar labiau užsisklendė, nesistengė įveikti problemų. 
Be to, jis daugiau žaidė su Sara nei su Keti, ir prisiėmė vergišką vaidme- 
nį — leido, kad Sara jam vadovautų. 

Keti buvo graži ir žavi, jai visuomet būdavo skiriamas pagrindinis 
dėmesys. Jai tarnavo keturi žmonės. Vis geriau suvokdama savo aplinką, 
ji jautė tėvų laimėjimų „standartus“, suprato, kad Sara tikrai pirmavo, 
o Paulius buvo nelabai vykęs. Bet svarbiausia, ji matė, kad ir Sara, ir 
Paulius buvo nuolat barami. Sesuo gaudavo pylos už priešgyniavimą 
ir nepastovumą (ji, kaip ir tėvai, per daug dėmesio skyrė kitiems), Pau- 
lius — dėl nerūpestingumo ir pastovaus verkšlenimo. Paaugusi, būdama 
dvejų metų, Keti suvokė, kad šeimoje gali būti laiminga, patenkinta ir 
„gera“. Taip ji rado savo vietą. 

Kai Sarai suėjo šešeri su puse, mergaitė pasijuto labai svarbi, nes 
turėjo eiti į mokyklą ir pradėjo daugiau padėti mamai. Netrukus gimė 
Džeinė. Nors ji Sarai sukėlė naujų pavojų, bet ji tai jautė mažiau, nes 
jau turėjo savo vietą. Ir vis dėlto jaustis saugiai ji galėjo tik kuo ilgiau 
turėdama seserį kūdikį. Metams bėgant motina kartais prašydavo Sa- 
ros „padėti Džeinei“ ir ji su malonumu padėdavo savo bejėgei sesutei. 
Bet kai kartą mama paprašė jos išmokyti mažylę užsirišti batų raištelius, 
Sara pradėjo išsisukinėti, ji net parodė neprastą spektaklį, kokia Džeinė 
buvo nevykėlė. Paulius daugiau ar mažiau ignoravo jaunėlę seserį. Dar 
viena mergaitė! Vienas ir tas pats. Mama taip dažnai kartodavo tuos pa- 
čius žodžius, kad Paulius net imdavo ištisas valandas snūduriuot. Keti 
žaidė pati viena ir buvo labai išradinga, todėl retai pakliūdavo į bėdą ir 
nebūdavo barama. Ji kitų nepranokdavo, bet niekam ir netrukdydavo. 
Jaunėlė vis buvo „kūdikis“, reikalaujantis ir gaunantis daug dėmesio iš 
visų šeimos narių. 

Kai Džeinei suėjo treji, „žvaigždynas “ turėjo veiklius ir daug pasie- 
kusius tėvus. Sara buvo devynerių su puse protinga, gabi, gera mokinė, 


be to, įsitikinusi, kad ką nors reikšti gali tik pirmaudama ir būdama pra- 

našesnė už kitus. Paulius tuomet buvo aštuonerių su puse ir buvo silp- 
nas, negabus, nedrąsus. Jis labai gerai žinojo, kad ką nors laimėti gali tik 
nuolat verkšlendamas ir priversdamas kitus jo gailėtis. Šešiametė Keti 
buvo nereikalinga nei vyresniam, nei jaunesniam antrininkui. Ji buvo 
laiminga, patenkinta, visiems įtikdavo pavyzdingai elgdamasi ir nesiekė 
ypatingų aukštumų. Trejų metų Džeinė buvo protingas, bet nekalbus 
„kūdikis“. Kiekviena iš šių asmenybių turėjo savo vietą ir vaidmenį, ži- 


nojo, kaip kurs savo ateitį ir kaip elgsis. 


Nereikia sakyti, kad visos šeimos, auginančios keturis vaikus, sutaria vie- 
nodai. Mūsų pavyzdys tiesiog rodo, kaip tai vyksta vienoje šeimoje. Gali 
būti, kad pirmasis vaikas augs nedrąsus, o antrasis jį pralenks. Pavyzdžiui, 
pirmasis vaikas gali būti visai paprasta mergaitė, o antrasis — labai miela 
ir patraukli sesutė, gerokai nustelbianti vyresniąją seserį. Šeimos „žvaigž- 
dyno“ ugdymas priklauso nuo to, kaip kiekvienas vaikas suvokia tam 
tikrą situaciją ir savo galimybes bei kokius sprendimus priima vieno- 
kiomis ar kitokiomis aplinkybėmis. Mūsų parodyta šeima galėjo elgtis 
visiškai kitaip. Jeigu Sara būtų pajutusi, kad jos tėvų laimėjimai buvo jai 
per dideli ir kad atsiradęs brolis kėlė didelę grėsmę, ji galėjo pasirinkti 
visai kitus elgesio principus arba pasiduoti. Paulius galėjo suvokti, kad jo 
laukia dideli mokslo „horizontai“ ir todėl jis gali daug pasiekti šioje srity- 
je kompensuodamas savo silpną sveikatą. Keti taip pat galėjo apsispręsti 
tapti tvirta, „„berniokiška“, padykusia mergaite — tikru šeimos „velniūkš- 
čiu“. O Džeinė šioje situacijoje galėjo pavirsti šeimos „geruole“. 

Kiekvienas asmuo šeimos „žvaigždyne“ elgiasi taip, kaip įsivaizduoja 
ir suvokia savo padėtį šeimoje. Tuo pačiu metu jo elgesys daro įtaką ir 
kitų brolių ar seserų elgesiui. Vieno vaiko veiksmai sukelia problemų 
kitiems vaikams. Jie turi apsispręsti, ką daryti vienu ar kitu atveju. Spren- 
dimus dažniausiai lemia savo padėties interpretavimas ir kito veiksmų 
suvokimas. Kai interpretuojama klaidingai, o tai dažnai atsitinka, for- 
muojasi klaidinga kryptis. Tėvai, žinodami apie tokias klaidingas sam- 
pratas (nelaimei, tėvai menkai nutuokia apie vaiko elgesio svarbą), gali 
vaiką pastūmėti teisingesnio vertinimo link. Būdus, kaip tai gali būti pa- 
daryta, aptarsime toliau. 

Vasarą dešimtmetis Džordžas ir aštuonmetis Deividas kartu turėjo pri- 
žiūrėti pievelę. Motina uždraudė jiems maudytis tol, kol sugrėbs prieš 
dieną nupjautą žolę. Deividas turėjo tvarkyti artimesnį plotą, o Džor- 
džas — tolimesnį. Deividas atėjo ir pareiškė: „Mama! Aš esu geras ber- 
niukas — savo darbą padariau. O Džordžas žaidžia gatvėje ir dar net 
nepradėjo grėbti“. Mama atsakė: „Taip, brangusis. Tu visados esi geras. 
Nueik ir pakviesk Džordžą.“ Deividas rado brolį ir pasakė: „Mama ta- 
vęs laukia. Eik. Aš savo kiemo dalį sutvarkiau, o tu — ne.“ Džordžas 
staiga pasisuko ir trinktelėjo Deividui. Prasidėjo grumtynės. Kai jie pa- 
rėjo namo, Deividas iškart verkdamas puolė prie mamos ir pasiskundė, 
kad Džordžas jį „nei iš šio, nei iš to“ apkuūlė. Ji pasisuko į vyresnįjį sūnų 
ir ėmė priekaištauti: „O, Džordžai, kodėl tu esi toks blogas berniukas? 
Kodėl neatlieki savo darbo? Kodėl taip negražiai elgiesi su savo mažuoju 


broliuku? Juk jūs turėtumėte mylėti vienas kitą.“ 


Šitaip nevykusiai bendrauti broliai pradėjo iš karto gimus Deividui. Tuo- 
met dvejų metų Džordžas tapo visiškai nevaldomas, buvo įžūlus, nepa- 
klusnus, viską griaudavo ir kėlė vien tik sumaišųį. Motina visą laiką buvo 
„užimta“ juo. O Deividas buvo ypač laimingas ir geras kūdikis: į mamos 
rodomą meilę ir prisirišimą jis greitai reaguodavo, būdavo nuolatos giria- 
mas. Motina veikiausiai nesuvokė, kad Džordžas pavydėjo kūdikiui, bet 
negalėjo šito pripažinti, nes ji ir vyresniajam sūnui skirdavo daug laiko. 
Tačiau Džordžui, matyt, šito nepakako ir jam atrodė, kad maželis įsiver- 
žė įjo 1r motinos gyvenimą, sugadino jų santykius. Kadangi mama buvo 
sužavėta kūdikio „gerumo“, Džordžas visiškai pasidavė (užuot stengęsis 
kompensuoti atsiradusią spragą ir išmokti daryti įspūdį mamai) ir tapo 
„blogas“ — taip berniukas siekė jos dėmesio. O dėl to, kad Deividas 
yra geras, jis subtiliai iššaukia Džordžą muštynėms, kad galėtų parodyti, 
koks šis blogas, ir išsaugotų savo „gerą“ poziciją. Džordžas nori muštis 
su broliu, kad būtų lygus su juo, nuverstų jį nuo sosto. Abu siekia, kad 
tėvai jiems skirtų daugiau dėmesio, bet kiekvienas tą daro savaip. Juodu 
elgiasi taip, kaip suvokia savo padėtį, ir bendrauja taip, kad išsaugotų ly- 
gybę. Be abejo, nė vienas iš vaikų nesuvokia savo klaidingo elgesio ir to, 
kad užima visiškai netinkamą vietą varžydamasis su broliu. 

Šeimoje gimus trečiajam kūdikiui, antrasis vaikas, buvęs išskirtinis, 
praranda ypatingą vietą ir tampa vidurinysis. Dabar jo padėtis ypač pa- 
sunkėja. Dažnai vyresnėlis ir mažėlis sudaro sąjungą prieš bendrą priešą 
ir taip antrasis vaikas atsiduria tarp „žnyplių“. Staiga jis pajunta, kad 
dar neturi vyresniojo privalumų, o kartu praranda ir kūdikio privilegijas. 
Vaikas jaučiasi sumenkintas ir paniekintas. Jam atrodo, kad gyvenimas 
ir žmonės yra nedori, jis gali provokuoti neteisingą suaugusiųjų elgesį, 
siekdamas patvirtinti savo įsitikinimus. Neradęs būdų tokiai savo nuo- 
monei pakeisti, jis visam laikui gali įsikalti į galvą, kad žmonės yra netei- 
singi ir kad jis gyvenime neturi jokių prošvaisčių. Tačiau jeigu atsitinka 
taip, kad viduriniajam vaikui labiau sekasi, jis gali be atvangos ieškoti 
teisybės. 

Šeimoje, kurios motina dukrai kelia didelius reikalavimus ir mergaitė 
auga tarp dviejų brolių, ji gali imituoti išskirtinę motinos padėtį. Savo 
moteriškumą ji gali pasitelkti tokiai padėčiai sukurti pirmiausia šeimoje, 
o vėliau gyvenime. Bet jei šeimos nariai labai vertina tikrą vyriškumą, 
vidurinioji mergaitė gali konkuruoti su savo broliais, tapti „berniokiška 
mergaite“ ir būti „tikresnis vyras“ už juos. Kai tėvai jaučiasi nusivylę, 
kad neturi sūnaus, lygiai taip pat viena mergaitė gali stengtis įgyti palan- 
kumą elgdamasi berniokiškai. Berniukas, augdamas tarp mergaičių, gali 
užimti priešingą padėtų. Jeigu jis gali nustelbti mergaites būdamas „tik- 
ras“ vyras, tai turi aiškų išskirtinumą net ir būdamas vidurinysis. Tačiau 
kai šeimoje dominuoja motina ir vidurinysis berniukas suvokia jos pas- 
tangas paniekinti nevykėlį tėvą, jis gali patekti į nepaprastai sunkią pa- 
dėtį, užsisklęsti susidarydamas įspūdį, kad vyrai gyvenime neturi didelės 
reikšmės. Kita vertus, jis gali arba su motina sudaryti sąjungą prieš savo 
tėvą ir tapti vyriškesnis, arba prisidėti prie tėvo ir kartu subtiliai nugalėti 
mamą bei atimti iš jos valdžią. Jo brendimas priklausys nuo to, kaip jis 
suvoks situaciją ir kokius sprendimus priims. 

Keturių vaikų šeimoje sąjungą dažnai sudaro antroji ir ketvirtoji atža- 
los. Šitai būdinga tiems vaikams, kurie turi panašių interesų ir tokių pačių 
asmeninių bruožų, panašiai elgiasi. Vaikai varžosi tuomet, kai iš esmės 
skiriasi jų interesai ir asmenybės. Neįmanoma nuspėti, kokią sąjungą 
vaikai sudarys ir kokios varžybos tarp jų vyks. Tačiau šitai užima labai 

svarbią vietą šeimos gyvenime. Kad ir kokie panašūs būtų visi vaikai, bet 
bendra šeimos atmosfera daro įtaką vaikams, formuoja jų asmenybes, 
nustato jų vaidmenį šeimos „žvaigždyne“. 

Vienintelis berniukas, augdamas tarp mergaičių, nepriklausomai nuo 
jo padėties šeimoje, savo lytį laikys arba privalumu, arba trūkumu. O tai 
priklauso nuo vyro vaidmens šeimos vertybių skalėje ir nuo to, kaip jis 
vertina savo galimybes tokiam vaidmeniui atlikti. Šitai galime pasakyti 
ir apie vienintelę mergaitę tarp berniukų. Silpnas ir ligotas vaikas tarp 
sveikų ir stiprių vaikų gali įsivaizduoti, kad neįgalusis yra privilegijuotas, 
ypač kai šeima jo gailisi. Bet kai šeima vertina stiprią sveikatą ir nevertina 
silpnumo, vaikas susiduria su kliūtimi. Tokiu atveju jis turi galimybę pa- 
siduoti ir gyventi gailėdamas savęs, jausdamas neturįs vietos, žinodamas, 
kad gyvenimas iš jo pasityčiojo, arba gyventi stengdamasis nugalėti ligą 
ir atlikdamas tai, ką sugeba sveiki, o kartais juos net ir pranokdamas. 
Abiem atvejais gyvybingoms šeimoms iškyla sunkumų. Jei vaikas, pa- 
vyzdžiui, turi įgimtą širdies ligą, jokios pastangos negali jo sulyginti su 
sveikaisiais. O jeigu jis pasiduos — bus niekinamas. Jis gali kovoti dėl savo 
padėties visai kitaip ir išsikovoti net autoritetą tarp sveikų ir atletiškų 
sportininkų. 

Antrasis vaikas, gimęs po pirmojo mirties, susiduria su dvigubu pa- 
vojumi. Iš tikrųjų jis turi gyventi su šmėkla, visuomet esančia šalia. Antra 
vertus, dabar jis užima pirmojo vaiko padėų. Be to, motina, netekusi 
savo pirmagimio, neabejotinai stengsis apsidrausti ir ,,vynios savo kūdi- 
kėlį į vatą“. Vaikas gali pasirinkti: tenkintis šitokia troškia atmosfera arba 
ryžtis kovoti dėl nepriklausomybės. 

Kūdikis šeimoje užima ypatingą vietą. Jis greitai suvokia, kad būda- 
mas visiškai bejėgis nuo pat mažens, turi daug tarnų. Jeigu tėvai laiku 
nesusigriebia, vaikas labai lengvai perpranta savo privilegijuotą padėtį 
ir sugeba priversti kitus šeimos narius šokinėti apie jį. ,,„Bejėgės mažos 
būtybės“ vaidmuo, kuriuo daugiau reikalaujama nei daroma, yra lengvas, 
bet tikrai pavojingas. 

Vienintelis vaikas sukuria itin sudėtingą situaciją — vaikas suaugusių- 
jų pasaulyje, nykštukas tarp milžinų. Jis neturi bendraamžių, su kuriais 
galėtų žaisti ir bendrauti. Jo vienintelis tikslas gali tapti pataikavimas su- 

augusiesiems 1r manipuliavimas jais. Toks vaikas formuoja suaugusiųjų 
požiūrį, greitai susivokia ir visad stengiasi pasiekti suaugusiųjų lygį arba 
tampa amžinu bejėgiu kūdikiu, priklausomu nuo kitų. Jo santykiai su ki- 
tais vaikais dažnai būna įtempti ir netvirti. Jam nepavyksta suprasti kitų 
vaikų, o šie laiko jį „nevyrišku“. Vaikystėje neigijęs bendravimo su kitais 
vaikais patirties, jis nežinos ir priklausymo vaikams jausmo. 

Nėra „idealaus“ šeimos dydžio. Kad ir kiek būtų vaikų, visad atsi- 
randa specifinių problemų. Vaikai skiriasi ne tik dėl jų skaičiaus, bet ir 
suvokimu, kokią vietą šeimoje kiekvienas iš jų užima. Tarp šeimos narių 
nuolat vyrauja tam tikras įtakos ir spaudimo srautas, o šeimos dydis šiuo 
atveju neturi lemiamos įtakos. Beje, vienintelis veiksnys niekada nelemia 
kiekvieno atskiro vaiko augimo. Visi vaikai savaip veikia vienas kitą ir tė- 
vus. Kiekvienas aktyviai dalyvauja šeimos gyvenime, nulemia savo ir kitų 
narių elgesį, pavyzdžiui, kaip Džordžo ir Deivido atveju. Džordžas su- 
vokė, kad kūdikis Deividas tapo „uzurpatoriumi“, užgrobė visą mamos 
meilę ir dėmesį. Stengimasis būti „geram vaikui“ visai bergždžias. Moti- 
na bent jau kreipė į jį dėmesį, kai šis blogai elgėsi. Jis geriau jautėsi bara- 
mas negu ignoruojamas — jam taip atrodė. Nors ir keistai tai skambėtų, 
Džordžas šiuo metu nusprendžia būti „blogas“, nes tai padeda pasiekti 
tikslą ir užimti savo vietą šeimoje. ,„Aš esu blogas. Jie man nieko nepada- 
rys. Čia ir yra mano išskirtinumas.“ Aišku, Džordžas šitaip nemąsto. Bet 
jis tikrai tuo tiki. Berniukas nutarė blogai elgtis siekdamas susigrąžinti 
motinos dėmesį. Jis nėra laimingas. Susidūręs su kliūtimi, kuri atrodo 
neįveikiama, jis nusivilia ir ieško būdų įveikti šią problemą, naudodamas 
neigiamas galimybes. Džordžas nemato jokio kito būdo, kaip nugalėti 
Deivido iškeltą kliūų. Jis nepajėgia suvokti, kad turi daugiau galimybių 
negu bejėgis kūdikis. Motina, nuolat reaguodama į jo blogą elgesį, tik 
skatindavo sūnų. Kai tėtis irgi įsitraukė ir papriekaištavo: „Kodėl ne- 
gali būti toks kaip brolis?“, Džordžas gavo dar vieną patvirtinimą, kad 
jis dėmesį patraukti gali tik būdamas „blogas“, ir, be to, dar įsitikino, 
kad kūdikis yra geras. Deividas, augdamas ir tapdamas „geresnis“, toliau 
spaudė Džordžą, o tai dar labiau skatino nepaklusti ir nemylėti brolio, 
kurį jis jau laikė savo priešu, savotišku konkurentu. Deividas ir toliau 
stengėsi būti „geras“ ir provokavo Džordžą būti „blogą“. Tėvai šituos 

santykius nesąmoningai skatino bardami „blogąjį“ ir girdami „gerąjį“, 
taip nuteikdami vieną vaiką prieš kitą. Galiausiai tarpusavio santykiai 
susipynė ir tapo pastovūs. 

Iš to, kas pasakyta, galime daryti išvadą, kad vaikas geba susikur- 
ti begalybę variantų, kaip reaguoti į įvairius išorinės aplinkos aspektus. 
Nėra jokių taisyklių, kurios padėtų tėvams nuspėti, kas atsitiks ateityje. 
Bet tėvai, žinantys ir išmanantys šeimos „žvaigždyną“, turi informacijos, 
paaiškinančios daugelį dalykų, kurie anksčiau atrodė nesuprantami. Aky- 
lai stebėdami ir jautriai reaguodami, jie gali daug ką suvokti ir perprasti. 
Įsigilinę į tam tikrą situaciją, jie turi daug daugiau galimybių išspręsti 
kylančias problemas. 


Vaiko reakcija 


Daug buvo rašyta ir kalbėta apie „vaiko charakterio formavimą“, lyg 
vaikas būtų molio gabalas, o mūsų uždavinys — suformuoti socialiai pri- 
imtiną būtybę. Iš tiesų tai yra klaidingas požiūris. Taigi mes jau nustatė- 
me, kad tiesa slypi priešingoje pusėje. Vaikas formuoja save, savo tėvus 
ir aplinką daug anksčiau, negu mes tai suvokiame. Jis — aktyvi, judri ir 
nepriklausoma būtybė. Be to, jis, kaip ir visi kiti, kuria savo ir aplinkos 
santykius. Bet kokie santykiai yra nepakartojami ir visiškai priklauso nuo 
to, ką jiems suteikia kiekvienas partneris. Visiems santykiams būdingi 
veiksmas ir atsakymas, arba žmonių tarpusavio sąveika. Ir nesvarbu, ar 
bendrauja suaugusieji su suaugusiaisiais, vaikai su vaikais ar suaugusieji 
su vaikais. Kiekvienas šio proceso dalyvis gali pakeisti bet kurį kitą da- 
lyvį, taip pakeisdamas ir visus santykius. Vaikas, ieškodamas savo vietos, 
mokosi bendrauti ir išsiugdo santykius su kitais, pasitelkdamas savo kū- 
rybines galias ir išradingumą. Vaikas eksperimentuoja, bando ir, jei šitai 
pasitvirtina bei atitinka tikslus, jis randa būdą savo identitetui nustatyti. 
Kartais vaikas suvokia, kad ta pati „technika“ netinka visiems žmonėms. 
Dabar jis mato dvi kryptis: arba atsitraukti ir atsisakyti bendrauti su vie- 
nu ar kitu asmeniu, arba pasitelkti naują „techniką“ ir ugdyti visiškai 
kitokius tarpusavio santykius. 

Devynmetė Keitė buvo vienintelis vaikas. Namuose ji buvo maloni, 
gerai elgėsi, padėdavo mamai ir darė viską, ką galėjo, kad tėvai būtų 
patenkinti. Mergaitė buvo rami, mandagi, paklusni, susitvarkydavo savo 
kambarį ir žaislus, bet mokykloje turėjo bėdų. Mokytojas sakydavo, kad 
Keitė yra „kažkur kitur“. Ji niekada klasėje nedrumstė ramybės, bet išti- 
sas dienas užuot dirbusi sėdėdavo svajodama ir mokytojas nuolatos tu- 
rėdavo ją raginti. Klasėje Keitė neturėjo draugų, atsisakydavo dalyvauti 


žaidimuose ar kaip nors kitaip įsitraukti į klasės veiklą. 


Seimoje vyravo nuostata, kad Keitė yra vienintelis vaikas suaugusiųjų 


Penkerių metų Margo ir septynmetis Džimis vertė mamą visą dieną 
apie juos šokinėti ir be paliovos išdykaudavo. Tai, ko vienas vaikas dar 
nesugalvodavo, kitas jau darė. Kai tik vaikai ko nors užsimanydavo, iš 
pradžių imdavo verkšlenti ir prašyti, paskui pradėdavo rėkti ir galų gale 
siautėdavo tol, kol gaudavo, ko norėjo. Tačiau kai netoliese būdavo tė- 
vas, jie elgdavosi pavyzdingai. Užtekdavo tėvui vieną kartą žvilgtelėti, ir 
vaikai elgdavosi taip, kaip privalėjo. Parėjęs namo jis negalėdavo suprasti 
žmonos nusiskundimų. „Jie visad stengiasi gerai elgtis dėl manęs“, - di- 


džiavosi tėvas. 


pasaulyje ir ji rado savo vietą stengdamasi įtikti ją supantiems žmonėms. 
Nuėjusi į mokyklą, ji atsidūrė tarp vaikų, kurie iš jos tyčiojosi, nes Keitė 
juos ignoravo ir visąlaik laikėsi nuošaly. Jos pirmos pastangos įsiteikti 
savo darbu nepavyko ir didelio įspūdžio nepadarė. Mokytojas nelaikė 
jos ypatinga ir neišskyrė iš kitų klasės vaikų. Keitė net nežinojo, kaip 
žaidžiant varžytis su klasės draugais. Ji gerai nemėtė kamuolio, neturėjo 
jokių ypatingų gabumų, taip pat negalėjo klasės draugams padaryti įspū- 
džio puikiomis manieriomis. Mergaitė užsisklęsdavo, panirdavo į savo 
svajones ir vengė bet kokių pastangų kurti naujus santykius. 
Su kiekvienu iš tėvų vaiką gali sieti visiškai skirtingi santykiai. 


Vaikai gerai žinojo, kad mama pasiduos jų reikalavimams ir tik pabars 


dėl blogo elgesio, o tėvas tai, ką sakydavo, priversdavo ir padaryti. Tvir- 


tumą jis rodė kartu su gerumu, todėl vaikai suvokė „galima ir negalima“ 

ribas. Mama elgėsi priešingai ir šitų ribų neturėjo. Kad ir kokie sunkumai 
ar nusivylimai užgriūtų šeimos narius, kartu dirbdami namiškiai gali vis- 
ką įveikti ir sukurti harmoningą atmosferą. Idealių santykių nebūna. Mes 
galime siekti juos pagerinti. Jeigu tėvas suvokia, kad vidurinysis vaikas 
jaučiasi atstumtas, jis gali padėti jam rasti savo vietą ir šitaip prisidėti prie 
darnaus šeimos gyvenimo. Tėvai, žinodami, kad pirmasis vaikas nusivylė 
dėl greito antrojo vaiko vystymosi, gali jį švelniai padrąsinti, paskatinti, 
kad šis labiau pasitikėtų savo sugebėjimais. Tėvai, kurie žino, kad kūdikis 
šeimoje gali išsiugdyti ypatingus įgūdžius ir išmokti priversti šeimą jam 
tarnauti, turi padėti vaikui suvokti, kad jis pats taip pat gali daug pasiekti 
ir neturi sureikšminti to, ką kiti dėl jo daro. 

Vaiko požiūris į savo padėtį šeimos „žvaigždyne“ ir iš to kylanti reak- 
cija gali būti tokia įvairi, kad net sunku šitai įsivaizduoti. Jautrūs ir rūpes- 
tingi tėvai gali panagrinėti situaciją ir paklausti savęs: ,,K4 mano vaikas 
galvoja, ką mano apie savo padėtį?“ Užuot pripažinę vaiko „asmeninę 
logiką“, kuri gali nulemti jo elgesį, mes, suaugusieji, per dažnai esame 
linkę primesti vaikui tai, ką patys tokiomis aplinkybėmis nuspręstume. 

Kitas veiksnys vaiko aplinkoje yra vyraujantys auklėjimo metodai. 
Toliau svarstant efektyvius ir tinkamus mokymo ir auklėjimo metodus 
įvairūs veiksniai įgaus dar didesnę svarbą. Šiandien vis dėlto akivaizdu, 
kad reikia atsitraukti, žengti žingsnį atgal ir įdėmiai pažiūrėti į savo vaiką. 
Kaip jam pavyko susidoroti su savo vidine aplinka? 

Kokias elgesio normas ir būdus jis susikūrė? Kokį įspūdį jam paliko 
aplinkos stebėjimai? Kokią vietą jis užima šeimos „žvaigždyne“ ir ką tai 
jam reiškia? Toliau ieškosime būdų, kaip atsakyti į šiuos ir kitus klausi- 
mus, ir rasime išeitį aptardami mokymo metodus. 

Padrąsinimas 


Padrąsinimas — tai vienas iš svarbiausių vaiko auklėjimo aspektų. Jis 
yra toks svarbus, kad drąsos stoka gali būti pagrindinė blogo elgesio 
priežastis. Negerai besielgiantis vaikas yra vaikas, iš kurio atimta drąsa. 
Kasdienio padrąsinimo vaikui reikia taip pat, kaip augalui vandens. Be 
padrąsinimo jis negali augti, vystytis ir suvokti priklausymo jausmą. 
Deja, šiandien vaiko auklėjimo „technikai“ būdinga daugybė drąsos 
atėmimo pavyzdžių. Mažam vaikui suaugusieji atrodo nepaprastai di- 
deli, kvalifikuoti ir galintys daryti kone stebuklus. Nors ir veikiama 
šių įspūdžių įgimta vaiko drąsa neleidžia jam visiškai pasiduoti. Koks 
nuostabus dalykas vaiko drąsa! Ar patekę į panašią situaciją ir atsidūrę 
tarp milžinų, kurie gali viską, sugebėtume atlikti savo pareigas taip, 
kaip mūsų vaikai? Į įvairius nemalonumus ar sunkumus vaikas reaguoja 
karštai trokšdamas įgyti naujų įgūdžių ir nugalėti giliai slypintį jausmą, 
kad jis yra mažas ir turi tik menkų sugebėjimų. Jis labai nuoširdžiai 
trokšta būti šeimos dalis. Tačiau į jo pastangas būti pripažintam ir rasti 
savo vietą dažnai atsakoma žlugdant jo drąsą. Vyraujantys vaiko mo- 
kymo ir auklėjimo metodai, beje, dar labiau prisideda prie tolesnio jo 
menkinimo. 


Keturmetė Penė klūpėjo prie virtuvės stalo ir žiūrėjo, kaip mama dirba: 


iš šaldytuvo išėmė kiaušinių dėklą ir padėjo ant stalo. Penė paėmė jį ir 

norėjo sudėti kiaušinius. Mama sušuko: „Ne, Pene! Sudaužysi. Geriau aš 


tai padarysiu, brangioji. Tau dar reikia paugėti.“ 


Net nenorėdama mama sumažino Penės drąsą. Kokį įspūdį mergaitei 
padarė jos mažumas? Kokį tai turėjo poveikį savęs suvokimui? Bet ar jūs 
žinote, kad net dvejų metų vaikai puikiausiai geba sudėti kiaušinius? Ma- 
tėme, kaip toks mažylis atsargiai dėjo kiaušinius į dėklą. Ir kaip išdidžiai 
spindėjo vaiko akys baigus darbą! O kokia laiminga buvo jo mama! 


Vos trejų metukų sulaukęs Paulius ėmė vilktis savo žieminį drabužį, nes 
norėjo kartu su mama eiti į sandėlį. ,Fikš, Pauliau, aš tau padėsiu. Tu 


rengiesi labai lėtai.“ 


Matydamas magišką motinos galią viską daryti greitai, Paulius jaučiasi 
silpnas, bejėgis, nusivylęs, pasiduoda ir leidžia, kad mama jį aprengtų. 

Daugybė įvairiausių subtilių būdų, kintantis balsas ir skirtingi veiks- 
mai vaikui parodo, kad mes laikome jį kvailu, negabiu, menkesniu. Ne- 
paisydamas viso šito, jis bando rasti savo vietą ir palikti žymę! 

Užuot leidę vaikui išmėginti jėgas įvairiose srityse, mes nuolat truk- 
dome, bauginame savo prietarais, abejojame jų galimybėmis ir po to tei- 
sinamės, pateikdami įvairaus amžiaus standartus, pagal kuriuos galime 
vaikams patikėti ir tam tikrus darbus. Kai dvejų metų vaikas nori padėti 
sutvarkyti stalą, mes iškart griebiame iš jo lėkštę sakydami: „Ne, brangu- 
sis, sudaužysi““. Apsaugodami lėkštę griauname vaiko pasitikėjimą savimi 
1r savo galimybėmis. (Ar jūs manote, kad plastmasinius indus sugalvojo 
tie, apie kuriuos sukiojosi mažos veržlios būtybės?) Mes žlugdome vaiko 
pastangas atskleisti savo jėgą ir galimybes. Mes tarsi stovime virš jo — di- 
deli, išmintingi, gabūs ir kompetentingi. Vaikutis aunasi batą ir išgirsta: 


€ 
| 


„Ne, ne ant tos kojos!“ Pirmą kartą pamėginęs valgyti pats išsitep-lioja 


166 


veidą, ištepa savo kėdę, drabužius. „Kokį jovalą čia padarei!“ — šaukiame 
mes ir atėmę šaukštą maitiname patys. Taigi parodome, koks mažylis 
kvailas ir kokie mes protingi. Negana to, mes įsiuntame, kai jis atsisako 
prasižioti! Šitaip pamažu mes žlugdome vaiko pastangas rasti savo vietą 


ir būti naudingam. 

Nesuvokdami ką darome, atimame iš savo vaikų drąsą. Visų pir- 
ma mes atstumiame juos kaip silpnesnius ir menkesnius. Būtent toks 
požiūris sukuria žlugdančią atmosferą. Mes nepasitikime vaiku ir jo 
galimybėmis veikti, vadovaujamės taisykle: kai „užaugs“, galės atlikti 
visokiausius darbus. Dabar jis dar toks mažas, vadinasi, jis negali ir 
nesugeba. 

Kai vaikas suklysta arba jam nepavyksta pasiekti kokio nors tikslo, 
mes turime vengti ir žodžių, ir veiksmų, kurie pasakytų, kad mes vai- 
ką laikome nevykėliu. „Labai blogai, kad tu nesugebėjai šito padaryti“, 
„Man labai gaila, kad tas daiktas nepradėjo veikti.“ Mes turime darbą 
atskirti nuo jo vykdytojo. Privaloma aiškiai suvokti, kad kiekviena „ne- 
sėkmė“ tik parodo įgūdžių stoką, bet tai jokiu būdu neturi įtakos as- 
menybės vertei. Padrąsinti galime kiekvieną, kuris padaro klaidų arba 
kuriam nepasiseka, tačiau jis neturi jaustis pažemintas ar nuvertintas. Ši 
„drąsa būti netobulam“ reikalinga ir vaikams, ir suaugusiesiems. Praradę 
ją neišvengiamai pasiduodame. Yra du svarbiausi aspektai vaikui padrą- 
sinti: vienas — neatimti iš jo drąsos, t. y. nesumenkinti jo ir neapgaubti 
perdėta globa. Bet kokie veiksmai, kurie nors kiek prisideda ir silpnina 
vaiko pasitikėjimą savimi, jau yra drąsos atėmimas. Antras — žinojimas, 
kaip padrąsinti vaiką. Kai tik mes elgiamės taip, kad palaikytume vaiko 
drąsos ir pasitikėjimo savimi koncepciją, savotiškai jį padrąsiname. Ne- 
galima šios problemos spręsti vadovaujantis viena taisykle. Tėvai turi 
daug galimybių pamąstyti ir pasvarstyti apie tai. Būtina atidžiai stebėti 
mokymo programos rezultatus ir kaskart savęs paklausti: „Kokį poveikį 
šis metodas daro mano vaiko savivokai?“ 

Dažniausiai vaiko elgesys išduoda, kaip jis save vertina. Vaikas, kuris 
abejoja savo galimybėmis ir verte, šitai parodo savo trūkumais. Jis nesie- 
kia priklausyti, kad turėtų iš to naudos, nesistengia dalyvauti ir taip pri- 
sidėti. Iš nusivylimo jis dažnai pradeda elgtis blogai ir provokuoja kitus. 
Būdamas tvirtai įsitikinęs, kad jis — visiškas nevykėlis ir niekuo negali 
prisidėti, nusprendžia bet kokiu būdu priversti aplinkinius jį pastebė- 
ti. Geriau būti priluptam negu ignoruojamam. Ir vien žinojime, kad tai 
„blogas vaikas“, jau slypi kažkoks išskirtinumas. Toks vaikas mano, kad 
jis neturi vilties užimti savo vietą bendraudamas. 

Padrąsinimas tokiu atveju yra tęstinis procesas, suteikiantis mažam 
žmogui savigarbos ir darnos jausmą. Nuo pat kūdikystės vaikui reikia 
padėt, kad jis rastų savo vietą kaskart ką nors pasiekdamas. 


Septynių mėnesių Barbara, palikta viena su žaislais, susierzindavo ir gar- 
siai reikšdavo savo nepasitenkinimą. Motina stebėjosi, kad toks mažas 
vaikas gali turėti tokį sunkų charakterį. Mažylė labai išriesdavo nugarą, 
įtūžusi spardydavosi ir rėkdavo tiek, kad net visa parausdavo. Barbara 
buvo jauniausia iš penkių vaikų ir tėvai nuo pat jos gimimo daug tikėjosi. 
Mergaitė dažnai sėdėdavo prie stalo ant motinos kelių. Moteris nuolat 
stebėdavo žaidžianų savo kūdikį, o kai jai reikėdavo išeiti iš kambario, 
vienas iš vyresniųjų vaikų iškart prieidavo prie Barbaros ir linksmindavo 
ją. Į lovą mergytė būdavo guldoma, kai norėdavo miegoti. Prieš užmig- 
dama ji truputi paverkšlendavo. Motina nuolat ištempusi ausis klausy- 
davo, kada pabus dukrelė. Vos tik Barbara sukrutėdavo lovelėje, mama 
tuoj pat atsirasdavo prie jos. Mergaitė linksmai sutikdavo mamą ir šioji 


laikė ją laimingu vaiku. 


Barbara, sulaukusi septynių mėnesių, pradėjo rodyti pirmuosius nepa- 
sitenkinimo ženklus. Ji pasijusdavo gerai ir rasdavo savo vietą tik tada, 
kai kas nors būdavo šalia, ją linksmindavo, o kai niekas nekreipdavo į 
ją dėmesio, mergytė sutrikdavo. Ji negalėjo dalyvauti šeimos gyvenime, 
nebūdama dėmesio centre. 

Be abejonės, dažnas gali paklausti: „O kaip kūdikis gali dalyvauti?“ 
Pirmiausia, ko reikia kiekvienai būtybei, — tai sugebėti pasirūpinti savimi. 
Vaikas turi šito išmokti ir šis mokymosi procesas prasideda nuo gimimo. 
Barbara turi išmokti linksminti save, užsiimti ir būti nepriklausoma, ap- 
sieiti be pastovaus dėmesio. Motina labai mylėjo savo mažylę ir norėjo, 
kad ši būtų laiminga. Bet kūdikis buvo per daug globojamas ir greitai 
suprato, kad ašaros duoda rezultatų. Mama visaip stengėsi, kad dukrelė 
neverktų ir nesijaustų nelaiminga. Šitaip stengdamasi Barbarą padrąsinti 
ir padaryti laimingą, pati to nesuvokdama, nežinodama, moteris atėmė iš 
jos galimybę pasirūpinti savimi. Motinai nereikia be atvangos puldinėti 
tik ėmus mergaitei pykti ar verkšlenti — jeigu vaikas nori, tegul paverkia. 

Pakanka duoti žaislų ir palikti vieną. O tai ir būtų padrąsinimas. Kiekvie- 
ną dieną reikia skirti tam tikrą laiką, kad mažylė pabūtų pati viena. Galbūt 
tinkamiausias laikas pradėti tokią naują ugdymo programą būtų rytą, kai 
vyresnieji vaikai yra mokykloje ir motina užsiėmusi namų ruošos darbais. 
Tačiau nekreipti dėmesio į verkiantųų kūdikį labai sunku. Barbaros mama 
turėtų rasti jėgų ir suprasti, kad meilė vaikui reiškia pagalbą geriausiems 
dukrelės siekiams. „Gera mama“ neturi visiškai pasiduoti kiekvienam 
vaiko reikalavimui. Kūdikis, kuris laimingas tik būdamas dėmesio centre, 
nėra tikrai laimingas kūdikis. Tikra laimė nėra priklausomybė nuo kitų 
dėmesio, ji kyla iš tos būtybės, kuri geba savimi pasirūpinti ir patenkinti 
savo norus. Kūdikis tai turi sužinoti iš šeimos ir pajusti, nes jis auga ir 
gyvena tarp tokių asmenų, kurie tikrai daug sugeba. 


Trejų metų Betė norėjo padėti mamai padengti stalą pietums. Ji paėmė 
butelį pieno 1r ketino pripilti stiklines. Motina griebė butelį ir švelniai pa- 
sakė: „Ne, brangioji. Tu dar per maža. Aš pati įpilsiu pieno. Tu gali padėti 


servetėles.“ Betė pasijuto sumenkinta, apsisuko ir išėjo iš kambario. 


Vaikas turi įgimtą begalinę drąsą ir labai nori pabandyti tai, ką daro kiti. 
Sakykim, Betė išlies kažkiek pieno. Tačiau šis praradimas yra tikrai ne 
toks svarbus negu pasitikėjimo stoka. Mergaitė turėjo drąsos padaryti 
tai, ko nebuvo dariusi. Pasiukėdama Bete, motina galėjo ją padrąsinti. 
Jeigu pienas būtų išpiltas, tai būtų Betės nesėkmė ir ją reikėtų tuoj pat 
padrąsinti. Motina iškart turėtų pabrėžti dukrelės drąsą, nušluostyti išlie- 
tą pieną ir paskatinti: „Pabandyk dar kartą. Tau tikrai pasiseks“. 


Penkiametis Stenas gana abejingai žaidė smėlio dėžėje netoli namų. Ra- 
miu, net iškilmingu veidu jis lėtai pilstė smėlį iš vienos rankos į kitą. 
Netoliese ant suoliuko sėdėjo motina. Vaikas paklausė: „Ar aš galiu pasi- 
supti?“ „Jei tik nori, — tarė mama. Duok man ranką, kad neužsigautum.“ 
Stenas, lipdamas iš smėlio dėžės, padavė jai ranką. Kai juodu priėjo prie 
sūpynių, moteris dar pasakė: „Kad sūpynės mūsų neužgautų, turime pa- 
sisaugoti ir stovėti tolėliau.“ Stenas atsisėdo į sūpynes ir paklausė: „Ar 


tu nori, kad aš pasupčiau? Ar aš galiu?“ Mama atsakė: „Tu gali iškristi. 

Aš tave pasupsiu. Dabar gerai įsikibk ir tvirtai laikykis.“ Stenas sėdėjo 
tvirtai įsikibęs, o motina jį supo. Berniukas greit pavargo ir kiek slyste- 
lėjo. Kai jis padavė ranką, motina baimingai tarė: ,„Brangusis, atsargiau. 
Šitaip kitos sūpynės gali tave partrenkti.“ Juodu praėjo pro besisukančias 
sūpynes. Stenas sustojo pažiūrėti į besisupančius vaikus, netikėtai pasly- 
do ir pakibo ant sūpynių. „Ar galiu taip pasisupti, mama?“ — paklausė, 
berniukas. „Ne. Tai per daug pavojinga. Nulipk ir galėsi čiuoži žemyn. 
Atsargiai! Juk nenori nukristi. Aš tave pagausiu apačioje.“ Stenas nuėjo 
prie čiuožinėjančių vaikų, lėtai ir atsargiai užlipo, atsisėdo ir nučiuožė 
saugiai laikydamasis už kraštų. Berniukas net cypė leisdamasis ir vos vos 
šypsojosi. „Truputį palauk, kol kiti vaikai nučiuoš. Jie gali į tave atsitrenk- 
ti. Dabar gali vėl lipti“, — tarė mama. Dar keletą kartų nučiuožęs Stenas 
pasakė, kad nori eiti namo. Jis buvo pavargęs, įsikibo į motinos ranką ir 
juodu nuėjo. Vaikas nė karto nešūktelėjo, nenusijuokė, nelakstė ir nešo- 


kinėjo. Negalima sakyti, kad jis labai gerai praleido laiką. 


Perdėtai globodama motina iš berniuko atima drąsą. Jos baimė, kad sū- 
nus gali užsigauti, Steną prislėgė taip, kad bijojo kiek daugiau pajudėti. Jis 
negali prisidėti prie žaidžiančių savo bendraamžių. Pats nejuda, nedaro 
nieko nepakliusęs, ar jam galima. O gavęs leidimą, jis viską daro „puse 
širdies“, be didelio noro ir džiaugsmo. Jo abejingumas ir rimtumas — tik- 
ros nedrąsos požymiai. Gyvenimas palieka ir guzų, ir mėlynių. Vaikas 
turi išmokti susidurti su skausmu, kurį dažnai tenka patirti žaidžiant ir 
išdykaujant. Nubrozdintas kelis užgis, o „sužalota“ drąsa gali likti visam 
gyvenimui. Mama turi suvokti, kad jos pastangos apsaugoti sūnų nuo 
skausmo iš tikrųjų parodo, koks sūnus bejėgis, o kartu kelia jo baimę. 
Penkiametis berniukas žaidimų aikštelėje gali puikiai pasirūpinti savimi, 
nors niekas jo vieno ten ir nepaliktų. Bet jis tikrai gali laisvai žaisti, atlikti 
pratimus, mankštintis ir įgyti pasitikėjimo, vaikas pats išmoks išvengti 
pavojų supdamasis sūpynėmis ar žaisdamas kitaip. Kodėl jis negalėtų 
patirti greito čiuožimo jaudulio? 

Reikia, kad vaikas turėtų galimybių išbandyti įvairias pavojingas situ- 
acijas. Dėl to mes neturime tapti nerūpestingi. Tuomet, kai mūsų atžalai 
bus per sunku, galime stovėti greta. 

Aštuonerių metų Suzana ir dešimtmetė Edita grįžo namo nešinos pa- 
žangumo pažymėjimais. Suzana tylutėliai įslinko į kambarį, o Edita iškart 
į pažymėjimą ir išreiškė susižavėjimų gerais pažymiais. Paskui ji paklau- 
sė: „O kur Suzana? Aš noriu pažiūrėti jos pažymėjimą.“ Edita truktelėjo 
pečiais ir tarė: „Ji tokių gerų pažymių kaip aš negavo. Ji yra buka.“ Suza- 
na buvo beišbėganti žaisti, kai mama liepė grįžti ir paklausė: „Kur tavo 
pažymėjimas, Suzana?“ Mergaitė neatsakė, bet stovėjo nuleidusi akis. 
„Aš manau, kad tu vėl gavai visus blogus pažymius, ar ne? Atnešk man 
pažymėjimą ir parodyk.“ Suzana turėjo tris D ir du C pažymius. Moti- 
na sušuko: „Man gėda dėl tavęs, Suzana! Tu neturi jokio pasiteisinimo. 
Edita visada gauna tik gerus pažymius. Kodėl tu negali lygiuotis į savo 
seserį? Tu tiesiog esi tinginė ir į nieką nekreipi dėmesio. Tai negarbė 


visai šeimai. Aš tau neleidžiu eiti žaisti. Grįžk į savo kambarį.“ 


Suzana gavo blogus pažymius dėl to, kad iš jos atimta drąsa. Šeimoje ji 
yra antras vaikas ir jaučia, kad neturi galimybių pasiekti tokių aukštumų, 
kokių reikalauja mama, ir tokių laimėjimų, kokius turi jos „šaunioji“ 
vyresnioji sesuo. Motina žlugdo Suzaną, atimdama jos drąsą. Net nema- 
čiusi pažymėjimo, ji jau nusprendžia, kad pažymiai bus blogi. Kadangi 
mama ja nepasitiki, mergaitė pasiduoda ir laiko save nevykėle. Tuomet 
motina sako, kad ji gėdijasi savo dukters. Suzana žino, kad ji bevertė. 
Be to, motina Editą giria už gerus pažymius ir tuo patvirtina Su-zanos 
nepasitikėjimą savimi. Motina sako, kad mergaitė turėtų būti tokia kaip 
vyresnioji sesuo ir taip iškelia neįgyvendinamą užduotį. Suzana jau vei- 
kiausiai įsitikino, kad niekad nebus tokia kaip Edita. Būdama vyresnė, 
Edita visados pirmauja ir Suzana nemato priežasties, dėl kurios ji net 
bandytų vytis seserį. Motina kritikuoja jaunesniąją dukrą, vadindama 
ją tingine ir tarsi dar kartą įrodydama, kad ji yra bevertė. Mergaitė dar 
labiau žlugdoma, kai motina pasako, kad Suzana užtraukia nešlovę vi- 
sai šeimai. Ji gerai žino, kad Edita laiko ją kvaila. Vyresnioji sesuo nori 
išsaugoti savo šaunuolės vietą ir dar labiau žlugdo seserį, atimdama iš 
jos drąsą. Viso to viršūnė — motinos bausmė — draudimas Suzanai eiti 
žaisti į lauką. 

Visiškai priešingai paplitusiai nuomonei, toks varžybų stimuliavimas 
abiejų mergaičių nepadrąsina. Šiuo atveju varžybos žlugdomam vaikui 
parodo jo padėties beviltiškumą, o pirmaujančiam kelia susirūpinimą, 
kad jis gali neišlaikyti savo vietos. Edita yra per daug ambicinga ir užsi- 
brėžia neįmanomų uždavinių. Nebūdama visą laiką pirma, ji taip pat gali 
pradėti save laikyti nevykėle. 

Norėdama padrąsinti Suzaną, motina turi nustoti nuolat rodyti vyres- 
niąją seserį kaip pavyzdį. Visi palyginimai tik kenkia. Suzana gali veikti 
pati, o ne kaip Editos kopija. Kol motina nepasitikės Suzana ir nepareikš 
šito, ji negalės dukrai padėti. Dabartinėmis aplinkybėmis Suzana daro tik 
tai, ko iš jos visi tikisi. Jos galimybės padidės tik tada, kai grįš jos pasiti- 
kėjimas savimi. Motina privalo vengti polinkio kritikuoti ir turi pripažinti 
bet kokį Suzanos laimėjimą, kad ir koks menkas jis iš tikrųjų būtų. 

Dar kartą panagrinėkime tuos pačius įvykius ir parodykime, kaip ga- 
lima padrąsinti sužlugdytą vaiką. 


Suzana ir Edita grįžo namo su savo mokyklos pažymėjimais. Suzana 
tyliai įėjo į kambarį, o Edita pribėgo prie mamos. ,,Mama, aš gavau visus 
A.“ Motina paima pažymėjimą ir sako: „Puiku, aš džiaugiuosi, kad tu pa- 
tenkinta“. (Šia pastaba ji pabrėžia mokymąsi, bet ne pažymius. Savo pa- 
gyrimu ji pripažįsta gerai atliktą darbą.) Suprasdama, kad Suzana laikosi 
nuošaliai, motina palaukia, kol jos abi bus vienos. ,„Ar nenorėtum pažiu- 
rėti mano pažymėjimo?“ — klausia Suzana, nenoriai duodama jį mamai. 
Mama pažiūri 1r sako: ,,Aš džiaugiuosi, kad tu mėgsti skaitymą (tai vienas 
iš dalykų, įvertintų O). Tai tikrai malonus užsiėmimas, ar ne?“ Ji tvirtai 
apkabina dukrą ir klausia: „Ar nepadėtum man padengti stalą?“ Motina 
mato, kad mergaitė šiek tiek sumišusi. Pagaliau dukra sako: „Edita gavo 
visus A, o aš daugiausia tik D.“ „Nėra taip svarbu, kad tu gautum tokius 
pačius pažymius kaip sesuo. Vieną kartą ir tau gali pradėti patikti mo- 
kymasis ir tuomet tu įsitikinsi, kad iš tiesų sugebi daug daugiau, negu iki 


šiol manei“, — pasako mama. 


Mums sunku nuspėti, kas atsitiktų Suzanai, jeigu jos motina staiga pasi- 
keistų ir prabiltų būtent taip. Visų pirma Suzana ja nepatikėtų — mama 

atsisako iki šiol vyravusio įsitikinimo, kad tik Edita gali gauti gerus pa- 
žymius. Suzana įsitikinusi, kad ji nėra labai gabi. Anot jos, bet kokios 
pastangos yra beprasmiškos. Nepaisydama tokios nuostatos, mergaitė 
pasistengė už skaitymą gauti C. Tai rodo jos stiprumą. Motina, suvo- 
kusi ryžtingas pastangas, suteikė dukrai galimybę pakeisti savo padėtį ir 
sumenkino nuolatines varžybas. Šitaip ji įkvėpė dukterį dar labiau pasi- 
stengti. Suzana dabar gali patikėti, kad jos pažymys iš tiesų kažko vertas. 
Šitai patyrusi ji jaučia: „Jeigu tai yra gerai, gal aš galiu dar daugiau pasiek- 
ti?“ Šis mažas vilties žiburėlis tampa padrąsinimu, kuris įkvepia Suzaną 
dar didesniems bandymams. 


Dešimtmetis Džordžas ir namuose, ir mokykloje buvo neramus vai- 
kas. Jis pradėdavo daugelį darbų, bet niekad nė vieno nebaigdavo. Jis 
gaudavo tik vidutiniškus pažymius. Jis buvo vyriausias iš trijų ber- 
niukų: jaunesnis brolis buvo aštuonerių, o mažiausias — trejų metų. 
Džordžas visada džiaugėsi žaisdamas su mažėliu, bet nuolat kovojo 
su broliu Džimiu. Džimis mokykloje gaudavo gerus pažymius ir vis- 
ką, ką pradėdavo, baigdavo, bet jis nesidomėjo daugeliu dalykų, kurie 
rūpėjo Džordžui. Vieną dieną Džordžas baigė keletą knygų viršelių, 
kuriuos pats darė. Motina buvo susirūpinusi, kad jis nebaigdavo to, 
ką pradėdavo, ir nutarė sūnų padrąsinti: „Šitie labai gražūs, Džordžai. 
Darai gerą darbą.“ Motina labai nustebo, kai Džordžas pravirko, metė 
viršelius ir sušuko: „Jie visi negražūs! Jie baisūs!“ Berniukas išbėgo ir 


užsidarė savo kambaryje. 


Džordžo mama atliko akivaizdų darbą, bandydama jį padrąsinti —- sūnų 
pagyrė. Tačiau berniuko reakcija parodė, kad pagyrimas jo nepadrąsino, 
bet suvaidino atvirkščią vaidmenį — prisidėjo prie jo žlugdymo. Kodėl? 
Ar pagyrimas neturėtų padrąsinti? 

Čia ir yra pavyzdys, kad negalima nei aiškiai atsakyti, nei pateikti 
griežtos taisyklės, kaip vaiką padrąsinti. Viskas priklauso nuo vaiko 
reakcijos. Džordžas tapo per daug ambicingas, kelia nepasiekiamus 
tikslus. Kai motina berniuką pagyrė, jis užpyko, nes netikėjo, kad kada 
nors galės ką nors gerai padaryti, ir pagyrimą palaikė pajuoka. Džor- 

džas norėjo, kad jo baigtas darbas būtų nepriekaištingas. Jo pastangos 
visiškai neatitiko idealizuojamo tikslo, nes jam trūko įgūdžių, kurie įgy- 
jami tik dirbant. Norėdamas žaibiškai pasiekti tobulumo, vaikas jau- 
čia nepasitikėjimą pasiekdamas mažiau. Kai motina jį pagyrė, tai, ką 
jis jautė, buvo daug mažiau, negu jis iš savęs tikėjosi. „Net ji manęs 
nesupranta. Niekas nesuvokia, koks aš nevykėlis.“ Būtent čia slypi jo 
pyktis. 

Džordžą būtina padrąsinti. Jis laiko save nevykėliu, kad ir ką jis da- 
rytų. Pradėdamas tai vieną, tai kitą darbą, jis elgiasi kaip užsiėmęs ir 
aktyvus žmogus. Nieko nebaigdamas, berniukas išvengia savo netobulu- 
mo nesėkmės. Jaunesnysis brolis, kurį lydi sėkmė, prisideda priėjo smu- 
kimo. Per didelis ambicingumas atsiranda dėl to, kad jis jaučiasi brolio 
aplenktas. Jeigu jis „neaplenks Džimio““, jis — niekas. Įsitikinimas, kad jis 
turi būti viršesnis už jaunesnįjį brolį, yra neteisingas. Trokštamas tikslas 
darosi dar labiau neįmanomas, kai Džordžas suvokia, ko tam pasiekti 
ateityje reikės. Berniukas jaučia, kad jis gali būti tik nevykėlis. Vaiko ne- 
padrąsins joks pagyrimas už tai, ką jis daro. Beprasmiška motinai sakyti, 
kad sūnus nebūtinai turi būti toks tobulas — tai tik padidintų jo įsitiki- 
nimą, kad niekas jo nesupranta. Džordžas žino, kad jis privalo būti to- 
bulas, sutapatina tai, ką jis daro, su tuo, kas jis yra. Ir jeigu jam pasisektų, 
šitai vaikas laikytų paprasčiausiu atsiiktinumu. Bet koks veiksmas, kuris 
skatina jo ambicingumą ar nesėkmės vertinimą, tik menkina berniuko 
drąsą. Reikia, kad Džordžas dėmesį skirtų ne įvykdymo tobulumui, o 
pasitenkinimui atliktu darbu. Tačiau vaikas jaučia, kad tol, kol jo indėlis 
nėra tobulas, jis yra nevykėlis. 

Džordžui reikia daugiau padėti, kad jis pakeistų savęs vertinimą ir 
savo vietą šeimoje. Galbūt tėvai asmeniškai prisideda prie tokių sūnaus 
jausmų. Džordžo tobulybė iš niekur neatsiranda. Arba tėvas, arba moti- 
na, arba abudu, matyt, per daug reikalauja. Gal jie sako sūnui, kad jis ne- 
privalo būti tobulas, bet elgiasi priešingai ir savo pavyzdžiu prieštarauja 
garsiai pasakytiems žodžiams. Šeima privalo atvirai pakalbėti su vaikais 
apie tai, kokie geri jie turi būti, kol tampa „pakankamai geri“. Užuot gyrę 
Džordžą, jie turėtų jam pasakyti: „Mes džiaugiamės matydami, koks tu 
buvai patenkintas dirbdamas knygos viršelius.“ 

Penkerių metų Megė buvo laiminga bandydama paklotu savo lovą. Pir- 
myn atgal traukydama užtiesalus, ji pagaliau padarė taip, kaip norėjo. 
Į kambarį įėjo mama. Išvydusi blogai paklotą lovą, ji pasakė: „Aš pati 


paklosiu, brangioji. Sie užtiesalai tau persunkus.“ 


Motina ne tik parodė, kad Megė yra menkesnė dėl savo amžiaus, bet per- 
klodama užtiesalus pasistengė įrodyti savo viršenybę, o tuo metu mer- 
gaitė stovėjo sugėdinta. 

Jos pasitenkinimas baigus darbą ir užtempus sunkius užtiesalus iškart 
dingo, kai mama tai padarė labai gerai. Greitai Megė suvoks: „Kokia 
nauda? Mama tai daro nepalyginti geriau.“ 

Jeigu motina būtų parodžiusi pasitenkinimą Megės pastangomis pa- 
kloti lovą ir dar pridūrusi: „Kaip gerai, kad tu gali užtraukti užtiesalus“ 
arba: „Pažvelkit į mano didelę mergaitę, kaip ji kloja lovą!“, Megė pa- 
justų džiaugsmą ir norą tai daryti toliau. Nesvarbu, kad dukrelė negali 
idealiai pakloti lovos, motina turėtų atsispirti pagundai ir parodyti vaikui, 
kad ji gali tai padaryti daug geriau. Lovą perkloti ji galės vėliau, kai to 
nematys mergaitė. Niekad nereikėtų atkreipti vaiko dėmesio į jo prastai 
paklotą užtiesalą. Motina galėtų prisidėti prie dukters atliekamo darbo 
padrąsindama, švelniai patardama, pavyzdžiui: „Kas būtų, jeigu tu vėl 
suvyniotum užtiesalus ir paskui tiestum po vieną?“ arba: „Kas būtų, jei- 
gu tu čia užklotum?“ Kai prireikia keisti paklodes, mama gali pasiūlyti 
kloti lovą kartu ir pradėti savotišką žaidimą, bet ji privalo vengti kritikos. 
Geriau pasiūlyti pagalbą: „Dabar mes abi pakelkime čiužinio kampą ir 
paslėpkime po juo paklodės kraštą. Toliau kartu traukime paklodę iki 
lovos krašto. Laba diena, pone pakrašty“ ir t.t. Šitaip mokymasis paver- 
čiamas maloniu žaidimu. Ir nė žodžiu neužsimenama, kad Megė nežino, 
kaip tai daryti. Ir motina, ir duktė džiaugiasi dirbdamos kartu. 


Ketverių metų Deividas lydėjo mamą pas kaimynę, kurios duktė Pati (aš- 
tuoniolikos mėnesių) žaidė kambaryje ant grindų. Mama pasiūlė: „„Deivi- 
dai, bėk ir pažaisk su Pati. Būk geras ir neerzink jos.“ Deividas truktelėjo 
pečiais ir nuėjo į kambarį, o moterys atsisėdo išgerti kavos. Nepraėjo nė 


pusvalandis, kai pasigirdo Pati cypimas. Moterys puolė į kambarį. Dei- 

vidas stovėjo patenkintas ir spaudė prie krūtinės Pati lėlę. Mažylė garsiai 
verkė. Ant jos kaktos pamažu ryškėjo nedidelė raudona žymė. Mergai- 
tės mama pribėgo prie dukters, pakėlė, apkabino ir pabučiavo. Deivido 
motina griebė sūnų ir ėmė barti: „Tu, šlykštus bernioke! Ką tu jai pada- 
rei? Atėmei lėlę ir dar trinktelėjai, ar ne? Kaip tu gali taip bjauriai elgtis? 
Dabar aš tau įkrėsiu.“ Ji užplojo pora kartu ir berniukas pravirko. Mo- 
teris tarė draugei: „(Garbės žodis, aš tiesiog nežinau, ką daryti. Jis tiesiog 
niekšiškai elgiasi su jaunesniais vaikais.““ Draugė ramino Pati. Paniuręs 
nusisuko ir pasislėpė už mamos. Mergaitės mama pasiūlė: ,„Eime, baigsi- 
me kavą. Nieko jai nenutiko. Aš ją palaikysiu“. Deivido mama pasisuko 
į sūnų ir tarė: ,, Tu toks bjaurus berniukas! Gėda skriausti už save mažes- 


nius. Sėdėk ant šitos kėdės ir elkis gražiai arba vėl gausi lupti.“ 


Šis incidentas labai gyvas, emocingas, bet, turėdami galvoje šio skyriaus 
tikslą, kalbėsime tik apie drąsos atėmimą. Pirmas dalykas, kuris sumen- 
kino ir taip menką Deivido savivoką, buvo išankstinis motinos nusis- 
tatymas, kad berniukas bus blogas. Perspėdami vaiką ir sakydami „būk 
geras berniukas“, mes norime pasakyti, jog tikimės, kad jis suvokia esąs 
blogas ir kad mes netikime jo ryžtu pasitaisyti. Be to, motina, liepdama 
neerzinti mažo vaiko, parodė, kokio blogo elgesio ji tikisi. Maža to, ji 
neskiria Deivido elgesio ir paties Deivido. Ji laiko sūnų išdykusiu ir blo- 
gu berniuku. Taigi berniuko nusistatymą stiprina motinos nuostata, ne- 
pasitikėjimas ir ištarti žodžiai. Deividas elgiasi taip nedraugiškai, nes jis 
netiki savo galimybe sulaukti teigiamo mamos dėmesio. Savo užimama 
vieta jis abejoja, išskyrus tuos atvejus, kai elgiasi kaip nepakenčiamas vai- 
kas. Chuliganu tampa toks vaikas, kuris dėl atimtos drąsos įsitikina, kad 
savo stiprumą jis gali įrodyti tik naudodamas jėgą. Jis yra sumenkintas, 
bet nėra išdykęs ir blogas. Mes turime skirti tą, kuris daro, nuo jo veiks- 
mų. Blogą elgesį turime laikyti klaidingų požiūriu, prie kurio privedė 
žlugdymas. Deivido motina prisideda prie įžeidimo labiau rūpindamasi 
nuskriausto mažo vaikelio šypsena. 

Tokiu atveju labiausiai padėtume vengdami visų žlugdančių pastabų. 
Jos nieko „nemoko“. Paskatinti Deividą ir parodyti pasitikėjimą jo gali- 

mybėmis žaisti su mergaite daug lengviau veiksmu nei žodžiais. „Eikime 
į kitą kambarį, O tu, jeigu nori, gali pažaisti su Pati.“ Tik tiek reikia ištarti, 
kad būtų pasitikėjimas. Atėjus į svečius Deivido motina galėjo leisti jam 
apsispręsti, ar jis nori žaisti su mergyte, ar sėdėti su mama. Kilus nesu- 
sipratimui, motina galėjo ramiai įeiti į kambarį, paimti sūnų už rankos ir 
pasakyti: „Man gaila, kad tu šiandien jautiesi toks susierzinęs. Jei neturi 
noro žaisti, eime namo“. Žinoma, šiuo atveju motina turi pasiaukoti ir 
atsisakyti malonumo paplepėti su drauge. Bet būtent toks elgesys galėtų 
„pamokyti“ Deividą: jeigu jis gražiai elgsis, jie čia galės ateiti dar kartą. 
Priešingu atveju ji gali sūnų palikti pas gimines ar kaimynus, galbūt tuo- 
met jis elgsis kitaip. 

Deivido motina, išvengusi visų šių žlugdymo veiksmų, būtų laimėjusi 
daug daugiau — būtų sūnų padrąsinusi. Galėdama laikyti berniuką mielu 
net nedraugiškai besielgiantį, ji padrąsina vaiką nesmerkdama blogo jo 
elgesio. Suteikdama teisę blogai elgtis, motina padaro jį atsakingą už tokį 
elgesį ir parodo, kad kaip tik jam teks kentėti dėl pasekmių. Siūlydama 
Deividui ateiti kitą kartą, kai jis bus pasiruošęs, ji rodo pasitikėjimą, kad 
jis pasikeis, geriau jausis ir norės Žaisti. 

Yra ir kitų būdų šiam incidentui išspręsti. Jie bus aptariami skyriuje 
apie kovą. 

Abi moterys, rodydamos per didelį susirūpinimą įvykiu, daro blogą 
poveikį ir žlugdo Pau. Nedidelis guzas mergaitei nepadarė tokios žalos, 
kad motina audringai reaguotų, susijaudintų, paimtų ją ant rankų ir su- 
keltų šurmulį. Iš tokios situacijos Pati patiria, kad ji negali pakęsti net 
menkiausio skausmo ir kad ją tuoj pat reikia guosti. Taip stiprėja jos 
priklausomumas nuo motinos, o drąsa ir gebėjimas pačiai susidoroti nu- 
vertinami. Ji lengvai gali išsiugdyti tokią nuostatą, kad ji — nuolat skriau- 
džiamas vaikas, priklausantis nuo kitų globos. Mūsų, suaugusiųjų, gyve- 
nimas kupinas skausmų ir nepatogumų. Tai — gyvenimo dalis. Tol, kol 
vaikas neišmoks iškęsti skausmo, gumbų, susidūrimų ir nepatogumų, jis 
gyvens patirdamas rimtą negalią. Mes negalime vaiko apsaugoti nuo gy- 
venimo ir todėl privalome jį tam paruošti. Gailestis vaiką žlugdo labiau- 
siai. Šiuo jausmu rodome vaikui didžiulį nepasitikėjimą jo galimybėmis. 
Laisvesnis Pati motinos požiūris padėtų mergaitei išmokti iškęsti skaus- 

mą. Tai nereiškia, kad mes turime nusisukti ištikus nelaimei. Toks elge- 
sys būtų beširdiškas! Viskas priklauso nuo to, kaip mes tai darome. „Aš 
gailiuosi, kad tu gavai guzą, bet skausmas tikrai sumažės, o gumbas kurį 
laiką bus.“ Užuot tuoj pat imdama Pati ant rankų, motina galėjo pasa- 
kyti, kad sutrenkimas buvo nedidelis. Ji galėjo mergaitę padrąsinti: „Tai 
nieko baisaus, brangioji. Guzas nedidukas“. Tokie žodžiai viską užbaig- 
tų, nes Pati padėties žaibiškai pakeisti jau neimanoma. Motina, skirdama 
ypač daug dėmesio, tik „stimuliuoja“ jos skausmą. Nuraminusi dukrelę 
jį galėjo padėti Pati sutvarkyti žaislus, atitraukti jos dėmesį ir suteikti 
galimybę pačiai išspręsti savo problemą. Mergaitė vienintelė nukentėjo 
ir pati turi nugalėti ne tik skausmą, bet ir draugiškos aplinkos praradimą 
bei menkavertiškumo jausmą. Jei motina suteiktų jai galimybę ir pasi- 
tikėtų ja, mergaitė greit atsigautų, įgytų drąsos ir galėtų savarankiškai 
išspręsti nemalonią situaciją. 


Rachelė mokėsi siuvinėti. Ji atrodė laiminga 1r susikaupusi. Patenkinta ir 
išdidi ji iškėlė rankšluostį ir žavėjosi savo darbu. Paskui Rachelė nunešė 
savo rankdarbį mamai ir paklausė, kaip geriau išsiuvinėti vieną sudėtin- 
gesnę vietų. „Šią saulutę siuvinėjo tinginė, Rachele. Tikrai, brangioji, 
pažiūrėk į savo dygsnius. Tikrai galėtum geriau! Jie per ilgi, netvarkingi. 
Ar nevertėtų jų išardyti ir pabandyti dar kartą? Tada tikrai bus nuosta- 
bu.“ Spinduliuojantis mergaitės veidas iškart apniuko. Ji atsiduso ir lūpų 
kampučiai ėmė virpėti. Ji tarė: „Dabar aš nieko daugiau nenoriu daryti. 


(Geriau eisiu į lauką“. 


Matant Rachelės pasitenkinimą ir pasididžiavimą savo darbu, motinos 
žodžiai veikia žlugdomai. Pasakymas „tu gali tai padaryti geriau“ niekad 
nepadrąsins. Šie žodžiai sako, kad to, kas padaryta, nepakanka. Tai, kas 
Rachelei atrodė nuostabu, motinai yra „netvarka“. Šitaip mergaitė žlug- 
doma. Siūlymas perdaryti tai, ką mergaitė padarė, visiškai netinkamas. Ji 
viską metė ir perėjo prie kažko kito. Motina galėjo lengvai nuspėti ištartų 
žodžių poveikį vaiko veide. 

Labiau padėtų motinos pagalba ir parodymas, kaip ištaisyti blogus 
dygsnius, ir nuoširdus džiaugsmas dukters atliktu darbu. Pakaktų ištarti 

keletą žodžių ir parodyti keletą gražesnių vietų: „Tai puiku, brangioji. Ir 
kaip gražiai tu čia išsiuvinėjai. Kai baigsi, mes jį pakabinsime vonioje“. 
Taip motina kartu su Rachele džiaugtųsi rankdarbiu ir pripažintų šio 
darbo vertę. Parodydama tikslius, smulkius dygsnius, motina padrąsintų 
mergaitę tęsti darbą ir siekti geresnių rezultatų. Ką nors kurti mes galime 
tik remdamiesi stiprumu, bet ne silpnumu. Gražūs dygsniai — stiprybė. 
Reikėtų atkreipti Rachelės dėmesį į gerą jos darbą. 

Vaiko skatinimui siekti naujos patirties kartais prireikia daug tėvų 
drąsos. 


Septynmetis Petras gavo savo pinigus ir norėjo nusipirkti lėktuvo mode- 
lį, kurį jis matė prekybos centro parduotuvėje. Jam motina pasakė: ,Da- 
bar, Petrai, aš negaliu nuvežti tavęs į parduotuvę. Važiuosime rytoj“. 
Berniukas pasiūlė: „Aš galiu važiuoti savo dviračiu“. Motina atsakė: ,, Tu 
niekad nevažiavai į miestą dviračiu ir gerai žinai, kiek ten daug transpor- 
to“. „Aš galiu savimi pats pasirūpinti, mama. Daug vaikų ten važinėja 
dviračiais “. Mama susimąstė. Ji prisiminė prie parduotuvės virtinę iš- 
rikiuotų dviračių, į kuriuos dažnai atkreipdavo dėmesį, taip pat bandė 
įsivaizduoti ir transporto maišatųį. Pagaliau moteris žinojo, kad sūnus 
kasdien į mokyklą važiuodavo dviračiu ir elgdavosi labai gerai. „Gerai, 
brangusis. Važiuok ir pirk savo modelį“, — tarė ji. Petras laimingas išlėkė 
lauk. Motina bandė atsikratyti neramių minčių, bet mąstė: „Jis toks ma- 
žas.““ Maždaug po valandos Petras įlėkė į namus su paketu ir šūktelėjo: 
„Žiūrėk, mama, aš ji gavau.“ „Aš laiminga, Petrai. Dabar tu jau gali pats 


apsipirkti. Tai nuostabu, ar ne?“ — nusišypsojo moteris. 


Nors Petro mama jaudinosi, bet suprato, kad berniukui reikia savarankiš- 
kumo. Ji nugalėjo savo baimę ir parodė pasitikėjimą, kad sūnus susidoros 
ir dviračiu važiuos atsargiai. Berniukas į pasitikėjimą reagavo teigiamai. 
Paskui to motina pripažino jo pastangas. Pagaliau ji garantavo jam nepri- 
klausomybę, pažadėdama ir toliau leisti pačiam vykti į parduotuvę. 


Šešerių metų Markas, beje, kaip ir visad, blogai susisegė megztinį. Kurį 


laiką motina nekreipė į tai dėmesio, bet vieną dieną pasakė: ,„Markai, aš 

turiu idėją. Pabandyk segtis nuo apatinės sagos, kurią tu gerai matai.“ 
Patenkintas netikėtu pasiūlymu Markas taip ir padarė. Berniukas tiesiog 
švytėjo iš laimės, kai iki pat viršaus gražiai ir tvarkingai užsisagstė visas 
sages. Kita vertus, mama šio būdo sėkmę prisiminė spręsdama kitą pro- 
blemą. Markas savo pižamą nuolat kabindavo drabužių spintoje. Ant 
kablio jis užkabindavo apatinę pižamos dalį, ir ji greitai nukrisdavo. Kar- 
tą mama patarė: „(O kas būtų, jei tu paimtum už elastinės dalies ir prieš 
kabindamas papurtytum?“ Markas pamąstė, pakėlė nukritus; drabužį, 
pakratė jį ir pakabino ant kablio. Pižama laikėsi! Markas šypsodamasis 


tarė: „Labai gerai“. 


Marko motina rado būdą padrąsinti sūnų, sugebėjo nepasakyti, kad 
anksčiau jis elgėsi klaidingai. Ji žinojo neramų sūnaus būdą ir troškimą 
ieškoti naujovių. Markas iškart galėjo išvysti rezultatus, ir motinai nepri- 
reikė jam nurodinėti. Jos padrąsinanti šypsena ir vylingas mirktelėjimas 
sakė, kad ji džiaugiasi sūnaus sugebėjimais. 

Šie pavyzdžiai padeda įrodyti padrąsinimo svarbą ir atskleidžia kai 
kuriuos sunkumus, kuriuos mes patiriame iš nežinojimo. Padrąsinimas 
yra toks svarbus, tad apie jį mes itin dažnai kalbėsime šioje knygoje. Ži- 
noma, vienas padrąsinimas negali duoti ilgalaikio efekto. Šito mes nega- 
lime tikėtis. Norėdami iš tikrųjų pakeisti klaidingai susivokiantį sužlug- 
dytą vaiką, turime nuolat stengtis. 

Padrąsinti pagyrimu reikia labai atsargiai. Šis būdas gali būti pavo- 
jingas, kaip, pavyzdžiui, Džordžo atveju. Jeigu vaikas pagyrimą suvokia 
kaip atlyginimą ar apdovanojimą, tokiu atveju jo nebuvimas jį žeidžia. O 
jei vaikas neginamas už tai, ką jis daro, jam atrodo, kad viskas nesiseka. 
Toks vaikas dirba daugiau, tikėdamasis gauti atlygį, o ne skatinamas vien 
pasitenkinimo už savo įneštą indėlį. Todėl dažnai girdami galime pradėti 
vaiką žlugdyti, nes tai stiprina klaidingą vaiko įsitikinimą: jeigu jis negi- 
namas, vadinasi, jis — bevertis. Geriau griebtis paprasčiausių įvertinimų 
ir pasakyti: „Aš džiaugiuosi, kad tu tai gali!“, „Kaip puiku!“, „Aš tikrai 


vertinu tai, ką tu padarei!“, „Matai, tu gali tai padaryti.“ 
Savo meilę tėvai geriausiai parodo nuolat padrąsindami ir skatindami 


savarankiškumą. Sitai reikia pradėti nuo gimimo ir daryti per visą vai- 


52 LAIMINGI VAIKAI 


kystės laikotarpį. Tikėdami ir pasiikėdami vaiku kiekvienu momentu 
mes atliekame tarsi misiją. Toks požiūris padeda mums spręsti visas kas- 
dienes problemas ir įveikti sudėtingas situacijas, atsirandančias vaikystė- 
je. Vaikui reikia drąsos. Padėkime jam šį jausmą išsiugdyti ir išsaugoti. 

Baigdami šį skyrių, norėtume tėvus padrąsinti. Skaitydami šią knygą, 
jūs rasite daug vietų, kur mes pateikiame naudingų patarimų. Kartu mes 
rodome ir klaidas, kurias jūs — tėvai — darote. Nesuvokę savo klaidų 
negalime eiti į priekį. Praktiškai parodydami vaikų auklėjimo klaidas, su 
kuriomis susiduriame kasdien, mes jokiu būdu nekritikuojame ir nes- 
merkiame šiandienių tėvų. Dažniausiai jie esti aplinkybių, kurių neįma- 
noma kontroliuoti, aukos. Mes norime padėti ir pasiūlyti keletą būdų, 
galinčių apsaugoti nuo šių dienų sunkumų. Mes tikrai nenorime užversti 
dar didesnės naštos ant suglumusių ir sugniuždytų tėvų pečių. 

Be abejo, taip pat negalima pervertinti tėvų drąsos. Kaip tai svarbu, 
įrodinėti neverta. Kai jūs nusiminęs ar apniktas minties „aš viską pada- 
riau ne taip“, turite iškart prisipažinti, kad tai — jūsų drąsos praradimo 
simptomas. Tokiu atveju atkreipkite dėmesį į galimybę „akademiškai“, 
blaiviai, tarsi iš šalies svarstyti, ką įmanoma padaryti, kad padėtis pagerė- 
tų. Jeigu jūs pritaikote naują „techniką“ ir ji „suveikia“, džiaukitės. Jeigu 
negalite nieko pakeisti, grįžtate prie blogų įpročių, nepriekaištaukite sau. 
Jūs turite nuolat save padrąsinti, o šitai daryti reikia turint pakankamai 
„drąsos“. Prisiminkite tą laiką, kai jums pasisekdavo, ir bandykite vėl. 
Kabinimasis į klaidas atima iš jūsų drąsą. Atminkite: nieko nepasieksite 
silpnumu, o viską įveiksite stiprybe. Susitaikykite su mintimi, kad jūs 
negalite išvengti klaidų, 1r priimkite jas neprarasdami asmeninės vertės 
jausmo. Tai neabejotinai padės drąsinant save. Svarbiausia atsiminkite, 
kad mes dirbame ne dėl tobulumo, o tik dėl pagerinimo. Atkreipkite 
dėmesį į mažiausią poslinkį ir pajusite pagerėjimą, atsipalaiduokite, sti- 
prinkite savo tikėjimą dar didesnio pagerinimo galimybe. Šioje knygoje 
taikyti pateiktus principus reikės daugiau laiko. Jūs negalite visko įvyk- 
dyti iš karto. Kiekvienas, kad ir menkiausias pagerėjimas, yra žingsnis į 
priekį. O tai — naujo padrąsinimo šaltinis. 

Klaidingi vaiko tikslai 


Motina rašė laišką. Trejų metų Džoisė, kuri žaidė ant grindų, staiga pašoko, 

puolė prie mamos ir paprašė apsikabinti. Motina sutiko ir paskui paklausė: 

„Kodėl neįdedi lėlės į vežimėlį ir nepavėžini?“ Mergytė atsakė: „Aš noriu, 

kad tu su manimi pažaistam!“ „,Trupuų palauk, Džoisė, dabar aš turiu baigti 

laišką“, — atsakė mama. Mergaitė lėtai nuėjo prie savo žaislų. Po kelių mi- 

nučių ji paklausė: „(O dabar ar gali pažaisti, mama?“ „Dar ne, brangioji“ — 

pasigirdo šaltas mamos atsakymas. Keletą minučių tvyrojo tyla. ,,„Mama, aš 

turiu eiti į miegamąjį.“ „Gerai, eik.“ ,,Bet aš negaliu pasikloti lovos.“ „Aišku, 

didelė mergaitė, tu žinai.“ Mergaitė nedrąsiai prašė toliau. „Gerai, brangioji. 

Šį kartą aš tau padėsiu.“ Džoisė išėjo iš kambario, o mama sėdo toliau rašyti 

laišką. Dabar mergaitė vėl grįžo prašydama pagalbos — reikėjo keisti užval- 

kalus. Mama padėjo dukrai ir grįžo prie stalo. Keletą minučių buvo ramu, 

kol Džoisė paklausė: „Ar dabar gali pažaisti?“ „Po kelių minučių, brangioji.“ 

Greit mergaitė priėjo prie mamos, apkabino jos kelius ir tarė: ,,Aš tave my- 

liu, mama“. Mama atsakė: „Aš taip pat tave myliu“, ir apkabino dukterį. 

Džoisė nuėjo žaisti. Mama baigė rašyti laišką ir pradėjo žaisti su dukrele. 
Atrodytų, kad šiame pavyzdyje parodyta kantri, mylinti mama ir jos geri 
santykiai su vaiku. Kodėl mes tai aprašėme? Gerai įsižiūrėkime į motinos 


ir vaiko elgesį. 

Ką daro Džoisė? Ji saldžiai ir žavingai reikalauja pastovaus dėmesio. 
Jos elgesys sako: „Jei tu į mane nekreipsi dėmesio, aš esu niekas. Aš ran- 
du vietą tik tada, kai tu su manimi bendrauji.“ 

Vaikas nori priklausyti. Kai viskas vyksta gerai ir vaikas nepraran- 
da drąsos, jis nekelia problemų. Vaikas daro tai, ko reikia tam tikromis 
aplinkybėmis, ir įgyja priklausymo jausmą būdamas naudingas ir daly- 
vaudamas šeimos gyvenime. Bet jeigu jis praranda drąsą, jo priklausymo 
jausmas yra ribotas. Vaiko norai dalyvauti grupėje kinta, ir jis pradeda 
desperatiškai stengtis save realizuoti per kitus. Visas jo dėmesys sutelkia- 
mas būtent į šį tikslą, ir jis tai daro maloniai arba blogai elgdamasis, nes, 
šiaip ar taip, vaikas turi rasti savo vietą. Žinomi keturi „klaidingi tikslai“, 
kurių toks vaikas gali siekti. Norėdami vaiką pastūmėti į konstruktyvų 
socialinės integracijos kelią, privalome suprasti tuos klaidingus tikslus. 

Perdėto dėmesio troškimas yra pirmas klaidingas tikslas, kurio sie- 
kia vaikas, iš kurio atimta drąsa, norėdamas susikurti priklausymo jaus- 
mą. Veikiamas klaidingos prielaidos, kad jis kažkokią reikšmę įgyja tik 
būdamas dėmesio centre, vaikas gerai išmoksta patraukti dėmesį ir tuo 
naudojasi. Toks vaikas gali būti žavingas ir iškalbus, malonus ir perdėtai 
kuklus. Tačiau kad ir koks jis būtų malonus, jo tikslas yra laimėti daugiau 
dėmesio, nei dalyvauti. 

Iš mūsų pavyzdžio atrodo, kad Džoisė nori dalyvauti. Ji geidžia, kad 
mama žaistų su ja. Iš ko mes sprendžiame, kad mergaitė blogai elgiasi? 
Atsakyti labai paprasta. Dalyvavimas apima bendradarbiavimą, kaip to 
reikia esamai situacijai. Savimi pasitikintis drąsus vaikas supranta, kad 
motinai reikia daryti dar kažką, o ne vien tik žaisti su juo. Džoisė mano 
kitaip. Ji galvoja, kad motina, užsiėmusi kažkuo kitu, ją pamiršta. Mer- 
gaitė įsitikinusi, kad ji savo padėtį gali užimti tik gaudama visą dėmesį. 

Vaikas, savo žavesiu negavęs dėmesio, pradės trukdyti. Jis gali verkš- 
lenti, erzinti, dykinėti, teplioti sienas, išlieti pieną arba bandyti dar tūks- 
tantį būdų dėmesiui pritraukti. Bent jau kai tėvai apie jį šokinėja, vaikas 
gerai supranta, jog jie žino, kad šiuo metu jis yra čia. Toks vaikas save su- 
vokia klaidingai. Pasiduodami perdėtiems vaiko dėmesio reikalavimams, 
mes tik sustipriname šį klaidingą savęs suvokimą ir įsitikinimą, kad toks 
būdas padės jam sukurti trokštamą priklausymo jausmą. 

Žinoma, vaikams reikia mūsų dėmesio, mūsų pagalbos, mokymo, už- 
tarimo ir meilės. Bet jeigu patys stebėdami suvokiame, kad vaikai savo 
pastangomis tiesiog primena apie jų trokštamą ir pastovų per didelį dė- 
mesį, galime būti visiškai tikri, kad vaikai iš mūsų tik to ir nori ir kad taip 
išryškėja jų klaidingas būdas rasti savo vietą. 

Iš pirmo žvilgsnio gali atrodyti, kad sunku atskirti reikalingą dėme- 
sį nuo perdėto. Paslaptis glūdi sugebėjimuose atskirti poreikius pagal 
susiklosčiusią situaciją. Dalyvavimui ir bendravimui reikia, kad kiekvie- 
nas šeimos narys būtų labiau situacijos centre, 0 ne pats taptų centru. 
Savo protu tėvai gali žengti žingsnį atgal 1r stebėti, ką vaikas daro. Jeigu 
veiksmas ir reakcija neatitinka situacijos reikalavimų, kaip tai parodyta 
Džoisės atveju, matyt, vaikas reikalauja perdėto dėmesio. Dažnai neįsi- 
sąmonintus vaiko ketinimus matome iš savo reakcijos. Kadangi du žmo- 
nės bendrauja veikiami pasąmonės, mes tiesiog „natūraliai“ atsakome į 
vaiko norus. Suvokdami tarpusavio sąveiką ir išsiugdydami gebėjimus ją 
paaiškinti, mes perkeliame tai į sąmonės lygį ir randame būdų įvykiams 
pakeisti arba vaikui pasiūlyti savo kryptį. 


Penkiametė Pegė žiūrėjo televizorių. Tris kartus jai buvo priminta, kad jau 
laikas eiti miegoti. Kiekvieną kartą, kai motina tai sakydavo, Pegė verkš- 
leno ir prašė leisti pabūti tol, kol baigsis „ši programa“. Motina nusileido, 
nes tai buvo iš tiesų gera laida. Šiai pasibaigus, mama liepė mergaitei eiti 
miegoti, bet Pegė nepakluso, perjungė kanalus ir vėl įsitaisė prie televizo- 
riaus. Įėjo mama ir tarė: „„Pege, tai yra būdas neiti miegoti. Eik į lovą, būk 
gera mergaitė.“ „Nel“ — atšovė Pegė. Motina pasilenkė prie jos ir piktai 
pasakė: „Aš sakiau tau eiti miegoti. Pirmyn!“ „Mama, aš noriu žiūrėti...“ 
„Ar nori gauti pylos?“ — pertraukė motina ir išjungė televizorių. Pegė 
tuoj puolė į ašaras ir sušuko: „Niekinga senė!“ Pašokusi duktė norėjo 
įjungti televizorių, bet mama griebė ją už rankos, pliaukštelėjo ir jėga 
ištempė iš kambario. „Man jau užtenka, brangioji panele. Greit į lovą! 
Skubiai nusivilk drabužius!“ Neklausydama Pegė rėkė ir krito veidu ant 
lovos. Motina išėjo iš kambario sukrėsta. Po dvidešimt minučių ji grįžo 
pažiūrėti, kas vyksta, ir rado mergaitę apsirengusią ir sklaidančią knygą. 
Visiškai išsekusi motina prilupo dukrą, nurengė ir paguldė į lovą. 

Visų pirma Pegė žinojo, kad buvo laikas eiti miegoti. Bet, atsisakydama 
paklusti ir prašydama leisti ilgiau pasilikti, ji metė iššūkį motinos auto- 
ritetui. Todėl motina, neprieštaraudama ir leisdama mergaitei pasilikti, 
tik patarnavo jos tikslams. Atrodė, kad Pegė savo elgesiu sakė: „Mano 
reikšmė yra ta, kad aš priverčiu tave daryti tai, ko noriu aš.“ Įsiteikdama 
mamai, kad leistų jai ilgiau pasilikti, ji pasiekė tai, ko norėjo. Pegė puikiai 
parodė savo sugebėjimus laimėti. 

Taigi kova dėl valdžios — antras klaidingas tikslas, kuris paprastai at- 
siranda, kai tėvai kurį laiką jėga bando nevykdyti vaiko reikalavimų skirti 
daugiau dėmesio. Tuomet vaikas nusprendžia pasitelkti jėgą ir nugalė- 
ti tėvus. Jį skatina nepaprastas pasitenkinimas atsisakyti daryti tai, ko 
nori tėvai. Toks vaikas pajunta, kad sutikęs su reikalavimais ir pasidavęs 
stipresne! jėgai, jis praras savo vertės jausmą. Baimę, kad didesnė jėga 
pavergs, kai kurie vaikai suvokia kaip žlugdančią realybę, kuri skatina 
demonstruoti savo jėgą. 

Kai motina, pasibaigus laidai, vertė Pegę eiti miegoti, jos abi įsitrau- 
kė į kovą dėl valdžios. Vėlesni įvykiai parodė, kaip kiekviena iš jų bandė 
demonstruoti savo valdžią. Kiekvieną kartą, kai motina nusimindavo 
ir pliaukštelėdavo Pegei, ji pripažindavo mergaitės pergalę. Įžeidimas 
ar bausmės skausmas — tinkama kaina už pergalę. Motinos pasimeti- 
mas ir iš to atsirandantis pralaimėjimas yra tai, ką mes, tėvai, darome 
pasijutę visiški bejėgiai ir praradę savitvardą. Mūsų elgesys sako: „Aš 
neturiu nieko, išskyrus dydį ir jėgą.“ Vaikai tai jaučia ir tuo naudojasi. 
Ar atsimenate tokių momentų, kai jūs, privertę tėvus visiškai pasimesti 
ir pasiduoti, viduje džiūgavote, nors iš tiesų liejote graudžias ašaras ir 
aimanavote? 

Baisi klaida yra bandymas nugalėti vaiką, kuris tiesiog beatodairiškai 
siekia valdžios. Tai — bergždžios pastangos. Mūšyje, kuris tampa nuola- 
tinis, vaikas išsiugdo naujų jėgos naudojimo įgūdžių ir randa svarbesnių 
priežasčių, o neparodęs savo jėgos, jis jaučiasi bevertis. Šis besiplečiantis 
procesas gali sukelti tokią vaiko būseną, kad pasitenkinimą jis pajus tik 
pirmaudamas ar būdamas tikras tironas. 

Mūsų visuomenėje kovos dėl valdžios problema tampa vis svarbes- 
nė, nes pamažu kinta mūsų lygybės suvokimas. Apie tai mes kalbėsime 

šešioliktame skyriuje. Dabar pakanka gebėti pripažinti, kad dėl valdžios 
kovojama tada, kai tėvai ir vaikai nori parodyti vieni kitiems, kurie iš jų 
valdo. 

Vienas iš pagrindimų skirtumų tarp dėmesio reikalavimo ir jėgos 
demonstravimo yra vaiko elgesys tuomet, kai reikalaujama pasitaisyti. 
Norėdamas tik daugiau dėmesio, vaikas nustos blogai elgtis vos išgirdęs 
tokį reikalavimą. Bet, jeigu jis turi tikslą demonstruoti jėgą, toks reika- 
lavimas tik sustiprins jo blogą elgesį. Šį skirtumą atskleidžia Džoisės ir 
Pegės pavyzdžiai. 


Mama dirbo virtuvėje, o tėtė — rūsyje. Penkiametis Rojus ir trejų metų 
Alenas žaidė svetainėje. Staiga Alenas garsiai suriko. Tėvai puolė į kam- 
barį ir rado Aleną, susigūžusį kampe ir verkiantųį. Rojus dar laikė degantį 
žiebtuvėlį po brolio ranka. Tėvų reakcija „pakenkė“, bet Rojui pasisekė 


sužaloti brolio ranką. 


Trečias klaidingas tikslas formuojasi, kai stiprėja kova dėl valdžios. Tėvai 
ir vaikas, įsitraukdami į kovą dėl valdžios ir bandydami pavergti kitą, gali 
paskatinti keršto jausmus ir atsakomuosius veiksmus. Nuviltas vaikas 
gali siekti revanšo — vienintelio būdo pasijusti reikšmingam ir svarbiam. 
Jis įsiukinęs, kad tėvai jo dabar negali pamėgti ir jis neturi jokios įtakos, 
jegos. Vienintelė jo reikšmė — daryti žalą kitems. Be to, tokiu atveju 
reikšminga ir kitų daroma žalajam pačiam. Taip klaidingu vaiko tikslu 
tampa atsakomieji veiksmai ir kerštas. Rojus, visiškai nusivylęs pastan- 
gomis užimti savo vietą, mano esąs blogas, nemėgstamas berniukas. Ka- 
dangi jo elgesys yra toks nepriimtinas, jam pasiseka šituo įtikinti kitus. 
Dažniausiai vaikas, kuriam labiausiai reikalingas padrąsinimas, gauna jo 
mažiausiai. Tai sudaro pagrindini vaiko suvokimą ir primtinumą, kadan- 
gi jis pats turi sau padėti ir iš naujo atrasti savo vertę. Bausdami Rojų, 
tėvai tik dar kartą įrodo, kad jis blogas. Jie skatina sūnų blogai elgtis, 
provokuoja ir taip verčia imtis tolesnių atsakomųjų veiksmų, daryti žalą 
kitiems. 

Ketvirtojo tikslo griebiasi tik visiškai nuviltas vaikas. Jis bando paro- 
dyti savo nevykėliškumą. 

Aštuonerių metų Džonui nesisekė mokykloje. Mokytoja berniuko mo- 
tinai pasakojo, kad jis labai blogai skaito, prastai mokosi ir ateityje neturi 
perspektyvų. Kad ir kiek vaikas stengiasi, kad ir kiek mokytoja padeda, 
geresnių rezultatų pasiekti nepavyksta. Mokytoja paklausė: „Kiek Džo- 
nas padeda namie?“ „Aš jo nebeprašau ką nors daryti namuose, — atsakė 
mama. — Jis nenori nieko daryti, o jei ką ir daro, pasirodo toks nevykėlis 


ir daro viską taip blogai, kad aš jo neprašau.“ 


Visiškai sužlugdytas, nuviltas vaikas atsisako visko. Berniukui atrodo, 
kad jam niekas nepasiseks, ar tai būtų naudinga ar nenaudinga. Jis tam- 
pa bejėgis ir naudojasi savo bejėgiškumu, perdėtai sureikšmina bet kokį 
tikrą ar įsivaizduojamą silpnumą ir trūkumą, vengia atlikti bet kokius 
uždavinius, kuriems nepasisekus jis patektų į dar keblesnę padėtų. At- 
rodantis kvailas vaikas dažnai būna vaikas, iš kurio atimta drąsa, o savo 
„kvailumu“ jis stengiasi prisidengti, vengdamas bet kokių pastangų. At- 
rodo, kad toks vaikas tiesiog sako: „Jeigu aš ką nors bandysiu daryti, 
iškart pamatysite, koks aš nevykėlis. Geriau palikite mane ramybėje.“ 
Tokia būtybė neprašo kitų padėti, ji tiesiog visko atsisako. Kai tik mo- 
tina suvokia sakanti: „Aš pasiduodu. Nėra jokios prasmės ko nors jo 
prašyti“, neabejotinai rodo, kad šis jausmas atitinka būtent vaiko norus. 
Tai reiškia tą patį, ką ir vaiko žodžiai: „„Atsisakyk, mama. Nėra jokios 
prasmės. Aš esu beviltiškas nevykėlis. Palik mane ramybėje.“ Vaiko nuo- 
monė apie save, žinoma, yra klaidinga; ją suformavo daug patirtų nesėk- 
mių, iškėlusių jam neįveikiamų kliūčių. Taip vaikas prarado drąsą. Bet nė 
vienas vaikas nėra bevertis! 

Žinodami šiuos keturis pasitaikančius klaidingus tikslus, skatinančius 
vaiką blogai elgtis, mes turime veikimo galimybių. Jokiomis aplinkybėmis 
neišloštume pasakę vaikui apie klaidingus jo spėjamus tikslus. Tai gali itin 
pakenkti. Psichologines žinias dažnokai pritaikome savo veiksmams, bet 
tai negali būti žodžių srautas kovojant su vaiku. Iš tikrųjų jis net nežino 
savo tikslo. Kas nors gali vaikui atskleisti nesuvokiamą jo tikslą. Tačiau 
tai daryti turėtų profesionaliai paruošti asmenys. Tėvams padėti galėtų 
įvairios psichologinės studijos, patarimų centrai ar asmeniniai vizitai pas 
specialistus. Taip pat reikėtų paskaityti daugiau teorinių knygų apie vai- 

ko psichologiją. Tai, ką mes bandome pasiūlyt, yra tik kasdienių dalykų 
aiškinimas, t. y. tam tikra pagalba išvargusiai motinai, kuri visų pirma 
turi atskleisti savo galimybes, norą padėti vaikui, jei ji žino, kaip su vaiku 
elgtis. Kuo daugiau tėvai mokosi pažinti savo vaiką, tuo daugiau jie gali 
jam padėti keistis, geriau suvokti teisingesnį gyvenimą, supančią aplinką 
ir priimti socialines vertybes, kurių reikia harmoningam bendradarbiavi- 
mui ir patenkinamam problemų sprendimui. 


Bausmė ir atpildas 


Motina stebėjosi tokia neįprasta tyla ir nutarė patikrinti. Ji rado dvejų su 
puse metų Aleksą, kišantį tualetinį popierių į klozetą. Jau keletą kartų 
Aleksas gavo lupti dėl to, kad šitaip užkimšdavo tualetą. Įtūžusi motina 
suriko: „Kiek kartų aš galiu tave lupti?“ Ji griebė sūnų, numovė kelnes ir 


prikūlė. Tą patį vakarą tėvas vėl rado užkimštą tualetą. 


Kodėl Aleksas, tiek kartų luptas už tą patį, tęsia savo blogus darbus? Ar 
jis per mažas šitai suprasti? Visai ne. Berniukas gerai žino, ką daro. Jis 
tyčia visą laiką elgiasi blogai. Aišku, jis nežino, kodėl taip daro! Bet jo 

elgesys tai paaiškina. Tėvai sako: „Ne, negalima!“ Jis savo elgesiu kalba: 
„Aš jums įrodysiu, kad aš tai galiu. Nesvarbu, ką jūs man darysite!“ 

Jeigu bausmė galėtų Aleksą priversti neužkimšti klozeto, pakaktų vie- 
nos pylos ir tai duotų rezultatų. Pakartotiniai lupimai nepadarė didelio 
įspūdžio. Kur slypi klaida? 

Pirmame skyriuje aptarėme mūsų socialinio klimato pokyčius, ku- 
rie padėjo geriau suvokti demokratiją kaip gyvenimo būdą. Į demokra- 
tijos sąvoką įeina lygybė, todėl tėvai nebegali vaidinti „autoriteto“ vai- 
dmens. Autoriteto sąvokai priklauso ir dominavimas: vienas individas 
turi teisę valdyti kitą. Tarp lygių būtybių tokio dominavimo negali būti. 
Dominavimą, jėgą, valdžią turi pakeisti įtaka, poveikio būdas, paremtas 


lygybe. 

Bausmė ir atpildas ateina tiesiai iš autokratinės socialinės sistemos, 
kurioje autoritetas, užimdamas dominuojančią padėtį, turėjo privilegiją 
pagal poreikius skirti apdovanojimų ar bausmių. Valdančiojo privilegija 
leido spręsti, ką apdovanoti, o ką bausti. Ir kadangi autokratinė socialinė 
sistema rėmėsi tvirta vyraujančia jėga, tokie sprendimai buvo priimtini 
kaip gyvenimo dalis. Vaikas stebėjo, laukė ir tikėjo, kad ateis laikas, kai 
jis taps privilegijuotu suaugusiuoju. Dabar pasikeitė visa mūsų socialinė 
struktūra. Vaikas užėmė tokią pat socialinę padėtį kaip suaugusieji (šią 
lygybės koncepciją sunku įsisąmoninti. Nepaisant lygybės įteisinimo, 
mes neturime tradicinės sampratos, kas tai yra. Mes ieškome išskirtinių 
požymių, kurie vieną individą daro žemesnį ar aukštesnį už kitą, nors 
tokie vertinimai jau paseno). Taigi nebegalime džiaugtis savo aukštesne 
padėtimi. Mūsų valdžia vaikui pranyko, ir jis tai žino. Vaikas nepripa-žįs- 
ta mūsų aukštesnės valdžios. 

Turime suprasti, kad bandymai primesti savo valią vaikui yra bepras- 
miški. Jokios bausmės neprivers ilgą laiką būti nuolankiam. Šiandien 
vaikas sutinka iškęsti bet kokią bausmę, kad tik įrodytų savo „teises“. 
Sumišę ir priblokšti tėvai veltui tikisi, kad galų gale bausmė duos re- 
zultatų, nesuprasdami, kad tokiais metodais jie nieko nepasieks. Baus- 
dami geriausiu atveju jie gali pasiekti tik laikinų rezultatų. Be abejonės, 
kartojama ta pati bausmė neveikia. 

Baudimas tik padeda vaikui išsiugdyti didesnę priešinimosi ir panie- 
kos jėgą. Mažasis Aleksas kaip tik pradėjo grėsmingą paniekos ir prieši- 
nimosi kelią. 


Šešiametė Suzana visą rytą elgėsi bjauriai ir atsisakė pusryčiauti. Dėl to, 
kad Suzana pešėsi su savo ketverių metų sesute, pusvalandžiui moti- 
na nusiuntė ją į savo kambarį. Mergaitė išrovė gėles. Motina aprėkė ją 
ir pagrasino prilupti. Neklaužada pririšo kaimyno katę prie pakabos ir 
vos jos nepasmaugė. Motina privertė Suzaną sėdėti ant kėdės virtuvėje. 
Pagaliau mergaitė ant grindų išpylė jai priešpiečiams padėtą pieną. Tuo- 
met motina nutempė ją į kambarį, gerai prilupo ir paliko iki vakaro. Po 
valandos buvo visiškai tylu. Motina manė, kad mergaitė užmigo, bet nu- 


sprendė pažiūrėti. Įėjusi į kambarį, motina baisiausiai išsigando — Suza- 

na juostomis sukarpė kambario užuolaidas. Motina suriko: „Oi, Suzana! 


Ką man su tavim daryti?“ 


Savo drąsos praradimą Suzana slepia po išorišku „drąsos“ demonstravi- 
mu. Jos elgesys sako: „Bent jau tu žinai, kad būdama bloga aš kažką su- 
gebu.“ Kai motina griebėsi tai vienos, tai kitos bausmės, pagaliau Suzana 
apie savo elgesį pasakė: „Jeigu tu turi teisę mane skriausti, aš turiu teisę 
tau kenkti 
tina baudžia, juo pikčiau atsako dukra. Tokios yra bausmių pasekmės. 


1 


Sitai patvirtino baisūs atsakomieji veiksmai. Juo labiau mo- 


Nelaimei, vaikas yra daug atsparesnis negu suaugusieji. Savo tėvus jis 
gali pranokti visais atžvilgiais. Rezultatas būna toks, kad tėvai praranda 
kantrybę ir nusiminę šaukia: „Aš nežinau, ką daryti!“ 

Bausmę ir autoritarinį reikalavimą „klausyk manęs, arba...“ turi pa- 
keisti tarpusavio pagarba ir bendradarbiavimas. Vaikas, net ir palypėjęs 
aukštyn, nėra mokytas ir pasiruošęs priimti naujoves. Jam dar reikia va- 
dovauti ir pastūmėti jį reikiama linkme. Geras vadovas savo sekėjus įkve- 
pia ir skatina veikti atsižvelgiant į situaciją. O tai turi daryti tėvai. Vaikui 
reikia mūsų vadovavimo. Jis tai priims, jeigu žinos, kad mes jį gerbiame 
ir laikome lygiaverte būtybe, turinčia lygias teises ir galinčia savarankiškai 
spręsti, ką daryti. Mušdami vaiką, labiausiai žeidžiame jo orumą, beje, ir 
tėvai turi mažai orumo, jei prilupę vaiką jaučiasi kalti. 

Mes, tėvai, turime išmokti vaiką skatinti ir tam naudoti etektyvesnius 
metodus, elgtis taip, kad jis norėtų paklusti reikalavimams. Galime su- 
kurti tarpusavio pagalbos atmosferą ir suteikti vaikui galimybę išmokti, 
kaip patogiai ir laimingai gyventi. Turime sugalvoti tokių mokymo situ- 
acijų, kad nei prieš vaiką, nei prieš save neprarastume pagarbos. Visa tai 
galime padaryti nedemonstruodami jėgos, nes rodoma jėga ir valdžia 
skatina priešintis ir žlugdo vaikų auklėjimo tikslus. 

O jei mokydamiesi naujų vaikų auklėjimo metodų būtume išpro- 
vokuoti nubausti ir prilupti savo atžalą, turime garbingai prisipažinti, 
kad nesuvaldėme savo jausmų ar nusivylimo, ir nebandyti ramintis, kad 
nubaudėme vaiką „jo paties labui“. Tokiu atveju galime pripažintu, kad 
vaikas tikrai „prisiprašė“ diržo. Provokuojamu elgesiu jis siekia įrodyti, 
kad yra „blogas“, arba nori įtraukti mus į kovą dėl valdžios ir atsakyti į 

ankstesnes „neteisybes“. Bausdami mes nesąmoningai vykdome vaiko 
ketinimus, t. y. pakliūvame į jo spąstus. Problema yra ta, kad mes nesame 
tobuli. Retkarčiais elgiamės kaip „paprasti mirtingieji“, o ne kaip auklėto- 
jai. Tikrai verta pasijuokti iš savo netobulumo ir toliau ieškoti konstruk- 
tyvesnių auklėjimo būdų. Privalome turėti drąsos pripažinti savo netobu- 
lumą. Kai vaikas mus nuolat nugali, mes, jį prilupę, trumpam patiriame 
pergalę ir neturime dėl to jaustis kalti. Mūsų kaltės jausmas — per didelė, 
„nesveika“ prabanga. Tokiais atvejais mūsų jausmai teigia: ,, Taip, aš jam 
pliaukštelėjau. Man atrodo, kad aš taip pasielgiau be reikalo. Bet tol, kol 
jaučiuosi kaltas, iš tikrųjų nesu blogas tėvas.“ Nors 1r keista, atviras prisi- 
pažinimas — „Aš jam pliaukštelėjau, bet jis buvo vertas. Žinau, kad toks 
auklėjimo metodas yra beprasmis, bet aš pasijutau geriau. Dabar aš galiu 
sudėti viską į krūvą ir žingsniuoti toliau“, labai mus padrąsina ir sustiprina 
jausmą, kad mes galime patys įveikti sunkumus, kuriuos kelia vaikas. 


Aštuonerių metų Bilui mama davė aštuonis dolerius ir paprašė nueiti 
į duonos parduotuvę, o ji nuėjo į mėsos krautuvę. Kai jie vėliau susi- 
tiko, mama paprašė grąžos. Berniukas suniurnėjo: ,„Kam tau grąža?“ 
„Kaip tai, Bilai! Man jos reikia.“ Bilas piktai pažėrė grąžą motinai ir 
į sūnų. „Taip, tu man padarei paslaugą“, — pagaliau sutiko ji. Eidamas 


prie automobilio Bilas akivaizdžiai rodė savo nepasitenkinimą. 


Vaiko apdovanojimas už gerą elgesį yra toks pat žalingas, kaip ir bausmė. 
Šitaip rodoma nepagarba. Mes menkesnius už save „apdovanojame“ 
už paslaugas ir gerus darbus. Lygiaverčiai asmenys, kuriems būdinga 
tarpusavio pagarba, darbą atlieka todėl, kad jis reikalingas, ir pasitenki- 
nimą kuria dviejų asmenų, kartu atliekančių darbą, harmonija, kaip Bilo 
ir jo mamos atveju. Bet Bilas nesuvokė, kad jo mažas darbelis prisidėjo 
prie šeimos gerovės. Jo dėmesys buvo sutelktas tik į save. Jis pasipiktino, 
kai jo idėja „kas man už tai“ pavirto „nieku“. Koks smūgis! Ir koks ribo- 
tas Bilo požiūris! Jo įgimtą socialinį poreikį nustelbė klaidinga nuomonė, 
kad jis savo vietą randa tik gaudamas atpildą. Tik šitaip jis įgyja savo 
priklausymo jausmą. 

Du vyresni moksleiviai kalbėjosi koncerto pertraukos metu. Vienas 
iš jų tarė: „Marija, atrodo, gerai atliko Debiusi“. „Oi, tai ne jos nuopel- 
nas“, — paprieštaravo kitas ir tęsė: ,,Ar tu žinai, kad motina moka jai už 
repeticijas?“ „Juokauji!“ „Visai ne. Marija pati sakė, kad visą vasarą ji 
repetuodavo po 8 valandas per dieną ir šitaip galėjo užsidirbti pinigų.“ 
„Kokia prasmė repetuoti! Nenuostabu, kad ji nerodo savo širdies groda- 
ma. Ji neskambina savo malonumui. Kai aš repetuoju, tai taip įsijaučiu, 
kad tėvai ima šaukti ir reikalauja nustoti, nes jie negali pailsėti.“ „Taip, aš 
puikiai tave suprantu. Aš taip pat mėgstu pakvailioti.“ 

Tai — geros nuovokos pavyzdys! 


Smarkiai pasnigo, todėl tėtė paprašė dešimtmečio Miko 1r aštuonmečio 
Stiuarto nuvalyti šaligatvius, ,„K4 tu mums už tai duosi?“ — paklausė 
Mikas. Tėvas garsiai svarstė: „Na. Kiek tai turėtu kainuoti?“ „50 pen- 
sų““, — atsakė Mikas. „Ar įskaičiavai keliuką iki garažo?“ — paklausė tė- 
vas abejodamas. Nenorėdamas daugiau kalbėti, Mikas atsargiai atsakė: 
„Taip. Aš manau, tiek pakaks.“ „Tada gerai“, — sutiko tėvas. Berniukai 


patenkinti išbėgo lauk. 


Kodėl vaikui reikėtų mokėti už pagalbą? Jis gyvena šiuose namuose, yra 
maitinamas, aprengtas švariais drabužiais ir dalijasi bendra gerove. O 
norėdami būti lygūs, jie turėtų dalytis ir visais vargais. 

Gaudami atlyginimą, Mikas ir Stiuartas įsitikino, kad jie neturi daryti 
nieko, iš ko nėra naudos. Tokiomis aplinkybėmis jie, matyt, negali išsiug- 
dyti atsakomybės jausmo. Kartelė „Kas man iš to?“ pakeliama taip, kad 
nebeužtenka pinigėlių atlyginimui. Pagaliau paaiškėja, kad nėra visiškai 
patenkinančio atlyginimo. 

Vaikas turi dalytis visais šeimos rūpesčiais. Jis taip pat gauna savo dalį 
pinigų, kuriuos gali išleisti — tam tikra suma skiriama reguliariai. Tai yra 
jo pinigai ir jis turi turėti teisę su jais elgtis taip, kaip nori. Namų ruo- 
šos darbų negalima sieti su skiriamais pinigais. Namuose vaikas padeda 
prisidėdamas prie šeimos gerovės ir gauna pinigų, nes dalijasi turima 
nauda. 

Motina ketino dvi mažas dukreles palikti mašinoje automobilių stovėji- 
mo aikštelėje, kad galėtų netrukdoma apsipirkt. Kai ji lipo iš mašinos, 
mergaitės pradėjo verkti. „„Būkit geros dabar, ir aš atnešiu žaisliukų.“ 
„Kokių?“ — paklausė trejų metų duktė. „Nežinau, bet ką nors atne- 


šiu“, — atsakė motina ir nuskubėjo į krautuvę. 


Motina bando bendradarbiauti siūlydama materialinę naudą. Vaikui 
nereikia dovanos, kad jis būtų geras. Paprastai jis nori būti geras. Ma- 
lonus vaiko elgesys atsiranda iš noro priklausyti, naudingai prisidėti ir 
bendradarbiauti. Duodami dovanų už gerą elgesį vaikui, mes jam tiesiog 
parodome nepasitikėjimą, o tai yra savotiškas nuvylimas. 

Atlyginimas vaikui nesuteikia priklausymo jausmo. Tam tikru mo- 
mentu tai gali būti tėvų pritarimo ženklas. O kas bus toliau? Ar ir toliau 
tėvai pritaria? Ar reikia dar vieno atlygio? Žinant, kiek pasitaiko tokių 
momentų, greit gali neužtekti lėšų atlyginimui! Jeigu kartą mes ne- 
atsilyginame, vaikas mano, kad jo pastangos buvo bereikalingos. Neat- 
sakę į vaiko klausimą: „Kas man iš to?“, tėvai susiduria su rimta proble- 
ma — vaikas atsisako bendradarbiauti. Beprasmiška bendradarbiauti, jei 
negaunamas pakankamas atlygis. Kodėl jis turi daryti tai, kas reikalinga, 
jeigu už tai nieko negauna? Šitaip materialinis požiūris nepaprastai pa- 
didėja, poreikiai išauga taip, kad nepakanka galimybių jiems patenkinti. 
Sukuriamos visiškai netinkamos vertybės, nes vaikas mano, kad pasaulis 
turi už viską atlyginti. Jeigu niekas nebus įvykdyta automatiškai, jis „jiems 
parodys“. Taip galvoja šešiolikmetis, kuriam paprastas „gyvenimo“ įsta- 
tymų laikymasis turi vietos jo vertybių sistemoje. Savo elgesiu jis meta 
beprotišką iššūkį. Kodėl jis privalo laikytis eismo taisyklių greitkelyje? 
Jis turi mašiną, trokšta patirti kuo daugiau nuotykių ir parodyti, kad jis 
sugeba kai ką daryti nekliūdamas. Iššūkio jaudulys tikrai šito vertas. Tėtė 
tai įvertins. 

Toks yra galutinis atpildo ir bausmės rezultatas. „Jie man neatsily- 
gino, aš juos nubausiu. Jei jie nubaus mane, aš atsakysiu tuo pačiu. Aš 
jiems parodysiu!“ 

Pasitenkinimas atsiranda iš prisidėjimo ir dalyvavimo jausmo. Dabar, 
gaudamas atlyginimą materialiąja išraiška, mūsų vaikas tokio jausmo 

kone nepatiria. Mes klystame stengdamiesi atlyginti vaikui už bendra- 
darbiavimą ir iš tikrųjų atimame iš mūsų atžalos pasitenkinimo gyve- 
nimu pagrindus. 

Natūralių ir loginių pasekmių naudojimas 


Ko griebtis tada, kai bausmė ir atpildas yra neefektyvūs, o vaikas vis vien 
elgiasi blogai? Kas atsitinka, jei mama užmiršta pyragą orkaitėje? Loginė 
išvada — pyragas sudega. Toks yra natūralus užmaršumo rezultatas. Kai 
vaikui leidžiame patirti jo veiksmų pasekmes, sukuriame pamokomą si- 
tuaciją. 


Dešimtmetis Alfredas dažnai į mokyklą pamiršdavo pasiimti savo prieš- 
piečius. Kai tik motina juos rasdavo, nunešdavo į mokyklą ir dar pati- 
krindavo, ar sūnus tikrai juos gavo. Kiekvieną kartą, kai taip atsitikda- 
vo, ji bardavosi dėl tokio užmaršumo ir aiškindavo, kiek tai atima laiko. 
Alfredas po tokių paskaitų tik susierzindavo, bet priešpiečius ir toliau 


pamiršdavo. 


Kas nutiktų pamiršus priešpiečius? Kažkas liktų alkanas. Motina galėtų 
pasakyti Alfredui, kad daugiau priešpiečiais ji nesirūpins. Kitą kartą po 
eilinio užmiršimo ji nekreiptų dėmesio į Alfredo skundus. Pagaliau tai 
ne jos problema. Alfredas tikrai būtų piktas, nes namuose priešpiečiais 
rūpinasi mama. Bet ji galėtų ramiai atsakyti: „Gaila, kad tu juos pamir- 
šai, Alfredai.“ (Būtų gerai pasirūpinti, kad niekas mokykloje neskolintų 
priešpiečiams pinigų.) Tačiau motina, pridurdama: „Gal tai bus tau pa- 
moka“, bematant pasekmę paverstų bausme. Svarbiausia yra ras-ti žo- 

džių, įrodančių, kad vaikas savo problemas turi spręsti pats, o ne daryti 
tai, ką nusprendėme mes. 

Daugeliui tėvų mintis palikti vaiką alkaną kelia siaubą. Aišku, alka- 
nam būti nemalonu. Bet kartą kitą likti be priešpiečių tikrai nepakenks. 
Tik nepatogumai gali paskatinti Alfredą nepamiršti jų pasiimti. Tai pa- 
dės išvengti trinties tarp Alfredo ir mamos, o ji — dar didesnės žalos 
negu alkis. Neturime teisės būti atsakingi už savo vaiką, taip pat nebūtina 
kentėti už jo veiksmus. Tai — mūsų atžalos reikalas. 


Ketverių metų Alisė sveria per daug ir dažnai sloguoja, negaluoja. Abu 
tėvai įsitikinę, kad geras maitinimas pataisys jos sveikatą. 

Alisė sėdi priešais lėkštę ir pirmuosius kąsnius valgo su pasitenkinimu, 
paskui atsigeria pieno. Bet kai tėvai pradeda kalbėtis, ji pamažu nustoja 
domėtis maistu. Padeda alkūnes ant stalo, paremia rankomis galvą ir 
abejingai stumdo lėkštėje maistą. „Brangioji, valgyk, — sako tėvas. — Su- 
valgyk, juk pietūs skanūs.“ Jis kalba švelniai, su meile. Mergytė maloniai 
šypsosi, įsideda kąsnį į burną, bet nekramto. Tėvai vėl pradeda šneku- 
čiuotis. Mergaitės žandikaulis sujuda porą kartų. „Pirmyn, brangioji, 
žiaumok toliau, — motina pertraukia savo pokalbį su tėvu. — Tu juk nori 
būti didelė sveika mergaitė, ar ne?“ Mažoji energingai gromuliuoja. Tė- 
vas dar padrąsina: ,, Taip, mano mergaite.“ Bet kai tik tėvai ima kalbėtis, 


Alisė vėl nevalgo. Per visus pietus ji nuolatos įtikinėjama valgyti. 


Mergaitės nevalgumas yra būdas priversti tėvus domėtis ja. Matydami, 
ką tėvai daro, labai lengvai galime tuo įsitikinti. 

Valgymas palaiko gyvybę. Tai yra normali funkcija. Kai susiduriama 
su vaiko nenoru valgyti, dažnai tėvų elgesys būna klaidingas. Valgymas — 
vaiko problema. Tėvai turi rūpintis savo, o ne vaiko reikalais. 

Geriausias būdas išmokyti Alisę tinkamai maitintis yra, leisti“ val- 
gyti. Kai ji atsisako, tėvai turi nesipiktinti, visiškai atsisakyti bet kokių 
raginimų, o baigus valgyti, nunešti nuo stalo likusį maistą ir leisti mer- 
gaitei pačiai suprasti, kuo tai baigsis. Jei nevalgome — išalkstame. Tam 
tikru metu (bet ne anksčiau) vėl patiekiamas maistas. Jeigu vis tiek Alisė 
valgys nenoriai, nereikia nieko sakyti, o tiesiog nekreipti į tai dėmesio. 

Galima tik pasiūlyti: „Jeigu nori valgyti, valgyk. Jei ne, tai nesi alka- 
na.“ Kai vaikas žaidžia su maistu, jį reikia lyg atsitiktinai paimti. Jokių 
gąsdinimų, bausmių, taip pat jokio atlyginimo (pavyzdžiui, saldainių). 
Po valandos Alisė gali skųstis, kad iš-alko, ir paprašyti pieno su sausai- 
niais. Tada mama atsakytų: „Gaila, kad tu dabar alkana. Šeštą valandą 
bus vakarienė. Negerai, kad tau teks ilgai laukti“. Nepaisydama to, kad 
mergaitė bus labai išalkusi, mama turi leisti jai pabūti alkanai, kadan- 
gi tai — natūrali nevalgymo pasekmė. Kančia dėl fizinių bausmių yra 
primesta tėvų. Alkio nemalonumų tėvai neprimetė. Tai yra nevalgymo 
laiku rezultatas. 

Kodėl tėvai, mušdami vaiką, nejaučia kaltės jausmo, bet labiausiai 
jaudinasi dėl alkio sukelto skausmo. Juk kaltas yra pats vaikas! Turbūt 
tėvai mano esą atsakingi už rūpinimąsi maistu ir jaučia kaltę dėl blogos 
tėvystės, kai vaikas būna alkanas ir tėvai nieko dėl to nesiima. Tačiau per- 
dėtas mūsų rūpinimasis valgiu, sielojimasis dėl liesumo ir sveikatos daž- 
nai yra tik kaukė. Dažniausia tikrasis slepiamas tėvų noras yra dominuo- 
ti. ,„Pasistengsiu, kad mano vaikas valgytų taip, kaip aš noriu!“ Dažnai 
tėvai taip elgiasi ir trokšdami kontroliuoti. Alisė kaip tik kovoja su tokia 
autoritarine kontrole. Kai „autoritetų“ nebebus ir mergaitė nebeturės su 
kuo kovoti, nevalgymas neduos jokios naudos, ir ji, matyt, puikiausiai 
valgys. Tam gali prireikti nemažai laiko ir, be abejo, kantrybės. 

Kai gąsdiname loginėmis pasekmėmis arba išliejame pyktį, jos tampa 
ne pasekmėmis, bet bausme. Vaikas tai greitai suvokia ir reaguoja į logi- 
nes pasekmes, bet priešinasi tuomet, kai yra baudžiamas. 


Alisės tėvai nusprendė pasinaudoti loginėmis pasekmėmis. Mergaitė lė- 
tai įeina. Motiną tai erzina, bet ji nieko nesako. Tėvai šnekučiuojasi, ta- 
čiau be jokio noro. Jų rūpestis sukasi aplinkui, tiesiog po jų nosimi: lėtas 
vaikščiojimas, maisto voliojimas po lėkštę. Jie jau beveik baigė pietauti. 
Tėvas pasisuka į dukterį parodydamas savo meilę ir kantrybę: „„Alisė, so- 
čiai pavalgyk. Jei nevalgysi, tai greit išalksi ir iki pietų nieko negausi. Tu 
turbūt nenori išalkti, ar ne?“ Mergaitė atsako: „Aš daugiau nebenoriu.“ 


„Gerai, būk alkana. Bet atsimink, nieko negausi iki vakarienės.“ 

Tai nėra loginė pasekmė, tai — bausmė. Alisė „gąsdinama“ alkiu. Tėvams 
vis dar rūpi, kad vaikas pavalgytų, nors tai jie rodo itin atsargiai, toliau 
siekia „priversti“ dukterį valgyti. Alisė protinga. Ji suvokia, kaip tėvai 
jausis blogai, jei ji bus alkana. Todėl mergaitė atsisako pietų ir „kęs“ alkį, 
kad šitaip nubaustų savo tėvus. 

Vienintelis būdas, kuris padėtų išspręsti šią problemą, yra tas, kad 
tėvai tikrai nuoširdžiausiai turi nustoti rūpintis Alisės valgymu. Tai — 
vaiko problema. Mergaitė turi ją spręsti pati. Ar ji valgys, ar ne, ar 
jaus alkį ar nejaus — tai jos pasirinkimas. Beje, 17 pasekmes ji turi 
pajusti pati. 

Mūsų vartojamą terminą „loginės pasekmės“ tėvai dažnai neteisingai 
suvokia kaip būdą daugiau reikalauti iš vaiko. Vaikas čia įžvelgia niekin- 
gą bausmę. Paslaptis slypi minėtų pasekmių taikyme. Tėvai būtinai turi 
atsiriboti, ir tik po to pradės veikti loginės pasekmės. Be to, jos veiks 
dvejopai: natūrali nevalgymo pasekmė yra nemalonus alkis, o natūrali 
valgymo pasekmė — pasitenkinimo malonumas. 


Pietų metas Kerolės mamai nuolat keldavo daugiausiai rūpesčių, nes ji 
turėjo laiku nuvesti dukterį į popietinį vaikų darželį. Kartą ji išgirdo apie 
loginių pasekmių taikymo sistema. Motina pripažino, kad laiku atvesti 
mergaitę į darželį buvo jos garbės reikalas. Ji negalėjo leisti Kerolei užsi- 
traukti nešlovę dėl vėlavimo. Vieną dieną motina dukrai parodė, kur turi 
būti laikrodžio rodyklės, kai jai reikia išeiti į darželį, ir paskui sėdo pie- 
tauti. Kerolė vaikščiojo ir dykinėjo. Kai motina tvarkėsi, mergaitė nuėjo 
į kitą kambarį ir ėmė skaityti knygą. (Nesvarbu, ką sakė mama — žodžiai 
per vieną ausį įėjo ir per kitą išėjo. Jai rūpėjo visai kiti dalykai.) Kerolė 
išėjo pavėlavusi pusę valandos. Jai grįžus, motina atsitiktinai sužinojo, 
kad duktė vėl pavėlavo. Kitą dieną visa pasikartojo. Trečią dieną motina 
parašė auklėtojai laišką, siūlydama bendradarbiauti. Tą dieną Kerolė pa- 
vėlavo 45 minutes, o parėjusi namo dėl to verkė. Mama tarė: „Man gaila, 
kad tu, brangioji, pavėlavai. Gal tau geriau pasiseks rytoj?“ Nuo tos die- 
nos Kerolė nenuleido akių nuo laikrodžio, ir motinai daugiau nereikėjo 


rūpintis, kad mergaitė išeitų laiku. 

Tokio metodo galima griebtis tuomet, kai vaikas turi keltis ir eiti į mo- 
kyklą ryte. Beje, galima jam padovanoti ir žadintuvą. Tokiu atveju moti- 
na paaiškina, kad daugiau nebebus atsakinga už žadinimą ir išėjimą laiku 
į mokyklą (juk mama į mokyklą neina!). Ji nustoja sekioti paskui vaiką ir 
leidžia jam slampinėti, užmiršti knygas ir namų darbus. Jeigu vaiką veža 
mokyklos autobusas, tai pavėlavęs jis turės eiti į mokyklą pėsčiomis, kad 
1r kaip toli tai būtų. Vaikas turi pakankamai energijos ir jėgų. 

Dažnai loginių pasekmių pritaikymas mums šauna į galvą tada, kai 
šiek tiek pamąstome. Mes tiesiog turime savęs paklausti: „Kas atsitiktų, 
jei aš nesikiščiau?““ Neatlikti namų darbai supykdo mokytoją, sulaužyti 
žaislai ar sugadinti daiktai nebegrąžinami, drabužiai, neįdėti į skalbinių 
dėžę, neišsiskalbia, ir t. t. Žinoma, kartais pasekmes gali tekti kiek pako- 
reguoti. 


Trejų metų Ketė, žaisdama kieme, dažnai išbėgdavo į gatvę. Motinai 
reikėdavo visą laiką ją stebėti ir tempte tempti į kiemą. Nei barimas, nei 


lupimas nedavė rezultatų, ir mergaitė atsisakydavo paklusti. 


Kokios loginės pasekmės peršasi šiuo atveju? Suprantama, mes turėtu- 
me vaikui leisti bėgioti tol, kol jį partrenks mašina — tai natūrali žaidimo 
gatvėje pasekmė. Taigi mes turime numatyti pasekmes, kurios atitiktų šią 
netvarką. Kai pirmą kartą Ketė išbėga į gatvę, motina klausia, ar ji galėtų 
likti kieme. Jeigu mergytė neklauso ir eina ten, kur draudžiama, motina 
ramiai ją pakelia ir parneša namo. „Kadangi tu nesijauti gerai žaisdama 
kieme, į lauką eiti negalėsi. Kai būsi pasiruošusi, galėsi dar kartą paban- 
dyti.“ Geriausia būtų, jeigu Ketė namuose turėtų savo žaidimų kam- 
pą. Atitraukiama nuo žaidimų kieme, mergaitė neturi pajusti pagiežos. 
Motina, sakydama: „Kadangi tu nesijauti gerai būdama kieme...“, leidžia 
vaikui turėti savo jausmus. Motina negali priversti dukters gerai jaustis 
lauke, bet ji gali sukurti apribojimus ir pasekmes. Kai tik mergaitė įsigeis 
vėl pabandyti, galima ją išleisti. Jeigu ji bėga į gatvę, būtina ją parvesti 
namo ir uždaryti visai dienai. Siekdama išvengti, kad toks elgesys netap- 
tų kova dėl valdžios, motina po trečio karto gali vaiką laikyti namie kele- 
tą dienų. Svarbiausia, ko negalima pamiršti, — vaikas turi turėti galimybę 

pabandyti. Tai leidžia jam pajusti, kad galimybė visada yra ir kad motina 
tiki juo ir jo galimybėmis išmokti. Ketė gali priešintis, verkti, kad ją neša 
į vidų, ir pykti, kad jai neleidžiama elgtis taip, kaip nori. Tai girdėdama 
motina turi išlikti rami. Ji nesiima jokių veiksmų, nes tuo pačiu metu mes 
galime spręsti tik vieną problemą. 


Trejų metų Betė nevalydavo dantų. Norėdama priversti tai daryti, mo- 
tina turėdavo eiti kartu. Dėl to dažnai tekdavo bartis ir šis nesutarimas 
jas abi nuvildavo. Tada motina pradėjo galvoti apie pasekmes. Ji pasakė 
Betei, kad ši gali dantų nevalyti, jeigu nenori. Bet saldainiai ir visokie sal- 
dumynai gadina nevalomus dantis, vadinasi Betė daugiau negalės jų val- 
gyti. Paskui motina vengė dar kartų užsiminti apie dantų valymą. Savaitę 
mergaitė nei dantų valė, nei saldainių valgė. O kiti vaikai smaguriavo 
saldumynais ir ledais. Vieną popietę Betė pareiškė, kad nori valyti dantis 
ir gauti truputį saldumynų. Mama atsakė: „„Ne dabar, Bete. Geriausia 
dantis valyti ryte.“ Mergaitė nesiskųsdama su tuo sutiko ir kitų rytą dan- 


tis valė savo noru. 


Daugelis dalykų, kuriuos daro vaikas ir kurie mus erzina, turi vienintelį 
tikslą — priversti mus užsiimti vaiku. Tokiu atveju loginės pasekmės vei- 
kia puikiai. 


Keturmetis Gajus nuolat apsiaudavo ne tą batą. Tai gerokai erzino ber- 
niuko mamą. „Dėl Dievo, Gajau, kada tu išmoksi autis batus? Ateik 


čia!“ — sakydavo ji, pasisodindavo sūnų ir peraudavo. 


Gajus žino, kad jo batai yra ne ant tos kojos. Motina gali būti visiškai 
tikra, kad sūnus elgiasi turėdamas tam tikrą tikslą. Kiek pasvarsčiusi ji 
tai suprastų. Vaiko elgesys rodo, kad jis šitaip nori priversti mamą jam 
tarnauti. Klausdama: „Kada gi tu išmoksi?..“, ji tarsi sako, kad sūnus yra 
nevykėlis. Tai neatitinka tiesos: jeigu kas nors ir yra nevykėlis, tai tik ne 
vaikas. Motina gali rasti išeitį ir ištraukti berniuką iš šios situacijos tik 
nustodama rūpintis, kaip Gajus aunasi batus. Kojos vaiko, o ne jos. Jei 
motina nesikiš, Gajus greit pajus, kaip nepatogu avėti batą ne ant tos 

kojos. Kai pirmą kartą motina pastebės, kad sūnus gerai apsiavė, galės 
ramiai išsakyti savo pasitenkinimą. Būtent tiek pakanka pasakyti. Mama 
pripažins berniuko laimėjimą ir padrąsins toliau stengtis. 


Dešimtmetis Alenas paliko futbolo kamuolį žaidimų aikštelėje ir grįžęs 
jo jau nerado. Jis verkė iš visos širdies. Tėvas subarė: „Tai jau trečias 
kamuolys, kurį tu pametei šią vasarą. Ar manai, kad pinigai auga ant me- 
džių?“ Po ilgų aiškinimų ir pamokymų, kad reikia rūpintis savo daiktais, 
tėvas gavo Aleno pažadą ateity tinkamai pasirūpinti nauju kamuoliu. 
„Gerai, rytoj aš tau nupirksiu kitą. Bet atmink, kad šią vasarą jis bus 
paskutinis!“ (Tėvas jau tą patį sakė, kai buvo pamestas antras kamuolys, 
beje, visiškai tokiais pat žodžiais.) Matydamas taip graudžiai verkiantį 


sūnų, jis tiesiog negalėjo susilaikyti! 


Daugybę kartų tėvai gali leisti veikti blogo elgesio pasekmėms, bet iš 
gailesčio ir noro „apsaugoti“ vaiką jie neleidžia šito ir savaip baudžia jį 
bardami ar „skaitydami“ pamokslus. 

Aleno tėvas gali pasakyti: „Man labai gaila, kad tu, Alenai, pametei 
futbolo kamuolį.“ Neabejotinai berniukas sušuks: „Bet aš turėsiu kitą!“ 
„Ar tu turi naujam kamuoliui pinigų?“ „Ne, bet jūs man jų duosite.“ 
„Gausi savo kišenpinigių tuo pačiu laiku kaip visada.“ „Bet jų tikrai 
neužteks!“ „Gaila, bet aš niekuo negaliu padėti.“ Kiekvienu atveju tėvas 
turi likti tvirtas, o kartu ir draugiškas. 

Loginių pasekmių svarstymas ir pasitelkimas reiškia mūsų mąstymo 
pokytį. Mes turime suvokti, kad nebegyvename autokratinėje visuome- 
nėje, kuri gali „kontroliuoti“ vaiką, bet gyvename demokratinėje visuo- 
menėje ir vaiką reikia „nukreipti“. Nebegalime primesti vaikui savo va- 
lios. Dabar turime „skatinti“ gerą elgesį, kurio nebegalime sukurti jėga. 
Kol per pakankamai ilgą laiką tai nesuprasime ir kol tai taps antrąja pri- 
gimtimi, persiorientuoti mums bus gana sunku, reikės nepaprastai daug 
mąstyti, svarstyti ir nuolat mankštinti savo vaizduotę. Kartais galima 
leistis pasroviui ir netrukdyti įvykiams vykti savaime, t. y. visai nesikišti. 
O tai laikoma „natūraliomis pasekmėmis“. Pavyzdžiui, vaikas pramie- 
ga ir, savaime suprantama, jis vėluoja į mokyklą, o tuomet turi iškęsti 

mokytojo priekaištus. Kartais mums tenka sugrupuoti įvykius, kurie 10- 
giškai sekė po nusižengimo. (Tai ir yra „loginės pasekmės“) Natūralias 
pasekmes formuoja realybė ir be jokių specifinių tėvų veiksmų. Tokios 
pasekmės visada veikia efektyviai. Ir, priešingai, loginės pasekmės negali 
būti taikomos kovojant dėl valdžios, išskyrus ypatingus atsargumo atve- 
jus, nes po to paprastai griebiamasi baudžiamųjų ir atsakomųjų veiksmų. 
Dėl šios priežasties natūralios pasekmės visados būna naudingos, bet 
loginės pasekmės gali „įskelti ir atsakomąją ugnį“. 

Sunku logiškai paaiškint, kodėl Bobio mama neleidžia jam žiūrėti 
mėgstamų televizijos laidų dėl to, kad šis neišnešė šiukšlių. Kad ir kaip 
mama sakytų, Bobis išgirs viena: ,,Tu neišnešei šiukšlių, todėl aš nubau- 
siu tave ir neleisiu žiūrėti tavo laidų.“ Šios situacijos logika gali būti ta, 
kad motina nenori gaminti virtuvėje, kurioje yra per daug šiukšlių. Kita 
vertus, jeigu Bobis nesugeba baigti savo šeštadieninių ruošos darbų iki 
to laiko, kai susirenka futbolo komanda, logiška, kad jis negali eiti žaisti 
tol, kol baigs tuos darbus. 

Dažnai galima labai efektyviai griebtis tikslių ir nuoseklių loginių pa- 
sekmių ir šitaip gerokai sumažinti tvyrančią trintį bei pasiekti harmoni- 
jos šeimoje. Vaikas greit išvysta loginių pasekmių teisingumą ir paprastai 
priima jas nė kiek nesipiktindamas. Kuo mažiau tėvai kalba apie „pasek- 
mes“, tuo rečiau jos bus laikomos bausme. Kartais, žinoma, pasekmės 
nėra įmanomos ir mes turime laukti kitos progos. Kartais problemą 9a- 
lima išspręsti aptarus viską su vaiku ir klausiant, ką jis galėtų pasiūlyti. 

Tačiau tėvai, kurie įsitraukia į kovą dėl valdžios su vaiku, yra lin- 
kę logines pasekmes naudoti kaip bausmę ir šitaip sumenkina metodo 
efektyvumą. Svarbiausia, ką galime padaryti — nuolat budėti ir nepakliū- 
ti į spendžiamus spąstus. Turime kasdien prisiminti: „Aš neturiu teisės 
bausti asmenį, turintį vienodą statusą, bet aš privalau savo vaiką pastū- 
mėti teisinga linkme. Aš neturiu teisės primesti savo valios, bet esu įpa- 
reigotas nepasiduoti perdėtiems vaiko reikalavimams.“ 

Būkime tvirti, bet nedominuokime 


Kartais sunku suvokti skirtumą tarp tvirtumo ir dominavimo. Vaikams 
reikia tvirtumo. Jis formuoja tam tikras ribas, be kurių vaikai jaučiasi ne- 
patogiai. Kai nėra ribų, vaikas stengiasi pasiekti tiek, kiek gali. Paprastai 
visa baigiasi tuo, kad jo elgesys virsta siautimu, o po to seka „kirvis“. 
Vėliau įvyksta nemaloni scena, ir harmonija griūva. 


Motina vairavo, o Džudė ir Džeris, penkiamečiai dvynukai, linksmai 
dūko ant galinės sėdynės. Jie vis labiau triukšmavo. Mama keletą kartų 
bandė juos nuraminti. Vaikai kokiai minutei nutildavo, o paskui vėl elgėsi 
taip pat ir išdykavo taip, kad tapo visiškai nevaldomi. Džeris taip stūmė 
Džudę, kad ši užgriuvo ant motinos. „Tai jau viskas! Ganal“ — sušuko 
mama ir sustabdė mašiną. Vaikai išsigando. Mama juos gerokai prilupo. 


Dvynukai buvo visiškai priblokšti, nes mama retai griebdavosi smurto. 


Šiuo atvėju motina žino itin gyvybingą vaikų prigimtį ir dažnai būna 
labai atlaidi. Dvyniai jaučia, kad mama daug ką atleidžia ir nebaudžia. 
Leisdami tvarką sugriauti vieną kartą, o kitą užsiplieksdami, mes moko- 
me vaiką atkreipti dėmesį tik tuomet, kai imamės smurto. 

Bet kokiu atveju automobilyje išdykauti nevalia. Mama gali greit pri- 
versti išdykėlius paklusti 17 nenaudodama jėgos; ji gali būti tvirta, bet 
nedominuoti. Kaip tai pasiekti? Paslaptis gludi žinojime, „kaip“ būti tvir- 

tam. Dominavimas reiškia, kad mes bandome savo valią primesti vaikui. 
Mes jam sakome, ką jis turi daryti. Jei mama stengsis primesti savo va- 
lią dvynukams, tai vaikai dar labiau siaus ir priešgyniaus. Antra vertus, 
tvirtumas išreiškia mūsų pačių veiksmą. Motina visada gali nuspręsti, ką 
daryti, ir šitai įvykdyti. Ji tiesiog neturėtų vairuoti tol, kol vaikai neklauso. 
Kiekvieną kartą, kai jie pradeda dūkti, ji turi sustabdyti mašiną ir pasa- 
kyti: „Kol jūs blogai elgiatės, aš nevairuosiu.“ Tada motina ramiai sėdi ir 
laukia, kol jie susitvardo. Taigi nereikia nieko daugiau aiškinti. Mama užė- 
mė tam tikrą padėtį ir tvirtai laikosi savo sprendimo. (Beje, viena motina, 
naudodama būtent šį metodą, galėjo nukakti net 2 tūkstančius mylių au- 
tomobiliu su savo dviem vaikais, kurių vienam buvo dešimt, kitam septy- 
neri metai. Tai pavykdavo visiškai lengvai, o vaikai būdavo net patenkinti. 
Kelionės metu mašinoje nė karto nereikėjo bartis ar tramdyti vaikų.) 

Tvirtumui be dominavimo reikalinga abipusė pagarba. Turime gerbti 
vaiko teisę nuspręsti, ką jis ketina daryti. Pagarbą sau mes pasiekiame 
atsisakydami būti nevaldomo vaiko malonės objektu. 


Septynerių metų Erikas, vidurinysis iš vaikų, dažnai kabinėdavosi dėl 
pateiktų valgių. Kai tėvas atnešdavo didelį jautienos kepsnį, berniukas 
susmukdavo kėdėje ir irzliai pareikšdavo: „Aš nevalgysiu šito niekalo.“ 
Motina prašydavo: „Prašau, Erikai, pabandyk.“ Vaikas imdavo verkšlen- 
ti: „Jūs žinote, kad aš nemėgstu patiekalų, sumaišytų į vieną krūvą. Aš 
tiesiog nevalgysiu.“ „Na, gerai, aš tau padarysiu sumuštinį.“ Kol motina 
ruošė maistą, Erikas slampinėjo po virtuvę. Kiti šeimos nariai pavalgė 1r 
nuėjo nuo stalo. Paskui mama su Eriku valgė ir kalbėjosi apie praleistą 


dieną mokykloje. 


Erikas taip sugebėjo pasinaudoti padėtimi, kad motina jam ne tik pa- 
ruošė specialų maistą, bet ir skyrė daugiausia dėmesio. Vaikas privertė 
mamą „tarnauti“ jam vienam. 

Vaikas turi teisę atsisakyti valgyti kepsnį, ir motina turi gerbti tą jo 
teisę. Bet trokšdama būti „gera“, ji pasielgė kaip vergė. Tėvai gali būti 
tvirti, nenusileisti ir taip paskatinti Eriką pasirūpinti savimi. Pažiūrėkime, 
kas vyksta, kai tėvai parodo tvirtumą. 

Erikas pareiškė nenorįs kepsnio. Tėvas atsakė: „Gerai, tu gali jo neval- 
gyti.“ Jis toliau dėliojo patiekalus, bet Erikui lėkštės nedavė. Berniukas 
paklausė: ,,Ar nežadate man ko nors duoti?“ Mama atsakė: „Ši vakarą 
valgome kepsnį. Jei nenori, gali eiti.“ Erikas sušuko: „Bet aš nenoriu 


166 


kepsnio!“ Tada motina atsakė: „Niekuo negaliu padėti.“ Šiuo atve- 
ju tėvai ryžtingai išvengė žodžių mūšio. Jie ignoravo bet kokius Eriko 
žodžius apie maistą, alkį ir toliau pietavo. Nuo stalo berniukas pakilo 
blogai nusiteikęs. Vėliau jis atėjo į virtuvę pieno ir sausainių. „Atleisk, 
Erikai, neturiu restorano. Aptarnauju tik valgio metu.“ Iki kito valgy- 
mo tėvai sūnui nedavė jokio maisto, kad ir kaip jis protestavo. Daugiau 
mama šiuo klausimu nekalbėjo. Dar keletą kartų tėvai buvo tvirti kelda- 
mi savo reikalavimus. Greitai Erikas pradėjo valgyti viską, ką valgydavo 


ir visa šeima. 


Pagarba vaiko poreikiams ir norams, be abejonės, labai svarbi. Mes tu- 
rime išmokti suvokti ir atskirti poreikius nuo užgaidų. Padėti mums gali 
situacijos poreikiai. 


Trejų su puse metų Ketė keletą dienų sirguliavo ir naktį reikalavo dėme- 
sio. Pasveikusi ji ir toliau naktimis nenurimdavo ir šaukdavosi mamos. 
Po kelių naktų motina nutarė tai baigti. Tėvai aptarė savo elgesį. Palin- 
kėdama geros nakties, mama pabučiavo mergaitę ir pasakė: „Tėtė ir aš 
šią naktį miegosime ir, jeigu kviesi, neatsiliepsime.“ Kai mažylė pabudo 
ir pašaukė, niekas iš tėvų neatsiliepė. Po šio karto Ketė gerai miegodavo 


visą naktį. 


Motina atvirai pasakė, ką ketina daryti, ir leido pačiai apsispręsti. Kai 
Ketė mamą išbandė, ši liko tvirta. 


Selė su mama iš žaidimų aikštelės ėjo namo. Staiga mergaitė pasakė, kad 
noti užeiti pas tetą. Mama atsakė: „Ne, dabar einame namo.“ Selė pra- 
dėjo verkšlenti ir įkyriai prašyti. Motina, nekreipdama dėmesio, ėjo to- 
liau. Vaikas, apsipylęs graudžiomis ašaromis, krito ant šaligatvio. Motina 


ramiai žingsniavo toliau neatsigręždama. Staiga Selė pašoko ir pribėgo 

prie mamos juokdamasi ir šokinėdama. Likusį kelią iki namų jos ėjo 


linksmai nusiteikusios. 


Mama savo elgesiu parodė, kad nutarė eiti tiesiai namo. Ji ne tik nebandė 
Selės spausti argumentais ir aiškinti, bet ir nepasidavė jos reikalavimams. 
Vaikas, supratęs, kad mama tikrai eis namo, išreiškė pagarbą mamos 
apsisprendimui ir prisidėjo prie jos. 

Tvirtumas — tai mūsų atsisakymas paklusti perdėtiems vaiko reikala- 
vimams arba vengimas įsitraukti į kiekvieną verkšlenimą. Priėmę teisin- 
gą sprendimą privalome jį vykdyti. Vaikas greitai suvoks ir prisidės. 

Tvarkai palaikyti reikalingas tam tikras tvirtumas ar net savotiškas 
spaudimas, ypač kai šito reikalaujame iš jaunesnių vaikų. Mama, sakyda- 
ma „ne“, turi pasiekti, kad šis draudimas būtų įvykdytas. Barimas, gąsdi- 
nimas ar lupimas tikrai nepadės, nes kiekvienas iš šių priešiškų veiksmų, 
nors kuriam laikui ir sustabdo nepageidaujamą veiksmą, paprastai tik 
atitolina konfliktą ir paskatina dar vieną blogą poelgį. Vaikas gali pajus- 
ti apribojimus tik matydamas pastovų tvirtumą. Jeigu vaikas, eidamas į 
mokyklą, nenori tvarkingai apsirengti, mama gali jo neleisti išvis. Jei vai- 
kas per daug triukšmauja ir nenori liautis, galima jį išprašyti iš kambario. 
Tačiau tokį spaudimą turi lydėti ir galimybė pasirinkti: „Jei būsi ramus, 
gali pasilikti.“ Jei vaikas neramus, mama gali suteikti jam galimybę eiti 
pačiam arba jo neleisti. Liepimas išeiti gali pasirodyti diktatoriškas. Ta- 
čiau vaikas šito nejaučia, jeigu jam suteikiama pasirinkimo galimybė, o 
reikalavimas pagrįstas. Kai santykiai tarp tėvų ir vaiko yra labai draugiš- 
ki, vaikas nori atsakyti tuo pačiu, bet tik jei tėvai iš to nepadaro didelės 
problemos, per daug ilgai neaiškina, neatsiprašinėja ar nepamokslauja. 
Bendraujant su jaunesniu vaiku ramus reikalavimas yra ypač efektyvus ir 
reikalingas. Kartais visiškai pakanka tvirto žvilgsnio. Vaikas jaučia, ar tė- 
vai vykdys savo sprendimą. Viena mama, dalyvavusi diskusijose, pasakė: 
„Kai aš nesu tikra, kad įvykdysiu, Barbara daro ką nori. Bet kai aš tuo 
užtikrinta, ji net nedrįsta erzinti. Ji tiesiog liaujasi.“ 

Rodykime vaikui pagarbą 


Demokratiškam gyvenimui būdingiausia abipusė pagarba. Jeigu tarpusa- 
vio santykiai pagarbą garantuoja tik vienam asmeniui, lygybės nėra. Mes 
turime būti visiškai tikri, kad rodome pagarbą vaikui ir jo teisėms. Sie- 
kiant pusiausvyros tarp per mažų ir per didelių vilčių reikia jautrumo. 


Gregorio tėvai labai didžiuojasi savo dviejų mėnesių mažyliu. Pasitaikius 


progai, jie žadina kūdikį ir rodo susižavėjusiems draugams. 


Gregoris turi teisę miegoti. Ignoruodami jo teises, tėvai jam rodo per 
mažai pagarbos. 


Gregoris dažnai verkia ir blogai miega. Kai tik kūdikis pravirksta, tėvai 


kiša buteliuką, net jei jis valgė tik prieš valandą. 


Gregorio sveikata ir augimas priklauso nuo reguliaraus poilsio ir maisto. 
Tuo pačiu laiku maitinamo kūdikio skrandis įpranta virškinti ir ilsėtis. 
Tai padeda visiškai pasisavinti maistą ir formuoja gerus pagrindus visam 
gyvenimui. Iš pradžių atrodo, kad kūdikis — tai tik didelis skrandis. Visų 
pirma su tvarka mažylis susiduria tuomet, kai yra maitinamas. Kūdikis 
ir jo pilvelis turi teisę į reguliarumą bei tvarką. Jis net gali prisidėti prie 
maitinimo laiko reguliavimo. 

Pediatrų siūlymai paisyti maitinimo tvarkaraščio skiriasi. Motina, kuri 
laikosi „„maitinimo pagal poreikį“ rekomendacijų, greit įsitikina, kad, bū- 
dama atsipalaidavusi ir tukra tuo, ką daro, padeda kūdikiui priprasti prie 
reguliarių maitinimo tarpų. Tačiau nuolatos apnikta rūpesčių ir atkreip- 
dama dėmesį tik kūdikiui sujudėjus, motina nesėkmingai bando padėti 
jam „kurti“ tvarkaraštį ir skatina per daug reikalauti. Nereguliarus mai- 
tinimas rodo pagarbos stoką kūdikiui ir jo tvarkai. 


Devynmetis Pėteris yra vienintelis vaikas ir labai nori įtikti tėvams, ku- 
rie kelia labai didelius elgesio ir mokymosi: reikalavimus. Vaikui buvo 
sugalvota plati veiklos programa ir iš jo tikėtasi puikių rezultatų visose 
veiklos srityse. Bet koks pažymys, prastesnis už „B+“, buvo laikomas 
didžiule nelaime. Berniukas visur pirmas: turi būti geriausias tarp skau- 
tų, išsiskirti per atletikos varžybas, tobulai groti pianinu, žinoti tikrą 
kiekvieno turimo uolienos pavyzdžio pavadinimą, puikiai konstruoti 
lėktuvų modelius ir be klaidų atsiminti Biblijos ištraukas. Jis visada turi 
elgtis nepriekaištingai, rodyti aristokratiškas manieras ir tvarkingai reng- 
tis. Visi, pažįstantys berniuką, laiko jį nuostabiu ir nepaprastu vaiku. Bet 
jis turi vieną blogą įprotį, kurio tėvai negali „išgyvendinti“: vaikas uoliai 
kramto nagus. Be to, jis dažnai sapnuoja košmarus ir turi nervinį tiką — 


trūkčioja pečiais. 


Puoselėdami savo „didžias viltis“, Pėterio tėvai elgiasi tikrai Žiauriai. 
Kadangi Pėteris nori įtikti, jį lengva įtraukti į bet kokį išbandymą. Ka- 
dangi vaikas yra labai inteligentiškas ir visad nuoširdžiai stengiasi, jam 
pavyksta pateisinti lūkesčius. Bet pamažu ryškėja jo vidinio prieši- 
nimosi, baimės ir susirūpinimo požymiai. Jis jaučia, kad yra reikšmin- 
gas tik tada, kai įtinka tėvams ir pasiekia reikalavimų viršūnę. Pėteris 
nedrįsta prarasti savo pozicijų, atvirai sukildamas prieš tėvų reikalavi- 
mus. Protestuoti jis gali tik miegodamas. Berniukas stumiamas į ne- 
laimę, tėvai rodo nepagarbą sūnui, naudojasi juo tik trokšdami pakelti 
savo pačių prestižą ir pasipuikuoti prieš kitus. Pėteris negali savęs 
gerbti, kai visas jo dėmesys sutelktas tėvų troškimams ir viltims pa- 
teisinti. 

Tik pasitikėdami vaiku ir jo galimybėmis, mes galime parodyti jam 
pagarbą. Bet tai nereiškia, kad mes galime reikalauti vien norėdami pa- 
tenkinti savo ambicijas. 


Aštuoniolikos mėnesių Pem bandė užsiropšti ant kėdės, stovinčios di- 
džiajame kambaryje. Ji paslydo, užsigavo smakrų ir įsikando lūpą. Pa- 
mačiusi kraują, motina nesutriko ir liko rami. Ji rūpestingai tarė: „Dar 
pabandyk, Pem. Tau tai pavyks.“ Mergaitė lyžtelėjo kraujuotą lūpą 1r vėl 


ėmė ropštis ant kėdės. 


Žiauru? Ne. Jeiga mama iš susižeidimo padarytų problemą, Pem būtų 
netekusi drąsos. Kadangi mama, išvydusi kraują, nesusijaudino, mergaitė 
galėjo dar labiau pasistengti. O tai iš tiesų labai vertinga pamoka! 


Devynmetis Džekas norėjo vertingą uolieną iš savo kolekcijos išmai- 
nyti į kiek prastesnę, bet jam įdomesnę — fosiliją. Tėvas, sužinojęs 
apie tokius mainus, įsiuto visų pirma dėl to, kad vyresnysis sūnus (jam 
buvo keturiolika metų) daugiau išmanė apie santykinę uolienų vertę, 
o Džekas su juo net nepasitarė. Tėvas „išryškino“ problemą, įvary- 
damas pleištą į brolių draugystę. Po to Džekas pasijuto prastesnis ir 


menkesnis. 


Sprendimą mainyti priėmė Džekas, ir tai reikėjo gerbti. Didelio konflik- 
to galima buvo išvengti parodant pagarbą jaunėliui ir leidžiant pačiam 
išsaugoti savigarbą. Kai Džekas parodė fosiliją, tėvas turėjo kaip visada 
pasidomėti ir kuriam laiku atidėti šį klausimą. Po dienos kitos jis galėjo 
sūnui paaiškinti, kuri uoliena yra vertingesnė, ir visai nekalbėti apie mai- 
nus. Džekas būtų pats suvokęs, kad jį „apgavo“, ir nebūtų pasijutęs men- 
kysta. Tėvas, „išryškindamas“ visą problemą, parodė, kad Džekas turėjo 
geriau žinoti tuos dalykus ir kad jis labai prasikalto. Bet iš kur berniukas 
galėjo tai Žinoti, neturėdamas tokios patirties? Tėvas iš jo per daug ti- 
kėjosi. Berniukui taip pat reikėjo parodyti, kad kartą priimto sprendimo 
būtina laikytis, nes šito reikalauja garbė. Taip konfliktinė situacija būtų 
paverčiama mokomąja ir santykiai išliktų draugiški. 

Šeima linksminosi parke. Vienuolikmetis Robertas įkyriai prašė mamos 
leisti dar pasivažinėti mašinomis. Tuo tarpu devynerių metų Rūta ir 
septynerių su puse Betė norėjo eiti kitur. Visi iš lėto ėmė žingsniuoti, 
o Robertas vis negalėjo nurimti ir dar zyzė. Mama piktai subarė. Vi- 
sad, kai tik berniukas išsigąsdavo ar įsitempdavo, sutrikdavo jo kalba, jis 
užsikirsdavo ir pradėdavo lementi kažką nesuprantamo. Kuo labiau jis 
prašė, tuo labiau išryškėjo jo kalbos defektai. Pagaliau motina atsisuko 
ir ėmė jį mėgdžioti. Mergaitės prapliupo juoktis. Robertas, vos sulaiky- 


damas ašaras, kietai sučiaupė lūpas ir atsiliko. 


Vaiko žeminimas dėl bet kokios priežasties rodo pagarbos stoką ir jokiu 
būdu nėra mokymo priemonė. Tai, kad Robertui susijaudinus ar pate- 
kus į stresinę padėtį atsiranda kalbos defektas, rodo, jog vaikas jaučiasi 
blogai. Šaipymasis stiprina jo klaidingą savivoką, pabrėžia jo įsitikinimą, 
kad, susidūręs su sunkumais, jis tampa nevykėliu ir neturi jokios vilties. 
Motina galėtų parodyti pagarbą Robertui neprimdama klaidingos sū- 
naus savivokos ir savęs nevertinimo. Ramiai pasakydama: „Mes dabar 
einame prie sūpynių“, ji išspręstų įkyraus prašymo problemą. 

Šeiminiai barniai parkuose — įprastas reginys. Jų išvengti galima vi- 
sai paprastai. Prieš išeidama iš namų šeima turi tvirtai nuspręsti, kiek 
pinigų kiekvienas iš namiškių gali išleisti pramogoms. Visi turi žinoti, 
kad kiekvienas iš jų turi būtent tiek pinigų ir ne daugiau. Draudimai 
saugumo sumetimais taip pat turi būti žinomi iš anksto. Jei tėvai parodo 
pagarbą savo tvirtumui, išvyka, be abejonės, bus tikra pramoga. Be to, 
vaikams irgi reikia duoti laisvę ir leisti patiems nuspręsti, kuo važinėtis 
ir kada žaisti ar suptis; šitaip jie greit išmoksta skaičiuoti pinigus ir laiką, 
kad linksmybės truktų ilgiau. Kita vertus, pastovūs tėvų priminimai ir 
perspėjimai situaciją komplikuoja, kyla barniai ir nusivylimas. 

Pagarba vaikui reiškia, kad mes jį laikome žmogumi, turinčiu tokių 
pačių teisių kaip ir mes. Tačiau vienodos „teisės“ nereiškia, kad vaikas 
gali daryti tą patį, ką ir suaugęs žmogus. Šeimoje kiekvienas turi atlikti 
skirtingą vaidmenį ir kiekvienas turi teisę būti gerbiamas, kad ir kokį 
vaidmenį jis atlieka. 

Diekime pagarbą tvarkai 


Sukūrę pagarbą tėvų tvirtumui ir parodę pagarbą vaikui, mes daug leng-- 
viau išmokysime savo atžalą gerbti tvarką. 

Vaikas, nepatiriantis betvarkės pasekmių, negerbia tvarkos. Gerbti 
aštrų peilį jis pradeda tik įsipjovęs, deginančią ugnį — išdykaudamas su 
ja, dviratį — apvirtęs ir užsigavęs, lekiantį kamuolį — neišvengęs skaudaus 
smūgio. Visa tai priklauso neginčijamai tvarkai, kurios išvengti neįmano- 
ma. Šokdamas nuo virstančio dviračio, vaikas demonstruoja savo susitai- 
kymą su žemės traukos dėsniu. Išvengdamas skrendančio kamuolio tra- 
jektorijos, jis paklūsta kamuolio jėgai. Vaikas išmoksta gyventi supamas 
fizinio pasaulio ir pritaikydamas fizikos dėsnius. Jokios kalbos neišmokys 
jo važiuoti dviračiu. Jis mokosi pats patirdamas, o mes jam padedame 
pritvirtindami prie dviračio ratus, bet pusiausvyros meno jis išmoksta 
pats. Taigi visur, kur reikalinga pagarba tvarkai, vaikas turi išmokti jos 
laikytis per patirųų, veiksmus, bet ne žodžius. Mes privalome pritvirtinti 
mažesnius ratus, o vaiko įgūdžiams didėjant, — nuimti. Be to, privalome 
pasinaudoti aplinkybėmis, kurios moko ir padeda įgyti patirties. 


Devynerių metų Greisė sėdėjo prie stalo ir rašė. Septynmetė Vendė ant 
grindų karpė lėles. Aplinkui mėtėsi daugybė popieriaus skiaučių. Praei- 
dama mama pasakė: „Kai baigsite, mergaitės, viską sutvarkykite.“ Duk- 


ros vienu balsu atsakė: 

„Gerai.“ Tačiau Vendės atsakyme išryškėjo paniekos gaidelė. Išraiška 
jos veide tarytum sakė: „Mes dar pasitvarkysime!“ Kai kiek vėliau mama 
liai, o popierinės lėlės ant grindų. „Mergaitės, nė neabejokite, kad jums 
reikės išvalyti“, — dar kartą perspėjo motina. „Taip, mama“, — atsakė jos 
choru. Pasigirdęs balsas rodė panieką. Po valandos motina pastebėjo, 
kad pavalgiusios mergaitės ant televizoriaus paliko stiklines. Ant grindų 
buvo gerokai pritrupinta. „Dėl Dievo, ar jūs kada susitvarkysite? Kokią 
netvarką čia padarėte?!“ „Gerai, mama, — pasakė piktai Greisė. — Mes 
sutvarkysime.“ 

Netrukus mama rado Greisę gulinčią lovoje ir skaitančią. Tuo tarpu 
Vendė žaidė kitame kambaryje. Svetainėje buvo visiškas chaosas. Mama 
šūktelėjo Vendei ir ėmė aiškinti: ,, Tučtuojau pasidarbuokit ir išvalykit! 
Pietų ateis draugai. Aš noriu, kad šis kambarys atrodytų tvarkingai. Šį 
rytą jūs man padėjote jį sutvarkyti. Kodėl negalite po savo darbų su- 
rinkti šiukšlių? Prieš pradėdamos ką nors kita, jūs privalote sutvarkyti. 
Jūs tai puikiai žinote.“ Mama piktai barėsi ir pamokslavo. Kol motina 


siautėjo, mergaitės tyliai viską surinko ir išnešė. 


Žinoma, Greisė ir Vendė žino, kad turės susitvarkyti. Bet jos negerbia 
motinos žodžių ir situacijos reikalavimų. Tai, kad mama tokio amžiaus 
mergaitėms vis dar primena susirinkti savo daiktus, rodo, kad daugybė 
kalbų ir pamokslų nedavė naudos. Septynerių ir devynerių metų mer- 
gaitės dar negerbia tvarkos. Ir tuomet, kai mama kalba, jos ramina ją 
pažadais, kurių nė neketina laikytis, aiškiai atmesdamos pamokslavimus. 

Dabar pagarbos tvarkai stoka tėvai skundžiasi daugiausiai. Atrodo, 
kad vaikas dažniausiai griebiasi tokio maišto prieš suaugusiuosius. Tė- 
vai reikalauja išnešti nereikalingus daiktus, o dauguma vaikų atsisako tai 
daryti. Kuo daugiau motina rūpinasi tvarka, tuo labiau ją žeidžia vaiko 
priešinimasis. Suvokti tvarką vaikas turi kaip laisvės dalį. Ten, kur yra 
netvarka, prarandama laisvė. 

Šią problemą spręsti galima padedant vienas kitam. Pagarba mergai- 
tėms nesuteikia motinai teisės primesti joms savo tvarkos koncepciją. 
Jos savigarba neleidžia bėgioti paskui ir rinkti arba leisti joms paversti 

mamą tarnaite ir priversti dirbti jų darbus. Vietoj to ji gali skatinti 'mner- 
gaites gerbti tvarką. Kaip tai padaryti? Motina gali pati nuspręsti, ką 
daryti. 

Motina, radusi mergaičių daiktus nevietoje, gali juos surinkti ir pa- 
dėti kitur. Šiuo atveju ji elgiasi taip ne dėl mergaičių, bet dėl savęs, nes 
netvarka trukdo jai. Taigi motina žino, kur jie yra, nes juos padėjo. Ka- 
dangi mergaitės savo daiktų nesutvarkė, vadinasi, jos nežinos, kur jie 
yra. Šiuo atžvilgiu motina lieka tvirta ir draugiška. Tai — ne bausmė, o 
loginis rezultatas: tas, kuris nesutvarkė, nežino, kur yra daiktai. Šitaip 
dingsta popierinės lėlės, plunksnakočiai ir popierius. Tol, kol kambarys 
nesutvarkytas, užkandžiauti negalima. Visa tai daroma linksmai, be prie- 
šiškumo ir neapykantos, be įprasto žodžių srauto. Jokiu būdu tai neturi 
būti bausmė ar kerštas. Mergaitės gali daryti netvarką savo kambaryje, 
ir motina neturi dėl to rūpintis, bet gali joms parodyti pasekmes. Nepa- 
rodyti pralaimėjimo motina gali atsisakydama mergaitėms padėti keisti 
patalynę arba tvarkyti kambarius tol, kol jie pavirsta tikru šiukšlynu. Be 
abejonės, tai dukroms greitai gali nusibosti, ypač kai neįmanoma rasti 
kojinių arba marškinių. Siekdama išvengti nusivylimo dėl netvarkos ir 
išgirdusi mergaičių prašymą padėti, mama gali pasiūlyti valyti kambarius 
kartą per savaitę. Tvarkydama kartu su dukromis, ji neturi kalbėti apie 
netvarką, privalo vengti žodžių: „Žiūrėk, kaip tai baisu. Kaip jūs galite 
tai pakęsti?“ ir pan. Pokalbis turi būti malonus, reikia šnekėti apie viską, 
išskyrus netvarką. Pamažu mergaitės supras, kad jų netvarkingumas ne- 
žeidžia mamos ir kad ji atsisako dalyvauti žaidime „Kas laimės?““, ir galės 
prieiti prie išvados, kad tvarkingai gyventi yra patogiau. Kai dėl netvar- 
kos dingsta mergaičių daiktai, jos greičiausiai i1ms labiau rūpintis jais ir 
laiku padės į vietą. 


Trejų metų Džeinė paliko savo triratį tiesiog gatvėje. Motina pašaukė 
mergaitę ir liepė nutempti jį į kiemą. Mažylė nesureagavo ir toliau žaidė 
smėlio dėžėje. Staiga mama ją pakėlė, prilupo ir nuvedė prie dviračio 
sakydama: „Aš liepiau tau nuvežti triraųį į šalį, kai baigsi važinėtis. Aš 
priversiu tave tai padaryti.“ Viena ranka motina tempė dviratį, o kita — 


vetkiančią dukterį. 

Motina jėga neišmokys vaiko laikytis tvarkos: toks elgesys sukels priešiš- 
kumo ir maištavimo jausmą. Reikalaudama ramiai ji pasiektų savo tikslą. 
Be to, motina gali padėti triratį į tokią vietą, iš kur maža mergaitė be 
kitų pagalbos negalės jo paimti. Kai vaikui prireiks dviračio, mama gali 
pasakyti: „Atsiprašau, Džeinė. Kadangi tu, važinėdama paskutinį kartą, 
nenorėjai savo triračio nustumti į kiemą, šį kartą negalėsi juo pasinaudo- 
ti. Rytoj po pietų galėsi vėl pabandyti.“ Šis paskutinis sakinys padrąsina 
Džeinę. Taigi kitą kartą turėdama triratį, ji pati norės jį nuvežti į vietą. 
Yra dar vienas būdas: motina ramiai gali paimti vaiką už rankos ir kartu 
nustumti dviratį į šalį. 


Vienuolikos metų Čarlis dažnai vėluoja pietų. Kartais jis taip įsitraukia į 
savo berniokiškus „darbus“, kad motinai tenka kiekviena kartą jį kvies- 
ti. Kai Čarlis nusileidžia, ji pašildo pietus ir laukia, kol jis pavalgys, kad 
galėtų sutvarkyti virtuvę. 


Čarliui pasisekė! Jis motiną pavertė ištikima tarnaite, kuri imasi tenkin- 
ti jo interesus. Berniukas jaučia, kad šis tarnavimas jam reikalingas. Jis 
suvokia, kad geri santykiai su draugais ir naudinga veikla, stiprinanti jo 
kūną, yra vertybės, kurias motina labai vertina. Kodėl jis turėtų gerbti 
pietų laiką? Pietūs tada, kai Čarliui šito reikia. 

Be abejo, sūnaus sveikata ir santykiai su draugais yra svarbūs. Bet 
jeigu jis išmoks gerbti tvarką, tai niekas nebus prarasta. Motina gali jam 
pasakyti, kad vėliausiai pietūs bus šeštą valandą, ir atsisakyti juos pa- 
duoti dar vėliau. Taigi vaikas gali pasirinkti: ar jis nori, ar nenori valgyti 
namuose laiku, o tai gali būti jam svarbu tuo atveju, jei mamai nerūpės 
jo valgymas. 


Motina niekaip negalėjo pasiekti, kad Deirdrė laiku sutvarkytų daiktus. 
Tėvai dar turėjo keturiolikos mėnesių Keviną ir gyveno mažame bute. 
Vieną dieną motina konsultavosi vaikų priežiūros centre. Vakare vyrui ji 
papasakojo apie šovusią idėją. Kitą rytą Deirdrė paliko pižamą ant grin- 
dų ir kaip paprastai viską išmėtė. Apie vidurdienį mama paklausė: „Ar 
tu nenori sutvarkyti savo daiktų?“ „Ne.“ „Gerai. Kaip tu leisi dieną?“ 

Mergaitė sušuko: „Tai bus puiku!“ „Gerai. Žinai, aš irgi norėčiau daryti 
tą patį. Ar galiu netvarkyti?“ „Žinoma“, — atsakė nudžiugusi dukrelė. 
Visą dieną mama dirbo, kilojo įvairiausius daiktus ir paliko juos nevieto- 
je. Ji maloniai šnekėjosi ir žaidė su dukterimi kaip kasdien. Mama pasiūlė 
mergaitei peržiūrėti visus drabužius ir atrinkti tuos, kuriuos reikia taisyti. 
Deirdrė noriai prisidėjo ir dirbo kartu. Tačiau mama visus drabužius pa- 
liko ant vaiko lovos. Kambaryje mėtėsi ir Kevino drabužiai, žaislai. Kai 
tėvas parėjo, namuose buvo visiškas chaosas. Jis nusivilko paltą ir numetė 
ant lėlės vežimėlio, kaklaraištį pakabino ant lempos, batus nuspyrė į kam- 
bario vidurį ir ėmė žaisti su vaikais. Tėvas elgėsi taip, lyg nieko ypatingo 
nebūtų atsitikę. Kol virė pietūs, motina maitino Keviną. Ant stalo mė- 
tėsi mergaitės popieriai, pieštukai ir dažai. Mama išėjo į svetainę ir pra- 
dėjo skaityti žurnalą. Po kurio laiko tėvas paklausė: „Kada bus pietūs?“ 
Žmona atsakė: „Jie jau paruošti.“ „Ar galime valgyti? “ Nenuleisdama 
akių nuo žurnalo, ji atsakė: „Ne.“ „Kodėl?“ „Nėra vietos indams padė- 
ti.“ Tėvas paėmė laikraštį 1r įsitaisė fotelyje. Dabar Deirdrė sunerimo ir 
tarė: ,,„Mama, aš alkana.“ „Aš taip pat,“ — atsiliepė motina. Mergaitė tyliai 
stebėjo tėvus, paskui nuėjo į virtuvę, pažvelgė į stalą ir grįžo į svetainę. 
Minutę koja pastumdė savo žaislus ir dingo. Tėvai skaitė toliau gerai ži- 
nodami, kad duktė ėmė tvarkyti savo daiktus. Gana greit ji grįžo ir ramiai 
tarė: ,Mama, dabar mes turime kur valgyti.“ Mama tuoj pat ant švaraus 
stalo padėjo garuojančias lėkštes. Visi susėdo ir ėmė linksmai kalbėtis. 
Deirdrė, pasiruošusi eiti miegoti, negalėjo rasti savo pižamos. „Gai- 
la, kad tu negali jos surasti.“ „(O kaip aš eisiu miegoti, jei ant lovos pilna 
daiktų?“ — pyktelėjo vaikas. „Tai bus nepatogu, ar ne?“ „Mama, man tai 
nepatinka,“ — tarė Deirdrė ir pradėjo verkti. Mama paklausė: „K4 mums 


dabar daryti? “ Duktė atsakė: „Aš manau, kad geriausia viską išnešti.“ 


Taigi bandymas pavyko dėl trijų dalykų: pirma, motina išliko draugiška 
ir išsaugojo malonią atmosferą. Antra, ji susilaikė ir nepamokslavo, be 
to, mažai kalbėjo apie tai, kas jai labiausiai rūpėjo, bet užtat šnekučiavosi 
apie visai kitus dalykus. Trečia, motina jautė mokymo patirties dvasią. 
Ji neturėjo slaptų ketinimų priversti dukterį sutvarkyti žaislus ir išnešti 
daiktus. 

Patekę į panašią situaciją, mes turėtume retai elgtis būtent taip, kaip 
mergaitės tėvai. Ji vertinga tik dėl poveikio, nes netvarką darė visa šeima. 
Jeigu mokydami dažnai kartotume savo veiksmus ir vaikas patirtų tą pa- 
ti, poveikis būtų menkas. 

Kitas metodas, galintis padėti panašioje situacijoje, yra didelė dėžė, 
į kurią metama viskas. Tvarkydama mama viską surenka ir sudeda į šią 
dėžę, beje, ne tik trintukus, žaislus, bet ir tai, kas mėtosi ne vietoje. Ky- 
šantys žvejybos įrankiai gali iš tiesų supykdyti. 

Jeigu vaikų kambariai tampa per daug netvarkingi, motina tiesiog gali 
vengti užeiti. Švarius drabužius motina gali palikti nežinia kur, nes ji 
visiškai nenori didelės netvarkos. Beje, kaip ji gali pasakyti, kur padėti 
švarūs drabužiai? 

Pasitelkę vaizduotę tikrai rasime tinkamų būdų 1r išmokysime vaiką 
paklusti tvarkai nevartodami prievartos ir jėgos, bet vis dėlto suteikdami 
patirties per netvarką, kuri gali priversti jį prisitaikyti prie kylančių po- 
reikių. 

Daugeliu atvejų, kai vyrauja didelė nepagarba tvarkai, tėvų ir vaikų 
santykiuose atsiranda visiška sumaištis. Jos negalima išvengti vienu būdu, 
pavyzdžiui, pasitelkus logines pasekmes. Tėvai turi sugalvoti planą, kuris 
padėtų taisyti blogus santykius. 


bal 
2 

Diekime pagarbą kitų teisėms 


Atrodė, kad šešiametis Kolinas gerai jautė muziką ir mėgo klausytis 
plokštelių. Vieną dieną, pamačiusi svetainėje žaidžiantį su plokštelėmis 
sūnų, mama labai nusivylė. Neatsargiai elgdamasis, Kolinas subraižė ke- 
letą vertingesnių plokštelių. Ji sūnui aiškino, kokios vertingos plokštelės, 
kaip jas reikia prižiūrėti ir ką jos jai reiškė. Tuo tarpu berniukas nekan- 
triai muistėsi. Pagaliau mama privertė sūnų. pažadėti daugiau niekada 
neliesti plokštelių. Jis galįs jos paprašyti ir klausytis kartu. Tačiau jau kitą 


dieną Kolinas pažado netesėjo ir žaidė su plokštelėmis. 


Kolinas neturėjo teisės žaisti su mamos plokštelėmis. Šiuo atveju ji 
privalo būti tvirta. Aiškinimas nėra vien tuščia šneka, beje, pažadas 
taip pat nėra tuščias ir reikia laikytis duoto žodžio. Mama turėjo tik 
pasakyti: „Kolinai, tai mano plokštelės. Aš viena galiu jas imti.“ Kiek- 
vieną kartą, kai Kolinas bando imti plokšteles, mama turi paklausti, ar 
jis pats išeis iš kambario, ar jį reikės išvesti. Toks elgesys rodo pagarbą 
vaiko teisei spręsti. Motina tvirtai laikosi savo sprendimo, kad Kolinas 
turi išeiti, bet jam pačiam leidžia pasirinkti būdą, kaip išeiti. Šitaip itin 
subtiliai diktatūra atskiriama nuo savo teisių reikalavimo. Skirtumas 
slypi ketinimuose. Motina nereikalauja, kad Kolinas klausytų tik savo 
plokštelių. Ji parodo savo ketinimą reikalauti, kad būtų gerbiamos jos 


teisės. 

Kiekvieną kartą, kai ketverių metų Elenai nepatikdavo tai, ką darė 
mama, ji mamai pliaukštelėdavo, įspirdavo ar net įkąsdavo. Motina ne- 
įsivaizdavo, kaip galima mušti vaiką, todėl toks dukters elgesys ją labai 
slėgė. Ji stengėsi parodyti, kad šitaip elgdamasi mergaitė ją skaudina, ir 
bandė Eleną paveikti, kad ji dėl to gailėtųsi ir nustotų taip daryti. Moti- 


nos pastangos vaikui poveikio nepadarė. 


Vargšė mama! Ji tiki, kad vaikas turi visas teises! Tokioje situacijoje lygios 
būtybės turi ir vienodas teises. Jeigu Elena turi teisę pliaukštelėti, spirti ar 
įkąsti, tokią teisę turi ir mama. Būtent tai ji turi parodyti Elenai. Tačiau 
svarbiausia yra, kaip mes tai padarysime. Kai Elena pliaukšteli, mama 
gali linksmai pasakyti: „Aš matau, kad tu nori pažaisti pliaukšėjimų žai- 
dimą.“ Tada ji pliaukšteli Elenai, pliaukšteli iš tikrųjų. Vaikas gali įpykti ir 
suduoti vėl. Toliau pagal žaidimo taisykles motina pliaukšteli, bet šįkart 
stipriau. Tai tęsiasi tol, kol mergaitė liaujasi. Iš savo patirties žinome, 
kad retas vaikas nori dar kartą žaisti šį žaidimą! Vaikas gali užsimiršti ir 
impulsyviai pliaukštelėti, bet, dar kartą išgirdęs apie pliaukštelėjimų žai- 
dimą, jis greit atsitraukia. 

Kartais tėvai gali priimti tai, ką vaikas laiko savo išskirtine teise. Mo- 
tina, pamačiusi savo šešiametį vaiką čiulpiantį nykštį ir, nesakydama nė 
žodžio, pradeda čiulpti savąjį! Jam tai nepatinka! Vaikas žino, kad tik jis 
turi teisę taip daryti, bet ne mama. Mes įsitikinome, kad vaikas, išvydęs, 
kaip mama daro tą patį — čiulpia nykšų, greit nustoja. (Bet vien tuo pa- 
sikliauti negalima!) 


Septynmetė Penė ir penkiametis Patas elgdavosi tiesiog baisiai tuomet, 
kai pas tėvus žaisti bridžo ateidavo draugai. Jie lakstydavo po namus su 
naktiniais baltiniais, trrukšmaudavo, stengdavosi kaip nors „pasirodyti“ 
ir atsisakydavo eiti miegoti. Kurį laiką tėvai nekreipė į tai dėmesio, bet 


galų gale tėvas vaikus prilupo ir piktai nuvijo į lovą. 
Tėvai turi teisę praleisti vakarą su draugais ir vaikai neturi trukdyti. Prieš 
atvykstant svečiams, vaikams galima pasakyti: „Mes norime susitikti su 


draugais ir jūs neturite trukdyti. Jūs galite mandagiai pasakyti „labas“ ir 

po to privalote eiti į savo kambarį. Šį vakarą mes tikrai paliksime jus: pas 
tetą (jeigu nėra tetos, galima pasamdyti auklę, kuri pabūtų su vaikais) ar 
padarysime taip, kad jūs liksite namuose su mumis.“ Bet kokiu atveju 
vaikų pasirinkimą reikia gerbti. Jeigu jie nutaria likti namie ir vis viena 
elgiasi blogai, kitą kartą juos galima išvesti net su jais nepasitarus. Tačiau 
vėliau būtina suteikti jiems galimybę rinktis. 

Septintame skyriuje aprašėme, kaip Ketė buvo pamokyta gerbti tėvų 
teisę į miegą. 

Atsisakykime kritikos ir mažiau klyskime 


Aštuonerių metu Čarlis tik ką baigė padėkos laišką senelei. Mama pa- 
prašė jį parodyti. Berniukas nenoriai pastūmė laišką. „Oi, Čarli, pažiūrėk 
į savo baisų raštą. Kodėl negali rašyti tiesiai? Net žodžius parašei su 
klaidomis. Štai! Perrašyk. Tokio jovalo tu negali siųsti senelei.“ Mama iš- 
taisė klaidas, ir Čarlis pradėjo rašyti iš naujo. Tačiau vaikui nesisekė ir jis 
darė dar daugiau klaidų, paskui pradėdavo iš naujo, kol galų gale puolė į 
ašaras ir numetė plunksnakot. „Aš iš viso negaliu gerai parašyti!“ — be- 
viltiškai sušuko jis. Motina pasakė: ,„Užteks. Pusvalandį gali užsiimti kuo 


nors kitu, o po to vėl rašysime.“ 


Klaidų pabrėžimas — netinkamas poelgis. Čarlis džiaugėsi rašydamas 
laišką, ir senelei jis būtų patikęs su visomis klaidomis. O dabar vaikas 
nekenčia laiško ir dėl to labai nusivilia. Atkreipdama dėmesį tik į klaidas, 
motina pastūmėjo sūnų į neigiamą poziciją. Jis ėmė bijoti padaryti klai- 
dą. Ši baimė vaiką apniko taip, kad jis pradėjo dar daugiau klysti. Dabar 
iš jo atimta visa drąsa, o tai prilygsta nelaimei. Nuolat kreipdami dėmesį 
į klaidas, mes nuviliame vaiką ir pabrėžiame silpnąsias puses, visai nepri- 
simindami jo privalumų. 

Kaip būtų pasijutęs Čarlis, jeigu mama būtų jį pagyrusi už rūpestin- 
gumą, t. y. už laišką senelei! Tokiu atveju pabrėžiama tai, kas pozityvu, 
ir tokie žodžiai suteiktų vaikui džiaugsmo. Be abejo, ir ateityje jis norėtų 

atlikti kitų prasmingų darbų, juo labiau kad mama galėtų rasti gražiai 
parašytų raidžių, už tai pagirti ir pasakyti: „Aš matau, kaip gražiai tu čia 
parašei raidę C. Labai gerai. Tu rašai vis geriau.“ Čarlis būtų skatinamas 
parašyti dar geresnių laiškų, nes labiau pasitikėtų savo galimybėmis. Be 
to, mama galėtų praleisti neteisingai parašytus žodžius. Šiuo metu vaiko 
noras bendrauti yra labai svarbus. Mama per daug iš sūnaus reikalauja. 

Su savo vaiku mes praleidžiame labai daug laiko ir stebime, ką jis 
daro blogai, o ką — gerai. Be abejonės, į blogą elgesį tuoj pat reaguoja- 
me. Atrodo, kad vyrauja vaikų mokymo sistema, kuri „liepia išmoky- 
ti“ vaiką nedaryti klaidų ir „vesti“ į dorybes. Tačiau kiekvienas, kuris 
mąsto, greit suvokia, kad šitaip elgiasi dėl trumparegiškumo ir neįžval- 
gumo. Jei nematome toliau savo nosies, tai apskritai nieko nežinome. 
Sukoncentruodami vaiko dėmesį į tai, ką jis daro gerai, mes išreiškiame 
pasitikėjimą jo galimybėmis ir jį padrąsiname. Nekreipdami dėmesio į 
klaidas, iš viso nenurodydami blogų dalykų, mes padedame vaikui viso 
to atsikratyti. 

Tačiau mes bijome užauginti blogą vaiką, nuogąstaujame, kad jis 1š- 
moks bjaurių įpročių, išsiugdys klaidingų požiūrių ir viską darys blogai. 
Mes akylai jį stebime 1r stengiamės, kad jis nepadarytų kokios nors klai- 
dos. Mes visą laiką vaiką taisome ir perspėjame. Toks požiūris išduoda 
pasitikėjimo vaikais stoką — jauna asmenybė menkinama ir atimama jos 
drąsa. Visą laiką pabrėždami tai, kas neigiama, mes negalime tikėtis, kad 
vaikas ras jėgų toliau kažko siekti. 

Nuolat taisomas vaikas ne tik įsitikina, kad jis visą laiką klysta, bet 
ir gali imti bijoti iš viso daryti klaidas. Iš baimės jis pradeda nenorėti 
ką nors veikti, nes tai gali blogai atlikti. Baimė gali jį apimti taip, kad jis 
negalės nieko daryti. Jis mano, kad nėra tobulas, vadinasi, jis niekam 
tikęs. Tobulybė jam — nepasiekiamas tikslas, kurio per didelis troškimas 
dažniausiai skatina ne pagerėjimą, o pasidavimą ir nusivylimą. 

Visi mes klystame. Klaidos retai atneša nelaimę. Dažnai mes net ne- 
suvokiame, kad kažkoks veiksmas yra klaidingas. Šitai paaiškėja tik jį 
padarius ir pamačius rezultatus! Kartais mes net turime padaryti klaidą, 
kad suvoktume, jog tai išties klaida, ir turime turėti pakankamai drąsos 
būti netobuli ir leisti vaikui taip pat būti netobulam. Tik šitaip galime 

veikti, tobulėti ir augti. Mūsų vaikas išsaugos drąsą ir bus geriau pasi- 
rengęs mokytis, kai mes itin sumažinsime klaidas ir atkreipsime vaiko 
dėmesį į teigiamus dalykus. „Ką reikia dabar daryti, kad padaryta klaida 
vestų pirmyn ir skatintų drąsą?“ Klydimas yra mažiau svarbus už tai, ką 
mes dėl jo darome paskui. 


Dešimtmetė Margarita, traukusi iš orkaitės apsvilusius pyragaičius, grau- 
džiai pravirko. Ji viską padarė taip, kaip buvo nurodyta instrukcijoje, bet 
pyragaičiai nepavyko. Mama, užuodusi degėsius, įėjo į virtuvę ir paklau- 
sė: „Kas atsitiko, brangioji?“ Margarita kūkčiodama atsakė: „Sudeginau 
pyragaičius.“ „Taip, matau. Pasvarstykime, kodėl taip atsitiko. Aš žinau, 
kad tu taip nepadarei tyčia. Verkimas nepadės. Aišku, tu jautiesi blogai, 
bet pažiūrėkime, kas įvyko.“ Išgirdusi siūldymą pasvarstyti, mergaitė 
liovėsi verkti ir pradėjo nagrinėti situaciją. Kartu su mama ji dar kartą 
perskaitė ir pamatė, kad neteisingai pasuko automatinį laiko reguliato- 
rių. „Oi, dabar aš matau, ką padariau blogai“, — tarė Margarita. Mama 


atsakė: „Gerai, išvalykime degėsius ir tu galėsi vėl pabandyti.“ 


Motina patirtą nesėkmę pavertė mokomąja situacija, nepriekaištavo dėl 
sugadintų produktų ir nekritikavo dėl klaidos, bet dalykiškai parodė, kad 
klaida nėra visko pabaiga ir kad dabar reikia nustatyti, kur ji įvyko. Ji 
pripažino dukters nusivylimą ir padėjo jai išeiti iš keblios padėties kartu 
ieškodama klaidos priežasties. Po to ji iškart padrąsino Margaritą ragin- 
dama vėl pabandyti. Motinos parama ir užuojauta išsklaidė nusivylimą. 

Daugelį kartų vaiko padaryta klaida yra nepatyrimo arba klaidingo 
sprendimo rezultatas. Vaikas gali nusivilti dėl gaunamų rezultatų. Jo ba- 
rimas ir tolesnis smerkimas jį dar ir įžeidžia. 


Simono tėvas nuėjo prie darbo stalo paimti atsuktuvo. Išvydęs netvarką, 
jis labai supyko. Ant jo stalo mėtėsi lėktuvo modelis, atsuktuvai, plaktu- 
kas ir veržlių raktai. Maža to, visa buvo padengta storu aliuminio dažų 
sluoksniu, o ant grindų voliojosi dažų purškiklis. Įsiutęs tėvas pašaukė 
dešimtmetį sūnų. Kai Simonas atėjo, tėvas sušuko: „Žiūrėk, kokią be- 


tvarkę padarei! Kodėl negali laikytis tvarkos? Kokią teisę turėjai taip su- 

jaukti mano stalą? Visi mano įrankiai apipilti dažais! Kodėl taip padarei? 
Atsakyk!“ Berniukas stovėjo išsigandęs ir negalėjo ištarti nė žodžio, tarsi 


būtų liežuvį prarijęs. 


Simonas bandė susitvardyti ir neverkti. Jis vos išlemeno: „Tėti, aš tik 
norėjau nudažyti savo modelį. Nenorėjau tiek pripurkšt. Nežinojau, ką 
po to daryti.“ „Kodėl negalėjai ateiti 17 pasakyti, ką pridirbai?“ Simonas 
sumurmėjo: „Aš bijojau, kad tu visai pasiusi.“ „Žinoma, aš iš tikrųjų 
pasiutau! Supranti, kad blogai padarei, ir todėl slėpeisi. Dėl to tave, jau- 
nuoli, gerai prilupsiu.“ 

Tėvo pyktis visiškai suprantamas. Tačiau dažų sluoksnis įrankių ne- 
sugadino. Apimtas pykčio tėvas neišgirdo nusiminimo Simono balse ir 
nesuvokė padėties, į kurią buvo pakliuvęs berniukas. Taip elgdamasis 
tėvas tik patvirtino sūnaus baimę ir, užuot atėjęs jam padėti, atstūmė jį 
dar labiau. Be abejonės, lupimas nesutvarkys stalo ir neišmokys Simono 
naudotis dažų purkštuvu. 

Koks požiūris būtų naudingas? 

Visų pirma ūmų tėvo pyktį turėtų pakeisti suvokimas, kad Simonas 
nenorėjo išdažyti viso stalo. Iš pirmo žvilgsnio galima buvo matyti, kas 
iš tikrųjų įvyko. Tėvas galėjo pasinaudoti situacija 11 pamokyti sūnų. Tai, 
kad berniukas įveikė savo baimę, rodo jo drąsą. 

Sakykim, viskas vyktų taip: 


Tėvas kviečia sūnų į darbo kambarį ir sako: ,Aš matau, kad tau čia 
nepasisekė. Gal gali pasakyti, kas atsitiko?“ Suglumęs Simonas atsako: 
„Na, aš bandžiau nudažyti savo modelį. Nežinojau, kad dažai taip pla- 
čiai purškia.“ ,, Taigi tu supranti, kad dažai purškiami ne taip pat, kai jie 
tepami su teptuku, ar ne?“ „Dabar suprantu,“ — sako Simonas. Tėvo 
draugiškumas jį nuramina. „Ar kitą kartą žinosi, kaip purkšti dažus?“ 
Berniukas pamąsto ir taria: „Na, aš visur pakločiau popierių.“ Tėvas dar 
pasiūlo: „Kas būtų, jei tu paimtum kartono dėžę, įdėtum į ją lėktuvą 


Į66 


ir tada purkštum?“ „Taip, tai būtų gerai!“ — apsidžiaugia sūnus. „(O ką 
darytum su įrankiais ant stalo?“ „Tiesiog nežinau.“ „(O kaip būtų, jei jie 


kabėtų savo įprastoje vietoje?“ „Jie nebūtų nudažyti.“ Simonas šypteli 

pripažindamas tėvo subtilu priminimą, kad daiktai turi būti padėti ato- 
kiau. „Ar turi kokia idėją, kaip reikėtų nuvalyti įrankius dabar?“ ,„Ma- 
nau, kad terpentinas padėtų valyti.“ „Dabar terpentinas dažų nenuims, 
Simonai.“ „Tai ką daryti?“ „Aš manau, kad rankenos turės likti dažytos 
aliuminio dažais. Bet gerai pašveitęs plieniniu brūžekliu metalą nuvaly- 


tum.“ „Gerai, aš pabandysiu.“ 


Simonas noriai ėmėsi dirbti. Sūnus ir tėvas yra draugai. Draugiška atmos- 
fera išsaugota, o vaikas pasimokė iš klaidos. 


Džeinės mama į lėkšte pylė makaroninį padažo. Mergaitė paklausė: „Ar 
galiu padėti?“ ,„Nežinau, Džeine. Tu tokia nevikri! Na, gerai. Bandyk 
padėti ant stalo neišliedama. Labai atsargiai,“ — perspėjo mama ir pa- 
davė indą, pilną padažo. Džeine ėjo labai lėtai, akis įbedusi į padažinę. 
Netikėtai ji užkliuvo už kėdės, indas siūbtelėjo, padažas ištiško ant sta- 
lo, švarios suknelės ir kilimo. ,„Džeine! Tu tikra nevykėlė! Kas dabar 
yra? Ar aš ką tik nesakiau, kad būtum atsargi? Kodėl nieko negali pa- 
daryti gerai?“ 


Džeinė taip stengėsi būti „vikri“ ir neišpilti padažo, kad nužingsniavo 
tiesiai prie kėdės. Jeigu mama būtų parodžiusi tikrą susirūpinimą mer- 
gaitės sugebėjimu nunešti pilną padažinę, veikiausiai Džeinė būtų susi- 
kaupusi ir laimingai pasiekusi tikslą. Bet dabar dar kartą patvirtinama jos 
nuomonė, kad ji yra nevikri. Taigi ją ištiko dar viena nesėkmė. 

Žinoma, vaikas daug ir dažnai klysta, daug ką daro blogai. Kritiškai 
vertindami, nors taip elgiamės dažnai nesąmoningai, galime atsitiktinai 
paskatinti vaiką daryti tai, kas nėra elgesio norma, tai, kas verčia būti 
menkesniam ir jaustis kaltam. Pavyzdžiui, neretai mažas vaikas netikėtai 
pradeda mikčioti, bet šis trūkumas greit prapuola, jei iš to nepadaroma 
problema. Tačiau mes jaučiamės tokie atsakingi už tai, kad būtų išvengta 
bet kokių nepageidaujamų dalykų arba kad jie butų nedelsiant ištaisy- 
ti (mes žinome, kad kažkas turi būti padaryta), ir dėl to puolame vaiką 
pajutę pirmus „blogo“ elgesio požymius. Užuot padėję ir taisę „„blogy- 
bę“, mes iš tikrųjų sunkumus tik padidiname, nes vaikas suvokia, kad 

jam naudinga taip elgtis: jam skiriama daugiau dėmesio, jis gali lengviau 
įveikti mūsų spaudimą. Todėl kriukuodami vaiką ne „mokome“, o tik 
paskatiname jį toliau įžeidžiamai elgtis ir prieštarauti. 

Norėdami vaikui gero, mes turime labai atsargiai stebėti, kas vyksta. 
Ar tai klaida? Ar blogą elgesį galima paaiškinti iš vaiko atimta drąsa, 
klaidingu sprendimu ar žinių stoka? O gal po tam tikru veiksmu slepiasi 
tikslas? Anksčiau aprašytos Margaritos ir Simono istorijos rodo, kad dėl 
patirties stokos priimami nevykę sprendimai. Iš Čarlio ir Džeinės buvo 
atimta drąsa. Margaritai ir Simonui reikėjo tik geriau paaiškinti, bet ne 
kritikuoti, o Čarlį ir Džeinė būtų pakakę padrąsinti, ir vaikai atskleistų 
savo galimybes. 

Tačiau mes parodėme, kad blogas elgesys galėjo būti klaidingai su- 
prastų ketinimų rezultatas, ir tai galėjo turėti tikslą. Jei tai tiesa, tuomet 
klaida nėra klaida, bet ji tampa trūkumu. 


Mama, pietaudama parke su penkiamete Šeila, sutiko draugą. Kai mer- 
gaite supažindino su svečiu, ji įsikišo į burną pirštą ir prilipo prie ma- 
mos. Mama stumtelėjo dukrą ir pasakė: „Pasitrauk, Šeila, ir nebūk tokia 
drovi.“ Pasisukusi i draugą, ji kalbėjo toliau: „Aš nežinau, kodėl ji tokia 
drovi. Mūsų. šeimoj daugiau tokių nėra.“ Mergaitė atsitraukė. Draugas 
pažvelgė į mažylę ir laukė, kol ji sureaguos. Šeila nedrąsiai padilbom 
čiuotis su mama, Šeila dar kurį laiką pastovėjo tylomis, paskui timptelėjo 


mamą, užsiropštė jai ant kelių ir atkišo savo skruostą pabučiuoti. 


Kadangi savo drovumu Šeila siekia tikslo, beprasmiška bandyti ją su- 
stabdyti. Kreipiamas dėmesys į jos trūkumą (ar klaidingą požiūrį) tai 
tik stiprina. Šeila mano, kad ji yra „viena iš droviųjų“ šeimoje. Tai ją 
kažkaip išskiria. Ieškodami šio drovumo rezultatų, mes suvokiame, 
kad Šeila atsiduria ypatingo susirūpinimo centre. Žmonės bando iš 
jos sulaukti atsako ir ji pakliūva į dėmesio centrą (kartais, pažvelgus 
į drovių vaikų akis, atrodo, kad jie slapčia juokiasi iš keisto ir kvailo 
suaugusiųjų elgesio). Šiuo atveju drovumas duoda naudos. Kam Šeilai 
šito atsisakyti? 

Jeigu Šeila nebūtų susidūrusi su tokia įdomia reakcija, nebūtų jokios 
prasmės toliau rodyti drovumą. Mama galėjo ją supažindinti didžiuoda- 
masi, neturėdama ypatingų ketinimų ir nepabrėždama Šeilos drovumo, o 
paskui tęsti pokalbį su draugu. Mergaitės drovumas taptų nereikšmingas 
ir ignoruojamas. Jeigu draugas pabrėžtinai paklaustų: „Ar ji yra drovi?“ 
(beje, tai draugai mėgsta daryti), mama galėtų atsakyti: „Ne, ji nėra drovi. 
Tiesiog dabar ji nenori kalbėtis. Vėliau tikrai prabils.“ 

Norėdami, kad vaikas nugalėtų savo ydą, mes turime atspėti tikslą, 
kuris slypi vaiko elgesyje. Tada, apie tai nė neužsimindami, turime veikti 
taip, kad tikslas nebūtų įgyvendinamas. Apskritai savo veiksmais priva- 
lome neparodyti, ko siekiame, arba turime nereaguoti ir išvengti pirmo 
impulso. 


Šešerių su puse metų Izabelė turėjo aštuonerių metų brolį Fredą, žavų 
ir laimingą triukšmadarį. Dažnai Izabelė didesnę dienos dalį verkdavo. 
Tėvai ir Fredas vadino ją „„verksne“ ir dėl to nuolat barė, o Fredas dar ir 
erzino, ir atvirai rodė panieką. Vieną dieną šeima nuvažiavo prie tven- 
kinio maudytis. Abu vaikai iššoko iš mašinos ir nulėkė lenktyniaudami. 
Izabelė pargriuvo ir truputį užsigavo kelį. Ji puolė į ašaras ir nesida- 
vė paguodžiama. Nueidamas Fredas su panieka sušuko: „Ji visą laiką 
tik verkia!“ Tėvas gana griežtai pasakė: „Nelabai susižeidei. Baik verkti 
ir eik maudytis.“ ,„Man skauda! Uždekit ką nors!“ — nerimo mergaitė 
spausdama kelią. Tėvas piktai perspėjo: „Baik verkti. Nėra reikalo ką 
nors dėti. Kai įbrisi į tvenkinį, viską pamirši“. Mama pasipiktinusi pri- 
dūrė: „Nebūk verksnė, Izabele. Eime paplaukioti.“ Mergaitė nesiliovė 
verkti ir nenorėjo eiti. Prie tvenkinio atėjo mylima mergaitės teta. Visi 
labai nudžiugo, o Izabelė pradėjo dar labiau verkti. Teta Edita atkreipė 
1 ją dėmesį, pasilenkė ir paklausė, kas yra. Verkimas nesibaigė. Pagaliau 
tėvas prabilo: „Edita, tu gali čia sėdėti ir guosti ją kelias valandas, bet 
Izabelė vis tiek nenustos raudoti. Ji šito ir nori. Ji — didžiausia verksnė. 
Eime maudytis, o Izabelė tegul sėdi ir verkia.“ Visi nubėgo prie tvenki- 
nio ir paliko Izabelę. Kiek vėliau prie besipliuškenančių prisidėjo ir Iza- 
belė. Iš pradžių ji įbrido nenoriai, bet greitai viską pamiršo ir džiaugėsi 


vandeniu. 

Verkiantis vaikas paprastai sulaukia mūsų užuojautos, nes rodoma kan- 
čia labai veikia. Šiuos privalumus Izabelė suprato labai greitai. Bėda ta, 
kad ji persistengė, ir šeima ėmė bjaurėtis jos elgesiu. Tačiau verkti ir 
toliau buvo naudinga, nes visi ja domisi, ją kalbina, bara ir sukelia dėl 
jos šurmulį. Kaip vargšas kūdikis, ji išsaugo savo vietą. Kiekvieną kartą, 
kai kas nors ją pavadina „verksne“, jos požiūris apie save dar sustiprėja. 
Pagaliau šeima susipranta, palieka ją vieną ir eina maudytis. Gal net ne- 
norėdami namiškiai patenkino mergaitės verkimo tikslą. Iš susidariusios 
situacijos Izabelė gavo viską, ką galėjo. 

Tėvai, norėdami padėti dukrai suaugti ir nebūti „verksne“, visų pir- 
ma turi suvokti, kad jos verkimo tikslas — gauti nepelnytą dėmesį. Po 
to jie neturi kalbėti apie verkimą, tapatinti Izabelės su ašaromis ir galų 
gale nebekreipti į tai dėmesio. Šiuo atveju vienas iš tėvų (kuris prie jos 
prieina pirmas) gali lyg atsitiktinai apžiūrėti žaizdą ir, įsitikinęs, kad ji 
nepavojinga, turi pasakyti: „Gaila, kad tu susižeidei. Po minutės skaudės 
mažiau. Kai praeis, eik maudytis“, ir pasitraukti. Izabelė, pamačiusi, kad 
verkimas neduoda naudos, gali nuspręsti pakeisti savo elgesį. Kas kartą, 
kai ji verkia, turi būti elgiamasi vienodai: atsitiktinai reikia pripažinti jos 
teisę verkti ir pasakyti, kad ji galės prisidėti prie kitų tuomet, kai bus tam 
pasirengusi. Po tokio elgesio būtina daugiau dėmesio parodyti tada, kai 
vaikas yra laimingas ir noriai bendrauja. 

Ypač mes turime stengtis atskirti darbą nuo jo vykdytojo. Tai svarbu 
šiandien, kadangi mes vartojame daug visokių pravardžių: „verksnė“, 
„niurna“, „vėjavaikis“, „melagis“, „skundikas“ ir t. t. Vaikas, kuris blogai 
elgiasi, turi būti pripažintas geras dėl to, kad yra nelaimingas arba kad tai 
jam naudinga. Kai mes vaikui priklijuojame „etiketę“, tokį jį 17 matome. 
Tai atsitinka ir vaikui — jis susitapatina su etikete. Dėl to dar geriau suvo- 
kia savo kaltę ir negali elgtis konstruktyviai. Kai mes pripažįstame, kad 
ne vaikas yra blogas, bet bloga yra tai, ką jis daro, vaikas tai pajunta ir 
reaguoja į šį atskyrimą. Jis žino, kad mes juo pasitikime. Šis pasitikėjimas 
padrąsina jį nugalėti sunkumus, kurie dabar jam atrodo mažesni. 

Laikykimės rutinos 


„Kur yra Penė?“ — paklausė tėvas, sėsdamas pusryčiauti. ,,Aš manau, 
kad ji šį rytą miega ilgiau.“ „Kaip čia dabar?“ „Ji vakar ilgai neužmigo, 
nes norėjo tave pamatyti prieš miegą.“ „Bet aš juk sakiau, kad grįšiu 
labai vėlai.“ „Aš žinau, bet ji šito nesupranta. Aš jai leidau nemiegoti.“ 
„O kaip šiandien darželis?“ „O, nesvarbu. Aš parašysiu laiškelį, kad šį 
rytą ji blogai jautėsi.“ „Nežinau, Mege, bet man atrodo, kad mergaitė 
turėtų laikytis kažkokiu taisyklių.“ „Ką tu, ji dar tokia maža! Dar spės 


visko išmokti.“ 


Tėvas teisus, kad duktė turi paisyti tvarkos. Vaikui tvarka asocijuojasi 
su rutina, bet iš tiesų ji — namo sienos. Būtent ji leidžia suvokti gyve- 
nimo ribas ir galimybes. Joks vaikas tokioje situacijoje, kai nežino, ko 
gali tikėtis, nesijaučia gerai. Rutina suteikia saugumo jausmą. Nustatyta 
rutina taip pat formuoja tvarkos pojūtį, iš kurio atsiranda laisvė. Motina, 
suteikdama Penei „laisvę“ vėlai eiti miegoti, atėmė iš jos teisę geram 
poilsiui, sujaukė kitą dieną, išmušė ją iš pusiausvyros ir neleido eiti į 
darželį. Šiuo atveju susiduriame ne su laisve, o su leidimu turėti per daug 
laisvės. Penė jokiu būdu negali išmokti priimti išmintingų sprendimų, 
nes motina, rašydama melagingą raštelį, atima iš vaiko galimybę pajusti 
pasekmes. Penė, kaip ir daugelis vaikų, ieško apribojimų patogumo. Ji 
bando suprasti, kiek toli jai galima eiti. Susidūrusi su galutine riba, ji 

netenka pusiausvyros ir, ieškodama tinkamos išeities, reikalauja "teisės 
daryti tai, ką nori. Ir vieną dieną ji pasielgia taip blogai, kad kažkas ją 
gerokai „supurto“, žodžiu, tarsi žaibas iš giedro dangaus. Mergaitė pasi- 
meta, nesusigaudo, kas atsitiko. 

Tėvai privalo šeimoje sukurti rutiną, kad visi galėtų patogiai jaustis, 
nustatyti tam tikrą dienos tvarką ir jos laikytis, be to, tėvai turi leisti vai- 
kams pritapti prie tokių reikalavimų. Nė vienas vaikas nebūna per mažas 
namų rutinai, O tai pajutęs jis žinos, ką privalo daryti. 

Juk norėdami nuvažiuoti iš Londono į Edinburgą, nešokame i au- 
tomobilį ir nepasukame į bet kurį kelią. Mes laikomės eismo taisyklių 
ir žinome, kuriuo keliu galime nukakti ten, kur mums reikia. Taip pat 
mąsto ir mūsų vaikas. Mes savo tikslu pasirinkome Edinburgą, o tėvai 
savo tikslu — socialinę integraciją ir rūpinimąsi vaiku. Ten nuvykti mes 
galime tik laikydamiesi nustatytų taisyklių. Galime rinktis, kokią rutiną 
norime pritaikyti šeimai, beje, lygiai taip, kaip ir kelią, kuriuo pasieksime 
Edinburgą. Iš tiesų rutina reikalinga, bet ji neturi būti labai griežta, tad 
vis dėlto reikia lankstumo. Dažnokai mes, norėdami prisitaikyti prie ne- 
tikėtų situacijų, turime šią rutiną laužyti. Tačiau tokie atvejai privalo būti 
išimtiniai, bet nieku gyvu netapti taisykle. Išimčių daryti negalima nei 
tėvų patogumui, nei vaikų užgaidoms tenkinti. 


Vasarą Džinė ir Lyna darė tai, ką norėjo. Vakarais ilgiausiai neidavo mie- 
goti, pusryčius valgydavo tik tada, kai jau būdavo gerokai įdienoję. Vi- 
sada ne laiku užkandžiaudavo, suplanuodavo neatidėliotuinus žaidimus 
su draugais, išsisukinėdavo nuo namų ruošos, nuolat reikalaudavo, kad 
motina nuvežtų jas tai vienur, tai kitur. Liepos vidury mama neapsiken- 
tusi pasiskundė: „Aš busiu tokia laiminga, kai jums reikės eiti į mokyklą 


ir viskas grįš į senas vėžes.“ 


Atrodo, toks elgesys yra labai plačiai paplitęs — leisti vaikams nepaisyti 
įprastos dienotvarkės per vasaros atostogas. Žinoma, dienotvarkė ir tu- 
tina pasikeis, bet dėl to neturi atsirasti anarchija. La/sse7 — faire (netrukdy- 
ti) vaikui atostogauti — tai klaidingas tėvų požiūris. Vaikui ima atrodyti, 
kad mokykla ir darbas yra visiškai nepriimtini ir kad pageidautina tokių 

reikalavimų atsikratyti. Tai yra neteisinga nuomonė. Eidamas į mokyklą 
vaikas atlieka savo gyvenimo funkciją lygiai taip pat, kaip tėvai dirbdami 
ir tvarkydami namų ūkį. Visoms šioms funkcijoms reikalinga tam tikra 
rutina, nes priešingu atveju jos griūva. Atostogų taip pat reikia. jų metu 
rutina — mūsų poilsis, darbo ritmas ir veikla — pasikeičia. Bet atostogos 
negali reikšti, kad būtina visiškai atsisakyti rutinos. Vasaros rutina gali 
skirtis nuo mokslo metų rutinos; miegą galima taip suderinti, kad šeima 
turėtų daugiau laiko linksmintis kartu, keltis ir valgyti galima kitu laiku 
prisitaikant prie veiklos vasarą. Taigi visi pokyčiai, pereinant nuo moky- 
klos rutinos prie vasaros atostogų, akivaizdūs, bet vis dėlto mes turime 
išsaugoti ir dalį įprastos tvarkos, nes kitaip neimanoma derinti bendravi- 
mo ir socialinės harmonijos. 

Prisiminkime pasakojimą apie Džoisę. Mergaitė reikalauja pastovaus 
mamos dėmesio. Jeigu mama pasinaudotų mūsų siūlymu ir kurtų žai- 
dimų rutiną, poilsiui laiko atsirastų tada, kada nori, nereikėtų paklusti 
nepagrįstiems vaiko reikalavimams. Motina, nustačiusi žaidimų laiką, pa- 
dėtų Džoisei paklusti tvarkos reikalavimams. 

Vaikui tikrai reikia mūsų dėmesio. Kokį galima pasiūlyti geresnį me- 
todą sukurti harmoningus ir draugiškus santykius už tvirtą ir nekeičia- 
mą žaidimų laiką? Kaip tik šis laikas priklauso vaikui. Jis žino, kad gali 
juo pasikliauti. Ir motina, ir vaikas, sutarę, kad tam tikra valanda yra jų 
bendrų pasilinksminimų laikas, bus linkę vengti bet kokios konfliktinės 
situacijos, kad galėtų geriausiai kartu praleisti inksmybėms skirtą metą. 
Kokie puikūs įsivyrauja santykiai! (Nelaimei, kai kurie vaikai taip užsi- 
sklendžia ir nenori bendraut, kad netgi nežaidžia su tėvais. Jie tėvų ne- 
laiko savo draugais.) 

Prisiminkime 1r Pegės atvejį. Mergaitė ir mama įsitraukė į jėgos var- 
žybas, kurių išvengti padėtų griežta „rutina“ ir mažosios žinojimas, kad 
motina bus tvirta ir nenusileis. Laikas gulti, vadinasi, laikas gulti. Vaikas, 
susidūręs su „griežta“ rutina, retai nori nesilaikyti tvarkos, net jei sten- 
giamasi labiau apriboti jo laisvę. Tik tuomet, kai rutina pasitelkiama at- 
sitiktinai susiklosčius aplinkybėms, tuomet, vyraujant ramiai atmosferai, 
tėvai gali laimėti ir įvesti tvarką. Žinoma, lengva nustatyti bendrą rutiną 
suaugusiesiems ir vaikams ten, kur karaliauja bendra veikla. Valgymo 


LAIMINGI VAIKAI 103 


laikas čia yra puikiausias pavyzdys. Skirtingoms kiekvieno šeimos nario 
funkcijoms reikalinga skirtinga rutina; be to, šie skirtumai turi būti aki- 
vaizdūs ir aiškūs. Vienerių metų kūdikis turi daug anksčiau gultis negu 
devynmetis, O šis savo ruožtu — anksčiau negu tėvai. 

Pavyzdžiui, jei Čarlio namuose vyrautų pietų laiko rutina ir visi šei- 
mos nariai valgytų tuo pačiu metu, tokių sunkumų tikrai nebūtų atsiradę. 
Be abejo, tolerantiški šeimynykščiai sutars, kad nė vienas iš jų negalėtų 
sau patogaus pietų meto primesti kitiems šeimos nariams. Kiekviena šei- 
ma turi sukurti sistemą, kuri tenkintų visos šeimos interesus. Negali būti 
stereotipinės rutinos, kuri tiktų visoms šeimoms. Paprastai namų rutiną 
sukuria motina, nes ji labiausiai prie to prisideda. Vaiką, griaunantį visą 
tvarką, motina turi ramiai priversti jos laikytis. Iš tikrųjų šeimos rutina 
žlunga tik tada, kai tėvai leidžia nuolatos laužyti tvarką. 

„Standartus“, pagal kuriuos gyvena šeima, paprastai sukuria taip pat 
motina. Tačiau yra pakankamai daug darbų, kuriuos atlikti gali vaikas, 
pavyzdžiui: pakloti lovas prieš pradedant dienos darbus, sutvarkyti sve- 
tainę prieš tėvui parvykstant namo, laiku pasirodyti prie stalo per sek- 
madienio pietus, gimtadienių, sukaktuvių, atostogų pradžios šventimas 
ir pan. Visa tai sudaro vertybes, kurios perteikiamos vaikui, ir tampa 
gyvenimo rutina. 

Kartą tėvai diskutuodami prabilo, kad dažnokai iškyla netinkamų 
manierų prie stalo problema. Labiau gilinantis paaiškėjo, kad šiuo atveju 
svarbus gali būti įprotis pietauti virtuvėje. Visos aštuoniolika iš pokalbyje 
dalyvavusių motinų nutarė pietus pateikti svetainėje, šiek tiek formales- 
nėje aplinkoje, ir per kitą susitikimą pranešti rezultatus, o tos, kurios 
neturėjo svetainių, žadėjo sugalvoti ką nors neįprasto. Kitą savaitę visos 
pripažino nustebusios, kad kita aplinka, gražesni indai privertė vaikus 
gražiau elgtis prie stalo. Jos pajuto, kad didesni rūpesčiai davė daugiau — 
pagerėjo atmosfera šeimoje. (Statydami savo būstą ir kurdami patogų 
interjerą, nepamirškite šio pavyzdžio.) 

Šios pateiktos gyvenimo schemos sudaro šeimos rutiną. Nedidelės 
kasdienės smulkmenos praturtina mūsų gyvenimą ir daro jį malonesnį. 

Skirkime laiko mokymui 


Įvairioms gyvenimo funkcijoms atlikti vaikus reikia mokyti. Žinoma, 
daug žinių vaikas įgyja stebėdamas aplinką. Bet šito tikrai per maža. Mes 
turime vaiką pamokyti apsirengti, apsiauti, užsirišti raištelius, pavalgyti, 
nusiprausti, pereiti gatvę ir pamažu atlikti namų ruošos darbus. Šių da- 
lykų vaikas neišmoks vien girdėdamas apie tai arba baramas bei gąsdi- 
namas bausmėmis tuo metu, kai turi atlikti vieną ar kitą darbą. Mokymo 
laikas turi tapti dienos rutinos dalimi. 


Kiekvieną rytą keturmetė Vendė laukdavo, kol mama ją aprengs. Sagos 
ją tiesiog baugino, ji dažnai apsirengdavo išvirkščiai, o batų raišteliai jai 
atrodė kaip didžiausia kliūtis. Kas rytą motiną ją pirmiausia išbardavo, 


paskui aprengdavo ir išleisdavo žaisti. 


Vendė suvokė, kad būti bejėgei jai naudinga, ir motina jai patarnauja. Ta- 
čiau tėvai privalo skirti pakankamai laiko, kad vaikas išmoktų apsirengti. 
Neskirdami nors šiek tiek laiko mokymui, mes daug ilgiau sugaiši- 
me taisydami nemokytą vaiką. Pastovūs taisymai nieko „neišmoko“, nes 
tai — kritika, atimanti drąsą ir provokuojanti vaiką. Dėl atsiradusio kon- 
flikto vaikas įsitikina, kad jam nereikia mokytis. Beje, vadinamieji „„patai- 
symai“ dažniausiai šauna pro šalį, nes vaikas juos laiko būdu pritraukti 
daugiau dėmesio. Maža to, jis mėgsta provokuoti pakartojimais. 

Vaikas, iš kurio neatimta drąsa, domisi tuo, ką galėtų daryti. Rūpes- 
tingi tėvai tokius ketinimus pastebi ir padrąsina vaiką. Tačiau bet kokiai 
patirčiai reikia skirti tam tikrą laiką. Kasdienė skuba ryto metą retai pa- 
deda išmokyti vaiką apsiauti. Laiko stoka tik padidina įtampą ir skatina 
vaiką sukilti. Paprastai geriausia mokyti naujų įgūdžių per popietės žai- 
dimus, kai turime daugiau laiko. Beje, šitai gali būti ir sudėtinė žaidimo 
dalis. Tarp žaislų galima rasti daugybę mokymo priemonių, be to, mama 
gali pati kurti savo priemones, pavyzdžiui, ant lentos pritvirtinti dėvėtus 
drabužius su sagomis ir paduoti juos Vendei. Vaikai, padedantys kurti 
tokias priemones, be abejo, tuo iš tikrųjų domisi. Paprastai linksma ste- 
bėti mamą, ruošiančią kažką žaidimams, o dar maloniau — padėti. Moti- 
na gali pagirti vaiko sumanumą ir šitaip paskatinti jo kūrybiškumą. 

Gražiai elgtis prie stalo galima išmokyti ruošiant „lėlių“ arbatėles, o 
kartu ir mandagiai pasisveikinti, prisistatyti ir sutikti svečius. Žaisdami 
traukinuką, galite vaikui pasakyti, kaip reikia elgtis traukinyje, autobu- 
se ar mašinoje. Vaidyba ir vaidmenų atlikimas yra puikiausios mokymo 
priemonės, nes kiekvienas vaikas — iš prigimties aktorius. 

Bet kokių įgūdžių mokyti reikia nuosekliai, nuolat kartojant, kol ga- 
liausiai visiškai išmokstama. Be to, kiekvieno įgūdžio reikia mokyti ats- 
kirai. Kantrybė, pasitikėjimas vaiko galimybėmis išmokti, drąsinantys ir 
skatinantys žodžiai „pabandyk dar kartą ir tau pavyks“, maloni, drau- 
giška atmosfera ir menkiausios sėkmės pripažinimas mokymo procesą 
paverčia ir vaikų, ir tėvų džiaugsmu. 

Butų išmintinga mokomam vaikui leisti suprasti, kad gali atsitikti 1r 
nemalonių dalykų. 


Gvenui ir Bobiui buvo paskirta operacija — turėjo būti pašalintos ton- 
zilės. Mama jautė, kad vaikai turėtų sužinoti tai, ko jie gali tikėtis. Ke- 
letą dienų prieš numatytą laiką ji sugalvojo žaidimą ir vaikams pasakė: 
„Įsivaizduokime, kad lėlės gulasi į ligoninę ir joms bus operuojamos 
tonzilės. Ko mums reikės visų pirma?“ Bobis atsakė: ,,„Lagamino““, — ir 
atnešė panašų žaislą. „Ką į jį dėsim?“ Vaikai atrinko daiktus ir sudėjo į la- 
gaminą. Lėlės buvo aprengtos. Bobis, vaidindamas tėvą, vairavo mašiną. 


Vaikai su mama įsivaizdavo, ką kalbės gydytojas, seselė ir slaugė, kai gul- 

dys vaikus į ligoninę. Tada mama, kalbėdama lėlėms, vaidino gydytoją. 
Paėmusi vežimėlį, ji sakė, kad tai — neštuvai. Po to ji sena kojine uždengė 
arbatini ir „darė“ anesteziją. Ji lėlei aiškino: „Dabar tu, Betse (lėlės var- 
das), užuosi keistą kvapą, bet turi kvėpuoti ir garsiai skaičiuoti. Greitai 
tu pradėsi snūduriuoti ir užmigsi.“ Šią akimirką mama pasielgė išmintin- 
gai ir neprabilo apie chirurginę procedūrą, kad vaikai nežinotų, kas bus 
paskui. ,,Dabar Betsė giliai įmigo. Aš išimsiu tonzilės ir vėl paguldysiu ją 
ant neštuvų.“ Tai sakydama mama nuėmė „kaukę“ nuo lėlės veido, suvy- 
niojo ją į antklodę ir padėjo į vežimėlį. „Štai ji grįžta į savo kambarį, o kai 
atsibus, galės gauti ir truputį ledų.“ Gvenas paklausė: „Ar jai skaudės, kai 
išiminės tonziles?“ „Ji visai nieko nejaus, ponia, — atsakė mama, toliau 
vaidindama gydytoją. — Matote, kaip ji kietai miega.“ „(O kai atsibus, ar 
jai skaudės?“ „Truputi skaudės gerklę, ponia, bet aš žinau, ji susidoros. 
Tai labai ilgai nesitęs.“ Tada mama paklausė, kuris iš jų norėtų būti an- 
tros lėlės daktaras. Pasisiūlė Bobis ir viską pakartojo iš naujo. 

Kitą dieną vaikai žaidė „tonzilių operaciją“, laikydami vienas kitą 


pacientu. Per tą laiką mama rado ir didesnius neštuvus. 


Kai Gveną ir Bobį paguldė į ligoninę, jie rodė pasitikėjimą ir noriai ben- 
dravo. Mama, pasiūlydama gydyti skaudančią lėlės gerklę, elgėsi garbin- 
gai ir pripažino, kad iš tiesų skaudės, tačiau ji taip pat parodė pasitikėjimą 
ir pasakė, kad vaikai su šia problema susidoros. Tarsi visai atsitiktinai 
mama pasakė kai ką labai svarbaus apie skausmą — jis netruks amžinai 
(nors kai kam šitaip neatrodo). 

Kaip mokyti savarankiškumo, pasakojome Barbaros atveju. Vaikui 
reikia išmokti pasikliauti savimi ir žaisti pačiam. Tai — atvirkštinė moky- 
mo situacija. Šiuo atveju motina turi mokyti išsisukdama iš padėties. Be- 
galę kartų tėvams tenka atsitraukti ir leisti vaikui pačiam bandyti — vaikas 
vienas tuti atlikti sunkiausią darbą. 


Dvejų su puse metų Džeinė graudžiai verkė, kai vežimėlio ratas užkliuvo 
už kėdės. „Kas yra, Džeinė?“ — paklausė mama. Mažylė treptelėjo koja ir 
toliau raudojo. Mama atsisėdo ir pradėjo laukti. Mergaitė truktelėjo, bet 


vežimėlis nepajudėjo. „Ką dar galėtum daryti netampydama?“ Džeinė 

bandė stumti, bet nieko neišėjo. „Kas būtų, jeigu stumtelėtum vežimėlį 
iš kitos pusės?“ Džeinė pabandė ir vežimėlis pajudėjo! Ji juokdamasi 


traukė vežimėlį paskui save. „Tau pačiai pavyko jį išvaduoti, ar ne?“ 


Mokymas, be abejonės, atima nemažai laiko. Panašiai elgtis reikės dau- 
gelį metų, nes dukteriai būtina parodyti, kad yra daug sprendimo būdų. 
Mama susilaikė ir pati neištraukė vežimėlio. Taip ji pasinaudojo situacija 
ir pamokė Džeinę savarankiškumo. 


Dešimties mėnesių Briusas su mama atėjo į smėlio dėžę. Motina paso- 
dino sūnų ir atsisėdo greta. Briusas įkišo rankas į smėlį, pasėmė riešku- 
spjauk,“ — sušuko mama ir pribėgo prie sūnaus, kuris jau ropojo tolyn 
linksmai šypsodamasis. Mama čiupo vaiką, iškrapštė iš burnos smėlį ir 
vėl pasodino ant smėlio krūvos. Per valandą berniukas tą patį veiksmą 


kartojo keletą kartų. 


Briusui labai malonu ir patinka, kad mama priversta juo užsiimti. Kai 
berniukas žaidžia lauke, ji net nedrįsta paskaityti ir visąlaik jį stebi. 

Norėdama išmokyti Briusą nekišti bet ko į burną, mama turi su- 
gaišti daug laiko. Dauguma kūdikių elgiasi taip tirdami supantį pasaulį. 
Koks tai jausmas? Koks skonis? Nors toks elgesys natūralus, nėra jokios 
priežasties, dėl kurios nereikėtų mokyti susilaikyti. Kiekvieną kartą, kai 
Briusas įsipila smėlio į burną, mama gali jį pakelti ir pasodinti į vežimė- 
li. Kadangi mažylis žaidžia negražiai, jį reikia įspėti. Briusas gali šaukti 
ir verkti protestuodamas, bet mama skaito toliau ir leidžia jam rėkti. Ji 
gerbia jo teisę rodyti savo jausmus ir gali leisti vaikui pabandyti tik po 
to, kai jis nusiramina. Kai tik smėlis atsiduria burnoje, mama ramiai jį 
pakelia ir pasodina į vežimėlį. Briusas greit viską suvoks: smėlis burno- 
je — sėdėjimas vežimėlyje. Jokių žodžių. Vaikas jų nesupras. Bet veiksmą 
jis tikrai supras. 

Gausesnėje šeimoje į jaunesniojo vaiko mokymo poreikius kartais 
galima neatsižvelgti, nes vyresnysis vaikas jaunesnįjį moko to, ką jie tu- 
rėtų daryti patys. Tačiau jų santykius būtina stebėti, nes vyresnysis gali 

pasinaudoti savo pranašumu, siekdamas primesti savo valią. Kiekvienas 
vaikas tam tikrą laiką turi būti mokomas, nes taip patiriami asmeniniai 
laimėjimai ir įtvirtinami įgūdžiai. 

Turėdami svečių arba iškylaudami kokioje viešoje vietoje, neturime 
vaiko mokyti. Tokiomis aplinkybėmis vaikas elgiasi taip, kaip pripratęs. 
Tėvai, norėdami, kad vaikas gerai elgtųsi visuomenėje, privalo jį šito 1š- 
mokyti namuose. Jeigu vaikas elgiasi netinkamai, vienintelis geras spren- 
dimas — ramiai jį išsivesti. 

Skatinkime bendradarbiauti 


Aštuonių mėnesių Liza spardėsi, vystoma raitėsi ir sukiojosi taip, kad 
šitai tapo beveik nepakenčiama. Motina išvargdavo, prarasdavo kantry- 
bę ir lengvai pliaukštelėdavo mažylei per sėdynę. Liza tuoj pat imdavo 


verkti ir elgdavosi kaip labai nuskriaustas ir įžeistas vaikas. 


Kad ir kaip sunku patikėti, bet šis aštuonių mėnesių kūdikis, vadovauda- 
masis vien savo jausmais, rado būdą įskaudinti savo mamą. Atrodo, kad 
mes nelabai pripažįstame protinius kūdikių sugebėjimus. Mes su vaikais 
elgiamės lyg su žaisliukais, auginame kaip mažus idiotus ir turime kvailus 
suaugusiuosius! Kiekviena mama, kuri kasdien mato kūdikį, nė neabejo- 
dama pasakys, kad kūdikis yra labai protingas! Devynių mėnesių Pėteris 
augo normalus, nors buvo kurčnebylių vaikas. Vieną dieną jis šliaužiojo 
po grindis ir atsitrenkė galva į stalą. Jis atsisėdo, pasisuko į mamą ir pra- 
dėjo verkti. Mažylis susiraukė, plačiai prasižiojo ir gailios ašaros pabiro 
iš akių. Bet kaip nustebo tuo metu šalia buvęs kaimynas, neišgirdęs jokio 
garso! Mama kurį laiką stovėjo žiūrėdama, paskui puolė prie berniuko, 
pakėlė jį ir nuramino. Kūdikis moka įvertinti situaciją. Pėteris neban- 
dė graudinti balsu, nes jis suvokė, kad tėvai kurti. Vyresnis kurčnebylių 
vaikas savo nekantrumą ar nepasitenkinimą demonstruoja trepteldamas 
koja, o ne beprasmišku cypimu. Tėvai jaučia ir reaguoja į vibraciją. Taigi 
jau dabar mama turi išmokyti Lizą, kad ji kartu dalyvautų šiame proce- 

se, t.y. prisidėtų prie vystyklų keitimo. Pirmiausia mama skatina mažylę 
bendradarbiauti pripažindama jos tikslus; šitaip ji žinos, ką reikia daryti, 
ir nepervargs. Antra vertus, motina gali sudaryti tokią dienotvarkę, kad 
kasdienis maudymasis vonioje pailgėtų ir tas laikas būtų skirtas moky- 
mui. Be to, kai kiekvieną kartą rengiama Liza muistosi, motina ramiai, 
švelniai šypsodamasi, gali ją laikyti ir kalbėti: ,Mano brangioji išmoks 
laikytis ramiai. Tokia didelė gera mergaitė. Kokia miela ir rami ji gali 
būti...“ ir t. t. Nesvarbu, kad Liza nesupranta žodžių. Ji puikiausiai jaučia 
prasmę! Labai lengva šypsantis parodyti susižavėjimą. Mergaitė šį susi- 
žavėjimą pajus ir į jį reaguos. Taip pat visai nesunku nuovargį paversti 
piktu žvilgsniu. Vaikas tai iškart pajus, sureaguos ir parodys savo jėgą. 
Jeigu motina nenusiteikusi priešiškai ir rodo tik savo meilę, duktė supras. 
Mama gali Lizą paleisti, kai ji nustos priešintis. Ir kai po to Liza iš naujo 
pradeda neklausyti ir raitytis, mama gali ją vėl palaikyti. Šitaip Liza bus 
išmokyta bendradarbiauti. 

Mūsų atominiame amžiuje, demokratinėje socialinėje aplinkoje mes 
retai randame laiko iš naujo įvertinti tai, ką mums reiškia kai kurie žo- 
džiai. Vienas iš šių žodžių, be abejonės, yra ,„bendradarbiavimas“. Anks- 
čiau, kai autoritetais buvo laikomi tie, kurie kontroliavo, bendradarbiauti 
reiškė daryti tai, kas buvo liepiama. Iš žemesniųjų sluoksnių buvo reika- 
laujama „bendradarbiauti“ su tais, kurie yra aukščiau. Demokratija šiam 
žodžiui suteikė nauja prasmę: bendradarbiauti, vadinasi, dirbti kartu, 
kad būtų patenkinti reikalavimai. Dabartinėje demokratinėje socialinėje 
aplinkoje turime daugiau lygybės ir laisvės, taigi ir atsakomybės. Išnykus 
„aukštesniojo“ galiai, reikia priemonių, kurios skatintų bendradarbiauti. 
Nebegalime iš vaiko reikalauti „„bendradarbiauk su manimi“ ir negalime 
sakyti „daryk kaip aš noriu“. Mes turime pripažinti, kad dabar bendra- 
darbiavimą reikia pelnyti. 


Mama ne tik klojo vaikams lovas kiekvieną rytą, bet ir skirstė kiekvienam 
iš jų dienos darbus: Stiuartas turėjo šveisti vonią, Ženevjeva — šluostyti 
indus, Roberta — nuvalyti dulkes svetainėje, o Ronė — išnešti šiukšles ir 
popierius. Kasdien mama iš pradžių primindavo, paskui imdavo bar- 


ti, pagaliau šaukti ir neretai nubausdavo, jei darbai nebūdavo atlikti. Ji 

labiausiai mėgo visiems keturiems vaikams aiškinti taip: „Mes geriau 

kartu dirbkime ir bendradarbiaukime, arba keturi vaikučiai paklius į di- 

delę bėdą.“ 
Visiškai aišku, ką mama norėjo pasakyti: „Dirbkite kaip aš sakiau, arbal!..“ 
Remdamasi savo autoritetu, ji nusprendė, ką kiekvienas vaikas turėtų da- 
ryti, ir bando „priversti“ juos tai daryti. Visi vaikai skatinami maištauti 
prieš tokią prievartą ir tuo pačiu metu jiems leidžiama laimėti maištą. 
Mamos požiūris skirstant užduotis rodo apsisprendimą vadovauti. Vai- 


I-- 


kas atsako: „Pabandyk ir paimk mane!“ Taip kovojama dėl valdžios, bet 
ne bendradarbiaujama. Užuot laimėjusi kovą, motina bando primesti 
savo valią. Kaip ji gali paskatinti vaiką iš tiesų bendradarbiauti? Ji galėtų 
skirti laiko ir pasitarti su šeimos nariais. Taip pat jiems vertėtų surašyti 
visus darbus, kuriuos reikia atlikti. Mama sako, ką ji norėtų daryti, ir pas- 
kui klausia, kaip galima būtų padaryti visa kita. Tada tėvas ir vaikai galėtų 
pasirinkti tuos darbus, kurie jiems labiau tinka. Tokiu elgesiu ji parodytų, 
kad gerbia savo vaikus. Mama leidžia pasirinkti ir spręsti. Jeigu kuris nors 
nevykdo pasirinktų namų ruošos darbų, nereikia nei sakyti, nei atlikti tą 
darbą už jį. Po savaitės mama kviečia šeimynykščius pakalbėti. „Stiuartas 
žadėjo šią savaitę valyti didįjį kambarį, bet to nepadarė. Ką mes nusprę- 
sime?“ Čia „mes“ suteikia atsakomybę visai grupei, atima iš mamos vir- 
šenybę, bet leidžia jai vadovauti. Rūpestingai apsvarstomi visi siūlymai ir 
grupė nutaria. Grupės spaudimas yra efektyvus, o suaugusiųjų vykdomas 
spaudimas tik skatina maištauti. Paprastai toks problemos sprendimas 
panėši į šeimos tarybą. Tai mes aptarsime vėliau. Svarbiausia, ką norime 
pabrėžti, yra tai, kad šiuolaikinė šeima gyvena kaip grupė, kuri skatina 
kiekvieną individą bendradarbiauti visų labui. Kiekvieno grupės nario 
dėmesys skiriamas visos šeimos poreikiams vykdyti. Bendradarbiavimas 
reiškia, kad kiekvienas ir visi nariai „juda“ kartu, siekdami atlikti tai, kas 
visiems būtų geriausia. 

Keturių žmonių bendradarbiavimas gali būti lyginamas su keturračiu 
savaeigiu vežimu. Kiekvienas narys yra ratas, o bendras šeimos gyveni- 
mas — vežimas. Kad vežimas važiuotų lygiai, visi keturi ratai turi suktis 
kartu. Jeigu vienas ratas įstringa, vežimas pradeda trūkčioti arba net iš- 


112 LAIMINGI VAIKAI 


krypsta iš vėžių. O jei ratas nukrenta, vežimas iš viso negali važiuoti. 
Kiekvienas ratas yra toks pat svarbus, kaip ir kit, bet nė vienas nėra 
svarbiausias. Vežimo kryptų lemia bendras keturių ratų darbas. Jeigu kie- 
kvienas ratas nuspręstų pats atskirai nesisukti, vežimas apvirstų ir būtų 
nenaudingas. Šeimos dydis neturi reikšmės. Šeimos vežimą gali sukti bet 
kiek ratų. 

Kalbėdami apie vaiko mokymą bendradarbiauti, iš karto pabrėžia- 
me ir mūsų pačių bendradarbiavimą. Mes nesakome, kad vienas asmuo 
turi „nusileisti“ kitam, bet iš tikrųjų turi būti harmoningo bendro judė- 
jimo jausmas siekiamo tikslo link. Kai šeimos gyvenimo harmonija pa- 
žeidžiama, mes galime neabejoti, kad ir bendradarbiavimas bus pažeidžia- 
mas — taigi vienas ar kitas ratas strigs. Net 17 mes galime būti tas ratas! 

Kiekvienas šeimos narys gali išmokti galvoti apie tai, kas būtų geriau- 
sia visiems. „Ko reikia esamai situacijai?“ Mes nebegalime galvoti apie 
tai, ko aš noriu, kad kiti darytų. Tai primeta mūsų valią kitam ir žlugdo 
jam pagarbą. Lygiai taip mes neturime nusileisti nepagrįstiems kitų rei- 
kalavimams trokšdami vien taikos. Tai žeidžia savigarbą. Padėdami vai- 
kams išmokti bendradarbiauti, mes visad turime žinoti tikrą bendradar- 
biavimo reikšmę, kuri apima bendrų pagrindinių taisyklių pripažinimą. 

Vienas iš žalingų dalykų, kurį mes, tėvai, stengiamės primesti, yra 
sprendimas, kad iš tam tikro amžiaus vaikų norėtume sulaukti pagalbos 
atliekant namų ruošos darbus. Kai pradedantis vaikščioti kūdikis nori 
padėti padengti stalą, mes sakome: „Ne, tu dar per mažas“, o kai vaikas 
sulaukia šešerių metų, mes iš jo reikalaujame tai padaryti. Mūsų atžala 
mikliai suvokia, kad mes tiek laiko be jos apsiėjome, tai kodėl ji dabar 
turėtų padėti? Mes prarandame galimybę leisti vaikui prisidėti prie dar- 
bų. Tačiau jeigu vaikui leidžiama (bet ne reikalaujama!) prisidėti nuo pat 
pradžių, jis džiaugiasi tuo ir padėdamas pajunta išdidumą. 


Septynmetis Tomas savaitę sirgo gripu. Penkerių su puse metų Dona ir 
ketverių Lorena vienos karaliavo žaidimų kambaryje. Šeštadienio rytą 
būdavo valomi namai, ir visi prisidėdavo prie šio darbo. Buvo pirma 
diena, kai Tomas pasveiko. Reikėjo tvarkyti žaidimų kambarį. Tomas 


staiga pasakė: „Aš nežinau, kodėl turiu padėti. Visą savaitę čia nebuvau 

ir jokios netvarkos nepadariau.“ Mama tarė: „Tiesa, tu, Tomai, nieko 
čia nepadarei. Bet einu lažybų, kad Dona ir Lorena leistų tau padėti, jei 
tu jų paprašytum.“ Tomas minutę svarstė, o po to padėjo mergaitėms 
tvarkyti žaislus ir valyti dulkes, mama siurbė su dulkių siurbliu. Tomas 
pastebėjo, kad viršutinė žaislų lentyna buvo netvarkinga. ,„„Pasistenki- 
me, kad ji atrodytų gražiau,“ — pasiūlė berniukas. Laimingi vaikai kartu 
dirbo, o jiems padėjo mama. Baigus Dona sušuko: „Cha! Čia puiku!“ 
Tomas pritarė: „Tikrai taip.“ Po minutės jis išdidžiai pridūrė: „Mes pa- 


dėjome sutvarkyti. “ 


Tomas turėjo priežastį, ir todėl galima suprasti jo priešinimąsi. Tačiau 
šioje šeimoje vyrauja geri santykiai. Motinos išmintis padėjo laimėti 
Tomo bendradarbiavimą. Mama pripažino Tomo išsakytą priežastį, bet, 
pasinaudodama situacija, sumaniai atkreipė dėmesį į tai, kad jis galėjo pa- 
dėti jaunesnėms seserims. Tai paveikė Tomą, nes jis buvo vyriausias. To- 
mas pamanė, kad jis gali užimti lyderio vietą, siūlydamas sutvarkyti, žaislų 
lentyną. Visi kartu gerai praleido laiką, padarydami kažką svarbaus. 

Kartais, norėdami laimėti bendradarbiavimą, turime padėti vaikui 
rasti savo vietą šeimoje. Prisiminkime Betės problemas. Betė nežino 
savo naujos vietos šeimoje. Jai reikia padėti, ir motina ieško profesiona- 
laus patarimo. Jai buvo paaiškinta, kad, Betės nuomone, tik menkas be- 
jėgis kūdikis turi vertę. Atsisakydama Betės siūlomos pagalbos, motina 
klydo. Atkreipus į tai jos dėmesį, ji iškart suvokė savo klaidą. Betei buvo 
sukurta programa, kad ji atgautų vertės jausmą. 

Pirmas motinos žingsnis taisant situaciją buvo tas, kad mergaitė pra- 
šoma padėti ir slaugyti. Mama paprašė Betės atnešti butelį iš šaldytuvo 
virtuvėje. Betė supyko ir išbėgo iš namų. Vėliau ji grįžo prisišlapinusi. 
Supratusi, kaip tai svarbu Betei, motina jos nebarė ir nekėlė triukšmo. Ji 
paėmė mergaitę ant rankų ir paklausė, ar ji nenorėtų būti jos mergaitė, 
jos mažasis kūdikis. Betė puolė į ašaras ir prisiglaudė. Su švelnia užuo- 
jauta Mama ją nuramino. Tada ji pasiūlė Betei atsigulti į savo vaikišką 
lovelę, iš kurios ji jau buvo išaugusi. Mama norėjo pakeisti Betės vysty- 
klus, pamaitinti ją iš buteliuko ir daryti jai viską, ką ir broliukui. Mergai- 
tė labai apsidžiaugė, kai kitą rytą mama pirmiausia atėjo jos perrengti. 


114 LAIMINGI VAIKAI 


Ji džiaugėsi ir atneštu buteliuku. Betę mama maitino tuo pačiu maistu 
kaip ir kūdikį. Po dienos mergaitė paprašė žaislų į lovą ir motina padavė 
kūdikio barškučius, o kai Betė paprašė spalvotų pieštukų, ji atsakė: ,,Ma- 
žas kūdikėlis negali piešti. Tu — mano mažasis kūdikėlis.“ Kas kartą, kai 
mergaitė paprašydavo ko nors ne kūdikiško, ji išgirsdavo panašų atsaky- 
mą tokiu balsu, kuris rodė šilumą ir užuojautą. Antros dienos vidurdienį 
Betė karštai pareiškė, kad ji didelė mergaitė ir nenori būti kūdikis. „Ge- 
rai. Ar tu nesijauti pakankamai didelė ir vyresnė už broliuką, kuris pats 
nieko negali daryti?“ 

Betė tai suvokė. Mama toliau ją drąsino, sakydama, kad ji jau didelė, 
ir kūdikiškas elgesys išnyko. Šioje situacijoje mama veiksmu parodė Be- 
tei daug daugiau, negu ji kada nors galėtų išsakyti žodžiais. Ji leido dukrai 
pačiai suprasti, kad privalumas būti didele ir daug sugebančia labiau de- 
rėjo negu būti kūdikiu. Savo veiksmu mama pakeitė Betės motyvaciją ir 
padėjo jai atkurti savo didelės mergaitės, galinčios padėti, vietą. 


Penkiametis Edis su mama sėdo į mašiną ir nuvažiavo į geležinkelio 
stotį pasitikti tėvą. Nors buvo šalta diena, Edis atidarė langą. Mama 
pasakė: „Mes važiuosime tada, kai tu uždarysi langą.“ Edis laukė, o 
mama sėdėjo nejudėdama. Pagaliau vaikas tarė: „Aš uždarysiu langą, 
kai pradėsime važiuoti.“ Mama nieko neatsakė, bet laukė toliau. Tada 
Edis pasakė: „„Aš uždarysiu langą tada, kai tu įkiši raktą.“ Motina lau- 
kė netardama nė žodžio. Ji parodė savo vidinį tvirtumą. Pagaliau Edis 
uždarė langą, motina užvedė variklį, nusišypsojo sūnui ir paklausė: „Ar 
ne puikiai saulė apšviečia sniegą? Žiūrėk, kaip žiba sniegas, atrodo lyg 


tukstančiai deimantų.“ 


Mama išvengė, kad būtų įvykdytas primygtinis reikalavimas „uždaryk 
langą“, ir neįsivėlė į kovą dėl vadovavimo. Ji tuoj pat paaiškino, ką šioje 
situacijoje darys, ir laikėsi tvirtai, neparodydama pykčio. Kai Edis vis 
dėlto bandė ją erzinti ir priversti daryti tai, ko jis nori, mama paprasčiau- 
siai laukė. O kai Edis pakluso, motina pritarė šypsena ir draugiškai ėmė 
kalbėti apie kitus dalykus. Tai, kad Edis ėmė greit bendradarbiauti, rodo, 
kad jis jau gerbia mamos tvirtumą. 

Devynerių metų Pat su drauge darė makaroninius karolius, įėjo mama, 
laikydama dešimties mėnesių Ričardą, ir pareikalavo: „Pat, pažiūrėk pra- 
šau mažylį. Aš turiu eiti pasitikti tėtę.“ „Oi, mama, jis viską sujauksi 
Kodėl aš turiu jį visą laiką prižiūrėti?“ „Užtenka, daryk taip, kaip aš tau 
sakau.“ Kai mama išėjo, Pat pažvelgė į Ričardą, ropojantį prie įdomaus 
daikto. Ji truktelėjo jį atgal ir padavė meškiuką, Ričardas sviedė jį į šalį ir 
greitai nurėpliojo prie indų su makaronais. Grįžusi mama rado cypianųį 
Ričardą ir rėkiančią Pat. Motina paklausė: „Ar tu negali nekovodama 


bent jau 15 minučių jį pasaugoti?“ 


Griežtas motinos balsas ir skubus reikalavimas Pat sukeldavo pyktų ir 
nenorą paklusti. Jeigu mergaitė keletą minučių mąstydavo, motina iškart 
įsivaizduodavo, kad ji tuoj pratrūks ir taip pat ims reikalauti. 

Norint pelnyti bendradarbiavimą, labai svarbu kalbėti gražiai, ne- 
kelti balso ir nepriekaištingai elgtis. Dažnai nutuokiame, jog vaikas gali 
pasipriešinti mūsų reikalavimams dėl to, kad jie buvo pateikti ne laiku, 
kaip Pat atveju, arba todėl, kad tai, kas turi būti padaryta, vaikui nema- 
lonu. Tokiais atvejais esame linkę kelti balsą ir būti pabrėžtinai atkaklūs, 
šitaip tikėdamiesi nugalėti pasipriešinimą. O iš tikrųjų mes jį tik dar 
padidiname. 

Norėdami, kad vaikai bendradarbiautų, ilgą laiką turime elgtis labai 
mandagiai. Savo reikalavimą galime išsakyti pabrėždami, jog suprantame 
vaiko požiūrį. Tokie žodžiai: „Atsiprašau, kad pertraukiu tave“, „Aš su- 
prantu, kad gal tu ir nenori, bet man iš tiesų padėtum...“ arba „Aš būčiau 
labai laiminga, jeigu tu galėtum...“ padeda sutvirtinti harmoniją, mažina 
nenorą ir skatina bendradarbiauti. 


Dešimtmetė Žaneta gyveno priemiestyje, kur nėra jokio visuomeninio 
transporto. Jos geriausia ir artimiausia draugė Pat gyveno per toli, kad 
galėtų eiti pėsčiomis, o dviračiu važiuoti žiemą buvo pavojinga. Abi 
mergaitės kiekvieną laisvą minutę norėjo leisti kartu. Greitai susidarė 
tokia padėtis, kad ir viena, ir kita mama beveik kasdien turėjo vežioti 
mergaites pirmyn atgal. Prasidėjo konfliktai, kurie dažnai nuliūdindavo 


drauges, ir situacija vis labiau komplikavosi. 

Be abejo, reikėjo rasti būdą bendradarbiauti. Vieną vakarą, kai Za- 
neta ir mama ruošė vakarienę ir atmosfera buvo draugiška, jos ėmė ap- 
tarinėti problemą. Mama aiškino savo nuomonę: ji suprantanti Žanetos 
teisę pamatyti draugę, bet kartu esanti per daug užimta, kad lakstytų 
pirmyn ir atgal. „Ar tu galėtum pamąstyti, kaip mes pasielgtume kitaip?“ 
„Gerai. Aš manau, kad mes galėtume susitikinėti truputį rečiau.“ „Kaip 
manai, kiek kartų per savaitę pakaktų tave nuvežti pas Pat?“ Mergaitė 
truputį pasvarstė ir tarė: „Na, aš manau, du kartus per savaitę. O jeigu 
Pat taip pat atvyktų du kartus, tikrai užtektų su kaupu.“ „Gerai“, — suti- 
ko mama. „Aš būsiu labai laiminga. O kada galėsi nuvežti, mama?“ Mo- 
tina kiek pamąstė 1r pasakė: „Antradienio vakarą ir šeštadienio popietę 
aš paprastai būnu laisva. Ar toks laikas tiktų?“ ,„Aš manau, kad taip būtų 


gerai, nes aš tikrai žinočiau, kada važiuosiu.“ 


Problema buvo išspręsta bendradarbiaujant; nei mama, nei Žaneta ne- 
jaučia, kad kažką primeta viena kitai, ir kiekviena pripažįsta kitos teises. 
Žinoma, mes suprantame, kad dabar mama įsipareigoja ir turi tesėti žodį 
be išankstinio tarimosi su Žaneta. 


Vienuolikmetis Fredis neseniai neteko tėvo. Jis su mama gyveno prie- 
miestyje ir šeštadieniais važiuodavo į miestą, kur turėjo muzikos pamo- 
kas. Fredis norėjo pakeisti pamokos laiką ir ateiti trečiadienio popietę, 
kad galėtų pažaisti su kamuoliu. Tądien buvo vienintelė laisva popietė. 
Tačiau mama trečiadienį turėjo susitikti su artimais draugais ir atmetė 
Fredžio prašymą. Abudu pateko į aklavietę ir jautėsi nuskriausti. Fre- 
džio mama paprašė mūsų patarti. 

Fredis išdėstė savo požiūrį, kurį mes supratome, bet su juo nesutiko- 
me. Tačiau nebuvo prasmės kovoti ir versti jį pasiduoti, nes tai tik labiau 
ji įžeistų ir sugadintų jo santykius su mama. Kadangi mama klausė mūsų 
patarimo, mes Fredžiui pasiūlėme muzikos pamokas lankyti trečiadienį. 
Fredis abejojo. Jis jautė, kad mama nenusileis — ji dažnai būdavo per 
daug nelanksti. 

(Stebėtina, jog daugelis vaikų mano, kad jų tėvai yra nelankstūs, o tė- 


vai, priešingai, įsitikinę, kad būtent tokie yra vaikai.) Mes Fredžiui garan- 

tavome, kad mama priims mūsų pasiūlymą. Berniukui iškart palengvėjo, 
bet jis nebuvo tikras, kad reikėtų prašyti mamos nusileisti. „Kodėl ne? 
Tu iš žaidimo kamuoliu šeštadienį turėsi daugiau naudos negu mama 
trečiadienį.“ Berniukas pasvarstė ir tarė: „Ne, tai netiesa. Kadangi tėtis 
mirė, tie draugai jai yra labai svarbūs. Ji blogai jaustųsi negalėdama susi- 


tikti.“ „Tai ką daryti?“ „Aš manau, palikime viską taip, kaip yra.“ 


Kodėl Fredis staiga nusileido? Kai tik jis suvokė, kad priežastys ir teisės 
buvo suprastos ir įvertintos, nejautė, kad kažkas primetama. Berniukas 
galėjo laisvai apsispręsti ir nustatyti bendros situacijos poreikius. 
Žmogus, pajutęs, kad jam kažkas primetama, elgiasi neišmintingai. 
Mes negalime bendradarbiauti bandydami primesti savo valią kitam. 
Žinoma, bet kokiems tarptautiniams santykiams visais laikais buvo 
būdingas bendradarbiavimas, tačiau mes retai susimąstome, kodėl taip 
yra. Kartais tėvams reikia keisti bendradarbiavimo būdą. Deividas 1r 
Džordžas, apie kuriuos pasakojome knygos pradžioje, iš pradžių bendra- 
darbiauja siekdami išsaugoti s/a/us guo. Kai „gerasis“ Deividas provokuoja 
Džordžą būti „blogu“, pastarasis bendradarbiauja reaguodamas į tai! Jei- 
gu jo „blogasis“ brolis elgtųsi kaip „geras“ berniukas, „gerasis“ Deividas 
labai nusimintų ir pajustų, kad jo padėčiai iškilo grėsmė. Berniukai, skatin- 
dami mamą girti Deividą ir bar Džordžą, savotiškai bendradarbiauja. Jei 
tik vaikai pasikeistų „vaidmenimis“, be abejo, ir bendradarbiavimas būtų 
visai kitoks. Beprasmiška Džordžui sakyti, kad jis irgi galėtų būti geras. 
Vaiką reikia atsargiai, tyliai paveikti, kad jis pakeistų bendradarbiavimą. 
Džordžas niekada nepatikės, kad jis gali būti „geras“. Be to, jeigu jis būtų 
„geras“, brolis dar labiau pasistengtų padaryti jį ne tik „blogą“, gal net ir 
„blogesnį“. Tačiau mama, visa tai suvokdama, gali pakeisti jų santykius 
ir kitaip reaguoti į tai, ką berniukui daro. Žinodama, kad Džordžas laiko 
save „blogu“, mama gali atsisakyti tokio vertinimo, kitaip elgtis, visiškai 
nevartoti žodžių „geras“ ar „blogas“. Kiekvieną kartą, kai Deividas ban- 
dys parodyti, koks jis „geras“, ji gali ramiai pasakyti: „Puiku. Aš džiau- 
giuosi, kad tau patinka taip elgtis“, o tuomet, kai Džordžas elgiasi blogai, 
gali jį stipriai apkabinti ir pasakyti: „Suprantu“. Bet jūs sakysite, kad tai 
padaryti sunku. Tikra tiesa. O kas pasakė, kad būti tėvu ar mama lengva? 

Venkime skirti nepelnyto dėmesio 


Seima įsikūrė vasarnamyje. Tėvas išėjo žvejoti, o mama plušėjo virtuvėje. 
[66 


Dvejų metų Hilda stovėjo prie laukujų durų. Staiga ji šūktelėjo: „Mama 


Į- 


„Taip,“ — atsiliepė motina. „Mama!“ — pasigirdo dar kartą. Moteris pri- 
ėjo prie vaiko ir paklausė: „Ko reikia? Nori pasivaikščioti? Netrukus 
eisime.“ Mama grįžo į virtuvę, o Hilda liko prie durų. „Mama!“ „Taip?“ 
Tai pasikartojo tris kartus. Kai vaikas pašaukė ketvirtą kartą, mama pri- 
ėjo. „Na, gerai, Hilda. Dabar truputį pasivaikščiosime. Bet aš vis tiek 
turiu paruošti pietus,“ — pasakė mama ir paėmė ją už rankos. Mama su 


mergaite nulipo laiptais ir patraukė takeliu. 


Hilda ne pati eina prie mamos, 0 priverčia ją ateiti. Motina paklūsta, nu- 
sileidžia nepelnytiems Hildos reikalavimams. 

Vaikui, kuris visąlaik reikalauja dėmesio, kažko trūksta. Jis — nelaimingas 
vaikas. Jis mano, kad, nesulaukęs dėmesio, bus bevertis ir neras savo vietos. 
Toks vaikas nuolat siekia patvirtinimo, kad yra svarbus. Kadangi pats tuo 
abejoja, joks patvirtinimas, kad ir koks nuoširdus būtų, įspūdžio nepadarys. 
Mama tai suvokia. Vos po kelių minučių vaiką apninka abejonės: ,Ar mama 
mane dar prisimena? Ar aš dar ką nors reiškiu?“ Tai — nesibaigiančios abe- 
jonės. Kokia liūdna situacija! Kaip tokiu atveju gali padėti mama? 

Kai Hildai pasiseka priversti mamą reaguoti į kiekvieną jos užgaidą, 
reagavimas pradeda riboti santykius, nelieka laiko ieškoti kitokių verty- 

bių. Sakykim, mama atsitrauktų ir nepaisytų perdėtų vaiko reikalavimų. 
Tuomet Hilda, negavusi įprasto pasitenkinimo ir truputį pamaištavusi, 
ieškotų kitų būdų, kurie leistų pasijusti priklausomai. Mergaitei reikėtų 
padėti rasti konstruktyvių būdų, nes, priešingu atveju, jos pastangos gali 
paskatinti dar blogesni elgesį. Mama gali tai žinoti ir pripažinti tinkamą 
elgesį. Dabar, kai motina leidžiasi vaiko pavergiama, jai trūksta savigar- 
bos. Mama Hildai rodo per mažai pagarbos ir išsiduoda, kad abejoja 
vaiko galimybe apsieiti be jos. 

Mama turėtų neiti šaukiama Hildos. Pirmą kartą, nemesdama savo 
darbų, ji gali maloniai pasakyti, kad dabar yra užsiėmusi. Kai Hilda dar 
kartą pakviečia, ji gali iš viso neatsakyti. Taigi abi gali pažaisti! Vaikas gali 
verkti, ožiuotis, o mama turi parodyti, kad dabar užsiėmusi savo darbu, 
vadinasi, Hildai reikės prieiti pačiai. Mama turi teisę tęsti savo darbą ir 
privalo išmokyti vaiką gerbti situaciją. Hilda neturi teisės eiti pasivaikš- 
čioti tada, kai tik įsigeidžia. Mama, norėdama būti Hildai teisinga, neturi 
teisės nusileisti mergaitės užgaidoms. Vaikas turi suvokti, kokią naudą 
duos tvarkos ir situacijos reikalavimų laikymasis. Turi būti nustatytas lai- 
kas pasivaikščiojimams, tuo laiku jos ir turi eiti. Jeigu Hilda prieitų prie 
mamos ir paprašytų eiti pasivaikščioti, mama galėtų atsakyti: „Dabar ne 
pasivaikščiojimų laikas, Hilda.“ Taigi laikas. Kad ir ką daugiau Hilda da- 
rytų, mama nenusileidžia, nekeičia savo nusistatymo ir tęsia darbą. 


Mamos draugas popiet užsuko išgerti kavos. Netrukus Merė, jauniausia 
iš trijulės, įbėgo skųsdamasi, kad ją nuskriaudė sesutė. Mama bandė aiš- 
kinti: „Na, aš manau, kad šią popietę ji blogai jaučiasi.“ „Kodėl, mama?“ 
Motina bandė atsakyti į tą „kodėl“. Kiekvieną kartą, kai tik ji baigdavo 
kalbėti, vaikas pažerdavo kitą „kodėl“. Pagaliau mama paprašė Merės 
eiti žaisti, kad ji galėtų pasišnekučiuoti su svečiu. Mergaitė išėjo, bet tuoj 
sugrįžo su dar didesne gausybe „kodėl“. Taip prabėgo nemažai laiko. 
Pagaliau moteris draugui prisipažino: „Kai tik sulaukiu svečių, ji taip 


elgiasi, norėdama atkreipti dėmesį.“ 


Mama gerai žino, ko siekia Merė! Mergaitė yra maža ir nori, kad kuo 
daugiau dėmesio būtų skiriama jai. Jai labiau rūpi mama negu kiti vaikai, 

ji stengiasi atitraukti ją nuo svečio ir nenori bendrauti su sau lygiais. Ta- 
čiau mama, atrodo, nesuvokia, kad duktė elgiasi blogai, ir viską atleidžia. 
Mama mato, ką duktė daro, bet nesuvokia tokio Merės elgesio prasmės. 
Kai mama suvoks, kad vaikas taip elgiasi nebūdamas dėmesio centre 
ir nerasdamas savo vietos, nes jaučiasi pasimetęs, ji gali vaikui padėti 
atsisakydama skirti nepelnytą dėmesį. Taip Merė gali suaugti ir tapti sa- 
varankiška. 

Sunku mokyti vaiką, kai yra svečių. Tačiau, kai vaikas pirmą kartą su- 
trukdo, motina gali pasakyti: „Dabar mes turime svečių. Ar tau neatro- 
do, kad tu gali žaisti su savo draugais ir mums netrukdyti? Ar tu norėtum 
eiti į savo kambarį?“ Tai leidžia Merei pasirinkti ir žadina didesnį norą 
bendradarbiauti. 

Vaiką, kuris nuolat apiberia klausimais „kodėl“, mes galime pradėti 
įtarinėti. Kiek informacijos 1š tiesų vaikui reikia? Mes nepakankamai 
įvertiname savo atžalą. Nors jis begalybę kartų klausia „kodėl“, bet atsa- 
kymą tikrai žino. Norėdamas patraukti tėvų dėmesį, vaikas prisigalvoja 
pačių neįtikimiausių „kodėl“. Ką sako jo veidas? Kokie interesai? Ar 
klausime glūdi prasmė? Gerai įsiklausykime. Gali būti, kad didesnę lai- 
ko dalį užimantys pastovus „kodėl“ yra beprasmiški. Vaikas išmoningai 
naudojasi „kodėl“ tėvų dėmesiui atkreipti, jaučia tėvų norą „mokyti“ ir 
piktnaudžiauja trokšdami tėvų dėmesio, bet ne žinių! Šį skirtumą galime 
lengvai įspėti, o tam pakaks šiek tiek pamąstyti. Supratę pagyrimo žo- 
džius, nelogiškus klausimus, kurie vis pasikartoja nesulaukus atsakymo, 
galime nė neabejoti — pakliuvome į spąstus. Reikėtų nusišypsoti visažinio 
šypsena ir pasakyti: „Man patinka žaisti su tavimi žaidimą „kodėl“. Bet 
dabar aš turiu užsiimti kažkuo kitu.“ O kartais visiškai užtenka papras- 
tos supratingos šypsenos ir kietai sučiauptų lūpų. Vaikui nepatinka, kai 
ji demaskuoja, pačiumpa už rankos veiksmo metu. Nenustebkite, jeigu 
vaikas elgiasi pabrėžtinai nekaltai, piktinasi ar net dar labiau stengiasi 
gauti dėmesio. Reikia drąsos tokią akimirką pasitraukti. 


Penkiametis Džonas, metais vyresnis už jaunėlį iš visų keturių vaikų, yra 
„geras“ šeimos vaikas. Tačiau jis daro vieną dalyką, kuris mamą varo iš 


proto: kai ji kalba telefonu, jis randa būdų ją pertraukti. Tai jis sugalvoja 

jai kažką parodyti, tai kviečia pasivaikščioti ar prašo įleisti draugą, tai 
nori valgyti ir prašo duoti, tai nepasiekia kokio nors daikto ir t. t. Kar- 
tais ji nutraukia pokalbį ir atsako berniukui, o kartais ima bartis: „Palik 
mane ramybėje, kol aš baigsiu!“ Tada Džonas dažniausiai pradeda erzin- 


ti mažąją sesutę ir ją pravirkdo! 


Džonas užima viduriniojo vaiko padėtį ir daugiau ar mažiau jaučiasi 
užmirštas. Bet jis rado puikų būdą įrodyti, kad iš tiesų yra svarbus. Jo 
pastangos atkreipti mamos dėmesį gali būti beviltiškos tuomet, kai ji 
užsiėmusi su jaunesniuoju, bet kai ji kalbasi telefonu — jis laimi! 

Džonas yra per daug ambicingas. Jis visą laiką nori būti matomas. Jis 
yra „geras“ tik dėl to, kad pelnytų mamos pritarimą. Motina turi vaikui 
paaiškinti, kad šitaip elgtis nedera, ir paskatinti ji pelnyti dėmesį tada, kai 
šito prireikia. Visų pirma ji turi suvokti, kad „gerasis berniukas“ iš tikrų- 
jų nesijaučia tvirtai, neranda savo vietos. Mama turi juo domėtis ne tada, 
kai jis kelia nepelnytus reikalavimus. Ji privalo tęsti pokalbį telefonu, lyg 
berniuko paprasčiausiai nebūtų šalia, beje, net ir tuo atveju, kai negirdi 
nė vieno pašnekovo žodžio. Kitame laido gale žmogus tai supras! Moti- 
na jokiu būdu neturi nusileisti, o tam reikia daug jėgų ir tvirtybės, ypač 
kai Džonas pradeda erzinti seserį. Nesijaudinkite, mažylė tikrai ištvers 
Džono mokymas būti savarankiškam ir nepriklausyti nuo kitų dėmesic 
ir pritarimo iš tikrųjų vertas šių pastangų. 

Nustoję reaguoti į vaiko nepelnyto dėmesio reikalavimus, mes būti 
nai turime žinoti, kad jis nori bendradarbiautu. Tai parodydami savo el 
gesiu, padėsime vaikui iš naujo įvertinti savo metodus. Kai Hilda graži: 
žaidžia viena, mama gali pasakyti: „Kaip gerai, kad tu žinai, kada reiki 
pasirūpinti savimi.“ Kai Merei sekasi bendrauti su savo draugais, mam 
gali pasidžiaugti: „Aš tokia laiminga, kad tu gerai praleidai laiką žaisd: 
ma.“ Kai Džonas yra geras ir nerezga jokių pinklių, mama gali jį pagiri 
„Aš tokia laiminga, kad tau patinka būti su mumis.“ 

Vaikams reikia mūsų dėmesio. Bet mes turime skirti pelnytą ir n 
pelnytą dėmesį. Kai pasijuntame per daug užsiėmę vaiku, kai situac: 
nepateisina lūkesčių, kai jaučiamės suirzę ir nusiminę, galime many 
kad susidūrėme su perdėtais reikalavimais. Taigi imkime ir ramiai paan 

lizuokime situaciją. Ko tam reikia? Ar negalėtų vaikas susidoroti pats ir 
apsieiti be mūsų? Kaip mūsų reakcija veikia vaiko savivoką? Ar tai jam 
įrodo, kad jis gali būti savarankiškas ir be mūsų, ar verčia jį jaustis be- 
viltiškai, menkysta ar reikalinga būtybe? Norėdami padėti vaikui išmokti 
mėgautis gyvenimu, jausti pasitenkinimą ir prisidėti kai reikia, neturime 
sudaryti galimybių naudotis trumparegiškais „gavimais“. 

Venkime kovoti dėl valdžios 


Mama tvirtai pareikalavo: „Ištuštink šuns dubenį.“ „Kodėl aš?“ — pa- 
klausė Selė. „Aš pasakiau, jaunoji panele. Daryk.“ „Aš nežinau, kodėl 
turiu tai daryti?“ „Aš tau liepiau išvalyti.“ Mergaitė patraukė pečiais ir 
tyliai nusišalino nuo darbo, kurį jai pavedė. Po kelių valandų mama rado 
šuns dubenį dar neišvalytą. Ji šūktelėjo ir pradėjo priekaištauti: „Rodos, 
aš tau prieš kelias valandas liepiau išvalyti dubenį. Kodėl neklausai? Ko- 
dėl tu šito nepadarei? Žiūrėk, dubuo pilnas skruzdėlių! Sutvarkyki kuo 


[14 


greičiau!“ „Gerai, gerai,“ — ramino Selė mamą, bet vis tiek nevalė du- 
bens. Po kurio laiko mama pamatė, kad dukra nieko nepadarė. Šį kartą 
ji pliaukštelėjo Selei. Mergaitė suakmenėjo, bet nepravirko. „Jei tuojau 
pat neišvalysi, eisi anksčiau miegoti ir šį vakarą nežiūrėsi televizoriaus. 
Be to, gausi lupti. Taigi, pirmyn!“ „Gerai, aš padarysiu.“ Kai mama nu- 
sisuko, Selė pasilenkė prie dubens, bet jo nepakėlė. Vėlai vakare jis vis 


dar buvo nešvarus. 


Selė ir mama įsivėlė į kovą dėl valdžios. Mama bandė priversti dukrą 
paklusti ir bijoti, O ši savo ruožtu stengėsi parodyti, kas iš tiesų yra tikra 
valdžia! 

Tokia kova dėl valdžios, be abejonės, didėja pavojingai greitai. Vis 
daugiau ir daugiau dėl valdžios pamišusius vaikus pasimetę tėvai tempia 
į mokymo centrus ir psichologines konsultacijas. Kodėl? Kur slypi prie- 

žastis? Vaikas dabar išdrįsta elgtis taip, kaip mes niekad nebūtume drįsę 
elgtis su savo tėvais. Kaip tai atsitiko? 

Problemų daugėja dėl šiuo metu vykstančių esminių kultūrinių po- 
kyčių. Vaikas suvokia pakitusią demokratinę atmosferą ir atmeta mūsų 
pastangas jį valdyti. Savo pasipiktinimą jis išreiškia atsakomaisiais veiks- 
mais, priešinasi mūsų norui jį nugalėti ir rodo savo jėgą. Taip susidaro 
užburtas ratas, i kurį įsitraukia ir tėvai, ir vaikas. Tėvai rodo savo tvirtybę 
ir pranašumą, o vaikas skelbia karą. Niekas negali vaiko nugalėti, nie- 
kas nesugeba jo priversti. Visos pastangos jį pažaboti bergždžios. Jėga 
grįstoje kovoje vaikas yra daug protingesnis, jo netramdo nei socialinės 
„pasirodymo“, nei pavojingos veiksmų pasekmės. Namai tampa tikru 
mūšio lauku. Nėra nei bendravimo, nei harmonijos, karaliauja tik pyktis 
ir įtūžis. 


Motinai pavyko priversti dvylikametę Patę kasdien plauti savo sumušti- 
nių dėžutę ir termosą. Keletą dienų viskas buvo gerai. Bet vieną dieną 
mergaitė tuo nepasirūpino. Radusi dėžutę su maisto likučiais ir termosą 
su pagižusiu pienu ant stalviršio mama supyko. Ji barė dukrą ir pamoks- 
lavo, o ši pažadėjo nepamiršti. Po kelių dienų viskas pasikartojo. Šį kartą 
mama prisiminė, kad buvo svarsčiusi, kaip pritaikyti logines pasekmes. 
Taigi ji susitaikė su padėtimi ir sutvardė pyktį. Ji mąstė: „Aš jai dar pa- 
rodysiu!“ Kitą rytą ant stalo ji sudėjo pietus į popierinį maišelį ir paliko 
pinigų pienui. Patė žinojo, ką tai reiškė. Pietų maišelį mama paliko ten, 
kur buvo prilipę maisto likučiai ir prilaistyta pieno. ,,„Aš jokiu būdu ne- 
nusileisiu,“ — pamanė ji maištingai. Taigi sumuštinių dėžutė ir termosas 
vis dar buvo neišplauti. Patė toliau pietus nešėsi popieriniame maišelyje. 
Diena iš dienos mama vis labiau siuto. Pagaliau ji neištvėrė ir įniršusi 
puolė dukterį. Patė tik dėbtelėjo į dėžutę ir termosą, bet nepajudėjo. 
Pagaliau baisiai įpykusi mama įstūmė ją į virtuvę, keletą kartų skaudžiai 
trinktelėjo ir laukė tol, kol mergaitė viską išvalė. „Ar tu žadi nuo šiolei 
prisiminti?“ — sukliko mama. „Taip, mama,“ — pažadėjo Patė. Tačiau kitą 
dieną pietų dėžutė ir termosas buvo nešvarūs. Visiškai nusivylusi moti- 
na nutarė atsisakyti savo ketinimų ir tarė: „Gali pietus nešioti maišelyje.“ 


„Tai gerai. Vargu ar yra toks vaikas, kuris neštųsi pietus dėžutėje.“ 

Tą dieną, kai Patė neišvalė pietų dėžutės ir mama įpyko, prasidėjo nuož- 
mi kova dėl valdžios. Mama bandė „priversti“ dukrą išplauti termosą ir 
pietų dėžutę. Iš tikrųjų logines pasekmes moteris vartojo kaip bausmę. 
„Aš jai parodysiu“ yra kerštas, kuris nesiskiria nuo bausmės. Nors moti- 
na stengėsi paslėpti savo pykti, bet Patė tai jautė. Iš tikrųjų ji neapsvarstė 
loginių pasekmių prigimties, o dėdama pietus į popierinį maišelį ir duo- 
dama pinigų pienui, išvengė tikrų pasekmių: ji tarnavo toliau nepaisy- 
dama, kad mergaitė nenorėjo bendradarbiauti. Vadovaudamasi logika, 
ji būtų paruošusi pietus kaip paprastai, neėmusi švaraus indo maistui 
sudėti ir nepalikusi jo ant stalviršio. Toliau sektų Patės eilė. 

Mergaitė norėjo parodyti mamai, kad jos niekas neprivers valyti pietų 
dėžutės. Ji gali daryti ką nori, bet nieku gyvu nenusileis šiam reikalavimui. 
Kaip mama galėtų išspręsti šią problemą, nedemonstruodama jėgos? 

Motina žkra neturėjo rūpintis pietų dėžute. Ji priklauso Patei. Jeigu 
Pati nenori jos valyti, tai turėtų be dėžutės apsieiti. Mama gali tik nuspręs- 
ti, ką daryti. Visų pirma nedera naudoto indo ir rūgusio pieno palikti 
virtuvėje. Toks elgesys — tai maištingas mamos atsakas. Nuolat Patei pri- 
minti ir „versti ją išvalyti“ yra jėgos naudojimas ir kovos dėl valdžios tąsa. 
Tai pasitvirtino kitą dieną; nepaisant mergaitės pažadų, darbas nebuvo 
atliktas. Mama įpyko, nes duktė jos neklausė. Ji suvokė, kad jos autorite- 
tui iškilo grėsmė, ir norėjo parodytu, kad neketina leistis nugalima. Būtų 
buvę daug geriau, jei mama būtų pabandžiusi suprasti, kas vertė Patę būti 
tokią neperkalbamą, ir jei ji būtų elgusis taip, kad neliktų progos neklau- 
syti! Šiuo atveju mergaitė atsisakė nešioti pietų dėžutę, nes jos klasėje retas 
kuris iš vaikų ją turėjo. Kodėl ji to nepasakė iš pradžių? Nes ji pasinaudojo 
situacija ir įtraukė mamą į kovą dėl valdžios. Ir ji laimėjo: motina nusileido. 
Draugiškas pokalbis su mergaite galėjo parodyti mamai, ką duktė galvoja 
apie pietų dėžutę, o tai padėtų išvengti tokios ilgos ir nereikalingos kovos. 
„Aš matau, kad tu šiandien nepasirūpinai savo pietų dėžute, Pate. Manau, 
kad tu nenori pietų nešioti dėžutėje. Gal man reikia pietus įdėti į maišelį ir 
duoti tau pinigų pienui?“ Šito pakaktų, ir kova dėl valdžios baigtųsi. 

Bet kuriuo atveju mes, „liepdami“ vaikui kažką daryti ar bandydami 
„priversti“ jį tai daryti, iškviečiame vaiką į kovą dėl valdžios. Tai nereiš- 
kia, jog mes negalime patarti ar daryti poveikio mūsų vaikams, kad jie 

gerai elgtųsi. Tai tik reiškia, kad mes turime rasti skirtingą ir efektyvų po- 
žiūri, turime atsisakyti pasenusių ir beprasmiškų metodų ir taikyti tuos, 
kurie iš tiesų bus efektyvus. 


Penkiametis Džimis varė mamą iš proto. Ji taip ir pasakė jam bei kitiems, 
tą valandą buvusiems kartu. Mama visą laiką kovojo su juo tai dėl vieno, 
tai dėl kito dalyko. Jokios priemonės, joks elgesys nepadėjo — Džimis 
tiesiog nekreipė dėmesio. Vienas būdas — lupimas — dar pažabodavo ne- 
nuoramą, tačiau ir jis padėdavo tik labai trumpam laikui. Džimis neregu- 
liariai tuštindavosi ir dažnai atsainiai atlikdavo savo gamtinius reikalus. 
Jau daugelį metų mama bandė jį išmokyti tvarkos. 

Rytą, po pusryčių, ji pasiuntė Džimį į vonią, bet po minutės vaikas 
grįžo ir pasakė, kad dabar jis negali to atlikti. Tada mama jį išleido į kie- 
mą pažaisti, O pati nuėjo dirbti savo darbų. Apie vidurdienį, tvarkydama 
tualete kai kuriuos drabužius, ji pajuto išmatų kvapą. Ji greit rado tėvo 
skrybėlę — Džimis ją panaudojo vietoj naktipuodžio! Ji išėjo į kiemą, pa- 
šaukė sūnų ir parodė jam skrybėlę. Be abejo, šįkart jis gavo geros pylos. 
Vaikas tuoj prisišlapino į kelnes, bet mama nutarė, kad tai dėl lupimo. 


Tačiau Džimis į kelnes tuštinosi ne tik visą dieną, bet ir naktį. 


Motina daug vargo dėl Džimio tuštinimosi nuo pat kūdikystės. Ji sūnui 
sakydavo: „Tu turi išjudinti savo žarnas tada, kai aš sakau.“ Džimis ty- 
lėdavo, bet galvoje kirbėdavo mintis: „Savo reikalus aš darysiu ten, kur 
norėsiu, ir tada, kai norėsiu.“ Labai anksti berniukas pradėjo tuo nau- 
dotis bandydamas nugalėti ir valdyti mamą. Kiekvieną dieną Džimis ir 
mama kovojo dėl valdžios. Motina negalės pakeisti tarpusavio santykių 
tol, kol nesuvoks, kur slypi bėda ir kaip ji galėtų tai pakeisti. 

Per daug uoliai mokydami vaikus susitvarkyti tualeto reikalus, dauge- 
lis tėvų susikuria panašių sunkumų. Skirtumas tarp normalaus ir perdėto 
rūpinimosi priklauso nuo mūsų požiūrio. ,,Versdami“ vaiką teisingai 1š- 
mokti tualeto reikalų, mes skatiname priešinimąsi, o aiškindami ir drą- 
sindami atlikti tai, raginame bendradarbiauti. Jeigu po tam tikrų moky- 
mų atrodo, kad vaikas šituo naudojasi tik norėdamas sulaukti nepelnyto 
dėmesio ar pasipriešinti tėvų spaudimui, būtina atsitraukti, neberody- 

ti susirūpinimo ir leisti „gamtai“ daryti savo darbą. Visais šiais atvejais 
susiduriame su esmine kova dėl valdžios. Pirmiausia tai galime daryti 
kitu metu, kai susiklosto palankesnės aplinkybės tvarkai palaikyti ir ga- 
lima išvengti kovos. Kalbėdama apie šlapinimąsi ir tuštinimąsi, mama 
gali leisti vaikui gulėti šlapioje lovoje arba keisti jo apatinius, kai jis nepa- 
togiai jaučiasi. Jeigu vaikas baigia išaugti iš vystyklų, mama gali užmauti 
jam kelnaites ir leisti būti šlapiam. Savaime suprantama, negalima leisti 
šlapintis kambaryje ant kilimo arba ant baldų. Taigi tol, kol vaikas nėra 
pasirengęs būti sausas, jis turi likti šlapias, žinoma, jei tai nedaro žalos. 
Visa tai galima daryti tarsi atsitiktinai, laikantis tokio požiūrio: „Tai - tavo 
problema. Kai išmoksi, tu tai išspręsi. O kol kas patirsi nepatogumų.“ Jei 
iki visiško pasitenkinimo trūksta daugiau dėmesio ar reikia laimėti ginčą, 
vaikas gali pasirinkti atsisakyti nemalonumo. Dabar daugeliui skaitytojų 
gali kilti neaiškumų. Būna valandų, kai turime pavartoti jėgą, pavyzdžiui, 
kai gresia pavojus gyvybei. Dažnai imamės tam tikro spaudimo tuomet, 
kai esame visiškai tvirti arba kai fizinės jėgos prireikia tvarkai palaikyti. 


Penkerių su puse metų Pėterio mama dėl didelių šalčių nevedė į darželį. 
Vieną popietę oras pagerėjo, pradėjo tirpti sniegas ir berniukas norėjo 
eiti į lauką. „Ne, tu dar kosti.“ Vaikas paniuro ir susiraukė. Netrukus 
mama išgirdo durų trinktelėjimą. Pėteris, apsivilkęs žieminį kostiumą 
ir apsiavęs šiltais batais, išėjo pažaisti. Mama išbėgo paskui, čiupo jį už 
rankos ir liepė grįžti namo. Vaikas pasipriešino. Motina pakėlė jį ir įne- 
šė į vidų. „Gaila, Pėteri, bet šiandien tu negali žaisti lauke.“ Berniukas 
supyko ir pradėjo verkti. Mama jėga nurengė drabužius; ji žinojo, kad 
sūnui negalima perkaisti. Įsiutęs vaikas krito ant grindų. Mama ramiai 
stovėjo, tvirtai laikė duris, nieko daugiau nesakė ir nebandė tramdyti 
pykčio priepuolio. Pakankamai prisiverkęs ir išsekęs, vaikas ėmė labai 
kosėti. Motina tylėjo. Pagaliau Pėteris išsiliejo: „Aš tavęs nekenčiu, ne- 

kenčiu, nekenčiu!“ Jis puolė į savo kambarį ir griuvo į lova. Laukdama, 


kol praeis pykčio priepuolis, mama tęsė savo darbus. 


Nepatyrusiam stebėtojui tai primena kovą dėl valdžios: Pėteris norėjo 1 
lauką, o mama jėga jo neleido. Vis dėlto ji neįsitraukė į kovą dėl valdžios 

ir stengėsi palaikyti tvarką, kuri reikalinga šiai situacijai. Kaip mes gali- 
me nustatyti skirtumą? Skirtumas slypi mamos 0ž:4ryje. Jai reikėjo būti 
tvirtai ir palaikyti tvarką. Abu uždavinius ji atliko nedemonstruodama 
pykčio, nusivylimo ir valdžios. Šiuo atveju tvarką reiškė paklusimas svei- 
katos reikalavimams. Kova tarp Pėterio ir mamos nebuvo kova dėl val- 
džios, nes aa a neko neišlosė. Tai — svarbus dalykas. Kai abejojame, 
ar tam tikra situacija yra kova dėl valdžios ar ne, mes galime paklausti: 
„Kokį indėlį čia įnešiau aš?“ 

Daugelis tėvų apgaudinėja save, jausdami, kad jie tai daro vaikų labui. 
Pasvarstykime. Ar jūs esate įsitikinę? Ar mūsų įvaizdis čia nėra svar- 
biausias? Ar mes ko nors neišlošiame? Ar vaiko nuolaidumas suteikia 
asmeninį pasitenkinimą? Ar mes norime, kad pasaulis matytų paklusnų 
vaiką? Ar mes norime pelnyti „gerų“ tėvų vardą? Sėkmingų tėvų? Ar 
mes norime „tvirtos rankos“? 

Kitas būdas, galintis padėti nustatyti, ar mes esame įsitraukę į kovą 
dėl valdžios ar ne, — apsvarstyti rezultatus. Ar vaikas daro tą patį, nepai- 
sydamas mūsų „mokymo“? Ar jis rodo atvirą panieką? Ar mes esame 
pikti? Įsižeidę? 

Patikrinti galima ir įsiklausius į mūsų balsą. Kalbos tonas atskleidžia 
ketinimus. Ar mūsų balsas skamba valdingai? Piktai? Įkyriai? Reikalauja- 
mai? Tvirtumą paprastai išduoda ramumas, o kovai dėl valdžios būdin- 
giausi žodžių mūšiai ar pikti žodžiai. 

Pėterį apėmė pykčio priepuolis, nes jis negalėjo pasielgti taip, kaip 
nori. Mama ignoravo jo „Aš tavęs nekenčiu“; ji žinojo, kad ši nuotaika 
trunka tik trumpą akimirką ir yra reakcijos dalis. Įvedusi tvarką, ji ne- 
besirūpino, o likusią problemos dalį Pėteris išsprendė pats. Jeigu mama 
būtų įsivėlusi į kovą dėl valdžios, ji turėtų reaguoti ir į atsakomuosius 
veiksmus. 


Mama sustabdė mašiną prie gydytojo kabineto. Dvejų metų Kolinas at- 
sisakė išlipti. Ji prašė, bet vaikas nesutiko. „„Kolinai, aš dabar turiu eiti 
pas gydytoją. Eime, jau laikas. Būk geras berniukas.“ Kolinas susigūžė ir 
atsisakė išlipti. Mama pasisuko į savo draugę ir bejėgiškai paklausė: „Ką 


man daryti?“ 

Mama gali Koliną išvesti! Tvirtai, ramiai, palaikydama tvarką ir prisitai- 
kydama prie situacijos reikalavimų. Ji neturi pykti. Jeigu ji išlieka šalta ir 
rami, kova dėl valdžios neįsiplieskia. 

Norėdami iki galo suvokti kovą dėl valdžios ir išmokti su ja susidoro- 
ti, turime iš naujo įvertinti savo, kaip tėvų, poziciją, turime labai gerai Ži- 
noti mūsų, kaip vadovų, vaidmenį ir galutinai atsisakyti idėjos apie mūsų 
autoritetą. Mes paprasčiausiai nebevaldome savo vaikų. Jie tai žino, net 
jeigu mes šito ir nesuvokiame. Nebegalime tik reikalauti arba primesti. 
Turime išmokti vadovauti ir skatinti. Kitame skyriuje parodysime naujus 
požiūrius, kurių reikia šeimai, kad vyrautų harmonija ir bendradarbiavi- 
mas. Kairėje lapo pusėje išvardijome autokratinius požiūrius, o dešinė- 
je — tokius požiūrius, kurie turi juos pakeisti. 

Jeigu požiūriai, išvardyti dešinėje, taptų daugiau ar mažiau mūsų an- 
trąja prigimtimi, mes, įsitraukdami į kovą dėl valdžios, būtume ne tokie 
pažeidžiami. Daugiausia dėmesio sukoncentruodami į situacijos porei- 
kius, O ne į „privertimą paklusti man“, galime rasti būdų, kurie paskatin- 
tų vaiką reaguoti. Kai mes prieiname prie vaiko apsisprendę „priversti“ 
ji kažką daryti, jis tai jaučia ir tuojau tvirtai nusprendžia maištauti. Tokiu 
atveju išryškėja gana pasyvus elgesys, pavyzdžiui, Selės nenoras išvalyti 
šuns dubens arba Džimio kerštas, kai jis paėmė tėvo skrybėlę. 


Autokratinė visuomenė 
Autoritetinga asmenybė 

Valdžia (jėga) 

Spaudimas 

Reikalavimas 

Bausmė 

Padėkojimas 

Primetimas 

Dominavimas 

Vaikus reikia matyti, bet ne girdėti 
Tu daryk, nes aš taip pasakiau 
Svarbiausia — įvaizdis 


Asmeninis įsitraukimas 

Demokratinė visuomenė 
Apsišvietęs vadovas 

Įtaka 

Skatinimas 

Bendradarbiavimo laimėjimas 
Loginės pasekmės 
Padrąsinimas 

Leidimas apsispręsti 
Nukreipimas 

Klausyk! Gerbk vaiką 

Mes darome, nes privalome 
Svarbiausia — situacija 


Objektyvus bešališkumas 

Mūsų įvaizdis labiausiai kenčia tada, kai vaikas mums prieštarauja. 
Čia mes galime labiausiai pasikeisti. Rūpindamiesi tuo, ko reikia situa- 
cijai, ir pamiršdami apie mūsų orumo puolimą, mes turime galimybių 
pasikeisti. 

Daugelis mūsų aprašytų būdų kalba apie kovą dėl valdžios. Svarbiau- 
sia būti tvirtam dėl to, ką aš darysiu, bet ne dėl to, ką aš ketinu daryti, kad 
priversčiau vaiką. Tada tėvai, kaip vadovai, nutaria, ko reikia esamomis 
aplinkybėmis, ir stengiasi tuos reikalavimus įgyvendinti, bet ne tuos, ku- 
riuos jie norėtų pasirinkti. Žinojimas, padrąsinimas, loginės pasekmės, 
tarpusavio pagarba, pagarba tvarkai ir rutinai, bendradarbiavimo laimėji- 
mas — visa įeina į žaidimą, padedantį išspręsti kovos dėl valdžios proble- 
mą. Aišku, kai kova dėl valdžios jau prasidėjo, paprastai loginių pasekmių 
pritaikyti neįmanoma. Geriausiai suformuotos pasekmės virsta bausme, 
nes tėvams ji atstoja ginklą. 

Svarbiausia, ką turi suvokti tėvai kovoje dėl valdžios, — pripažinti savo 
vaidmenį. Be abejo, tai nelengva įgyvendinti ir reikia visad būti budriems, 
be to, kartais būname įtraukti į kovą net to nesuvokdami. Dėl to ne- 
sigėdykite ir dažniau kartokite: „Aš tikrai negaliu priversti savo vaiko ką 
nors daryti. Aš negaliu priversti jo ką nors sustabdyti. Aš galiu išbandyti 
visus knygoje aprašytus būdus, bet negaliu priversti jį bendradarbiauti. 
Prievarta nieko nepasieksiu, visa reikia išsikovoti. Reikia skatinti gerai 
elgtis, bet ne reikalauti. Tačiau, siekdamas geranoriškumo, aš galiu pasi- 
naudoti savo išradingumu, taktu ir humoro jausmu.“ Tai iš tikrųjų verčia 
tėvus daugiau dirbti, negu griebiantis vien tik jėgos. Viso to mokomės, į 
šį „žaidimą“ įtraukiame ir kūrybines galias, kurias esame paveldėję. Kai 
žinome taisykles, į galvą šauna įvairiausių variacijų. Svarbu tai, kad mes 
suvokiame ir žinome, jog galime daryti kažką daugiau, o ne tik griebtis 
bevaisių pastangų. 

Pasitraukime iš konflikto 


Kiekvienoje nemalonioje situacijoje tėvai ir vaikai užima priešingas vie- 
tas. Sumaištis yra dviejų žmonių kovos rezultatas. Jei vienas iš jų pasi- 
traukia, kitas nebegali tęsti konflikto. Tėvui arba mamai pasitraukus iš 
kovos lauko, vaikas lieka vienas. Jis nebeturi nei auditorijos, nei opo- 
nento, be to, nėra ir pralaimėtojo, ir padėties šeimininko. ,„Burė, pučiant 
vėjui, buvo nuleista.“ Ši frazė labiau tinka negu įprastinės; niekas negali 
sustabdyti vaiko „pūtimo“ — jo „vėjas“ nekontroliuojamas. Bet kiekvie- 
nas gali pasislėpti nuo vėjo, kuris pučia beprasmiškai ir juokingai! 


Kiekvieną vakarą pusę aštuntos prasidėdavo kova. Keturmetis Haris 
meistriškai prailgindavo šį mūšį. Mama ramiai pasakė: ,„Eime, Har, lai- 
kas miegoti.“ „Dar ne, mama. Aš nenoriu miego.“ Motina pakartojo savo 
žodžius. Berniukas vis atsikalbinėjo: „Tuoj tuoj, kai baigsiu spalvinti šitą 
paveiksliuką.“ ,„Eime tuoj pat, — pagaliau šiurkščiai pasakė mama. — Baig- 
ti spalvinti galėsi rytoj.“ Kai mama bandė paimti pieštukus, Haris garsiai 
sukliko, užgulė spalvinimą knygelę ir pieštukus, stengdamasis, kad jų ne- 
paimtų. Mama, nenorėdama kovoti, nusileido: „Gerai, baik paveiksliu- 
ką.“ Berniukas vėl įniko spalvinti šypsodamasis. Mama atsisėdo ant lovos 
ir laukė. Pieštukas judėjo lėčiau ir lėčiau. Mama pradėjo nekantrauti: „Tu 
tiesiog vaidini kvailelį. Greičiau baik.“ Patenkintas savimi berniukas tarė: 


„Aš noriu, kad paveiksliukas būtų gražus. Turiu spalvinti labai rūpestin- 

gail“ Mama dar kiek palūkuriavo ir pasakė, kad paims tuos pieštukus, 
kurių nebereikia. Vaikas užprotestavo, bet ji laikėsi savo. Haris išdykavo: 
kai kuriuos pieštukus tai paduodavo, tai paslėpdavo, tai vaizdavo, kad 
pametė. Kai neliko nė vieno pieštuko, jis sugalvojo dar daugybę būdų, 
kaip atitolinti miego laiką. Jis slampinėjo po vonią, dūko lovoje, užsima- 
nė gerti. Pagaliau mama jį užklojo ir grįžo į svetainę. Po kelių minučių 
sunus atsikėlė, nuėjo į vonią ir paprašė dar kartą jį pabučiuoti. Devintą 
valandą jis vis dar buvo ant ko-jų. Mama prarado kantrybę ir trinktelėjo 
jam. Haris graudžiai pravirko. Tėvas priėjo prie durų ir išbarė mamą: „Aš 
nesuprantu, kam tau kiekvieną vakarą reikia šitos sumaišties. Užsičiaupk, 

Hari! Eik į lovą 17 miegok!“ Po kelių minučių įsivyravo ramybė. 

Pirmasis Hario tikslas — valdžia. Jis rodo savo galimybes daryti tai, ką 
nori, ir įtraukti mamą į kovą. Mama pati stiprina vaiko pasitikėjimą savo 
jėgomis, o reikalaudama bando padaryti jam įspūdį ir po to atsitraukia. 
Haris turi eiti miegoti. Tačiau ji nežino, kaip jį priversti tai padaryti. Iš- 
spręsti šią problemą galima keliais būdais. Pirmas — pasitraukti iš konf- 
liktinės situacijos. Galbūt Hario tėvai gali susitarti, ką daryti. Pasvarsty- 
kime, kaip tai galėtų būti. 


Po pietų, kai Haris žaidžia, mama pasako: ,„Aštuntą valandą tau laikas 
miegoti. Aš tau pasakysiu, kai reikės eiti į vonią praustis. Aštuntą valan- 
dą tėtė ir aš pasakysime tau „labanakt“ ir po to nebesirūpinsime tuo, ką 
tu veiksi.“ Pusę aštuonių mama pradeda ruošti vonią Hariui ir pakviečia 
ji. „Aš dar noriu pažaisti,“ — atsako berniukas. „Vonia paruošta, bran- 
gusis,“ — sako mama ir grįžta į svetainę. Aštuntą valandą tėvai ateina 
į Hario kambarį. Berniukas tebežaidžia. „Labos nakties, mano didysis 
berniuk, — taria tėvas, pakelia vaiką ir prispaudžia prie savęs. — Susitik- 
sime ryte.“ „Labanaktis, brangusis. Gerų sapnų,“ — sako mama ir pabu- 
čiuoja sūnų. Tėvai grįžta į svetainę ir įsijungia televizorių. „Bet aš dar 
nesimaudžiau,“ — sušunka Haris, įbėgdamas į svetainę. Tėvai elgiasi taip, 
tarsi Haris jau miegotų. Haris užsiropščia mamai ant kelių ir verkšlena 
žiūrėdamas tiesiai į mamos veidą. ,„Džordžai, pasikepinkime kukurūzų“ 


(š1 gudrybė leidžia nukelti vaiką nuo kelių). Mama pakyla. Haris daro 

viską, ką tik gali sugalvoti, siekdamas patraukti tėvų dėmesį. Jis rėkia, 
trepsi kojomis, stojasi ant galvos, tampo tėvą už kelnių, bet niekas nepa- 
deda. Pagaliau Haris eina į savo kambarį ir nusirengia. Netrukus grįžta ir 
paprašo užsegti baltinius. Tėvai žiūri televizorių ir elgiasi taip, lyg Haris 
jau seniai būtų lovoje ir giliai miegotų. Apie pusę dešimtos vaikas griūna 


į lovą ir užmiega verkdamas. 


Tėvai laikėsi tvirtai. Atsisveikindami jie buvo atsakingi tik už tai, ką da- 
rys. Jie pasitraukė ir leido veikti Hariui. Vaikas desperatiškai stengiasi: 
įtraukti tėvus į kovą. Haris net graudžiai verkia, trokšdamas dar žaisti ir 
užuojautos. Tėvai nepasiduoda. Šitaip prasideda naujas mokymas, ku- 
ris iš esmės keičia berniuko santykius su tėvais ir su tvarka. Kitą vakarą 
Haris gali laiku nueiti į vonią, ir mama su Hariu gali pusvalandį praleisti 
kartu. Aštuntą valandą tėvai paguldys sūnų į lovą, pasakys „labanaktis“ 
ir paliks jį. Jeigu po kelių minučių berniukas atsikeltų ir vėl ateitų, prašy- 
damas gerti ar norėdamas pabučiuoti, jie vėl elgtųsi taip, lyg Haris seniai 
miegotų. Vėliau berniukas gali vėl grįžti į lovą. Visiškai įtikėtina, jog po 
savaitės Haris supras, kad jo diena baigiasi aštuntą valandą. 

Kitas būdas, kuris padėtų paguldyti į lovą ir išvengti kovos dėl val- 
džios, būtų toks: tvirtai, bet ramiai (be žodžių) nustatytu laiku imate 
vaiką už rankos, nurengiate, išmaudote, o paskui visiškai nereaguojate 
1 vaiko prieštaravimus ir ožiavimąsi, galite netgi pasišalinti į savo mie- 
gamąjį ir užsirakinti. 


Trejų su puse metų Sara įbėgo į virtuvę, kai motina virė pietus. Verkš- 
lendama ji paprašė: „Aš noriu gerti, mama.“ „Baik verkšlenti, Sara. Kol 
nepaprašysi gražiai, nieko negausi.“ Mergaitė pradėjo verkšlenti dar la- 
biau ir zyzti. „Bet aš noriu gerti.“ „Aš negaliu pakęsti tavo verkšlenimo! 
Baik!“ Sara žliumbė įsikibusi į mamos sijoną. „Ar tu vis dėlto paprašysi 
gražiai? “ „Prašau, aš noriu atsigerti,“ — pagaliau ištarė Sara. „Dėl Dievo! 


16 


Prašom!“ — tarė mama ir padavė vandens. 


Sakoma, kad visi vaikai turi pereiti verkšlenimo fazę. Tokiais atvejais 
patariama būti kantriems ir laukti, kol vaikas iš to išaugs. Tačiau nuolat 

„kentėti“ verkšlenimus tikrai nereikia. Sara demonstravo savo jėgą, vi- 
siškai neatsižvelgdama į motinos reikalavimus. Mama liepė baigti, bet 
mergaitė verkšleno toliau, ir motina nusileido. 

Kai ką mes vis dėlto galime padaryti. Galime nevykdyti reikalavimų, 
kai vaikas 77777a ir verkšlena. Bet pasitraukti turime be žodžių. Mes tikrai 
nusileisime, jeigu atsidursime parengto taikinio vietoje. Mokymui mama 
turi skirti laiko. Ji gali užsukti dujų čiaupą ir eiti į vonią. 

Tai vadiname „vonios technika“. Vonia — vienintelė vieta namuo- 
se, kuri tradiciškai simbolizuoja privačią erdvę. Vonia idealiai tinka atsi- 
traukti. Tokiems atvejams mes turėtume ten padėti kokį žurnalą, laikraštį 
ar knygelę, ten gali būti 1r radijas, kuris neleistų prasiskverbti triukšmui. 
Kiekvieną kartą, kai Sara pradeda verkšlenti, mama dingsta vonioje ir 
nieko nekalba. Mergaitė greitai gali pakeisti balso toną. 


Mama, išgirdusi triukšmą virtuvėje, nuėjo pažiūrėti. Ji rado ant stalviršio 
užsilipusį keturmet;į Larį ir siekiantį šokolado nuo viršutinės lentynos. 
„Dabar jokių šokoladų, Lari. Tuoj bus pietūs,“— tarė ji ir nukėlė sūnų. 
Sūnus ėmė rėkti: „Aš noriu šokolado dabar!“ „Ne, Lari, tuoj paruošiu 
pietus.“ Berniukas nerimo ir reikalavo: „Šokolado!“ „Lari, prašau elg- 
tis gražiai.“ Berniukas griuvo ant grindų šaukdamas ir spardydamasis. 
„Nori gauti į kailį? — sugriaudėjo mama. — Baik tą reketą!“ „Nekenčiu 
tavęs, nekenčiu!“ „Lari, apsiramink. Štai, imk vieną gabaliuką ir baik 


rėkti.“ Pamažu vaikas nusiramino ir paėmė šokoladą. 


Iš pradžių mama atsisakė, bet Laris jėga privertė ją nusileisti. Jis laimėjo 
kovą ir labiau pasitikėjo savo jėgomis. Šitaip pasitraukdama, pykčio prie- 
puolius mama galėtų padaryti beprasmiškus. Po pirmų ašarų ji turėtų 
paimti šokoladą ir eiti 1 vonią. Taigi Laris gali niršti ir pykti vienas. Be 
liudininkų priepuolis netenka prasmės. 


Po priešpiečių penkerių metų Alenas su mama svečiavosi pas draugus. 
Pamatęs mamos draugų sūnaus Carlio pykčio priepuolį, jis tiesiog susiža- 
vėjo. Per pietus Alenas pakilo nuo stalo ir nuėjo į vonią. Siuose namuose 


galiojo nerašyta taisyklė: tas, kuris nueidavo nuo stalo per pietus, jau 

negalėdavo grįžti. Kol Aleno nebuvo, mama greit papasakojo tėvui apie 
vizitą. Jis iškart susivokė. Moteris Aleno lėkštę padėjo į kriauklę. Grįžęs 
berniukas nerado savo lėkštės. Mėgdžiodamas Čarlį, jis griuvo ant grin- 
dų ir parodė tokį patį pykčio priepuolį. Tėvai valgė toliau nekreipdami 
į vaiką dėmesio. Staiga jie išgirdo sūnų murmant: „Oi, kas iš to? Jie ne- 
kreipia dėmesio!“ Mama vos vos susivaldė nepradėjusi kikenti. 
Dešimties mėnesių Alison šliaužiojo grindimis, o mama tuo metu 
lygino drabužius. Baigusi moteris įkėlė vaiką į žaidimų aptvarą. Mažylė 
priešinosi ir verkė. Mama bandė nukreipti jos dėmesį, bet mergytė krito 
ant nugaros, išsirietė ir ėmė klykti. Motina iškart išėjo į vonią. Grįžusi po 


kelių minučių rado dukrelę patenkintą ir žaidžiančią su kamuoliu. 


Net tokia maža mergaitė bando ieškoti savo vietos. Mama nori ją išmo- 
kyti tvarkos. Ji gerbia Alison apsisprendimą išbandyti priepuolį ir duoda 
visišką laisvę, bet nerodo reikalaujamo dėmesio ir netarnauja. 

Pasitraukimas 1š konfliktinės situacijos vaikui daro didžiausią įspūdį. 
Tačiau tai visiškai nereiškia, kad tėvai pasitraukia nuo vaiko. Meilė, ža- 
vėjimasis ir draugiškumas niekur nedingsta, o pasitraukimas konflikto 
metu padeda išsaugoti draugiškumą. Kai vaikas ypač provokuoja, mes 
dažniausiai nesielgiame draugiškai, labiau geidžiame neklaužadai gerai 
niuktelėti. Vaiko ir tėvų priešiškumas tarpusavio santykiams daro daug 
žalos. Kai pakankamai gerai išmokstame tuoj pat pasitraukti, pamatome, 
kaip nuostabiai į tai reaguoja mūsų vaikas. Kadangi jis nuoširdžiai trokšta 
priklausyti, tuščias kovos laukas jį suglumina. Labai greitai jis ima elgtis 
kitaip, vengia bereikalingų temperamento demonstravimų. Kai namuose 
vyrauja tokia tvarka, vaikas sparčiai suvokia savo veiksmų ribas. Jei jis 
tas ribas peržengia ir tėvai pasitraukia iš konfliktinės situacijos, vaikas 
iškart atsisako konflikto ir rodo didelį norą bendradarbiauti. Kadangi 
mūsų tikslas mokyti vaikus bendradarbiauti, mes galime šį mūšį laimėti 
ir pradėti bendradarbiauti. 

Iš tiesų sunkoka pajusti tokios „procedūros“ tikslingumą. Pirmą kar- 
tą svarstydami, manome, kad vaikui leidžiame kažkaip „prasilenkti“. Ta- 
čiau įdėmiau panagrinėję vaiko motyvus, suprasime, kad dažniausiai jam 
reikia mūsų dėmesio arba jis nori įtraukti mus į kovą dėl valdžios. Pa- 

klusdami vaiko norui ir įsitraukdami į kovą, pasiduodame jo sukurtiems 
planams ir stipriname klaidingą tikslą. Todėl mokyti turime nuodugniai, 
išsamiai, O ne paviršutiniškai. Beprasmiška bandyti žodžiais „ištaisyti“ 
blogą vaiko elgesį. Norėdami išmokyti atžalą geriau elgtis, privalome 
veikti taip, kad jo požiūris pasikeistų. Vaikas, supratęs, kad jo pastangos 
ieškant savo vietos neduoda jokios naudos, greitai pakeis nuomonę ir 
įsisąmonins, kad daugiau laimėti galima bendradarbiaujant. Nerasdamas 
savo vietos, jis išmoksta savarankiškai prisitaikyti prie situacijos reika- 
lavimų. Taip jis išsiugdo pagarbą ir realybei, ir tėvams, kurie atstovauja 
egzistuojančiai socialinei tvarkai. 

Tas, kuris mokomas pasitraukti jau namuose, daug lengviau išspręs 
bet kokį konfliktą, kilusį visuomenėje. Mes taip pat galime išmokti sąmo- 
ningai pasitraukti į vonią: toks elgesys yra vienodai efektyvus. Vaikas — 
ypač jautri būtybė. Jis jaučia pasitraukimą ir tėvų nenorą konfliktuoti. 
Lygiai tokio požiūrio poveikį mes matėme pasakodami apie Selę. Kai 
mergaitė pademonstravo savo temperamentą, mama ramiai pasitraukė, 
vengdama konflikto. Selė tai suprato, nusileido ir prisidėjo prie mamos, 
kuri ją tuoj pat, nė kiek nepriekaištaudama priėmė, o likusį laiką jos pra- 
leido maloniai. Kai vaikas blogai elgiasi viešumoje, mes patiriame sun- 
kų išbandymą. Kadangi vaikas mus priverčia užimti tariamai nevykusių 
tėvų padėtį, jaučiame gėdą ir pažeminimą. Viešumoje vaikas elgiasi taip, 
kaip išmokytas elgtis namuose. Namuose „nevaldomas“ vaikas blogai 
elgsis ir viešumoje, o mes gausime tai, ko nusipelnėme. Bėda ta, kad vai- 
kas dažniausiai blogiau elgiasi viešumoje, nes nutuokia apie mūsų silpnas 
vietas. Tačiau į sąmoningą savo pasitraukimą į vonią mes galime įtrauk- 
ti ir aplinkinius. Kadangi mūsų dėmesys sutelkiamas situacijos reikala- 
vimams, O ne asmeniniam įvaizdžiui, mes žinome būdą, kaip išspręsti 
iškilusią problemą. 

Veiksmas, 0 ne žodžiai 


„Kiek kartų aš turiu sakyti — prieš sėsdami prie stalo privalote nusiplauti 


rankas! Visi trys nesirodykite tol, kol būsite švarūs!“ Subildėjo stumia- 
mos kėdės. Mama toliau maitino vienerių metų mažylį, o neklaužadų 


trijulė nuėjo nuo stalo. 


„Kiek kartų aš turiu tai sakyti?..“ — tūkstančius kartų įpykę, praradę kantry- 
bę ir savitvardą kartoja daugelis tėvų. Šie žodžiai turi tik vieną tikslą — išreiš- 
kia pyktį, o kaip mokymo priemonė jie neveikia. Klausimas „kiek kartų“ 
„praneša“, kad „sakymas“ nepasiekė nurodyto tikslo. Vaikas išmoksta labai 
greitai. Pats „sakymas“ paprastai jam parodo, kad šis veiksmas nesulaukė 
pritarimo. Nuo to laiko jis žino, kad taip elgdamasis nieko nepasieks. 

Taigi kodėl vaikai visą laiką sėda prie stalo nenusiplovę rankų? Kokį 
slaptą tikslą jie turi? Ir koks būna rezultatas? Ką jų mama daro? Turbūt 
dėl to jie ir šurmuliuoja. Savo dėmesį ji skiria mažajam vaikui. Staiga 
mama pastebi purvinas rankas ir iškart atkreipia dėmesį į kitus tris vai- 
kus — taigi jie pasipriešino taisyklėms ir į tai buvo sureaguota. Mama 
elgiasi taip, kaip nori trijulė, t. y. ji tarnauja jų tikslui. Būtų kvailystė, jeigu 
jie plautų rankas tada, kai jiems liepiama! Kitaip jie negalėtų priversti 
mamos užsiimti jais. 

Mama, norėdama iš tikrųjų pakeisti savo vaikų elgesį, turi veikti ryž- 
tingai. Žodžiai neturi prasmės. Gerbdama vaikus, mama negali nuspręs- 

ti, ką vaikai darys. Bet ji gali nuspręsti, ką darys ji. „Aš nesėdėsiu su jumis 
prie stalo tol, kol matysiu purvinas jūsų rankas.“ Ji surenka lėkštes ir 
neduoda valgyti žmonėms su nešvariomis rankomis. Antrą kartą išvydu- 
si nešvarias rankas prie stalo, ji net neturi aiškinti, kodėl neneša valgyti. 
Taip situacija keičiasi, mama su vaikais nebeužsiima. Kokia gi nauda iš 


purvinų rankų? 


Mama žiūri pro virtuvės langą ir mato, kaip jos aštuonmetis Brajanas 
taikosi į kaimynų langą savo šautuvu. „Brajanai, brangusis, ateik. Aš no- 
riu su tavimi pasikalbėti.“ Berniukas nuleidžia šautuvą ir lėtai žingsniuo- 
ja prie mamos, stovinčios prie atidarytų durų. Abu eina į svetainę, vaikas 
sėdasi ant suolelio, o ji — ant kėdės. ,,Na, brangusis, žinai, kad mes, duo- 
dami tau šautuvą, aiškinome apie pavojus, kokius jis kelia. Tėvelis pasta- 
tė specialią šaudymo aikštelę, kur tavo šautuvas negalėtų nieko sužeisti 
akis ir atrodė, kad jis labai domisi tuo, ką ji kalba, bet nieko neatsako. 
„Ar tu žinai, kad šautuvas gali išdaužti ponios Vord langą?“ Berniuko 
antakiai pakilo. ,„Matai, brangusis, tos kulkos turi nemažai jėgos. Parin- 
kus tinkamą kampą, langas bemat subyrėtų. Juk to nenorėtum, ar ne?“ 
Berniukas nuleido akis. ,„Pagaliau tu žinai, jog už sudaužytą langą mes 
turime užmokėti. Tu nenorėtum, kad taip atsitiktų, ar ne?“ Vaikas kal- 
tai dirstelėjo į mamą, bet nieko neatsakė. „Ar tu nenori dabar pasiimti 
šautuvą ir nusinešti į šaudymo aikštelę? Aš manau, kad tai būtų puiku.“ 
Berniukas panarino galvą, pasukiojo koją ir tarė: ,,Aš manau, aš žaisiu 
lauke.“ „Gerai. Bet šautuvą palik namie, gerai?“ „Gerai“, — sutiko vai- 
kas, patraukdamas pečiais. 

Po kelių dienų mama rado sūnų, šaudantį iš arti į skardines ir bute- 
lius. Ji vėl ėmė smulkiai viską aiškinti, pakartojo, kokių saugumo taisy- 
klių reikia laikytis šaudant. Ji dar kartą priminė apie gresiantį pavojų.. 
Vaikas stovėjo rimtu veidu ir klausėsi. Vis dėlto po „pokalbio“ jis paliko 


šautuvą namuose ir išėjo žaisti į lauką. 


Mama, vadovaudamasi „vaiko protinimo koncepcija“, netikėjo, kad Bra- 
janą reikėtų nubausti ar kitaip „prispausti“. Taigi mokė tik žodžiais. Dau- 

gelis tėvų žodžius beria kaip nesibaigiančią tiradą. Vaikas, kuris savo ėlge- 
siu siekia slapto tikslo ir todėl nesirengia jo keisti, tokius žodžius laiko 
paprasčiausia nuobodybe ir greitai tam įgyja imunitetą. Jis tampa „kur- 
čias mamos tiradoms“. Paprastai šis „kurtumas“ būdingas visiems, kurie 
žodžius vartoja kaip „protinimo“ priemonę. Visi tėvai ir mokytojai gerai 
žino, kad daugelis vaikų „negirdi“ nė vieno jiems sakomo žodžio. Visgi 
jie tęsia šį beprasmišką „žaidimą“ ir dažnai taip elgiasi net dar uoliau. 

Žodžiai — tai bendravimo priemonė. Deja, konfliktinėje situacijoje 
vaikas nenori klausyti, o žodžiai tampa ginklais. Konfliktuodami vaiko 
žodžiais visiškai neįtikinsime, nes tą akimirką jis yra absoliučiai kurčias. 
Kad ir ką sakytume, tai virs vaiko ginklu, kurio jis griebsis, kaudamasis 
žodžiais. Taigi žodžių karas prasidėjo. Net nieko neatsakydamas, jis vis 
tiek maištauja apimtas pykčio ir tai išreiškia veiksmais. Dažniausi vaiko 
veiksmai — tyčinis nepaklusnumas ir linksmas išdykumas. 

Brajanas apsimetė, kad labai įdėmiai klausosi, nes taip daryti vertė jo 
tikslai. Jis 1š tikrųjų negirdėjo nė vieno ištarto žodžio. Vaikas nė neketino 
vykdyti jam duodamų nurodymų. Toks elgesys leido jam veikti toliau. 
Motina, atidžiai stebėdama vaiką ir jo išraišką, būtų supratusi, kad Bra- 
janas iš jos juokėsi. 

Jeigu protinimas neveikia ir tėvai netiki bausmėmis, iškart kyla klausi- 
mų. Šiuo atveju motina gali veikti, t. y. paimti Brajano šautuvą ir pasaky- 
ti: „Gaila, bet tu nesilaikai taisyklių. Kai būsi pasirengęs, vėl galėsi gauti 
šautuvą.“ Taip galima pasielgti vieną ar du kartus, bet paskui šautuvą 
būtina atimti ir daugiau nieko nereikia sakyti. 

Brajano istorija turėjo tragiškų pasekmių. Jis toliau nepaisė atsargu- 
mo ir šaudė savo nuožiūra. Kartą berniukas iš labai arti nusitaikė į butelį 
ir atšokusi kulka išmušė akį. 


„Žaneta, apsivilk pižamą, nes eidama užkilusi ir griūsi. Dabar lipk į vir- 
šų miegoti.“ Mama pasisuko į svečius ir paaiškino: „Aš vakar mugėje 
nupirkau tą pižamą. Ji per didelė, bet visi vaikai mėgsta tai, kas nauja. 
Nors aš pižamą pirkau kitiems metams, bet Žaneta jos nenusivelka.“ 
Visi žiūrėjo į mergaitę, kuri dar stovėjo ant laiptų ir laiminga šypsojosi. 


Ji pažvelgė į savo pėdas, pasislėpusias per ilgose pižamos klešnėse, ir 

vis bandė kiekvieną koją pakelti kuo aukščiau, kad per ilgos klešnės 
tabaluotų. Mergaitė vis dar stovėjo laimingai šypsodamasi. Mama dar 
kartą liepė: „Žaneta, prašom pakelti pižamą ir žingsniuoti tiesiai į Vir- 
šų.“ Vaikas lėtai pasisuko, timptelėjo pirma vieną, paskui kitą pusę ir 
atsisukusi pažvelgė į svečius. Tuo metu mama jos nematė ir keletą mi- 
nučių mergaitė klausėsi suaugusiųjų pokalbio. Po to atsisėdo, ištiesė abi 
kojas ir ėmė jomis mataruoti. Mama, pamačiusi besišypsančių svečių 
žvilgsnius, atsisuko. „Žaneta, nori nugriūti? Pakelk pižamą ir lipk į viršų. 
Karlai, eik padėk jai susitvarkyti.“ Žaneta apsisuko ir nukūrė laiptais į 
viršų, nekreipdama dėmesio į besivelkančią pižamą. Prie durų ji atsidūrė 


kartu su tėvu. 


Kiek kartų matome vaikus supančią grėsmę ir dėl to juos perspėjame! 
Jeigu vaikai iš tiesų mūsų klausytų, iš viso bijotų ir pajudėti! Mergaitės 
mama per daug kalba, gąsdina žodžiais ir baime. 

Žaneta puikiai žino, kaip saugiai vaikščioti su per ilga pižama. Jos 
judesiai buvo gerai apgalvoti ir ji nejautė slypinčio pavojaus. Vaikas turi 
pižamą ir jį kontroliuojančią mamą. Žanetai patiko mamos reiškiamas 
susirūpinimas ir ji žinojo, kad jau buvo laikas miegoti, bet dar pasinau- 
dojo galimybe atitraukti mamos dėmesį nuo svečių ir atkreipti į save. 
Žaneta taip įrodė savo sugebėjimą priversti mamą rūpintis ja. Juo įžū- 
lesnė situacija, juo didesnė jos pergalė. Mama reagavo taip, kaip Žaneta 
ir tikėjosi. 

Dažniausiai tėvų veiksmai turėtų būti tik tylėjimas. Tėvai, kurie ban- 
do tai pirmą kartą, tokias pastangas tikrai gali palaikyti nelengvomis. Jie 
jaučia, kad situacija juos siaubingai spaudžia ką nors daryti. Nereikia ilgai 
laukti norint nustatyti, kad paprasčiausia tyla sumažina įtampą ir dažnai 
atkuria šeimos harmoniją. Beje, kai kurios motinos puikiai geba šaukti 
kietai sučiauptomis lūpomis! 

Motina Žanetai nieko neturėjo sakyti dėl pižamos. Ji privalėjo veikti 
palikdama mergaitei galimybę pačiai eiti į lovą arba ją nunešti. 


Vieną sekmadienį penkiametis Teris (jis lankė sekmadieninę mokyklą) 


stovėjo klasės kampe ir verkė. Mama įtikinėjo ir prašė neverkti: „Jei 

nebaigsi verkti, aš išeisiu ir tave paliksiu.“ Berniukas pravirko dar gar- 
siau. „Dabar aš jau tikrai einu.“ Teris suklykė ir metėsi paskui mamą. Ji 
išslinko pro duris, bet vėl grįžo išgirdusi baisų berniuko klyksmą. ,, Teri, 
lik čia ir tuoj pat nustok verkti.“ Įėjo mokytoja ir paklausė: „Ponia, kodėl 
jūs neinate? Teris pats susitvarkys.“ „Aš bijau, kad jis gali neiti į bažny- 
čią. Mes jau turėjome bėdos.“ „Aš nė neabejoju, kad Teris prisidės prie 
mūsų, kai tik bus pasirengęs. Mes džiaugsimės dirbdami su tavimi, Teri. 
Atsimink, kad mes esame draugai.“ Mama išėjo, ir vaikas nustojo verkti, 
bet kurį laiką dar mindžikavo kampe. Mokytoja grįžo į klasę. Netrukus 


Teris buvo tarp klasės vaikų. 


Susidūrusi su maištaujančio vaiko klyksmu, mama pasijuto bejėgė ir 
bandė žodžiais priversti sūnų nusileisti, paskui ji dar daugiau kalbėjo ir 
pagaliau ėmė gąsdinti, nors šito ir neketino daryti. Užuot pati pasitrau- 
kusi nuo jo spaudimo, mama norėjo priversti sūnų nustoti verkti. Dažnai 
verkimas yra tik paprasčiausia „vandens jėga“. 


Penkiametis Džordžas prekybos centre nardė taip pirkėjų vežimėlių, 
paskui nulėkė prie turėklų ir atsisėdo ant sukamos užtvaros. „Džordžai, 
nulipk. Susižeisi.“ Berniukas nereagavo į motinos žodžius, persisvėrė ir 
pakibo ant turėklų. „Greičiau nulipk, Džordžai, tikrai gali prisitrenkt.“ 
Mama stūmė vežimėlį jo link. Sūnus pašoko ir smagiai klestelėjo ant 
užtvaros, neleisdamas praeiti vienai moteriai. Mama šūktelėjo: ,„Džor- 
džai, nulipk, kad ponia galėtų praeiti“. Džordžas nulipo ir nušuoliavo 
kabinėdamasis prie pirkėjų vežimėlių. „„Džordžai, baik!“ — piktai šūkte- 
lėjo mama ir dingo tarp eilių. Kol mama apsipirko, Džordžas žaidė ant 


turėklų ir užtvarų. Pagaliau ji priėjo prie vaiko ir pasakė, kad išeina. 


Dažnai tėvai tiki, kad vien žodžiai gali turėti baudžiamąjį poveikį. Kai vai- 
kas nereaguoja, tėvai paprastai sugeba tik strategiškai atsitraukti, ir vaikas 
pasijunta esąs nevaržomas, nedraudžiamas, nebaudžiamas nugalėtojas. 
Nieko nedaroma, kad jis išmoktų bendradarbiauti. 

Vargu ar mama ką nors apie tai žino. Kas kartą ji tik dar labiau stengia- 
si vaiką „pamokyti“ ir „atvesti į protą“, bet rezultatai nė kiek nesikeičia. 

Norėdami išsiveržti iš šio užburto rato, turime išmokti žodžius keisti 
veiksmais ir vadovautis moto: ,„Konflikto metu užsičiaupk ir veik.“ 

Džordžas mamos negirdi. Ji neturi aušinti burnos, bet privalo veikti. 
Motina tikisi bendradarbiauti sąsdindama pavojais. Džordžas žino ge- 
riau ir puikiai jaučia, ką jis pajėgia atlikti 1 koks menkas pavojus. Par- 
duotuvėse lipdami ant turėklų ir sukamųjų užtvarų, vaikai susižeidžia 
labai retai. 

Pajutusi, kad jos žodžiai nepadarė įspūdžio, motina pasitraukė pripa- 
žindama, kad Džordžas nugalėjo. Bet paskiausiai mama priėjo pasaky- 
ti, kad išeina, nes nenorėjo palikti vaiko pavojingoje situacijoje. Matyt, 
Džordžas mamą geriau „išmokė“ pasirūpinti tuo, ko jis nori, negu mama 
išmokė jį deramai elgtis. 

Blogas vaikų elgesys prekybos centruose tapo toks įprastas, kad tai 
jau laikoma visai normaliu dalyku. Vis dėlto maisto parduotuvė nėra 
žaidimų aikštelė, ir galime vaikus išmokyti suvokti šį skirtumą ir elgtis 
tinkamai. 

Prieš įeidama į parduotuvę, mama gali pasakyti: ,„Džordžai, parduo- 
tuvė nėra žaidimų aikštelė. Tu galėtum eiti kartu su manimi ir padėti 
pasirinkti produktus.“ Kai Džordžas šmižinėja tarp pirkėjų vežimėlių, 
mama gali jį paimti už rankos, tuoj pat išvesti iš krautuvės, pasodinti į 
mašiną ir tarti: „Man tikrai gaila, kad tu blogai elgiesi parduotuvėje. Gali 
manęs palaukti mašinoje.“ 

Tokiu ryžtingų elgesiu ji gali Džordžui parodyti, kad iš tikrųjų tai 
įvykdys. Kitą kartą mama nepaima jo į parduotuvę, tačiau trečią kar- 
tą kviečia važiuoti kartu, suteikdama galimybę dalyvauti, kai Džordžas 
geba gerai elgtis. Mama turi atsispirti norui pagąsdinti: „Jeigu blogai elg- 
sies, liksi mašinoje. Tu turbūt nenori, kad taip įvyktų, ar ne? Tai ar būsi 
geras?“ (Jis nebus geras.) 

Vienintelės dvi veikimo formos, kurios neišreiškia (ir todėl nepadidi- 
na) priešiškumo, yra: natūralių pasekmių naudojimas arba, kai tai neįma- 
noma, pasitraukimas iš konfliktinės situacijos. 


Ketverių metų Džonis sode lakstė po lysves, kur mama ką tik pasėjo 


66 


daržoves. ,„Džoni, skuosk iš sodo!“ Lyg negirdėdamas vaikas bėgiojo 

pirmyn ir atgal. „Džoni! Dink iš sodo, nes tu sutrypsi visas lysves!“ 
Vaikas neklausė ir toliau nerūpestingai lakstė. Motina dar keturis kartus 
ji perspėjo. Berniukas bėgiojo tol, kol pavargo, o paskui kvatodamas 
nurūko į krūmus ir atsisėdo pavėsyje. Mama pažvelgė į jį ir toliau dirbo 
savo darbą. 

Po kelių dienų Džonis jau bėgiojo per ką tik pasodintas kaimynės 
lysves. Blogų kėslų vedamas, jis smulkiais žingsneliais trypė lysvių pa- 
viršių. Kaimynė čiupo jį už rankos, nuvedė prie kiemo vartų ir pasa- 
kė: „Taigi, jaunikaiti. Šitame kieme tu nelaukiamas. Kuo greičiau išeik.“ 
Pakėlusi akis, ji išvydo Džonio mamą, einančią artyn, ir suprato, kad 
ji viską girdėjo. Motina paklausė: „Ar jis kažką sugadino?“ „Žinoma, 
sugadino,“ — piktai atsakė kaimynė. — Jis dar per mažas ir nesupranta, 
kad negalima mindžioti gėlių lysvių. Aš nenoriu jo šiame kieme matyti 
nei dabar, nei ateityje.“ „Aš labai atsiprašau,“ — įsižeidusi, bet išdidžiai 
atsakė mama. Kaimynė tęsė: „Jis manęs neklauso kaip ir tavęs. Būtų 
gerai, kad jis daugiau neateitų į mūsų kiemą.“ Džonis pravirko. „Mano 
brangusis vaikelis,“ — ramino jį mama ir paėmė ant rankų. Nešdama 


verkiant vaiką, ji vis kalbėjo: ,, Tai bjauri senė.“ 


Džonis yra pasimetęs berniukas, kuris tol, kol nepasielgia savaip, neran- 
da savo vietos. Jis yra tironas ir elgiasi taip, kaip nori. Niekas jo negali 
sustabdyti, bent jau žodžiais! Džonis nustojo trypti mamos lysves tada, 
kai tam pasirengė ir kai pakankamai prierzino mamą. Pastovūs mamos 
perspėjimai atsimušdavo lyg žirniai į sieną. Kadangi ji nieko daugiau ne- 
daro, o tik kalba, Džonis ir toliau elgiasi taip, kaip patinka jam. 
Kaimynė pasielgė kitaip — ji jau veikė, išvedė Džonį iš savo kiemo. 
Žinoma, ji išliejo pyktį ant abiejų, Džonio ir mamos, kalbėdama apie 
berniuko amžių ir nepaklusnumą. Atsakydama vaiko mama jautė, kad jis 
buvo puolamas, ir tuoj pat pareiškė jam užuojautą, kurios paprasčiausiai 
nereikėjo. Supratusi, kad sūnus elgėsi blogai, supykdė kaimynę ir nuteikė 
ją priešiškai, ji turėjo vaiką nubausti — atstumti už blogą elgesį, 0 ne ginti 
ir užjausti. Gailėdama sūnaus, mama padrąsino jį toliau atlikti tirono vai- 
dmenį. Dabar vaikas žino, kad gali elgtis kaip nori ne tik namuose, ir kad 
mama jį gins iškilus bet kokiems nemalonumams dėl bjauraus elgesio už 

namų sienų. Tironiškas vaiko elgesys niekur visuomenėje nebus priima- 
mas. Tironai neturi socialinių funkcijų. Iš tikrųjų Džonis nori priklausyti. 
Jis jaučiasi vienišas suaugusiųjų pasaulyje ir yra taip mylimas dėl to, kad 
vėliau atėjo į šį pasaulį. Jo tėvai vykdo kiekvieną savo vienturčio užgaidą, 
pavirsdami niekingais sūnaus tarnais. Taip elgdamiesi jie paneigia natū- 
ralų vaiko poreikį priklausyti naudingai ir skatina klaidingą prielaidą, kad 
jis gali priklausyti tik tada, kai nugalės visus didelius pro šalį šmėkščio- 
jančius suaugusiuosius. 

Norėdami padėti Džoniui atsikratyti klaidingo požiūrio, visų pirma 
tėvai turi suvokti, kad klaidingai rodo savo meilę vaikui. Be to, jie privalo 
veikti, o ne kalbėti. 

Įvykis sode Džoniui butų padaręs daug didesnį įspūdį, jeigu mama 
būtų paėmusi jį už rankos ir nuvedusi į namus. „Man gaila, kad tu prastai 
elgiesi. Kai jausiesi pasirengęs, vėl galėsi išeiti.“ Mama daugiau neturi 
nieko aiškinti apie jo elgesį arba apie tai, kodėl jis toks blogas. Džonis 
puikiai žino, kad neturėtų bėgioti po ką tik pasodintas lysves. Bet kadan- 
gi jis jau yra tironas, šis naujas požiūris susidurs su ryžtingu pasipriešini- 
mu. Kai Džonis kitą kartą pradės trypti lysves, mama gali jį vėl parvesti 
namo sakydama: „Galėsi išeiti tik tada, kai norėsi gerai elgtis.“ Džoniui 
visad reikia siūlyti dar kartą pabandyti ir visad grąžinti jį namo, kai jis 
nerodo noro paklusti. Tol, kol mama, įtvirtindama savo teisę palaikyti 
tvarką, elgsis tvirtai ir ramiai, kova dėl valdžios neprasidės. Jos tvirtumas 
bus suprastas, o veiksmai — gerbiami. Džoniui būtina išmokti gerbti ki- 
tus. Tai pasiekti galima tik veiksmais, bet ne žodžiais. 

Nevaikykime musių 


Kai motina įkėlė beveik dvejų metų Konę į vežimėlį, mergaitė iškišo koją 
ir vilko ją šaligatviu. „Ne, ne, Kone,“ — paprieštaravo mama. Mergaitė at- 
sisėdo normaliai, bet po kelių minučių vėl padarė tą paųį. Kiekvieną kartą, 
kai ji iškišdavo koją, mama pakartodavo: „Ne, ne, Kone.“ Pagaliau įpykusi 
mama pasilenkė ir pliaukštelėjo mergaitei per koją. ,,Aš pasakiau, baik!“ — 
sušuko ji piktai. Likusį laiką mergaitė sėdėjo gražiai ir nekaišiojo kojos. 
„Hari, paskubėk! Pavėluosi,“ — perspėjo mama savo septynerių metų 
vaiką ir toliau ruošė pusryčius. „Hari, greičiau!“ — pakartojo po kelių mi- 
nučių antrą ir dar trečią kartą. Pagaliau ji priėjo prie sūnaus kambario durų 
ir piktai pasakė: „Ar išeisi šią minutę?!“ Haris pašoko ir atbėgo prie stalo. 
„Baik šnirpšti, Skotai,“ — tarė tėvas aštuonmečiam sūnui, kuris sirgo 
tėmis šnypščiojo. Susierzinęs tėvas liepė tuoj pat nustoti. Kelias minu- 
tes būdavo tylu, o paskui vėl pasigirsdavo šnarpštimas. Galiausiai tėvas 
neiškentė ir pareikalavo: „„Tučtuojau paimk nosinaitę ir baik pagaliau 


(6 


šnirpšti!“ Pasipiktinęs Skotas padarė tai, ką liepė tėvas. 

Kiekviename iš pateiktų pavyzdžių vaikas provokavo tėvus, norėdamas 
juos suerzinti. Tokį veiksmą galima pavadinti „musių vaikymu““. Įpykę mes 
dažniausiai griebiamės žodžių: „nedaryk“, „baik“, „ne, ne“, ,,paskubėk“, 
„nusiramink“ ir t.t., stengdamiesi: ir pykčio atsikratyti taip, lyg vaikytume 

erzinančią musę. Ir viename, ir kitame pavyzdyje tėvai pagaliau užimdavo 
jėgos poziciją ar griebdavosi smurto. Kadangi tai būdinga visiškai „na- 
tūraliai“ reakcijai, mokymo prasme ji nėra efektyvi arba moko vaiką tikėti, 
kad jis neturi kreipti dėmesio į mus tol, kol griebsimės smurto! Kadangi 
mes to iš tikrųjų nenorime, privalome stebėti, ką darome būdami susier- 
zinę dėl vaiko elgesio. Mūsų „musių vaikymo“ reakcija yra atsakas į vaiko 
dėmesio reikalavimą. Nenuosekliai įtikinėdami vaiką, beveik nedarome 
įtakos ir neturime jokios naudos, nes norime padaryti kažką daugiau, o 
ne tik atkreipti dėmesį į tokius prasižengimus. Jeigu norime, kad vaikas 
nustotų kažką daryti, arba prašome jį paklusti tvarkai, tam nuo pat pra- 
džių turime skirti daugiausiai dėmesio ir nenusileisti tol, kol reikalavimas 
bus įvykdytas. Kartais vaikui išmokti reikia tik kiek daugiau laiko. Konės 
mama gali sustabdyti vežimėlį kiekvieną kartą, kai tik mergaitė velka koją 
šaligatviu, ir tam nereikia žodžių. Jeigu Konė nori važiuoti, ji greitai su- 
pras ir nekaišios savo kojos. Ramus motinos reikalavimas daug efektyviau 
pamokys negu kartojami „ne, ne“ ir galiausiai pliaukštelėjimas. 

Kitais kartais daug efektyviau padeda naudojamos loginės pasekmės. 
Hario mama gali jam paaiškinti, kad ji nebesirūpins, ar Haris laiku ateis 
pusryčiauti, ir nuo šiolei jis privalės apsispręsti pats. Jeigu žodžių ir net 
jėgos nebebus griebiamasi, Haris gali suprasti, kad mama tikrai įvykdys 
savo reikalavimus: jam labiau turi rūpėti laiku ateiti pusryčiauti arba eiti į 
mokyklą alkanam. Ji negali priversti Hario kitaip elgtis, įkyriai kartodama 
tuos pačius žodžius — jis paprasčiausiai „mamos negirdės““. 

Skotą tikrai apniko šienligė. Nuolatinis šnirpštimas šeimai primena, 
kad vaikas nesveikuoja ir turi problemą. Beje, kas nori bėgti popierinių 
nosinaičių tuomet, kai rodo įdomią istoriją? Tačiau tėvas žino, kad šnirpš- 
timas greitai gali tapti bjauriu įpročiu, ir jis šito nenori. Taigi tėvas „vaiko 
muses“, o Skotas toliau šnirpščia. Tėvas gali visą savo dėmesį skirti ne 
televizijos laidai, o savo sūnui ir sulaukti ramaus Skoto dėmesio. Visiškai 
tikėtina, kad berniukas nueis ir atsineš nosinaičių. Taip tėvas gali daryti 
įtaką ramiai reikalaudamas. Žodžiai nėra vienintelis mūsų bendravimo 
būdas. Dažniausiai jie būna patys neefektyviausi. Jeigu norime daryti įtaką 
ir keisti vaiko elgesį, turime kreipti dėmesį į savo elgesį. Ar mes darome 
kažką, norėdami gauti rezultatų, ar tiesiog atitoliname nemalonumą. 

Pataikaudami būkime atsargus. 
Turėkime drąsos pasakyti „ne 


„Mama, nupirk man naują biliardą,“ — primygtinai prašė Styvas. „Kuriam 
galui?“ „Šito aš jau visiškai nebenoriu. Paimk mane ir nupirksime naują.“ 
„Sūnau, aš esu per daug pavargusi. Mes tai galime padaryti rytoj.“ ,„Da- 
bar!“ — treptelėjo berniukas. „Styvai, prašau. Šiandien mes jau tiek kartų 
vaikščiojome: iš pradžių ėjome į baseiną, paskui — tavo jodinėjimo pa- 
moka ir vėl baseinas. Ar negali palaukti iki rytojaus?“ „Aš noriu eiti dabar 
ir gauti naują biliardą.“ Mama toliau atsikalbinėjo sakydama, kad per dieną 
labai pavargo. Sūnus šaukė, cypė, keikėsi, o paskui įspyrė. Pagaliau mama 


nusileido, nuvažiavo į parduotuvę ir nupirko naują didesnį biliardą. 


Mama gerai žinojo, kad tuomet, kai ji išsiskyrė su vyru, Styvas jautėsi ap- 
gautas. Norėdama kompensuoti šią netektį, ji stengėsi sūnui įtikti visais 
įmanomais būdais. Tai vaikui tapo įprasta. Styvas tuo naudojasi, kad gautų 
viską, ko tik nori. Jeigu mama visiškai beprasmiškiems jo reikalavimams 
pasakytų „ne“, jis būtų priblokštas. Mama mano, kad vaikas ir taip turi 
pakankamai iškentėti, tad nereikia „atimti“ iš jo galimybės pasinaudoti. 
Iš tikrųjų nėra jokios priežasties, dėl kurios motina neturėtų tenkinti 
kiekvienos vaiko užgaidos, jeigu ji būtų tikra, kad tai galės daryti iki jo 
mirties. Styvui nereikia mokytis susidoroti su nusivylimu, jeigu jo mama 
gali garantuoti, kad visuomet jį išgelbės iš šios būsenos. Tokiomis są- 
lygomis ji gali ir toliau atlikti niekingos vergės vaidmenį, toliau kentėti 

tirono panieką ir spyrius, leisti jam griauti tvarką ir jos negerbti, matyti 
save galingu asmeniu, kuris reikalauja ir gauna, ir dar daugiau mokytis 
kontroliuoti pasitelkus pyktį. 


„Mama, prašau, ar aš galiu šį vakarą eiti į kiną kartu su Linda? — paklau- 
sė Karla telefonu. — Jos mama mus paims.“ „Ne, Karia. Tu žinai, kad 
paprastą vakarą negali eiti.“ „Bet, mama, tai geras filmas, o penktadienį 
jo jau nerodys.“ „Kas ten tokio nepaprasto?“ „Mama, tu žinai iš kny- 
gos. Tai įdomi istorija apie šunį. Matei reklamą. Prašau, tik šitą vieną 
kartą. Pažadu, kad rytoj atsikelsiu laiku.“ Moteris pasvarstė ir tarė sau: 
„Aš nenoriu iš jos atimti kažką, kas jai tiek daug reiškia. Ji taip mėgsta 
istorijas apie šunis! O tai įdomus pasakojimas. Manau, šį kartą ji gali 
nueiti. Beje, jei neleisiu, ji visą vakarą bus tokia paniurusi, bjauri, kad aš 
neištversiu.“ Garsiai motina pasakė: „Gerai. Bet iš karto po filmo grįžk 


namo.“ „Ji leidžia man eiti!“ — sušuko duktė iš džiaugsmo. 


Karia gerai „ištreniravo“ savo mamą. Prašydama ji elgiasi patraukliai ir 
logiškai, meistriškai žaidžia motinos noru pataikauti. Bet jeigu mama at- 
sisakytų, Karia nubaustų ją savo nepakenčiamu elgesiu. Mergaitė gauna 
tai, ko nori. Mama leidžia dukrai negerbti tvarkos ir laužyti kasdienę ruti- 
ną. Kai mama negali pasakyti „ne“, ji stokoja savigarbos, nepakankamai 
gerbia savo vaiką ir jo sveikatos poreikius, nepaiso rutinos ir tvarkos. 
Jeigu mama ruoštų ataskaitą ir viską rašytų, ji labai nustebtų, kad tiek 
mažai pažadų „tik šį kartą“ buvo ištesėta. Kiekvienas pažadas gali at- 
rodyti gana protingas, bet tokių „pergalių“ pastovumas turėtų priversti 
mamą susimąstyti. Prašymuose slypintis bauginimas paverčia juos dikta- 
toriškais reikalavimais. 

Įpareigojantis jausmas kiek galima daugiau įtikti vaikams yra klaida, 
nes tai — vergiškas požiūris, formuojantis egocentrišką vaiką. Karia ban- 
do gyvenimą tvarkytis savaip. Daugiausia dėmesio ji skiria sau ir savo 
troškimams. Kai jai nesiseka tvarkytis taip, kaip ji nori, ji visus „pastato“ 
į keblią padėtį. Karia nežino, kaip kapstytis iš nusivylimo, kaip garbingai 
priimti „ne“ ir iš to gauti naudos. Liūdniausia tai, kad ateityje, kai niekas 
nesistengs jai įtikti, ji bus visiškai bejėgė. 

Mūsų trumparegiškumas neleidžia įspėti rezultatų, kurie vėliau iš- 
ryškėja pataikaujant kiekvienai vaiko užgaidai, nes jo norų tenkinimas 
namuose paprastai sukuria trumpalaikę harmoniją. Todėl būtina pa- 
taikauti protingai ir būti atsargiems. Vaikas turi išmokti susidoroti su 
nusivylimu. Suaugusiojo gyvenime jų pasitaiko išties nemažai. Gryna 
nesąmonė manyti, kad suaugęs vaikas gebės nugalėti nusivylimą. Koks 
magas augančiam vaikui gali suteikti įgūdžių, kuriuos jis turi įgyti pačio- 
je vaikystėje? Norint subalansuoti pataikavimą ir nepataikavimą, reikia 
daug svarstyti. Jeigu namų rutina ir tvarka „reikalauja“ neleisti ir jeigu 
mama turi drąsos pasakyti „ne“, Karia galėtų gerai išmokti kovoti su 
nusivylimu. 


Keturmetis Paulius, lydėdamas mamą į maisto parduotuvę, nešėsi van- 
dens pistoletą. Mama laiku atsisuko ir pamatė, kaip sūnus vandens 
čiurkšlę paleido moteriai į veidą. „Pauliau! Kokia gėda! Tu gerai žinai, ką 
padarei. Tuoj pat paslėpk.“ Berniukas nuleido pistoletą, patempė lūpą ir 
įsispoksojo į grindis. Po kelių minučių jis vėl pamatė tą pačią moterį ir 
paleido čiurkšlę. Persigandusi mama griebė pistoletą ir atsiprašė moters. 


pistoletą Pauliui ir tarė: „Gerai, eime.“ 


Mamai trūko drąsos pasakyti „ne“. Ją glumino tai, kad žmonės girdėjo 
vaiko riksmą. Mama išmokė Paulių jausti, kad jo reikalavimai yra pa- 
teisinami ir reikia elgtis savaip, nors tai gali atrodyti labai negerai. Savo 
ruožtu jis išmokė mamą būti pasirengusią ir pasiduoti jo tironijai. 

Kai vaikams neleidžiama daryti to, ką nori, daugelis iš jų demons- 
truoja nevaldomą pasipiktinimą. Vis dėlto motina privalo palaikyti tvar- 
ką: ji negali leisti vaikui šlapinti žmonių. Kadangi Paulius nenori paklusti 
ir gerai elgtis, motina turi uždrausti neštis pistoletą. ,,Kai tu būsi pasiren- 
gęs laikyti pistoletą dėkle ir neištraukti jo tol, kol grįšime namo, galėsi 
vėl jį pasiimti.“ Ji turi gerbti sūnaus teisę reikšti nepasitenkinimą, bet taip 
pat privalo gerbti savo teisę pasakyti „ne“ ir tai vykdyti! Be abejo, kai 
svetimi žmonės žiūri, nemalonu, bet vaiko mokymas ir auklėjimas yra 
svarbiau. Turime išmokti suvokti situacijos reikalavimus ir nesirūpinti 

tuo, „ką žmonės pagalvos“. Cia motina turi rinktis ne tuščią didžiavimą- 
si, kuris buvo įžeistas, o motiniškas pareigas. 


Trejų metų Vilis stovėjo prie žaislų lentynų ir verkšleno. „Ko tu nori, 
Vili?“ „Ten,“ — tarė jis ir parodė į žaislinį akordeoną, kurį bandė pa- 
siekti. „Ne, Vili. Jis kelia per daug triukšmo. Aš nepirksiu jo, o nupirk- 
siu mažą mašinėlę.“ Vaikas toliau zyzė: „Nenoriu mašinos, noriu šito.“ 
Motina nekreipė į jį dėmesio ir toliau žiūrinėjo prekes. Berniukas prilipo 
prie mamos verkdamas: „Noriu šito, noriu šito, noriu šito.“ „Dėl Die- 
vo. Gerai, aš tau jį nupirksiu.“ Kai pardavėjas padavė mamai supakuotą 
akordeoną, berniukas siekė jį paimti. „Kai pareisime namo, tada galėsi 
imti.“ Vaikas garsiai suklykė: „Dabar! Dabar!“ „Na, gerai, neškis, bet ne- 
išimk jo.“ Vilis nė neklausė ir tuoj pat perplėšė paketą. Mama beviltiškai 
„Gerai, Vili, pažaidei. Matai, koks jo garsas. Palauk, kol pareisime namo, 
arba aš jį atimsiu.“ Vilis vis tiek tampė akordeoną. Motina griebė žaislą, 
ir vaikas pradėjo klykti. Motina nusileido ir vėl jį padavė. Berniukas ėmė 
energingai tąsyti akordeoną. Mama įsiuto ir riktelėjo: „Negi nepalauksi, 
kol išeisime iš parduotuvės?“ Viliui tai nepadarė įspūdžio. Pagaliau mo- 
teris išstūmė vaiką iš parduotuvės sakydama: „Tu mane varai iš proto. 


Kodėl neklausei ir nelaukei, kol mes išeisime?“ 


Motina neturi pakankamai drąsos pasakyti „ne“ ir iškęsti vaiko nepasi- 
tenkinimą. Vaikui reikia įtikti, kad jis būtų patenkintas. Vilis savotiškai 
valdo motiną. 

Negalima vaikui pirkti kiekvieno žaislo, kurio tik jis įsigeidžia. Lygiai 
taip pat nereikia jam pirkti ką nors kiekvieną kartą, kai su juo einama į par- 
duotuvę. Tokie veiksmai vaiką tik paikina, įpratina rodyti savo užgaidas ir 
stiprina jausmą, kad pirkiniai — jo teisė. „Jei mama man ko nors nenupirks, 
tai ji manęs nebemyli.“ Vaikas daug mažiau domisi žaislu negu įrodymu, 
kad mama nuolatos turi jam duoti. Pats žaislas nėra vertingas ir greit gali 
būti nebereikalingas. Šiuo atveju svarbiausia — priversti mamą duoti. 

Žaislas turi duoti naudos arba būti reikalingas. Jį reikia duoti tuomet, 
kai laukiama dovanų, arba atsižvelgiant į metų laikus: šokdyklę perka- 

me pavasarį, vandens žaislus — vasarą, stalo žaidimus — žiemą ir t. t. 
Į parduotuvę einame turėdami tam tikrą tikslą. Eidamas kartu vaikas 
formuoja savo pinigų ir pirkimo suvokimą. Jeigu jo reikalavimai yra neti- 
boti, jis mano, kad ir pinigų kiekis neribotas. Taip iškraipomas materialių 
daiktų vertės suvokimas. 

Vilio mama parodytų daug daugiau meilės vaikui ir labiau rūpintųsi 
jo gerove, jei pataikaudama elgtųsi atsargiau ir atsitiktiniams pirkimams 
pasakytų tvirtą „ne“. Dabar motina visiškai nepajėgia įvesti tvarkos, nes 
jai trūksta drąsos, ji bijo atsakomųjų vaiko veiksmų ir todėl negali pasa- 
kyti „ne“ ir būti tvirta. 


„Mums šiandien reikia kruopų, Laura. Ar norėtum išrinkti?“ Laiminga 
kinių vežimėlį. Mama pritarė pasirinkimui, o mergaitė nubėgo prie sal- 
dumynų lentynų, išsirinko saldainių ir atnešė. „Ne, Laura, ne šiandien. 
Galėsi jų paimti kitą kartą, kai ateisime į krautuvę,“ — pasakė mama 
šypsodamasi. Laura padėjo saldainius į vietą. Po kelių minučių mama 
tarė: „„Eime, dabar padėsi išrinkti apelsinų.“ Mergaitė su mama nuėjo 


prie vaisių konteinerio. 


Mama protingai elgiasi ir rodo norą suteikti Laurai malonumą. Ji siūlo 
jai išrinkti kruopas ir taip su vaiku dalijasi atsakomybę. Bet kai Laura 
atneša saldainių, mama draugiškai pasako „ne“ ir paskatina dukrą toliau 
bendradarbiauti, siūlydama troškimą patenkinti ateityje, t. y. kitą kartą. 
Tačiau dar svarbiau yra tai, kad ji kviečia Laurą į kitą vietą, kur ji galėtų 
padėti dabar. Mergaitė mokosi pirkti, turėdama tikslą. 

Suprantama, mes norime vaikams suteikti malonumą. Kai tenkinami 
norai, jaučiamas didelis pasitenkinimas. Tačiau tada, kai mes siekiame 
įtikti vaikui tvarkos sąskaita arba iš baimės nusileidžiame jo nepelny- 
tiems reikalavimams, turime būti itin atsargūs ir nepakliūti į pavojų. Mes 
neturime būti arbitrai, atsisakydami vaikui duoti tai, ko jis nori. Bet kai 
vaiko troškimai ir prašymai prieštarauja tvarkai arba situacijos reikalavi- 
mams, turime turėti drąsos tvirtai pasakyti „ne“, kuris išreiškia geriausią 
mūsų sprendimą. 

Venkime pirmo impulso ir 
elkimės netikėtai 


Kiekvieną kartą, kai trijų savaičių Dona pravirkdavo, mama puldavo 
žiūrėti, ar jai kas atsitiko. Mama pakeldavo kūdikį, įdėmiai apžiūrėdavo, 
palaikydavo ant rankų, palaukdavo, kol mažylė užmigs, ir po to švelniai 


paguldydavo ją atgal į lovelę. 


Dona pravirksta — mama ją pakelia. Šis ritualas kartojamas kaskart, kai 
kūdikis verkia. Taip formuojama pasekmė: kai kūdikis nori, kad jį pakel- 
tų, verkia. Ar tai ne išmintingas būdas? Net kūdikis jaučia savo aplinką ir 
tai, ką jis gali iš jos gauti. Donos ėmimas ant rankų kiekvieną kartą, kai 
ji pravirksta, padrąsina ją reikalauti dėmesio ir patarnavimų, sukeliančių 
jausmą, kad ją myli. Apkabinami kūdikiai yra nuostabiai švelnūs, juos 
laikant apima toks malonus jausmas, kad labai lengva pasiduoti šiam 
impulsui. Tačiau jeigu mes žinotume, kad atimame iš kūdikio teisę pa- 
ilsėti ir leidžiame jam klaidingai suvokti, kaip rasti savo vietą pasaulyje, 
ar mūsų tėviška (motiniška) meilė nepasiūlytų mums veikti kitaip dėl 
vaiko interesų? Nusistovėjusi rutina, pagal kurią skiriamas laikas poilsiui 
ir glamonėms, padeda naujagimiui pajusti gyvenimo reguliarumą ir su- 
kurtos tvarkos patogumus. Todėl labai svarbu nepasiduoti ir išvengti to 
pirmojo impulso. Neskubėdami sustokite ir pasvarstykite, kas reikalinga 
esamai situacijai. 

Aštuonmetis Bevinas, šešiametė Marija ir trejų metų Sara su tėvu ridena 
sniego senį. Bevinui greit nusibodo ir jis pradėjo žaisti atskirai — bėgioti 
1r slidinėti ant sustumto sniego. Kai tėvas dėjo seniui galvą, berniukas 
slysdamas griuvo, stumtelėjo tėvą ir sniego kamuolys iškrito iš tėvo ran- 


€ 


kų. „Oi, tėte, atsiprašau. Aš nenorėjau!“ „Gerai, atsargiau,“ — pasakė 
tėvas piktai. Po kelių minučių čiužinėdamas berniukas atsimušė į Mariją 
ir ją parbloškė. Jos koja sulindo į sniego senį ir jį apgadino. Mergaitė 
pravirko. „Bevinai, eik namo. Mums be tavęs bus geriau,“ — pyktelėjęs 


tarė tėvas. 


Tėvas pasielgė impulsyviai, taip, kaip norėjo Bevinas. Berniukas, du kar- 
tus nuverstas nuo sosto, be to, prie to prisidedant mergaitėms, nutaria, 
kad jam šeimoje nėra vietos. Tai yra priežastis, dėl kurios jis „praranda 
domėjimąsi“ bendra veikla. Vaikas taip elgiasi, norėdamas Įrodyti savo 
požiūrio tikrumą, nors jis ir nežino, kodėl taip daro. Jam pavyksta pa- 
siekti, kad jį atstumtų. Žinoma, Bevinas tikrai nėra labai geras, ir tėvas 
bei seserys nenori su juo būti. 

Bevinui reikia, kad kas nors jį suprastų ir jam padėtų. Jeigu tėvas su- 
prastų berniuko abejones dėl jo vietos gyvenime ir žinotų, kodėl jis pro- 
vokavo norėdamas būti atstumtas, jis būtų galėjęs išvengti pirmojo impul- 
so ir nepasiųstų sūnaus namo. Jis nebūtų taip lengvai pakliuvęs į Bevino 
spąstus. (Žinoma, dažnai labai sunku atsispirti vaiko provokacijoms.) 

Jeigu tėvas būtų daręs tai, kas netikėta, situacija galėjo pakrypti visai 
kita linkme. Kadangi Bevinas nori slidinėti, tėvas gali pasiūlyti trumpam 
nutraukti darbą ir paslidinėti kartu su Bevinu. Jis gali nekreipti dėmesio 
į Marijos verksmus ir entuziastingai pasakyti: „Bevinai, vadovauk. Mes 
sumindysime platų sniego taką ir tada paslidinėsime.““ Kadangi berniu- 
kas gerai nusiteikęs, galbūt jis sutiktų bendradarbiauti. Toks veiksmas 
padėtų užbėgti už akių vaiko pastangoms būti atstumtam, pakeistų jo 
vaidmenį ir padėtų visai šeimai linksmintis. Šitaip blogą elgesį galima 
pakeisti į konstruktyvią ir naudingą veiklą. 


„Kiek laiko tau skauda gerklę, Robertai?“ — paklausė darželio auklėtoja 


ketverių metų vaiko. Mama už jį atsakė: „Jis pasiskundė jau vakar ryte.“ 

„Jam dažnai skauda gerklę,“ — įsiterpė aštuonmetė Bekė. Auklėtoja vėl 
atsisuko į Robertą ir paklausė: „Ar tu nejauti karščio?“ Mama tuoj pat 
atsakė: „Šį rytą jis, atrodo, neturi temperatūros.“ „Ar jau pusryčiavai?“ 
„Jis gėrė truputį pieno.“ „Ar tavo mama visad už tave atsakinėja?“ Ma- 
ma prapliupo juoktis. ,,Nelabai dažnai. Bent jau aš bandau to nedaryti, 


O jo sesuo taip elgiasi visą laiką ir varo mane iš proto.“ 


Robertas meistriškai priverčia kitus kalbėti už jį. Jis yra kūdikis, neturin- 
tis galimybės kalbėti pats už save. Jau iš pat pradžių Robertui atimama 
drąsa, ir todėl jis nusprendžia, kad gali sėdėti atokiau, tylėti, nereaguoti 
į aplinkinius, — tai išduoda vaiko veidas, — tegul gabesnės ir plepesnės 
moterys tai daro už jį. Jis gali piktintis tuo, bet pažvelgę atidžiau pama- 
tysime, kad jis dažnai taip verčia jas tarnauti. Iš tikrųjų gabesnieji yra jo 
tarnai. 

Jeigu mama nori, kad Robertas užaugtų, ji turi mažiau šnekėti. Pir- 
masis impulsas kalbėti už jį stumia ją ir berniuką į bėdą. Mama turėtų 
ignoruoti ir Bekės atsakymus už brolį. Be to, mergaitė gali pamanyti 
esanti viršesnė už brolį, bet taip nėra — iš tikrųjų ji jam tarnauja. 

„Kokios košės norėtum, Robertai?“ Jis galėtų atsakyti, bet laukia. 
Kažkas už jį atsakys. Žinoma, Bekė ištaria: „Jis nori dribsnių.“ Juk Ro- 
bertas gali kalbėti pats. Kodėl mes nepalaukiame, kol jis pasakys, ko 
nori? Nereikia duoti jokių košių, kol berniukas nepasakė, kokią valgys. 

Kai tik mes impulsyviai reaguojame į tai, ką vaikas daro, galime būti 
tikri, kad tiesiog darome tai, ko vaikas nori, kad mes darytume, nors 
pats jis to gali ir nežinoti. Jeigu jis, kai mes kalbame telefonu, gerinasi ir 
verkšlena, mes reaguojame į tai sutelkdami visą dėmesį. Jeigu leidžiamės 
išprovokuojami ir imame barti vaiką už tai, kad jis prinešė purvo ant ką 
tik išplautų grindų, matyt, jis sėkmingai įtraukė mus į kovą dėl valdžios. 
Užsegdami paltą dėl to, kad jis šito nesugeba, mes dar kartą patvirtina- 
me jo savivoką, kad jis yra bejėgis, ir patys tampame tarnais — tai ir yra 
stiprioji „silpno“ vaiko pusė. 


Šešiametis Čarlis parėjo iš mokyklos ir rado ant palangės šąlantį pu- 


dingą. Jis keletą kartų kištelėjo pirštą į dubenį ir palaižė. Kaip tik tuo 

metu įėjo mama ir pamatė. „Carli! Dabar pudingo pietums negausi.“ 
Prie stalo ji visų pirma padavė pudingo tėvui, o po to — kitiems, bet 
Čarlį praleido. Tėvas paklausė, kodėl vaikas negavo savo porcijos. Mama 
viską papasakojo. Čarlis sėdėjo panarinęs galvą. Pagaliau tėvas tarė: „Ar 
neduosi jam pudingo?“ „Ne. Jam negalima. Tokia bausmė.“ „„Nebūk 
tokia griežta, juk jis tik paragavo.“ Tėvo verčiama mama nusileido ir 


padavė sūnui pudingo lėkštę. 


Tėvui taip pagailo Čarlio, kuris atrodė nuliūdęs ir įsižeidęs, kad šis įsitrau- 
kė į sąjungą prieš „netikusią“ mamą, kuri pasielgė neprotingai. Išminčius 
Čarlis! Jam pavyko priversti tėvą prisidėti prie jo, taip pat priversti mamą 
jaustis kalta dėl to, kad jį nubaudė. Koks nuostabus atsakas — subtilus 
kerštas. Tėvą pastūmėjęs pirmasis impulsas sustiprino Čarlio revanšo 
„schemą“, kurią simbolizavo gilus vaiko liūdesys. Šiuo atvėju tėvui rei- 
kėjo išvengti pirmojo impulso ir nesikišti. Konfliktas kilo tarp mamos ir 
Čarlio, o tėvas čia nedalyvauja (žr. 26 skyrių). 


„Martynai, grįžk 1r pasimk savo drabužius. Kiek kartų aš turiu tau kar- 
toti, kad prieš išeidamas į mokyklą turi sutvarkyti kambarį? Purvinus 
drabužius sudėk į pintinę, o batus nunešk į koridorių. Pakabink švar- 
ką. Dėl Dievo! Devynerių metų berniukas privalo mokėti susitvarkyti 
savo kambarį. Nesuprantu, kodėl tu toks netvarkingas! Kuriam galui tas 


šlamštas ant tavo stalo?“ — ir t. t., ir t. t. 


Mamos pastangos kontroliuoti situaciją žodžiais yra visiškai bergždžios. 
Savo netvarka Martynas nugali motiną, kuri nori, kad jis susitvarkytų. Jis 
įtraukia ją į kovą dėl valdžios ir laimi santykiu 100:1. 

Mama daro tai, ko nori Martynas, ir taip stiprina konfliktą, kad jis 
galėtų toliau „skinti“ savo pergales prieš ją. Jis gali susitvarkyti dabar, 
rodydamas didžiulį nepasitenkinimą (mamą tai įsiutina), o rytoj vėl bus 
žaidžiamas tas pats žaidimas. 

Yra keletas netikėtų būdų, kuriais mama galėtų pasinaudoti, nes sū- 
nus tikrai nesitiki, kad pasitrauks iš kovos. Kai namuose vyrauja draugiš- 
ka atmosfera, mama galėtų pasakyti: ,„Martynai, daugiau aš nesirūpinsiu, 

kaip atrodo tavo kambarys. Gali tvarkytis jame taip, kaip nori. Juk tai 
tavo kambarys. Iš tikrųjų tai ne mano reikalas.“ Būtų klaidinga tai pa- 
sakyti tada, kai Martynas eina į mokyklą, nes tada mama dėl netvarkos 
yra įpykusi. Martynas tai suprastų kaip naują spaudimo taktiką ir nieko 
nebūtų pasiekta. Ji tikrai neturi nė kiek rūpintis. Tai — Martyno proble- 
ma. Jis ir privalo spręsti, o ji tik skalbia drabužius iš krepšio. Čia turi 
veikti loginės pasekmės. Jokių kalbų! Namų tvarkymo dieną mama gali 
paklausti Martyno, ar šis nenorėtų, kad ji padėtų jam susitvarkyti kam- 
barį, ir tada tesėti savo sprendimą. Ji neturi matyti netvarkos kambaryje, 
tai komentuoti arba dėl to pykti. Be abejo, taip elgtis nėra lengva. Tačiau 
tai yra svarbiausia, kai norima pasitraukti iš kovos dėl valdžios ir paska- 
tinti vaiką gerai elgtis. Jeigu mama kažkaip privers Martyną susitvarkyti 
kambarį, tai bus kovos dėl valdžios tęsinys, pralaimėjimas ir bendradar- 
biavimo praradimas. 

Nuo pat kūdikystės vaikai ieško būdų ir priemonių rasti savo vietą, 
jie nori būti išskirtiniai ir svarbūs. Kai jie randa būdą šiam tikslui pasiek- 
ti, jie uoliai jį pasitelkia nepaisydami, kad daug kartų dėl to yra barami ir 
baudžiami. Tėvų reakcija ir pasekmės nesumažina pasitenkinimo jaustis 
svarbiais. Kai jų pasirinktas metodas duos rezultatų, jie įsitrauks dar la- 
biau ir tęs savo kovą dėl dėmesio ir valdžios. 

Vaikas retai suvokia savo blogo elgesio tikslą. Dažnai nei jis, nei tė- 
vai nežino, kad tai yra jo pastangų rasti savo vietą ir priklausyti grupei 
išraiška. Jeigu vaiko elgesys griauna tvarką ir trukdo bendradarbiauti, 
vadinasi, šiam pagrindiniam tikslui pasiekti jis griebiasi klaidingų me- 
todų, o mūsų impulsyvi reakcija paprastai šias klaidingas prielaidas tik 
sustiprina. Iš vaiko ne tik atimama drąsa, bet jis dar labiau įsitikina, kad 
kitaip elgtis nėra galimybių. 

Jeigu mes pasvarstysime savo reakciją, suprasime, ką vaikas iš to lai- 
mi. Jeigu nereaguosime įprastai, vaiko pastangos gali pasirodyti bergž- 
džios, ir jis gali pradėti ieškoti geresnių ir naudingesnių metodų, ypač 
tuo atvėju, jei mes parodysime daugiau dėmesio ir pasuleruosime, kaip 
tai pasiekti. 

Susilaikykime nuo per didelės globos 


„Džoni, Džoni!“ — šaukė mama prie laukujų durų savo septynerių metų 
sūnų, kuris žaidė netoliese. Nesulaukusi atsakymo ji nuėjo jo ieškoti. 
„Džoni, ar tau neatrodo, kad turėtum užsivilkti megztinį. Šį rytą VėSO- 
ka.“ „Ne, mama, nešalta. Aš visai nesušalau.“ ,, Manau, kad tau tikrai rei- 
kia apsivilkti. Aš atnešiu,“ — tarė mama ir grįžo namo. Paėmusi megztinį, 


išėjo į kiemą ir apvilko Džonį. 


Per daug rūpestinga mama laiko save autoritetu, nes tik ji sprendžia, 
kada vaikui šilta ir kada šalta. Džonis sutinka su jos sprendimais, nes 
taip jo mama visą laiką užimta juo. Ji visai nereikalingai jam patarnauja 
ir apie jį tūpčioja. Kadangi mama nusprendė, kad sūnui reikia megztinio, 
jis žaidė toliau ir savo pasyvumu privertė motiną nueiti namo ir grįžti 
pas jį. Mama, visiškai nesuvokdama jų tarpusavio sąveikos, mano, kad ji 
vadovauja situacijai ir yra viršesnė. 


„Mama, ar galime eiti į parduotuvę ko nors nupirkti? Mes norime 
pardavinėti limonadą.“ „Ne, Džimi. Negaliu tavęs vieno leisti.“ „Oi, 
mama. Ji tik už keturių kvartalų, leisk,“ — prašė septynmetis Džimis. 
„Prašau, mama. Leisk mus. Šiandien karšta diena ir mes daug parduo- 
sime,“ — pridūrė penkerių su puse metų Metas. „Aš negaliu su tavimi 


dabar eiti, o tu per mažas vaikščioti vienas. Be to, tau reikėtų nupirk- 

ti tiek daug daiktų: popierinių puodelių, citrinų ir dar daug ko. O kur 
jūs prekiautumėt?“ „Priešais. Tikrai daug žmonių pirktų.“ „Ne, aš taip 
nemanau,“ — mama bandė atkalbėti berniukus nuo šios idėjos. Kai jie 
ėjo iš namų, Džimis pašaipiai tarė: „Ai! Ji tiesiog persigandusi!“ Metas 


pritariamai linktelėjo galva. 


Mama yra „persigandusi“. Ji bijo, kad kas nors berniukams neatsitiktų 
tuomet, kai ji jų nematys. Ji bando juos apsaugoti nuo bėdos — tai natū- 
ralus ir normalus noras. Bet ji persistengia ir visur mato tykančių pavojų. 
Ji per daug baiminasi. 

Mes negalime vaikų apsaugoti nuo gyvenimo, be to, neturėtume to 
norėti. Mes privalome mokyti vaikus, kad jie, susidūrę su gyvenimu, būtų 
drąsūs ir stiprūs. Mamos noras apginti vaikus nuo tykančių pavojų gali 
atimti iš jų drąsą, padaryti juos bejėgius ir priklausomus. Šiuo atveju yra 
vienas būdas, galintis atskleisti klaidingą mamos požiūrį. 

Tariamai rupindamiesi vaikų gerove, mes laikome juos bejėgiais ir 
priklausomais. Ir vaikams, ir patys sau norime atrodyti dideli, stiprūs ir 
gebantys apsaugoti. Tai suteikia mums aukštesnę, dominuojančią padėų 
ir verčia vaikus nusileisti. Tačiau šiuolaikiniai vaikai tokių pastangų ne- 
pakęs. Jie sukils. 

Kita mūsų perdėtos globos pastangų priežastis yra abejonės, ar mes 
pajėgiame išspręsti savo problemas, o dėl to mes daug mažiau pasitikime 
mažų vaikų galimybėmis pasirūpinti savimi. 

Kuri laiką Džimis 11 Metas pakluso mamos diktatui, nors išreiškė 
panieką ir neparodė pagarbos. Motinos bailumas juos pykdo. 

Vaiko elgesys su perdėtai besirūpinančiais tėvais priklauso nuo jo 
tikslų. Pavojingiausia reakcija slypi bejėgiškume: visiškai netekęs drąsos 
vaikas gali pasiduoti ir tikėtis amžinai būti globojamas ir saugomas nuo 
visų gyvenimo sunkumų. 


Prieš du mėnesius medikai nustatė, kad šešiametis Džo serga diabetu. 
Kiekvieną dieną jis gaudavo dozę insulino, kurį mama vadino „vitami- 
nais“. Niekas berniukui nepaaiškino apie jo ligą. Mama šitai pateisina 


nenoru, kad vaikas taptų „kitoks“. Ir liga, ir gydymas aptariama su gydy- 

toju nedalyvaujant Džo. Kiekvieną dieną mama vaikui primena, kad jis: 


gali valgyti tik tai, ką ji duoda, nes kitaip „vitaminai“ neveiks. 


Mamos susirūpinimą galima suprasti. Kai vaikas turi kokių nors rimtes- 
nių negalių, mes kaip įmanydami stengiamės jį laikyti normaliu. Tačiau 
išsisukinėjimai ir melavimai retai padeda šiam tikslui. Mama per daug 
saugo ir globoja savo atžalą. Ji nori kontroliuoti situaciją ir prisiim- 
ti atsakomybę už maitinimąsi. Džo turės sužinoti apie savo ligą, nes 
jam pačiam teks spręsti šią problemą. Jei vaikas susirgtų tymais, mama 
pasakytų, kas tai yra, ir slaugytų jį. Tymai išgydomi ir nėra tokie grės- 
mingi kaip diabetas, kuris greičiausiai lydės visą vaiko gyvenimą. To- 
dėl apie diabetą vaikui paaiškinti daug sunkiau. Tačiau šešiametis Džo, 
žinoma, pakankamai didelis suprasti, kad jam reikalingi vaistai, kurie 
padėtų normaliai gyventi. Pirmiausia nesureikšmintas požiūris padės 
berniukui išsiugdyti sveiką savo požiūrį. ,, Tavo organizme yra liauka, 
kuri blogai veikia. Mes turime jai padėti šitais vaistais, kurie vadinasi in- 
sulinas. Jeigu tu insulinui duosi per daug darbo, jis negalės padėti, todėl 
mums labai svarbu, kiek tu valgai.“ Pamažu Džo gali įsisąmonintu, kad 
jis turi nedideli sutrikimą, su kuriuo gali susidoroti ir gyventi normalų 
gyvenimą. Tai - Džo problema. Vaikui reikia padėti su liga kovoti ir jį 
padrąsinti. Geriausias padrąsinimas yra pripažinimas, kad jis gali savo 
lisą paveikti. Kai vaikas auga ir daugiau sužino apie organizmo funkci- 
jas, gali pagausėti ir jo Žinių apie organizmo sutrikimą. Be to, galima pa- 
aiškinti apie dažnus šlapimo tyrimus. „Taip mes galime žinoti, ar tavo 
liaukai pakankamai padėjome.“ Mama, perdėtai nesidomėdama šia vai- 
ko problema, gali Džo išmokyti suvokti ligą ir savarankiškai spręsti šią 
problemą. Saugodama sūnų nuo problemos, mama atima teisę žinoti, 
kaip ją įveikti. 

Nėra nieko labiau žlugdančio už apsisprendimą įvykdyti tai, kas ne- 
įmanoma. Mes negalime nei vaikų, nei savęs surikiuoti ir kontroliuoti. 
Desperatiškos pastangos tai padaryti išduoda mūsų silpnumą. Vaikas iš 
mūsų mokosi kovoti su negalia, ypač kai mes bandome apsaugoti jį nuo 
visų sunkumų ir nemalonumų. Kai šitai pavyksta, kurį laiką vaikas mano, 
kad mes 1r toliau turime tai daryti. Nusivylimas skatina pyktį ir pagiežą 

ne tik tėvams, bet ir gyvenimui, nes jo nepavyksta sutvarkyti taip, kaip 
norėtųsi. „„Sugadintas vaikiščias“ yra toks vaikas, kuris nuolatos siunta, 
kad gyvenimas neatitinka jo norų. Koks beprasmiškas reikalavimas! Ne- 
laimei, augdamas vaikas ne visada atsisako savo „sugadinto vaikiščio“ 
vaidmens. Tai gali tapti esminiu požiūriu į gyvenimą. Lepindami ir gla- 
monėdami savo vaiką, bandydami jį apginti nuo gyvenimo, mes elgiamės 
blogai, darome vaikui meškos paslaugą. Norėdami išvengti šios baisios 
klaidos, turime suprasti, kad nesame nei visagaliai, nei visažiniai, bet esa- 
me įpareigoti aiškinti vaikui būdus ir požiūrius, kuriais remdamiesi jie 
turi eiti į gyvenimą. Visų pirma nustatykime tai, kas mums trukdo, o 
tada ieškokime atsakymo į klausimą: „Ką aš dėl to galiu padaryti?“ Net 
ir labai mažą vaiką galima sudominti, paskatinti situaciją nagrinėti už- 
duodant paprasčiausius klausimus. Vaikų smegenys dirba labai aktyviai. 
Išmokykime vaikus pasinaudoti savo sugebėjimais. 


„Mama, Džordžas suplėšė mano knygą!“ — baisiai įpykęs sušuko Briusas. 


Briusas iškėlė savo problemą ir pademonstravo savo reakciją. Jis nori, 
kad mama šią problemą išspręstų už jį ir kažką dėl to padarytų. Šiuo 
atveju geriausia Džordžą nubausti. 


„Oi, brangusis. Man labai gaila, kad knyga suplėšyta. Dabar jau nieko 
negalime pakeisti. Bet ką tu galėtum padaryti, kad Džordžas nesuplė- 
šytų dar vienos knygos?“ „Aš nežinau,“ — piktai atsakė vaikas. ,, Tu turi 
ką nors padaryti, kad jis taip nesielgtų.“ Mama nepaisė Briuso pykčio 
ir išliko rami. „Pagalvok, Briusai, ką tu gali padaryti ir mes apie tai pa- 
kalbėsime vėliau,“ — pasiūlė mama. ,„Aš noriu kažką daryti dabar!“ — 
šūktelėjo vaikas. Mama išėjo į vonią. Vėliau, kai vaikas nurimo, motina 
pakartojo klausimą. Iš pradžių berniukas, prisimindamas „neteisybę“, 
sureagavo priešiškai, bet mama nekreipė dėmesio: „Tu žinai, kad mes 
negalime priversti Džordžo nustoti plėšyti. Ką dar galime padaryti?“ 
Gudriai klausinėdama ir svarstydama galimybes, mama padėjo Briusui 
suprasti, kad jis galėtų knygas saugoti ir padėti ten, kur Džordžas jų 


nepasiektų. 

Mūsų pranašumo jausmas verčia mus manyti, kad vaikas yra per mažas 
problemoms spręsti ar prisiimti nusivylimą tada, kai pastangos neduoda 
vaisių. Šią klaidingą nuomonę reikia pripažinti ir pakeisti pasitikėjimu 
vaiko galimybėmis, be to, mes turime vaiką pastūmėti teisinga linkme. 
Žinoma, mes nepaliekame vaiko likimo valiai ir neleidžiame jam patirti 
viso gyvenimo poveikio iš karto. Vadovaujamės savo galva! Užuot tapę 
nuolatiniu užnugariu, kur vaikas slepiasi ir jaučiasi nekaltas, mes tam- 
pame sietu, kuris perkošia gyvenimo patirtį ir pateikia vaikui įmanomą 
jos kiekį. Mes visad esame pasirengę atsitraukti, leisti vaikui išbandyti 
savo jėgą ir padėti tą akimirką, kai vaikui problema tampa per sunki. 
Šitaip elgtis galime pradėti nuo vaiko gimimo dienos. Po truputį, rūpes- 
tingai rodome vaikui tikrąjį gyvenimą su visomis problemomis, iššūkiais 
ir pasitenkinimais. 

Skatinkime savarankiškumą 


Niekada nedarykite už vaiką to, ką jis gali padaryti pats. Ši gyvenimo 
taisyklė yra tokia svarbi, kad ją reikia kartoti daugelį kartų. 


Penkiametė Marija buvo mamos numylėtinė. Ji buvo nuostabiai graži, 
varstė batus, šukavo plaukus. Marija buvo tiesiog lėlė — žavinga, nuos- 
tabi ir patraukli. Ji nemokėjo užsisegti sagų, apsimauti kojinių, atskirti 
suknelės priekio ir kairiojo bato nuo dešiniojo. 

Vieną vakarą per moterų psichologinės pagalbos grupės susitikimą 
buvo kalbama, kad mes niekad neturime daryti už vaiką to, ką jis gali 
padaryti pats. Marijos mama įsiuto: „Bet aš noriu viską daryti už ją. Man 


(66 


patinka ja rūpintis. Ji yra viskas, ką aš turiu 


Jeigu mergaitės mama galėtų suprasti, ką ji daro savo vaikui, ji pasi- 
baisėtų. Tikrovėje jos meilė dukteriai yra tik savimeilė. Ji mato savy- 
je tik beprotiškai mylinčią mamą, kurios gyvenimas skiriamas tarnauti 
vaikui. Kita vertus, Marija yra mokoma, kad ji yra mažesnė, bejėgė, 
priklausoma, menkesnė, nenaudinga. Mergaitė, matyt, jaučia, kad gali 
savo vietą rasti tik tada, kai viskas daroma dėl jos ir mama jai tarnauja. 
Veiksmu ji turi labai mažai prisidėti, gali pasiūlyti tik savo žavesį ir jį 
rodyti. 

Kitais metais Marija pradės eiti į mokyklą. Ten mama negalės būti ir 
viską daryti už 74, todėl Marija gali pasimesti. Jos drąsa gali būti neįver- 
tinta, o bejėgiškumas — padidėti. Taip mergaitę gali ištikti krizė, kuriai ji 
yra visiškai nepasirengusi. 

Kai mes ką nors darome už vaiką, ką jis gali pats atlikti, demons- 
truojame savo viršenybę, rodome, kad esame geresni, pajėgesni, labiau 
įgudę, patyrę ir svarbesni. Mes nuolat pabrėžiame prisiimtą viršenybę 
ir tariamą vaiko menkumą, po to stebimės, kodėl jis jaučiasi bejėgis ir 
kodėl tampa lyg neišsivystęs! Darydami už vaiką tai, ką jis gali padaryti 
pats, atimame iš vaiko visą drąsą ir neleidžiame išbandyti savo jėgų. Tai 
parodo visišką mūsų nepasitikėjimą vaiko galimybėmis, drąsa ir sugebė- 
jimais, be to, atima iš vaiko saugumo jausmą, kurį skatina jo savivoka ir 
gebėjimas pačiam spręsti įvairias problemas. Vaikas netenka teisės ugdy- 
ti savarankiškumą. Mes viską darome tik dėl to, kad išsaugotume savo 
įsitikinimą — įvaizdį apie nepakeičiamumą. Taigi mes vaikui, kaip asme- 
niui, rodome nepaprastą nepagarbą. 


Mama, ketverių metų Džinė ir beveik trejų Vendė rengėsi eiti žaisti į 
kiemą. Mergaitėms tai buvo svarbiausias užsiėmimas, nes mamai labai 
patiko išdykauti ir ritinti sniego figūras. Džinė apsivilko visus drabu- 
žius ir apsiavė žieminius batus be jokio vargo. Vendė slankiojo aplin- 
kui ir raukėsi. Paskui stovėjo žiūrėdama į savo žieminį apsiaustą ir net 
nebandydama jo apsivilkti. Mama, susivarsčiusi savo batus, paragino: 
„Greičiau, Vende. Apsirenk drabužius.“ Mergaitė įsikišo nykšų į burną 
ir nieko nedarė. „Dėl Dievo, dukrele! Kas tau yra? Sėsk ir daryk taip, 
kaip aš mokiau.“ „Aš negaliu,“ — sušniurkštė vaikas. 

„Na gerai, ateik,“ — tarė mama ir nekantriai aprengė Vendę. Džinė 


visa tai stebėjo su dideliu pasitenkinimu. 


Vendė yra toks vaikas, kuris žino, kad nieko negalėdama ir būdama be- 
jėgė ji atkreipia mamos dėmesį ir verčia jai tarnauti. Vyresniosios sesers 
sugebėjimai dar labiau prisideda prie drąsos atėmimo. Džinė džiaugiasi 
ir norėtų, kad Vendė liktų bejėgė, nes tai įtvirtina aukštesnę jos padėtį. 
Savo skubotu nekantrumu mama tik stiprina tarp mergaičių tvyrančią 

atmosferą ir pasiduoda Vendės bejėgiškumui, daro už ją tai, ką ji pati ga- 
lėtų padaryti. Kol mama nekantrauja, skuba, mergaitė neturi jokių gali- 
mybių tapti savarankiška ir pasirenka lengviausią kelią. 

Vendei labai trūksta padrąsinimo, jai reikia naujos savivokos ir naujo 
būdo rasti savo vietą. Tai, ko jai visiškai nereikia, — teikiamų patarnavi- 
mų. Ją padrąsinti reikia daug laiko ir kantrybės. Kadangi mama parodė 
Vendei kaip apsivilkti, ji gali manyti, kad ši jau viską moka. Dabar ji 
turi pasitraukti, suteikti dukrai galimybę pasireikšti. Būtų protinga duoti 
Vendės apsivilkimui daugiau laiko — ji galėtų pradėti anksčiau. Paskui 
ją reikia kantriai drąsinti ir jokiu būdu neskubintu. Pakaks ir pasakyti: 
„Tu tai gali, Vende. Esi didelė gera mergaitė.“ Kai vaikas pareiškia, kad 
negali, mama apsimeta negirdinti ir drąsindama kalba: „Aišku, tu gali. 
Pabandyk. Kai apsirengsi, ateik pas mus.“ Gali būti, kad Vendė vaidins 
savo vaidmenį iki galo, ims graudžiai verkti ir toliau nerodys jokių pa- 
stangų. Šį kartą ji gali visiškai neprisidėti prie mamos ir sesers. Motina 
turi vengti impulsyvaus gailesčio jausmo ir neturi pasiduoti mergaitės 
bejėgiškumui. Ji neturi grįžti, aprengti Vendės ir išsivesti į lauką. Kai 
mergaitė supras, kad neteko linksmybių ir jos liūdesys niekam nepadarė 
įspūdžio, veikiausiai persigalvos ir nutars pati įveikti problemą. 


Trejų metų Betė žaidė ant grindų prie mamos, kuri tuo metu lygino 
drabužius. „Mama, aš noriu, kad tu tuoj pat baigtum lyginti.“ „Man liko 
dar dveji marškiniai, brangioji, ir tada būsiu laisva.“ Betė ėmė verkšlenti: 
„Aš turiu eiti į vonią.“ Mama švelniai atsakė: „Gali nueiti pati.“ „Ne, 
mama, aš negaliu. Noriu, kad tu eitum kartu.“ „Atleisk, bet aš dabar 
lyginu.“ „Juk aš viena negaliu eiti!“ Mama nusišypsojo ir daugiau nieko 
nepasakė. Mergaitė griuvo ant žemės ir norėjo pradėti piktintis, bet, 


atrodo, truputį pamąstė, atsistojo ir viena nuėjo į vonią. 


Mama lankė psichologijos centrą ir gavo nemažai naudingų patarimų. 
Būdama vienturtė, Betė pavertė mamą savo tarnaite. Mama bando vengti 
perdėtų dukters reikalavimų ir leidžia jai pasijusti nepriklausoma. Anks- 
tesnis patyrimas Betei parodė, kad pykčio priepuoliai nebegali padėti 
gauti tai, ko nori. Kaip tik dėl to ji ir persigalvojo. Kai mama, mergaitei 

reikalaujant, atsisakė nustoti lyginti, Betė bandė griebtis beviliškumo 
ir norėjo priversti motiną jai tarnauti. Mama ramiai ir švelniai atsisakė 
daryti tai, ką Betė galėjo atlikti pati. Ji taip pat atsisakė įsitraukti į žodžių 
kovą. Taigi Betė pamažu įgauna stiprėjančios nepriklausomybės ir sava- 
rankiškumo jausmą. 


Mama ir trejų su puse metų Kitė įėjo į liftą. Mergaitė iš visų jėgų pasi- 
stiebė ir pasiekė mygtuką. Kitas keleivis garsiai nusijuokė. „Liftas stos 
visuose aukštuose.“ „O, ne. Ji paspaudė reikiamą mygtuką,“ — apgynė 
mama mažylę. „Tikrai?“ — paklausė nustebęs vyriškis. „Taip, ji žino.“ 


Patenkinta mergaitė nusišypsojo. 


Nors Kitė yra dar maža ir mama turi su ja eiti į žaidimų aikštelę, tačiau 
mama, leisdama dukteriai kuo daugiau veikti pačiai, moko ją būti nepri- 
klausomą. Jausdamasi pakankamai didelė paspausti reikalingą mygtuką, 
Kitė labai didžiuojasi. Ji žino, kad daug ką gali padaryti pati. Ir koks 
jaudulys turi ją apimti, kai ji gali tokį didelį liftą priversti pajudėti ir 
sustoti! 

Nuo pat kūdikystės mūsų vaikas rodo, kad jis daug ką nori daryti pats. 
Kūdikis siekia šaukšto, nes nori pabandyti valgyti pats. Mes per dažnai 
draudžiame vaiką ir atkalbinėjame, nes skubame, neturime kantrybės, 
vengiame netvarkos; taip elgdamiesi mes atimame drąsą ir formuojame 
neteisingą vaiko savivoką. Kaip gaila! Daug lengviau vaiką sutramdyti, 
negu grąžinti jo prarastą drąsą. Kai tik vaikas įsigeidžia veikti pats, mes 
turime tuo pasinaudoti ir leisti jam veikti. Vaikas turi daug daugiau gali- 
mybių susidoroti su savo ir kitų reikalais, negu mes įsivaizduojame. Jam 
gali prireikti pagalbos, priežiūros, padrąsinimo ir pamokymo. O tai mes 
ir turime duoti. Neturime teisės viską daryti už jį, beje, taip pat ir neleisti 
jam naudingai padėt, kai jis to labai nori. 

Vaikų mažumas labai jaudina. Tik išvydę mažiausią vaiko bėdą, su 
kuria jis bando pats susidoroti, visad pasiduodame pirmajam impulsui 
ir stengiamės visaip jam padėti. Bet mes turime įveikti tą pirmą reakciją. 
Neįsigilindami į tai, kas vyksta, mes taip dažnai ir primygtinai peršame 
savo pagalbą vaikui ir nepamąstome, kad to jau seniai nebereikia. Mes 

tiesiog esame taip įpratę, kad negalime liautis. Kai kažkas daroma už 
vaiką, jam tai patinka, kai mes galime jam patarnauti, jį apima valdžios 
jausmas. Bet vaikas taip pat mėgsta pasinaudoti savo galimybėmis ir būti 
naudingas. Augdamas vaikas trokšta pabandyti ką nors padaryti dėl sa- 
vęs ir kitų. Tačiau tokį jo norą gali sunaikinti baimė, savigyna ir tėvų 
tarnavimas. Tokiu atveju iš vaiko atimama drąsa, ir jis greitai perpranta 
savo silpnumo vertę. Vaikas nutaria, kad pats nieko negali daryti, laiko 
save nevykėliu, nesuvokia savo galimybių. Jis patiria pasitenkinimą tada, 
kai kiti tarnauja. Menkas vaiko pasitikėjimas savimi ir savo sugebėjimais 
dar labiau paminami. Budrūs tėvai gali išvengti tokios blogybės, jeigu 
jie laikysis šio skyriaus pradžioje pateiktų patarimų. Žinoma, tai skamba 
per daug paprastai. Tačiau tikrovėje būna sunku, kai mes skubame viską 
daryti greitai arba esame įpratę tai atlikti patys. Mes galime nežinoti, kad 
vaikas jau daug ką iš mūsų gali perimti, be to, labai dažnai neįvertiname 
jo sugebėjimų. Mes linkę vaiko galimybes menkinti, o jo bejėgiškumą 
išpūsti. Turime suvokti, kada iš vaiko tikimės per daug (tuomet mūsų 
reikalavimai vaikui primetami), kada pasitikime jo galimybėmis (šitaip 
jam rodoma pagarba). 


Mergaičių skaučių projekte buvo numatyta, kad Joana paims interviu 
iš vieno veterinaro. „Prašau, mama, paskambink jam mano vardu.“ 
„Kodėl aš turėčiau jam skambinti, brangioji?“ — nustebusi paklausė 
motina. Joana atsakė: „Aš nežinau, ką jam sakyti.“ „Na gerai, ko tau 
iš jo reikia?“ „Aš noriu pakalbėti su juo apie arklių sveikatą.“ „Na tai 
šitaip jam ir pasakyk.“ „Bet aš nežinau, kaip tai padaryti,“ — pravirko iš 
nusivylimo Joana. „Aš manau, kad tu pati gali tai sugalvoti.“ Mergai- 
tė nenurimo ir toliau prašė: „Mama, paskambink jam.“ „Bet aš nieko 
nenoriu žinoti apie arklių sveikatą, Joana. Tai — ne mano projektas. Tau 
pavyks, tu tik pabandyk,“ — drąsino motina. Nusiminusi Joana nusi- 
suko ir kategoriškai atsisakė skambinti. Mama nieko nedarė. Per kitą 
skaučių susirinkimą Joanos vadovas paklausė, kaip jai pasisekė interviu. 
Susigėdusi ji prisipažino, kad nepaskambino. „Ar galėtum tai padaryti 
kitą savaitę, Joana? Tai viskas, ką tu turi atlikti, kad baigtum projektą.“ 


Tą vakarą Joana vėl paprašė mamos pagalbos. Mama atsisakė. „Bet aš 

nežinau telefono numerio,“ — ėmė išsisukinėti mergaitė. Meiliai šyp- 
sodamasi mama padavė dukteriai telefonų knygą ir tarė: „Pirmyn! Tu 
gali tai padaryti.“ Joana ilgai ieškojo numerio, paskui dar ilgiau stovėjo 
žiūrėdama į aparatą. Kai pagaliau ji įsidrąsino ir pradėjo rinkti numerį, 
mama išėjo iš kambario. Netrukus Joana įbėgo visa švytėdama. „Oi, 
koks jis buvo nuostabus, mama. Jis man taip daug pasakė. Dabar aš 

galiu baigti savo projektą!“ — džiūgavo vaikas. Mamos šypsena rodė 
pasitenkinimą. Ji apkabino Joaną ir tarė: „Aš taip džiaugiuosi, kad tu 


panorai tai padaryti pati.“ 


Mama žinojo vaiką apėmusį panikos jausmą. Joana, susidūrusi su ne- 
pažįstamu žmogumi ir priversta prašyti jo pagalbos, pakliuvo į visai 
nežinomą situaciją ir išsigando. Pirmas motinos impulsas buvo padė- 
ti dukrai susitvarkyti, bet ji greitai suvokė, kad mergaitė turi augti, ir 
pasinaudojo šia galimybe — leido Joanai pačiai spręsti savo problemas. 
Motina tikėjo, kad padrąsinimas baigti projektą ir gautas skautų apdo- 
vanojimas paskatins Joaną nesustoti ir siekti daugiau. Ji taip pat pasi- 
tikėjo dukters galimybėmis, bet vengė ją spausti. Pasitraukimas suteikė 
Joanai galimybę augti. Mama atsisakė daryti už Joaną tai, ką ji galėjo 
pati atlikti. Joana laimėjo: padidėjo jos savarankiškumas, o mama pajuto 
pasitenkinimą. 

Ši sudėtinga situacija pareikalavo iš mamos didelio jautrumo. Mes tu- 
rime būti atsargus ir nereikalauti per daug, bet, kita vertus, turime pajėgti 
pripažinti vaiko galimybes. 

Mama palaikė Joanos ryžtą tvirtai tikėdama, kad mergaitė sugebės. 
Kai pagaliau duktė pradėjo rinkti numerį, mama išėjo iš kambario tam, 
kad nesukeltų Joanai daugiau rūpesčių. Mergaitė galėjo nerimauti ir 
svarstyti, kaip mama įvertins pokalbį, ir negalėtų laisvai ir savarankiškai 
kalbėti telefonu. 

Nedaugelis tėvų sąmoningai žlugdo vaiko savarankiškumą. Dėl to 
mes turime žinoti apie perdėtos globos pavojus ir nepamiršti pasinaudo- 
ti galimybėmis skatinti savarankiškumą. 

Kiekviena mama prisimena virpulį, kuris apima vaikui žengus pir- 
muosius žingsnius. Šiuos jaudinančius momentus užfiksavo daugelis 

mėgėjiškų filmų ir nuotraukų. Būdami budrūs įvairiausiomis ugdymo 
situacijomis, tėvai gali tokį patį pasididžiavimą pajusti begalę kartų. 
Procesai, kurie paskatino vaiką žengti pirmuosius žingsnius, turi būti 
kartojami visais aspektais. Toldama nuo vaiko, mama tiesia jam rankas, 
suteikia erdvės judėti savarankiškai. Taigi vaikas bando. Kai jam pasise- 
ka pasiekti mamą, jį apima pergalės jausmas, o mama džiaugiasi dėl jo 
laimėjimų. Taip būna visados. Mes turime žengti žingsnį atgal, suteikti 
vaikui erdvės, atsisakyti padėti ir padrąsinti jį. 

Nesivelkime į kovas! 


Daugelis tėvų labai nerimauja dėl begalinių kovų, vykstančių tarp brolių 
ir seserų. Jie myli visus savo vaikus ir juos žeidžia tai, kad jų mylimos at- 
žalos viena kitos nekenčia ir skriaudžia viena kitą. Auklėjant vaikus daug 
energijos tenka paaukoti malšinant kovas ir bandant „išmokyti“ vaikus 
gražiai sugyventi. Daugelis vaikų iš tų kovų „išauga“ ir pradeda suprasti 
kitus bei jais rūpintis. Kai kurie priešiškumo nepraranda ir suaugę nie- 
kados nesusitaiko su savo antrininkais. Atrodo, kad jokie pamokslavimai 
nesumažina trinties šeimoje, ir kovos tęsiasi. Dauguma tėvų, norėdami 
šias kovas sustabdyti, išbandė visus žinomus būdus, bet rezultatų nega- 
vo. Kova tarp bendraamžių yra toks įprastas reiškinys, kad jis jau tapo 
„normalia“ vaikų elgesio forma. Nors tai ir vyksta kasdien, bet išties 
nėra normalu — vaikai neturi muštis. Namuose įmanoma sukurti tokią 
atmosferą, kad vaikai nesiveltų į peštynes. Jeigu jie kovoja, vadinasi, jų 
santykius kažkas trikdo. Joks vaikas negali kovodamas jaustis geras. To- 
dėl jei vaikai tęsia muštynes, jie gauna pasitenkinimą ne tiek iš kovos, 
kiek iš rezultatų. 

Šis vertinimas iš karto remiasi prielaida, kad mes elgesį laikome tiks- 
lingu reiškiniu. Mūsų negali patenkinti įprastiniai muštynių „,paaiškini- 
mai“, kad jas „iššaukia“ agresyvi prigimtis, jėga, paveldimumas ir t. t. 
Mes manome, kad vaiko elgesį turime suprasti ir įvertinti pagal tai, ko- 
kioje aplinkoje jis gyvena ir kokio tikslo siekia. 

mama ruošė pietus. Tedis pasislinko arčiau prie Liucijos. Mergaitė pasi- 
traukė toliau. Tedis uždėjo kojas ant jos kojų. Liucija jį pastūmė. Tada 
Tedis ant jos užsigulė visu kūnu. „Baik,“ — pasakė ji ramiai, nors ir su- 
ne taip įdėmiai kaip Liucija, pirštu pradėjo tyrinėti jos palaidinės siūles. 
Ji stipriai pliaukštelėjo per jo ranką. „Pasakiau, baik!“ Tedis sukikeno, 
pasistiebė ir pradėjo kutenti apie Liucijos ausį. Mergaitė griebė brolio 
ranką ir įkando. „(O-o-ol!“ — sukliko jis ir pradėjo verkti. Mama puolė į 
kambarį. „Po galais, kas yra?“ —įsiutusi paklausė ji. Apsidairiusi mama 
greit suvokė, kas atsitiko, nes Tedis mosavo ranka. Ji priėjo prie berniu- 
ko, pakėlė jį ant rankų ir nunešė prie sesers. Tedis laikė ištiesęs ranką. 
Dantų žymės iš tiesų buvo ryškios. „Liucijai“ — piktai šūktelėjo mama. 
„Gerai, jis lindo prie manęs.“ „Man nesvarbu, ką jis darė. Tu negali taip 


elgtis su savo broliu.“ 


Koks buvo šios kovos tikslas? Kokios pasekmės? 

Mažasis Tedis nori, kad mama jį apgintų, ir todėl elgiasi taip, kad 
sudarytų tam palankią situaciją. Liucija jaučiasi įžeista, nes mama iš 
tikrųjų gina Tedį; ji nori pasinaudoti motinos įsikišimu ir sustiprinti 
įžeidimo jausmą. Todėl mergaitė daro tai, ko mama labiausiai nepa- 
kenčia, nors ir žino, kad mama palaikys brolį ir duos jai pylos. Kadangi 
provokavo Tedis, aišku, ji jautėsi įžeista, visų pirma Tedžio, o po to 
ir mamos, nes ši rėmė brolį. Jeigu nebūtų tokių atsakomųjų Liucijos 
veiksmų, mama galėjo sūnaus nepalaikyti ir net pripažinti, kad šiuo 
atveju kaltas jis. 

Ką turėtų daryti mama? Pirmiausia ji turėtų atsisakyti pirmojo im- 
pulso bėgti išgirdus klyksmą. Taip turi elgtis kiekviena mama. Būtina 
minutę padelsti ir pamąstyti. Be abejo, šauksmas iškart prikausto dėmesį. 
Tai rodo, kad įvyko kažkas bloga ir kad tai susiję su smurtu. Tačiau kol 
kas tai yra tik pavojaus signalas. Paskui pasigirsta verksmas. Žinoma, nei 
namas sugriuvo, nei televizorius sprogo, žodžiu, nėra jokio kito garso, 
išskyrus verksmą. Matyt, vaikai susipešė, ir Tedis užsigavo. Tai —jų kova. 
Aš į ją nesivelsiu. 

Kad mama galėtų taip pasielgti, ji turi išmokti likti nuošaly ir nesi- 
velti į kovą. Taigi sakykime, kad ji paklūsta pirmam impulsui ir puola 
žiūrėti, kas atsitiko. Dabar jai reikia išmokti nepasiduoti pirmam išgąs- 
čio impulsui, pamačius dantų žymes. Nustačiusi, kad verksmas kilo dėl 
kovos, mama gali išeiti į virtuvę nesakydama nė žodžio. Iš tikrųjų Tedis 
neturi erzinti ir provokuoti, jei nenori, kad jį kandžiotų. Toks mamos 
elgesys leistų Tedžiui suvokti savo nederamą elgesį ir kartu su Liucija 
būti atsakingu už tai, kas vyksta. Mes neturime „jėga“ tvarkyti mūsų 
vaikų santykių. Juos galime paveikti tik tuo, ką darome patys: pašalinda- 
mi pasitenkinimo dėl kovos rezultatus, mes skatiname naujus santykius. 
Bet tam mama turi išmokti nuspėti tikslą, kurį vaikas slepia tokiu savo 
elgesiu. 


„Dėl Dievo, baikit tas muštynes! Jūs varot mane iš proto!“ — sušuko 
mama iš kito kambario. Keitė atsikirto: „Gerai, bet Geilas neleidžia man 
žiūrėti programos.“ Berniukas audringai atsakė: „Aš turiu teisę Žiūrėti 


savo laidą.“ Atsidususi mama nuėjo į svetainę spręsti ginčo. 


Šioje kovoje mama turi rasti būdą įvesti tvarką ir atspėti tikslą. Vaikai 
pešasi dėl televizoriaus. Mama susierzina ir paskelbia: „Jūs mane varot 
iš proto.“ Sunku patikėti, kad būtent tai ir yra kovos tikslas — „varyti iš 
proto.“ Viena aišku, kad peštynės — tai efektyvus būdas patraukti jos 
dėmesį. Ji ateina kaip arbitras. Vaikų kova ją erzina, nervina, verčia mesti 
tai, ką ji darė, ir ateiti „išspręsti klausimą“. Iš tikrųjų yra priešingai — ji 
turi rodyti nepelnytą dėmesį ir tarnauti. 

Kai mama suvoks, kad šioje situacijoje neturi nieko daryti, peštynės 
gali jos nebeerzinti. Dažnai mūsų pyktis kyla dėl perdėto atsakomybės 
už vaiką ir jo gerovę jausmo; todėl mes negalime išvengti įvairiausių 
problemų. Dėl televizoriaus ginčijasi Geilas ir Keitė, o mamai kištis ne- 
reikia. Žinodama šį paprasčiausią principą, ji nesinervins ir neprivalės 
tramdyti peštynių. Todėl ji dirba savo darbus ir leidžia vaikams išspręsti 
savo problemą. Gali būti, kad neatbėgus mamai, atbėgs vienas iš vaikų. 
Tuomet ji gali pasakyti: „Apgailestauju, kad jūs turite bėdų, bet aš esu 
įsitikinusi, kad kartu jūs išsikapstysite.“ Taigi atsakomybę mama perkelia 

vaikams ir atsisako veltis ne į savo reikalus, o kartu atima iš jų lauktą 
rezultatą, dėl kurio tos peštynės būtų naudingos. 

Kad ir kokios būtų vaikų kovos priežastys, įsikišdami tėvai jas tik 
padidina, nesvarbu, ar jie sprendžia ginčą, ar atskiria vaikus. Tėvai, įsi- 
veldami į kovą, atima iš vaikų galimybę išmokti spręsti konfliktus sava- 
rankiškai. Mes dažnai susiduriame su aplinkybėmis, kai konfliktuojama 
dėl įvairių interesų, todėl turime išmokti spręsti konfliktines situacijas. 
Vadinasi, turime išmokti ir gyvenimui duoti, ir iš jo imti. 

Kiekvieną kartą, kai mama nusprendžia, kas galės žiūrėti kokią pro- 
gramą, ji vadovaujasi savo autoritetu, o vaikai neišmoksta bendradarbiau- 
ti, prisitaikyti ar garbingai žaisti. Kol mes darbus atliekame už vaikus, jie 
jų neišmoksta. Tai būdinga 1r kovai, ir savarankiškumo ugdymui. Vaikas, 
kurio visos kovų problemos išspręstos, gali niekad nesužinot, kaip elgtis 
tam tikromis aplinkybėmis, ir gali griebtis betikslės kovos kaskart, kai jį 
įžeidžia ar kai jis negali elgtis taip, kaip nori. 

Tėvams labai sunku suprasti, kodėl kovos tarp vaikų yra ne jų reika- 
las. Jie laiko savo pareiga „išmokyti“ vaikus nekovoti. Ir jie teisūs. Mes 
privalome mokyti vaikus nekovoti. Vienintelė problema — kaip tą pa- 
siekti, nes įsikišimas ar arbitravimas dažniausiai neduoda jokių rezultatų. 
Žinoma, tai gali vaikus atitraukti nuo kovos kurį laiką, tačiau nemoko 
jų išvengti kitos kovos arba kitaip išspręsti konfliktą. Jeigu mūsų įsikiši- 
mas į kovas — vaikų tikslas, kodėl jie turėtų baigti savo peštynes? Jeigu 
kovos rezultatas tik įdrėskimas arba sukruvinta nosis (ji tikrai sugis), ar 
vaikas norės spręsti konfliktą kitaip? Jeigu kovos skausmo nenuramina 
šalutiniai rezultatai, vaikas gali geriau pasirūpinti išvengti kito sužeidi- 
mo. Šitaip kiekvienas vaikas net gali išsiugdyti atsakomybės jausmą už 
savo bendraamžį (aišku, mama gali sutvarkyti kraujuojančią nosį, bet 
neparemti nė vienos pusės ir nekomentuoti, kas buvo teisus, o kas — ne. 
Užtenka pasakyti: „Apgailestauju, kad mušdamasis tu susižeidei“). 

Dar keletas pavyzdžių, girdėtų per psichologinės pagalbos užsiėmimus. 


Mano vyras ir aš pradėjome nebekreipti dėmesio į mūsų abiejų vaikų 
peštynes. Paprastai vienas kuris atbėgdavo ir skųsdavo kitą, o mes turė- 


davome veltis į tai ir nustatyti kaltininką. Tai būdavo didžiausias nervų 

išbandymas, o aš rėkdavau ir lupdavau vaikus. Po dar vienos tokios ko- 
vos visą dieną jaučiausi įsitempusi. Tada pradėjau vaikams sakyti: ,,Aš 
manau, kad jūs galite savo problemas išspręsti patys.“ Po to kad ir ką 
vaikai sakydavo, aš visiškai nekreipiau dėmesio. Greitai jau galėjau į vis- 
ką, kas vyko, nereaguoti, ir taip pat greitai vaikai nustojo bėgioti pra- 
šydami pagalbos. Vieną dieną išgirdau jaunesnįjį sakant: ,„Aš ruošiuosi 
pasakyti mamai, ką tu padarei.“ Vyresnysis atsakė: „Nėra jokios naudos 
jai tai sakyti. Ji tiesiog pasakys, kad jūs tai galite išspręsti patys.“ "Tai 
buvo paskutinis kartas, kai girdėjau šiuos žodžius. Aš negaliu pasakyti, 
ką tai pakeitė — nebereikėjo palaikyti vieno kurio iš vaikų, nereikėjo pyk- 
ti, kai vienas vaikas nuskriausdavo kitą. Aš tikrai supratau, kad dauguma 
kovų vaikai stengėsi patraukti mano dėmesį ir kad jaunesnysis vaikas 
gali daug geriau pasirūpinti savimi. Aš dabar esu tvirtai įsitikinusi, kad 
tėvai tuti likti visiškai nuošalyje ir neturi veltis į vaikų kovas. Taip elgtis 
būtina ne tik dėl vaikų, bet ir dėl to, kad tai labiausiai sumažina įtampą 
auklėjant vaikus. 

Mama sėdėjo terasoje ir kalbėjosi su kaimynais. Įėjo ketverių metų 
Megė su jaunesniu broliu Bobiu. Jaunėlis lėčiau lipo laiptais, o Megė jau 
buvo viduje. Įėjus broliui, ji rūpestingai uždarė duris. Mergaitė elgėsi 
iškilmingai, buvo rimta ir susikaupusi. Staiga Bobis sukliko. Mama už- 
bėgo laiptais, atidarė duris, griebė Megę, pliaukštelėjo jai ir užriko: „Ką 
tai reiškia? Kaip elgiesi su broliu ? Galėjai prispausti jo pirštus. Dabar 
būk viduj tol, kol gerai pamąstysi.“ Mama paėmė Bobį, grįžo į terasą ir 
pasisodino vaiką ant kelių. Greitai jis nurimo ir nuėjo žaisti. Tuo tarpu 
visi girdėjo tylų raudojimą. Praėjo pusvalandis. Pagaliau mama nuėjo 
pas Megę ir paklausė: „Ar jau būsi gera mergaitė?“ Verksmas dar labiau 
sustiprėjo. Mama pakėlė dukrą. 

Mergaitė švelniai prisiglaudė ir padėjo galvą mamai ant peties. Mama 
nuėjo į terasą nešdama ant rankų Megę. ,, Taip, taip. Tu vėl esi mano gera 


mergaitė. Aš žinau, tu daugiau nebūsi bloga.“ 
Ne visada vaikai kovoja vien žodžiais. Bobis sulaukia daug dėmesio, nes 
mama stengiasi jį apginti. Megės pasipiktinimas didėja, nes ji neteko savo 


sosto. Sis jausmas stiprėja kiekvieną kartą, kai mama „gina“ Bobį. Tai 

nuolat kartojasi. Mergaitės jausmai liejasi per kraštus, ji geidžia mamos 
dėmesio, kurį supranta kaip meilės ženklą. Ji suvokia, kad po bausmės 
visuomet rodoma meilė. Jeigu mama tikrai matytų, kas atsitiko, ji žinotų, 
kad Megė atsargiai uždarė duris ir neprivėrė Bobio pirštų. Tai rodo, kad 
jai reikia dėmesio, bet ne keršto. Jeigu tai būtų buvęs kerštas, mergaitė 
iš tikrųjų būtų užgavusi berniuką. Ji nesistengė nuskriausti brolio, bet 
norėjo į šį veiksmą įtraukti mamą — iš pradžių ją išprovokuoti, paskui, 
būdama „bloga“, pajusti jos meilę. Ir sugalvotas metodas puikiai veikė! 

Dažniausiai, kai barniai įžeidžia jaunesnįjį vaiką, tėvai gali neabejoti — 
vyresnieji vaikai daugiau kuria tikrą erzelynę, o ne 1š tikrųjų kam nors 
kenkia. Kartą viena mama pasakojo apie savo šeimą. 


Ji laiku praėjo pro žaidimų kambario duris: keturmetis Deividas laikė 
savo sunkvežimį virš Lindos, kuriai buvo tik vienuolika mėnesių, galvos. 
Atrodė, kad jis ketino trenkti jai per galvą. Linda pradėjo cypti. Prisimin- 
dama daugelį perspėjimų nesivelti į kovas, mama sukaupė visą drąsą ir 
pasitraukė nuo durų, bet tyliai viską stebėjo pro plyšį. Tai, ką ji pamatė, 


ar pakeldavo sunkvežimį virš Lindos galvos ją tik paliesdamas. 


Dabar mama iš tikrųjų patikėjo tuo, kas jai buvo sakoma. Deividas ir 
Linda bendradarbiavo norėdami įtraukti ir mamą. Net tokia maža Linda 
žinojo, kad sucypdama privers mamą atbėgti, ir Deividui blogai baigsis. 
Deividas irgi suvokė, kad pravirkdęs Lindą bėdos neišvengs — mama 
tuoj pat atbėgs. Vaikai dirbo kaip viena komanda, priversdama mamą 
atskubėti. 

Kai vienas vaikas gąsdina kitą pavojingu daiktu, mama gali ramiai 
ateiti ir jį paimti. Svarbiausia elgtis ramiai, nesijaudinti, nekalbėti ir nura- 
minti triukšmą, kurį sukelti puikiai moka tik vaikai. 


Prie pietų stalo tėvai neturėjo jokių galimybių pabendrauti, nes vaikai 
juos visą laiką pertraukinėjo. Šeima buvo didelė: Roza ir Bilis, ketverių 
ir šešerių metų motinos vaikai iš pirmos santuokos, Karlas ir Merilina, 


penkerių ir septynerių metų vyro vaikai. Roza mostagavo koja spar- 

dydama Karlą. „Tėte, Roza mane spardo,“ — skundėsi Karlas. Įsikišo 
mama ir subarė: „Roza, laikyk kojas savo vietoje ir būk mandagi.“ Roza 
atsisėdo valgyti. „Tėti, Bilis neleidžia man paimti druskos,“ — pravirko 
Merilina. ,„Paduok druską, Bili,“ — pareikalavo mama. Berniukas pada- 
vė druskinę. , Mama, Karlas man daužo alkūnę,“ — pasiskundė Bilis. Šį 
kartą įsikišo tėvas: „Laikyk savo rankas ten, kur jos ir turi būti, Karlai.“ 
Berniukas įtraukė alkūnes. ,,Mama, Merilina paėmė mano nosinę,“ — 
pradėjo verkšlenti Roza. Tėvas sukomandavo: ,„Merilina, atiduok Rozai 
nosinę.“ Vaikai erzino vienas kitą iš eilės, o auka tuoj pat reikalavo tei- 
sybės. Pagaliau tėvas nesusilaikė ir užriko: „Kada jūs, vaikai, baigsite tas 
amžinas rietenas? Ar galime nors vieną kartą pavalgyti ramiai? 

Nuo šios sumaišties aš jaučiuosi nesveikas ir pavargęs. Dabar tas, 
kuris išsišoks, iškart gaus į kailį.“ Vaikai baigė valgyti tylėdami, bet visi 


buvo įsitempę ir nelaimingi. 


Vaikų barniai nuolat piktindavo tėvus ir dėl to jie buvo nelaimingi. Svar- 
bu tai, kad kiekvienas vaikas skundėsi savo tikrajam tėvui arba savo ma- 
mai, o vienas iš skriaudėjo tėvų bandė taisyti situaciją. Kiekvienas vaikas 
erzino kito tėvo vaiką, nes taip lengviausia išprovokuoti veiksmą. Tėvai 
yra per daug nuolankūs laikydami vaikus „nesaugiais““, be to, jie jaučiasi 
per daug įpareigoti būti bešališki. Todėl kiekvienas vaikas įsitraukia lyg į 
savotišką žaidimą, bando provokuoti patėvio ar pamotės vaikus, 0 savo 
motiną ar tėvą siekia priversti domėtis tik juo. Tai puikiai veikia. 

Kai kurių šeimų tėvai gina sutuoktinio vaikus, o kai kurių — savo. Bet 
kiekvienu atveju vaikai provokuoja tuos, kurie efektyviausiai patenkina 
jų siekius. 

Tai, kad po pagąsdinimo prilupti vaikai nustoja bartis, rodo, kad jų 
tikslas — gauti dėmesio, kitaip toks gąsdinimas neramumus dar padidin- 
tų. Tam kartui jie pasiekė savo — kiek galėjo ir norėjo judėti į priekį. Be 
to, kiekvienas vaikas, sulaukęs tėvų dėmesio, nurimo. Tai taip pat įrodo, 
kad kovos skiriamos dėmesiui atkreipti. 

Abu tėvai savo vaikams gali padėti tik neskirdami perdėto dėmesio 
1r leisdami vaikams patiems spręsti savo problemas. Jeigu vaikų elgesys 
prie stalo griauna šeimos ramybę, tėvai gali atsisakyti valgyti kartu su jais 

tol, kol jie parodys norą pietų laiką paversti maloniu bendravimu. Kilus 
vaidams, visi keturi vaikai gali būti paprašyti nueiti nuo stalo. Šitaip vaikai 
gali išmokti gerai elgtis. Juos išprašydami, tėvai neturi įsivelti į konfliktą, 
nepalaikyti nė vieno iš besivaidijančių ir pademonstruoti savo tvirtumą. 


Šešiametė Suzana sėdėjo prie devynerių metų brolio Hario, kuris žai- 
dė su savo konstruktoriumi, o septynerių su puse Alenas jam padėjo. 
Viskas buvo ramu ir tylu, kol Suzana specialiai nestumtelėjo Hario. Po 


166 


antro niukso Haris sušuko: „Baik, Suzana!“ „Ką?“ — paklausė Suzana, 
vaizduodama nekaltą. Pagaliau ji tik pajudino savo ranką. Ar ji galėjo 
susilaikyti, kai Haris įsitraukė į žaidimą? Stūmimas pasikartojo. Berniu- 
kas trinktelėjo seseriai kumščiu. Ji verkdama pašoko ir nubėgo prie lan- 
go. Po to nulėkė prie kito lango, o paskui į miegamąjį. Čia pro langą ji 
pamatė mamą, dirbančią rožių lysvėje. Suzana šaižiai sukliko ir pravirko. 
„Mama! Mama, Haris man smarkiai trenkė!“ Mama metė darbą ir įėjo į 
nuėjo į berniuko kambarį. „Hari, kodėl trenkei seseriai?“ „Ji pradėjo,“ — 
gynėsi berniukas. „Aš nieko nedariau. Tu man trenkei, — verkė Suzana. 
— Aš visai nesimušiau.“ Haris sušuko: „Tu irgi dalyvavai! Tu mane baks- 
nojai. Keletą kartų.“ „Mama, aš jam netrenkiau, tik truputėlį pajudėjau 
ir pastūmiau.“ Haris negalėjo nurimti: „Aš tau taip smarkiai netrenkiau.“ 
Mama juos pertraukė: „Tu turėtum gėdytis. Suzana yra mažiausia šei- 
moje, o tu—- didžiausias ir privalai rodyti pavyzdį. Tu esi didelis peštukas, 
jei gali trenkti mažesniam už save. Greit atsiprašyk savo sesutės ir dau- 
giau taip nedaryk.“ Kol mama barė Harį, Alenas sėdėjo ir stebėjo. Staiga 
jis įsiterpė: „Aš jos nemušu, mama.“ „Aš žinau, brangusis. Tu esi geras 
berniukas. Hari, tu nori mane išbandyti! Kodėl negali gražiai elgtis? At- 

siprašyk!“ Suzana nusišluostė ašaras ir labai susidomėjusi stebėjo Harį 
iš padilbų. Jos smakras beveik siekė krūtinę. Suzana dirbtinai šypsojosi. 
„Atsiprašau,“ — sumurmėjo Haris, spoksodamas į grindis. Tada mama 
paragino: „Dabar gražiai žaiskite kartu. Jūs turite mylėti vienas kita, nes 
esate brolis ir sesuo. Neturite kovoti.“ Mama išėjo iš kambario. Haris 
grįžo prie stalo ir per sukąstus dantis sušvokštė: „„Skundikė.““ ,,„Mama 


sakė, kad tu turi būti man geras, nes aš esu mažiausia,“ — sušnarpštė 

Suzana. „Pasitrauk iš čia. Tai mano ir aš nenoriu, kad tu čia būtum.“ 
Suzana pasisukinėjo ir išėjo iš kambario. „Eik dar pasiskųsti, vaikeli,“ — 
pasišaipė iš jos Haris. Suzana mamą surado virtuvėje. „Mama, Haris 
neleidžia man kartu žaisti. Jis mane erzina,“ — verkšleno ji. Mama grįžo 
į berniuko kambarį. „Dėl Dievo, Hari. Kas tave apsėdo? Kodėl neleidi 
Suzanai žaisti?“ „Ji supainioja mano detales,“ — piktai teisinosi Haris. 
„Hari, tu daraisi per daug bjaurus. Eik į virtuvę ir pasėdėk ant kėdės, 
kol panorėsi žaisti su seserimi,“ — liepė mama ir pagriebė Harį už ran- 
nuvedė vaiką į virtuvę ir stumtelėjo kėdės link. Jis atsisėdo nuleidęs akis 
ir susiraukęs, taip rodydamas visišką nepaklusnumą. Patenkinta Suzana 
nuėjo prie Aleno. „„Alenai, einam žaisti į lauką.“ „Gerai. Eime žaisti į 


palapinę.“ Abu išėjo iš namų trinktelėdami durimis. 


Labai dažnai mes jaučiame, kad mums reikalingos akys ir pakaušyje. To- 
kiu atveju tėvai galėtų daug išlošti ir pamatyti, kaip atrodė vaikų veidai, 
kai jie kalbėjo. Haris yra spaudžiamas iš visų pusių, jam užkraunama 
sunki vyriausiojo brolio atsakomybės našta. Vaikui nelengva, nes jis 
turi prisitaikyti prie „gero“ jaunesniojo brolio ir „kūdikio“ — sesutės. 
Santykiai tarp vaikų grindžiami varžybomis, kyla didelis pavojus. Nuo- 
širdžios motinos pastangos išspręsti konfliktus, atskiriant kovotojus ir 
pamokslaujant apie brolišką meilę viską tik pablogina. Mama palaiko 
provokuojantį mažą vaiką, gindama jį nuo vyresnio sūnaus. Jos perdėtas 
gynimas sustiprina Suzanos norą būti „kūdikiu“, tai reikalauja ypatingo 
požiūrio į ją. Šešiametė Suzana puikiausiai geba pasirūpinti savimi, jos 
nebereikia ginti. Jeigu vyresni ir didesni vaikai tikrai ją persekiotų, ji pui- 
kiai apsigintų. Paversdama Harį kaltinamuoju, mama pakliūva tiesiai į 
Suzanos spąstus, skirtus Hario sumenkinimui. Šis „žaidimas“ visą laiką 
balansuoja tol, kol tėvai palaiko vieną iš kovojančių vaikų. Nugalėdamas 
vaikas prilygsta „sėkmingesniam“ bendraamžiui. Todėl, kai jau atrodo, 
kad kova baigta, kitas vaikas planuoja sąmokslą. Kai tėvai palaiko ku- 
rią vieną atžalą, vienas vaikas tampa nugalėtoju, o kitas — nugalėtuoju. 
Galime nė neabejoti, kad nugalėtojas, t. y. tas, kuris pajėgia tėvus įtikin- 
ti savo nekaltumu, paprastai būna kovos kurstytojas, atvirai ar subtiliai 

išprovokavęs savo priešininką. Pastangos laimėti palankumą ir patraukti 
tėvus į savo pusę naudingos net tuomet, kai vaikas išprovokuojamas 
primušti provokuojantįjį. Prisidengdami kova, bendraamžiai slepia var- 
žytines. Kokį efektą gali, tai žinant, turėti žodžiai apie brolišką meilę? Ir 
ypač tada, kai šie žodžiai palaiko kaltinamąjį, užimantį aukos pozą. Mo- 
ralizavimas sunkumus tik didina, nes jis remiasi žodžiu „privalai“, o šito 
neįmanoma įgyvendinti. Būtent todėl padidėja įtampa. 

Jeigu mama būtų įdėmiau pažvelgusi į Suzaną, būtų galėjusi susikurti 
naują požiūrį į vaikų santykius. Vaiko, kuris nėra baramas, veide visad 
šmėkščioja pasitenkinimo išraiška. Baramasis vėl nebus mylimas! Suzana 
tyčia išprovokavo šią kovą (nors ji ir nežinojo kodėl!), norėdama įstumti 
Harį į bėdą. Tai sustiprino jos vaidmenį. Pirmiausia Suzana bėgo ieš- 
koti savo mamos, o tik paskui ėmė verkti. Alenas pasinaudojo situacija 
ir visiems priminė, koks jis „geras“. Šitaip jis sustiprino savo poziciją. 
Haris dar kartą gavo „blogiečio“ vardą. Jis, laikydamas save beviltišku ir 
pasmerktu, net nebando išsisukti nuo barnio su Suzana. Jis žino, kad tai 
būtinai įvyks. Mama, įsikišdama į jų rietenas ir kovas, stiprina visų vaikų 
savivoką, jų klaidingą nuomonę apie savo vertę ir, užuot išmokiusi vai- 
kus nutraukti mūšį, parodo, kad kovoti naudinga. 

Motina, nekreipdama dėmesio į situaciją, turėtų išreikšti pasitikėjimą 
Suzanos sugebėjimais pasirūpinti savimi ir leistų vaikams spręsti savo 
problemas. Tokiu atveju kovos būtų greitai praradusios savo žavesį. Su- 
zanos klyksmas yra „technika“, bet ne smūgio rezultatas. Jei nuolatiniai 
verksmai mamai nebedarytų įspūdžio, galbūt Suzana nuspręstų atsisaky- 
ti beprasmės „technikos“. 

Žinoma, kai kovoja tėvai, vaikai gali juos imituoti. Jie mato, kad šios 
„technikos“ griebiasi suaugusieji, spręsdami savo nesutarimus, todėl taip 
gali elgtis ir vaikai. Šiuo atveju kova, kaip problemų sprendimo būdas, 
gali tapti šeimos vertybe, nors maištingas vaikas gali pasielgti priešingai 
ir išsiugdyti kitokias vertybes, palyginti su tėvų. 

Peštynėse visad atsiskleidžia kovos dėl valdžios. Lygiaverčiams part- 
neriams nėra prasmės konfliktuoti stengiantis įgyti viršenybę. Viską ga- 
lima išspręsti be pergalių ir pralaimėjimų. Bet, kai vieno padėčiai grėsmę 
kelia kito veiksmai, konfliktas virsta varžybomis. Priešiškumo griebia- 

masi tada, kai stengiamasi pateisinti nepagarbą mandagumui ir sutari- 
mui, kai kas nors siekia atgauti tariamai prarastą padėtį savo oponento 
sąskaita. Palaikydami kūdikį, giname jaunesnįjį nuo vyresniojo, užstoja- 
me tariamai „nuskriaustąjį“, stipriname jo pirmumo jausmą ir mokome 
auką pasinaudoti trūkumais ir silpnybėmis tam, kad ji gautų specialų 
įvertinimą. Šitaip mes dar labiau komplikuojame nemalonią padėtį, ku- 
rios norime išvengti. Palikti vieni vaikai sukuria daug lygesnius ir teisin- 
gesnius santykius, negu mes jiems galime pasiūlyti. Veikiami realybės, jie 
išmoksta diplomatiškumo, lygybės, garbingo žaidimo, teisingumo, atidu- 
mo ir pagarbos vienas kitam. O mes kaip tik ir norime, kad vaikai šito 
išmoktų. Geriausiai galime jiems padėti pasitraukdami 1r leisdami veikti 
savarankiškai. 

Ne tik galima, bet ir reikia draugiškai aptarti kovą, tačiau negalima 
nieko nurodinėti ar moralizuoti, būtina su vaikais pasvarstyti būdus, ku- 
rie padėtų išspręsti sunkumus. Tačiau tai negali būti įgyvendinama tol, 
kol vyksta kova, nes tokiu metu žodžiai „nemoko“ ir „nepadeda“, o tik 
tampa papildomais didėjančios kovos ginklais. 

Nekreipkime dėmesio į baimes 


„Oi, bet aš būtinai namuose turiu būti penktą,“ — pasakė mama savo 
draugei. „Kodėl?“ „„Aš pažadėjau Betei, kad būsiu. Ji žiūrės pro langą ir 
lauks. Kai laiku nepareinu namo, ji visai pasiunta. Net verkia iki visiško 


išsekimo.“ 


Betė gerai „ištreniravo“ mamą. Žodžiu, ji laiko virvelę, o mama šokinė- 
ja. Baimė pasitelkiama motinai kontroliuoti. Mergaitės baimė yra tikra 
ir viską griauna. Dėl to Betės gyvenimas yra liūdnas ir mama, be abejo, 
nenori prisidėti prie jo žlugdymo. Kaip tokia situacija galėjo susidaryti? 

Visi turime emocijų. Jos yra lyg kuras, kurio šliūkštelėjame į „veiks- 
mo“ židinį. Be emocijų būtume neryžtingi, silpni, neturėtume savo nuo- 
monės. Dažnai neišmanydami kuriame tokias emocijas, kurios dar su- 
stiprina mūsų ketinimus. Mes galime pasirinkti būdą, kuris varytų mus 
pirmyn. Betė nėra „apnikta“ baimės. Betė jaučia baimę ir ja kontroliuoja 
mamą. Tai, kad ji kuria baimę sau, visiškai nesumažina tos baimės tikru- 
mo. Tai nėra apsimetimas, iš tikrųjų tai yra tikras reiškinys. 

Galimybę pasinaudoti baime Betė, matyt, atrado atsitiktinai. Supra- 
tusi, kokią naudą gali iš to gauti, ji šią baimę labai sureikšmino. Dabar 
Betė įsipainiojo į savo suregztą tinklą. Motina taip pat turi pasidalyti 
atsakomybe dėl to, kas įvyko, nes kaip tik ji, paveikta Betės baimių, sėk- 
mingai pritaikė baimės patirtį. 

Visi esame patyrę baimių ir suprantame, kad išgąsdinti mes negali- 
me veikti. Todėl atrodo, kad baimė yra prabanga, kuria vargu ar galime 
pasinaudoti. Iš tikrųjų buvo parodyta, kad mes nebijome tuo metu, kai 
kyla pavojus gyvybei, bet taip atsitinka tik tada, kai mūsų suvokimas ir 
vaizduotė tampa nevaldomi: „kas bus“ arba „kas galėjo būti“. Pakliuvęs 
į transporto spūstį, žmogus yra per daug užsiėmęs situacija, kad pajustų 
baimę. Drebėjimas ir širdies plakimas prasideda po to, kai mes išeiname 
iš krizinės situacijos. Tai rodytų, kad pavojui išvengti baimė mums nerei- 
kalinga. Atvirkščiai, paprastai baimė pavojų tik padidina, atsiranda pojū- 
tis, kad mes negalime kontroliuoti situacijos. Baimindamiesi, kad kažko 
negalime padaryti, mes sustingstame ir tikrai nieko nebegalime. 

Turime atskirti šoko reakciją nuo baimės. Didelis triukšmas ar kritimas 
gali „išgąsdinti“ mažą vaiką. Bet tai yra tik trumpa, laikina reakcija. Bai- 
mės emocijos, kaip pirmo „išgąsčio“ patirties tęsinys, atsiranda tik tada, 
kai tėvai taip pat „išsigąsta“ ir pasiduoda pastovioms vaiko baimėms. 

Mažas vaikas, staiga susidūręs su nauja, nežinoma situacija, kuri jį 
gąsdina, turi keletą galimybių: jis gali sustoti ir palaukęs pažiūrėti, ką daro 
suaugusieji, arba pasitraukti ir pabėgti; be to, jis gali baimę išbandyti. 


Kai mama, eidama aplankyti draugų, paėmė šešiolikos mėnesių Mar- 
ką, jis pirmą kartą išvydo šunį. Susidūręs su šiuo keistu judančiu gy- 
vūnu, jis prilipo prie mamos. Visi suaugusieji aplinkui subruzdo: „Jis 
nieko tau nedarys, Markai. Matai? Eik ir paglostyk jį. Jis tave myli. 
Nebijok“, ir t. t. 


Markas greitai įvertino situaciją. Nežinodamas, ką jam toliau daryti, ir 
pajutęs žmonių reakciją į jo baimę, jis nusprendė pasinaudoti situacija, 
paslėpti savo sumišimą ir toliau tęsti bendrą sumaišų. Tai galėjo būti jo 
baimės panaudojimo pradžia. Daugumos suaugusiųjų balsas ir elgesys 
tokiais atvejais esti itin palankūs baimei ugdyti. (Labai neramus, šaižus 
balsas ir audringas elgesys.) Tai tikrai daro įspūdį, kai išsigandę suau- 
gusieji nerimauja ir padeda vaikui plėsti savo veiksmus. Paprastai tokia 
būna tik pradžia. Didesnė baimė sukelia dar „karštesnius“ patikrinimus 
ir net ypatingą dėmesį, pavyzdžiui, vaikas pakeliamas ant rankų ir rami- 

namas. Natūralus nenoras dabar virsta baime, o šioji tampa naudinga 
suaugusiųjų veiklai skatinti. 

Vaikas — puikus aktorius. Jis nuolat vaidina, žaidžia ir neturi jokių 
stabdžių, nes dar nežino savo elgesio pasekmių. Pamažu įgyjama patirtis 
verčia vaiką išmokti daugelio dalykų, net ir pačių blogiausių, ir pagaliau 
pastūmėja prie pilnametystės išdykavimų. Mes turime ketinimų, kurių net 
nedrįstame prisipažinti, nes jie socialine prasme yra nepriimtini. Mažas 
vaikas nesirūpina tuo, kas socialine prasme yra priimtina, o kas —ne, todėl 
jis reaguoja labai laisvai, jo niekas nevaržo, jis rodo savo jausmus. Vaikas, 
susidūręs su nauja, netikėta situacija, atsitraukia, įvertina, O po to žiūri, 
kaip į tai reaguos suaugusieji. Suaugusieji Markui parodė, jog jie tikėjosi, 
kad jis išsigąs. Vaikas patvirtino jų lūkesčius, versdamas juos tarnauti. 

Motina galėjo pasitikėti Marko galimybėmis įgyti naują patirtį. Ji gali 
pasitraukti ir leisti jam susidoroti su naujomis aplinkybėmis. Svarbiausia, 
kad ji gali nustoti vertinti, kaip Markas reaguos, ir nebebandyti reaguoti 
už jį. 

Markas, susidūręs su problema, pats turi ją spręsti. Jei jis rodo baimę, 
mama gali likti visiškai abejinga. Iš tikrųjų ji bijo, kad Markas išsigąs, ir 
taip pagreitina tai, ko pati norėjo išvengti. Tačiau jei Markas savo baime 
negali padaryti mamai įspūdžio, emocija tampa nebenaudinga. 

Kartais baimė gali būti panaudota dėl dramatiškos šoko vertės. 


Penkiametė Marta visiškai nebijojo žiogų. Tačiau vieną dieną ant jos už- 
šoko labai didelis Žiogas ir ją nustebino. Marta negarsiai riktelėjo iš iš- 
gąsčio ir taip pasimuistė, kad žiogas įlindo po suknele. Mergaitė pasijuto 
nemaloniai, todėl vėl suriko, bet labiausiai dėl to, kad šis riksmas priverstų 
vyresnįjį brolį pasijuokti iš jos. Martos pastangos atsikratyti žiogo berniu- 
ką vis labiau linksmino. Savo ruožtu ji cypė vis garsiau ir garsiau, nes no- 
rėjo atkreipti į save dėmesį. Išbalusi ir išsigandusi iš namų išbėgo mama. 

Ta vakarą brolis, laikydamas suspaustas rankas, priėjo prie jos ir tarė: 
„Kažką tau turiu.“ „Ką?“ Jis išskėtė delnus ir iš jų iššoko Žiogas. Marta 
sukliko kraują stingdančiu balsu. Tėvai tuoj pat sureagavo. Jie griežtai 
išbarė sūnų ir papriekaištavo Martai. Marta žinojo, kad tokios didelės 


baimės iš tiesų jį nejautė! Tiesiog jos baimė turėjo šoko vertę. 

Beprasmiškiausia, ką galėjo padaryti Martos tėvai, tai pasakyti, kad Mar- 
ta kvaila. Šitaip jie paskatino mergaitę toliau elgtis panašiai. Tėvai, ne- 
kreipdami dėmesio į jos cypimus, pašalintų baime siekiamą tikslą. 


Ketverių metų Benas po Kalėdų eglute žaidė su elektriniu traukiniu. 
Staiga jis atšoko ir suriko. Nutrūkęs laidas sukėlė šoką. Netoliese sėdėju- 
si mama suprato, kas atsitiko, pakėlė sūnų ir paguodė sakydama. „Viskas 
gerai, brangusis. Tu tiesiog išsigandai, ir viskas. Kažkas atsitiko traukinio 
sistemai. Parėjęs tėtis sutvarkys.“ 

Tą vakarą tėvas rado gedimų ir sutaisė, bet Benas atsisakė daugiau 
žaisti. Jis atsilošė vaidindamas išsigandusį. Kiekvieną kartą, kai tėvas 
prašydavo sūnaus valdyti pultą, Benas įsikniaubdavo į mamą. Pagaliau 
tėvai supratingai susižvalgė. Mama visiškai nepastebimai papurtė galvą, 
tėvas pritariamai linktelėjo, paliko traukinį ir sėdo skaityti laikraštį. Nie- 
kas nieko daugiau nekalbėjo. Benas prie traukinio nepriėjo. Po dviejų 
dienų tėvas traukinį išardė kartu su kitomis Kalėdinėmis puošmenomis 
ir rūpestingai sudėjo į dėžę. Berniukas rimtai stebėjo nieko nesakyda- 
mas. Tačiau eidamas gulti patempė lūpą: „Tėti, aš noriu Žaisti su savo 
traukiniu!“ „Mes jį vėl greitai sutaisysime, Benai. Kokią pasaką tau pa- 


skaityti šį vakarą?“ 


Po tokios nemalonios patirties Beno nenoras žaisti su tuo traukiniu buvo 
natūralus reiškinys. Tėvai tai suprato. Bet kai vaikas toliau priešinosi, ne- 
pasitikėjo tėvo sutaisytu traukiniu ir bandė tėvus įtraukti į savo baimes, 
jie atsisakė savo ketinimų ir „pasitraukė iš mūšio lauko“. Jie žinojo, kad 
berniukas dar per mažas suprasti elektros dėsnius. Tėvai nebandė nuga- 
lėti Beno baimės aiškinimais, kurių vaikas negalėtų suvokti. Taip vaikui 
nepavyko nieko iš to išlošti. Traukinys buvo išrinktas, o paskui vaikas įsi- 
geidė juo žaisti: jo baimė neturėjo jokių galimybių tapti naudingu „įran- 
kiu“. Tėvas išvengė bet kokių pamokslavimų, be to, jis nepriekaištavo 1r 
priėmė sūnaus reakciją. Kai Benas vėl paprašė traukinio, tėvas pažadėjo 
greitai jį suremontuoti ir pakeitė temą. 

Mama bandė padėti trejų metų Marijai nugalėti tamsos baimę. Ji pagul- 
dė mergaitę į lovą, uždegė koridoriuje šviesą, o paskui užgesino miega- 
majame. „Mama, mamai“ — sušuko išsigandusi Marija. Mama nuramino: 
„Viskas gerai, brangioji. Aš tavęs nepaliksiu. Miegok. Visai nėra ko bi- 
joti. Matai? Aš čia pat.“ „Bet aš noriu, kad įjungtum šviesą. Aš tamsoj 
bijau.“ ,,Vaikeli, šviesa dega koridoriuje. Ir aš esu čia pat.“ „O tu nenu- 
eisi?“ „Ne, aš čia sėdėsiu tol, kol tu užmigsi.“ Marija užmigo negreitai. 


Ji vis pakildavo įsitikinti, ar mama tebėra. 


Mama tikėjo, kad pamažu galima Mariją pripratinti prie tamsos uždegant 
šviesą toliau. Ji nesuvokė, kad mergaitė savo baime stengėsi mamą laikyti 
prie savęs ir priversti jai tarnauti. 

Išsakydamas savo baimę vaikas kalba įtikinamai. Jis mums atrodo 
toks mažas ir bejėgis, be to, mes tikime, kad gyvenimas iš tiesų jį gąsdina. 
Jeigu galėtume suprasti, ką vaikas slepia savo elgesiu, sužinotume, kad 
reaguodami mes jam nepadedame, bet mokome jį naudotis baime kaip 
kontrolės priemone. 

Mama gali užgesinti šviesą miegamajame, palikti ją koridoriuje, už- 
kloti Mariją, nereaguoti į jos baimes ir išeiti padrąsindama: „Tu tikrai 
išmoksi nebijoti.“ Jeigu Marija pravirksta, mama elgiasi taip, lyg duktė 
miegotų. 

To mama nepadarys tol, kol neatmes plačiai paplitusios prielaidos, 
kad žiauru nereaguoti į vaiko kančias. Mes jaučiame didžiausią pareigą 
nuraminti kenčiantį vaiką. Tačiau tuomet, kai mes suvokiame, kad taip 
elgdamiesi tik didiname vaiko kančias, nes jis už mūsų dėmesį ir užuo- 
jautą apdovanojamas, galime atsisakyti tokio elgesio. 

Kol vaikas jaučia baimę, jis negali susidoroti su gyvenimo sunkumais. 
Baimė ne padidina galimybes įveikti problemas, bet jas tik sumažina. 
Kuo labiau bijome, tuo daugiau pavojų prisišaukiame. Bet baimės pui- 
kiai padeda pritraukti daugiau dėmesio ir priversti tarnauti. 

Reikia mokyti vaikus atsargiai elgtis pavojingomis aplinkybėmis. 
Tačiau atsargumas ir baimė visiškai skiriasi. Atsargumas yra protin- 
gas ir drąsus galimų pavojų pripažinimas, o baimė — paralyžiuojantis 
atsitraukimas prarandant drąsą. Žinoma, mes turime mokyti vaikus 

atsargiai pereiti gatvę, niekad nepriimti svetimų žmonių dėmesio, aiš- 
kinti, kad šaunamieji ginklai neša mirtį ir nėra žaislai, kad plaukioti 
reikia tokiame gylyje, kuris atitinka vaiko įgūdžius. Viso to mokyti 
galima neįvarant baimės. Taip mokomasi jausti ribas ir elgtis sunkio- 
se ir pavojingose situacijose. Baimė atima drąsą, ji pavojinga. Vaikų 
baimė turi tam tikrų tikslų. Jeigu tėvai nereaguoja į baimes, vaikas ne- 
išmoksta jomis pasinaudoti. Ir tėvai, ir vaikai nepatirs baimių sukeltų 
kančių. 


Malkolmas gerai prisiminė, kad klausydavo mamos pasakojamų istorijų 
apie skausmus, patiriamus gimdant vaikus, ir apie operacijos skausmus 
bei kančią. Prieš tris mėnesius gydytojas nustatė, kad Malkolmo kojoje 
yra auglys, kurį reikėjo išoperuoti. Kai vaikui pasakė, kad reikės daryti 
operaciją, jis pravirko ir šaukte šaukė apimtas siaubingos baimės. Tris 
mėnesius jis maldavo, prašė ir isteriškai verkė. Mama bandė jį guosti, 
bet nesėkmingai. Kai atėjo operacijos diena, prireikė didelių pastan-gų 
sutramdyti berniuką. Jo baimė buvo tokia didelė, kad paprasta priešope- 


racinė raminamųjų vaistų dozė nė kiek nenuramino. 


Skausmas yra gyvenimo dalis, jo niekaip negalima išvengti. Mama, pasa- 
kodama vaikui, galbūt stengėsi parodyti, kokia ji buvo didvyrė tiek daug 
iškentėdama. Bet Malkolmas dar nebuvo patyręs tikro skausmo, todėl 
operaciją jis įsivaizdavo daug baisiau, negu iš tiesų buvo. Ir, priešingai, 
savo Mamai jis visai nenorėjo būti didvyris! Susidūręs su tikru skausmo 
pavojumi, jis nebuvo pasirengęs drąsiai priimti tą pavojų. Mama jį labai 
užjautė, nes pati žinojo viską apie operacijos „siaubą“. Visiškai nepade- 
dama sūnui pasirengti sunkiai ir neišvengiamai operacijai, ji nesąmonin- 
gai sustiprino ir pakurstė jo baimę, guosdama jį. 

Niekas iš tėvų nenori matyti kenčiančio vaiko. Tačiau būna akimirkų, 
kai skausmas esti neišvengiamas. Drąsus vaikas kenčia mažiau. Baimė 
skausmą gerokai padidina. Tai verčia vaiką labiau įsitempti ir priešintis, 
ir iš tikrųjų didina skausmą. Turime padėti vaikui priimti skausmą ir nu- 
sivylimą. Tiktai tada, kai vaiko baimė mums daro įspūdį, vaikas tampa 


nedrąsus, jį apima baimė. 

Trijų „kietų raitelių“ tėvas žino metodą, kaip sustiprinti įgimtą drąsą. 
Kai vaikas parodydavo guzą, įdrėskimą ar nubrozdytą odą, tėvas saky- 
davo: „Na, niekai. Turbūt truputį skauda, ar ne? Bet neišgyvenk, sugis.“ 
Vieną dieną šešiametis vaikas nukrito nuo jauno kumeliuko. Vaikas se- 
kundę suglumo, po to atsisėdo kratydamas galvą. Tėvas nulipo nuo tvo- 
ros ir nužingsniavo pažiūrėti, kas atsitiko. Berniukas bandė keltis, bet 
krūpčiojo iš skausmo ir ištiesė ranką. Tėvas iškart suprato, kad ji buvo 
lūžusi, ir ramiai tarė: „Atrodo, kad tavo ranka lūžo šioje vietoje.“ „„Nesi- 
rūpink, tėti, ji sugis. Nors tikrai skauda.“ Kai šokas praėjo, vaikas pradėjo 
verkti. ,, Tikiu, skauda, sūnau. Pakankamai susižeidei, kad galėtum verkti. 
Pa-riškime ranką ir eikime pas gydytoją.“ Tėvas parišo sulaužytą ranką. 
Kai tėvas pajudino ranką, berniukas sukliko. „Manau, tikrai labai skau- 
da“, — tarė tėvas ir padėjo vaikui atsikelti. Paėjęs kelis žingsnius, vaikas 
susvyravo ir nualpo. Tėvas paėmė jį ant rankų. Po kelių minučių atsigavęs 
berniukas verkė: „Skauda, tėti. Bet sugis, ar ne?“ „Tikrai sugis. Ir neskau- 
dės amžinai, tik truputį. Tu tikrai esi „kietas raitelis“, sūnau, ar ne?“ 

Užsiimkime savo reikalais 


Artūras įbėgo į virtuvę šaukdamas: ,,„Mama, tėtė man sudavė!“ Mama 
metė savo darbus, apkabino sūnų ir ėmė raminti, o paskui paklausė: „Ką 
gi tu padarei?“ „Jis man pasakė, kad aš šiurkštus, ir po to pliaukštelėjo.“ 
„Gerai, brangusis, aš pasirūpinsiu tuo. Neverk daugiau.“ Kai Artūras 
pamažu nurimo, mama nuėjo į garažą, kur dirbo tėvas. Juodu susivaidijo 
ir mama tiesiai pareiškė (beje, gal šimtąjį kartą), kad netiki fizinėmis 
bausmėmis. Tėvas pasipiktinęs pasakė, kad Artūras yra jo sūnus ir jis 
ji auklėja. Paprašytas išnešti dviratį, vaikas neturėjo šiurkščiai atsikirsti. 


Netoliese mindžikavo Artūras ir viską girdėjo. 


Asmeniniai dviejų žmonių santykiai — tai tik jų dviejų reikalas. Artūro 
santykiai su tėvu kaip tik tokie ir yra, o mama neturi kištis ir bandy- 
ti juos kontroliuoti. Kai berniukas ateina „liežuvauti“ ir skųstis tėvu, 
mama gali pasakyti: „Atleisk, Artūrai, aš nesikišu. Jei nenori, kad tėtis 
tave luptų, gali elgtis taip, kad šito nebūtų.“ Vėliau, kai konfliktas kiek 
pasimiršta, ji gali pasitarti su vaiku ir padėti jam išsiaiškinti, kaip ga- 
lima išvengti nesusipratimų. Motina, norėdama būti nešališka, negali 
palaikyti nė vienos pusės. O dabar, esant tokiai padėčiai, Artūras džiau- 
giasi tokiais santykiais. Visi šeimos nariai iš tikrųjų puikiausiai bendra- 
darbiauja. Pasvarstykime jų veiksmus ir pamatysime, kad toks teiginys 
pasitvirtins. 

Artūras puikiai moka kelti sumaištį tarp tėvų. Aišku, mama šeimo- 
je užima dominuojamą padėtį ir kartu su sūnumi sudaro sąjungą tėvui 
valdyti. Vaikas yra pakankamai protingas ir geba tėvų nesutarimus pa- 
naudoti savo tikslams. Jis įsitikinęs, kad mama yra jo šalininkė, jį gins ir 
padės jam nugalėti tėvo reikalavimus. Kadangi berniukas meistriškai ma- 
nipuliuoja tėvais savo tikslams pasiekti, jo ugdymas ir auklėjimas vyksta 
nesistemingai. Užuot mokęsis išmintingai spręsti sudėtingas problemas, 
jis ieško žmogaus, kuris jį apgintų. Kol mama nesupras šito Artūro žai- 
dimo ir žalos jo savivoką, vaikas laikys ją savo spąstuose. Tėvas, apsi- 
sprendęs nutraukti mamos kišimąsi, toliau baudžia sūnų kiekvieną kartą, 
kai tik jis jį provokuoja. Motina, nusprendusi kontroliuoti visą sūnaus 
aplinką ir priversti vyrą paklusti jos nuomonei, jį plūsta. Artūras laimi vi- 
sais atvejais. Sūnus ir mama bendradarbiauja, siekdami sutramdyti tėvą, 
o tėvas ir sūnus bendradarbiauja, įtraukdami į tai motiną. Motina ir tėvas 
bendradarbiauja stengdamiesi parodyti vienas kitam, kuris iš jų valdo. 

Bet tai nėra harmoningas šeimos gyvenimas, o vaikas nėra skatina- 
mas gerbti kitus, ypač tėvą. Žinoma, jis nenori, kad jį luptų, bet jis sutin- 
ka tai iškentėti, kad galėtų kompromituoti tėvą ir pelnyti mamos užtari- 
mą. Motina, turėdama savo nuomonę apie fizines bausmes, nenori, kad 
sūnus būtų lupamas. Todėl tokiais atvejais ji tuo pasinaudoja, kad pri- 
mestų savo valią vyrui. Ji turėtų rūpintis savo reikalais ir nebandyti visko 
kontroliuoti. Motina turi teisę laikytis savo įsitikinimų dėl baudimo, bet 
neturi teisės nurodinėti vyrui, kaip jis turi elgtis su savo sūnumi. Ji negali 
kontroliuoti Artūro ir tėvo santykių — tai jų pačių reikalas. 

Šitai daugeliui iš mūsų labai sunku suprasti. Argi mes neatsakome už 
tai, kad su vaiku būtų elgiamasi tinkamai? Be abejonės, tam tikra prasme 
atsakome. Bet koks elgesys iš tikrųjų yra „teisingas“? Į šį klausimą turėtų 
atsakyti „autoritetas“, bet demokratiška šeima tokio autoriteto neturi. 
Be to, pripažindami vaiko kūrybiškumą ir teisę spręsti, mes galime įsiti- 
kinti, kad kiekvienas vaikas savotiškai skatina mus vienaip ar kitaip elgtis. 
Todėl mes privalome suprasti visą situaciją, vaiko tikslus, tarpusavio san- 
tykius. Tai žinodami mes galime ir turime vaiką mokyti prisitaikyti prie 
tvarkos, skatinti bendradarbiauti taip, kaip reikia tam tikromis aplinkybė- 
mis. Tai — vienintelis būdas, kuris gali išmokyti tinkamai elgtis. 

Suprantama, kad abu tėvai, būdami skirtingi individai, nevienodai 
vertina daugelį dalykų, turi savo požiūrį. Tikrai puiku, kai tėvai gali su- 
sitarti, kaip turi būti auklėjami vaikai. Bet toks susitarimas nėra būtinas. 
Vaikas pats nusprendžia, ką jis priima, o ką atmeta. Tai, beje, būdinga 
kiekvienam žmogui. Net ir tie tėvai, kurie visiškai sutaria dėl pagrindinių 
auklėjimo principų, kiekvieną vaiką traktuoja skirtingai. Kaip tik dėl to 
vaikas, kai jį įvairiai traktuoja motina, tėvas, seneliai ir kiti giminės, ne- 
susipainioja ir labai gerai žino, kaip iš skirtingų santykių gauti daugiausia 
naudos. 

Mes itin gerai matome skirtumą tarp motinos pasitikėjimo savo gali- 
mybėmis susitvarkyti su vaiku ir jos pasipiktinimo tuo, kaip vaiką vertina 
ir priima kiti. Kuo mažiau mama pajėgia susidoroti su vaiko keliamomis 
problemomis, tuo geriau ji žino, kaip tai turi padaryti kiti. Kai jai pavyks- 
ta paskatinti tinkamą elgesį, ji mažiau rūpinasi tuo, kaip elgiasi kiti. Jie 
tiesiog tampa visos situacijos, su kuria jai tenka susidurti, dalimi. 


Septynerių metų Estera yra vienintelė mylima anūkė. Senelė ją be galo 
dievina ir bet kokia proga apipila daugybe dovanu. Tėvai nelepina mer- 
gaitės dovanomis, jų nuomone, duoda vaikui tiek, kiek iš tiesų reikia. Per 
Velykas Estera iš senelės gavo šešias dovanas, per gimtadienį — penkias, 
ir natūraliai pasidžiaugė jomis. Bet, atrišusi paskutinę senelės dovaną, 
mergaitė pasiskundė: „Negi tai viskas?“ Po kelių dienų mama pamatė, 
kad Estera savo kalendoriuje visas dienas, kai galėjo gauti dovanų, ryš- 
kiai pažymėjo pieštuku. Labai susikrimtusi dėl tokio mergaitės požiūrio, 
mama pasitarė su vyru ir maldavo paprašyti senelės gerokai sumažinti 
dovanų skaičių. Tėvas atsisakė, nes žmonos prašymas jam atrodė ne- 
protingas. Daug ką lėmė giminystės ryšiai. Mama buvo įsitikinusi, kad 


senelė Esterai daro žalingą poveikį. 


Vargšė mama. Ji visiškai nepasitiki savo įtaka vaikui ir mato pavojų. 
Kadangi tėvai dukters per daug nelepina dovanomis, Estera nerodo 
savo godumo šioms dovanoms — tai taikoma tik senelei. Motina negali 
kontroliuoti, ką daro senelė. Tai — ne jos reikalas. Santykiai tarp senelės 


190 LAIMINGI VAIKAI 


ir Esteros priklauso ir nuo jų pačių. Šioje situacijoje mama gali pasitikėti, 
kad normalus pasikeitimas dovanomis yra pavyzdys, kurio turėtų paisyti 
ir senelė. Tačiau labai svarbu, kad vaikas išmoktų dovanas ne tik gauti, 
bet ir duoti. Estera turi prisiminti senelės gimtadienį, padovanoti jai ko- 
kią smulkmeną, o dar geriau — įteikti dovanų per Kalėdas ir Valentino 
dieną. Kitais atvejais mama neturi kištis 1r leisti dukrai savarankiškai su- 
sikurti santykius su senele. 

Kiekvienas vaikas gyvena toje aplinkoje, kurioje susiduria ne tik su 
tevais, bet ir su kitais suaugusiaisiais. Dažniausiai pirmi artimesni kon- 
taktai būna su seneliais ir giminėmis, po to su kaimynais, tėvų draugais, 
mokytojais ir pagaliau jie plečiasi iki bendruomenės. Tėvai visiškai negali 
kontroliuoti tos įtakos, kurią šie žmonės daro jų vaikui. Tačiau kai mūsų 
atžala susiduria su nemalonia įtaka, mes tvirtai giname vaiką tikėdamiesi 
blogą suaugusiojo įtaką sumažinti arba visai panaikinti. Iš tikrųjų tai be- 
prasmiška. Vaiko nereikia ginti nuo jo aplinkos ir nereikia tos aplinkos 
pertvarkyti. Vaiko reakciją reikia nukreipti tinkama linkme. Poveikis, su 
kuriuo vaikas susiduria, yra ne toks svarbus kaip jo reakcija. 

Vaikas yra asmenybė, individas, kuris išsiugdo santykius su kiekvie- 
nu asmeniu, su kuriuo užmezga artimą kontaktą. Vaiko santykiams su 
įvairiais žmonėmis trūksta patirties, kad jis gebėtų suprasti ir pažinti 
žmones. Mūsų pareiga — stebėti, ieškoti progų ir padėti vaikui išmokti 
deramai vertinti. 

Dabar šeimose daug bėdų kelia santykiai su seneliais. Jau šis vienas 
faktas rodo pokyčius, vykstančius mūsų kultūroje ir tradicijose. Dukte- 
rys ir sūnūs visiškai kitaip įsivaizduoja vaikų auklėjimą ir nepripažįsta 
tėvų kišimosi. Kai jie padaro klaidą, versdami tėvus priimti jų auklėjimo 
būdą, jie paprasčiausiai sugriauna visus santykius. Tėvai gali pasitraukti 
iš konfliktinės situacijos su seneliais pasakydami: „Gal jūs ir teisūs. Man 
teks apie tai pagalvoti.“ O daryti jie gali tai, kas jiems atrodo reikalinga. 
Seneliai džiaugiasi savo anūkais. Jie visaip stengiasi anūkams suteikti vi- 
sas privilegijas ir nereikalauti jokios atsakomybės. Tėvai, nusivylę sene- 
liais, nes šie „gadina“ anūkus, dažnai nusiteikia pesimistiškai ir abejoja 
savo galimybėmis paveikti vaiką. Bet kokios pastangos „pataisyti“ sene- 
lius yra klaidingos, beprasmės ir tik prisideda prie įtampos ir bėdų. San- 

tykiai tarp vaikų ir senelių yra vaikų ir senelių reikalas. Tačiau mes turime 
padėti vaikui išmokti į juos reaguoti. Lepindamas senelis gali sudaryti 
vaikui įspūdį, kad šis turi teisę gauti viską, ko nori, ir kad kiekvienas, 
kuris prieštarauja jo norams, yra priešas. Tokiu atveju mes turime padėti 
vaikui pakeisti savo nuomonę. Prisidėdama prie vaiko reakcijos, mama 
gali priversti senelį nedaryti vaikui klaidingo įspūdžio apie gyvenimą ir 
jo teises. 


Šešiametis Bobis lankė savo tėvą, kuris jau gyveno su nauja šeima. Kai 
jis grįžo namo, po vaiko nosimi buvo sukrešėjęs kraujas. Labai susirūpi- 
nusi mama paklausė, kas atsitiko. „Ji trinktelėjo man ir paleido kraują iš 
nosies.“ „Už ką? Ką tu padarei?“ „Skaičiau jai savo knygą.“ „Tai kodėl 
ji trinktelėjo?“ „Nes aš negalėjau perskaityti sunkaus žodžio.“ Mama 
įsiuto. Kokią teisę kita moteris turi mušti jos vaiką! Tą vakarą ji įpyku- 
si pakvietė buvusį vyrą, o kitą dieną paskambino savo advokatui. Kilo 


didelis barnis, bet nieko iš to neišėjo. 


Sudėtinguose šiuolaikiniuose santykiuose tokie incidentai nėra reti. Sky- 
rybos ir pakartotinės vedybos komplikuoja ir vaikų, ir suaugusiųjų san- 
tykius, stiprinami ankstesni priešiškumai, dėl kurių įvyko skyrybos, o 
vaikai dažnai būna tik nekalti stebėtojai. Sumaištyje jie randa savo vietą, 
dažnai kiršina tėvus ir nuteikia vieną prieš kitą. Nesunku įsivaizduoti, 
kad vaikas gali išprovokuoti daugiau nemalonumų, norėdamas gauti už- 
tarimą ir specialią ,,paguodą“. Svarbiausia, kad mama į tokius inciden- 
tus neįsiveltų ir jų neperdėtų. Jei sudėtingoje situacijoje Bobis nebega- 
li drumsti ramybės, jei mama nereaguoja į tai, kas atsitinka apsilankius 
kituose namuose, vaikas su antra tėvo žmona gali užmegzti geresnius 
santykius. Motina gali padėti sūnui patardama, kaip elgtis, kad išvengtų 
smūgių. „Tai yra tavo pasirinkimas, Bobi. Aš esu įsitikinusi, kad tu rasi 
būdą neįsivelti su ja į barnius.“ 


Kaimynas aplankė tėvą ir pasiskundė, kad Patas, važiuodamas dvira- 
čiu, partrenkė jo sūnų. Dėl to Edis nukrito ir susižeidė (abu berniukai 


buvo devynerių metų). Kaimynas buvo įpykęs ir norėjo, kad tėvas Patą 

nubaustų ir priverstų baigti „šias nuolatines kovas, nes visada pradeda 
Patas.“ „Aš apgailestauju, kad jūs esate toks nusiminęs. Bet ar jūs nema- 
note, kad šios kovos tarp berniukų yra jų pačių problema?“ Sukrėstas 
kyti?“ „Aš manau, kad neturiu teisės kontroliuoti Pato santykių su jo 
draugais. Aš esu įsitikinęs, kad abu berniukai išspręs savo nesutarimus, 
jei mes juos paliksime ramybėje.“ „Bet Edis visados nukenčia. Patas visą 
laiką padaro jam ką nors blogo. Ir aš jau nuo to pavargau.“ Tėvas buvo 
priverstas sulaikyti šypseną, nes Edis buvo gerokai aukštesnis ir tvirtes- 
nis už sūnų. „Patas užeina į mūsų namus ir skriaudžia Edį. Aš jaučiu, 
kad, jeigu mes abu nepadėsime, berniukai gali pavargti nuo tų skriaudų 
ir patys sugalvoti kažką daryti. Aš manau, kad jūs turite kažkiek kontro- 
liuoti savo berniuką.“ „Aš neįsivaizduoju, kaip galėčiau priversti Patą ko 
nors nedaryti. Juk aš negaliu kiekvieną akimirką būti šalia. Nemanau, 
kad toks elgesys padėtų jam bendrauti su kitais vaikais arba išspręsti tarp 
jų kylančias problemas. Žinoma, aš pakalbėsiu su Patu ir pažiūrėsiu, ar 
galiu padėti jam suvokti situaciją. Bet tai viskas, ką aš galiu padaryti.“ 
Po to, kai kaimynas išėjo, įėjo Patas. Būdamas kitame kambaryje, jis 
viską girdėjo. Jis elgėsi kiek akiplėšiškai, tačiau kažkuo abejojo. Abu kurį 
laiką tylėjo ir stebėjo vienas kitą. „Na, jis važinėjo šalikelėmis ir...“ — 
nedrąsiai pradėjo sūnus. „Aš nenoriu girdėti detalių, Patai. Man tiesiog 
įdomu, ar tu ir Edis nesidžiaugiate tomis kovomis. Atrodo, jo tėvai dėl 
to siaubingai jaudinasi.“ Patas nieko neatsakė, tik žvelgė į tėvą perkreip- 
tu veidu ir tyliai sukikeno. „Galbūt jūs su Edžiu rastumėt kitą būdą pasi- 


linksminti. Žinoma, tai jūsų pasirinkimas. Pamąstyk, sūnau.“ 


Santykiai su kitais žmonėmis yra gyvenimo realybės dalis. Mūsų užda- 
vinys — padėti vaikui išsiugdyti teisingą nuomonę ir tinkamą požiūrį į 
realybę. Edžio tėvas stengiasi realybę kontroliuoti arba pakeisti. Jis nepa- 
deda sūnui, bet sudaro jam klaidingą įspūdį, kad jis, tėvas, visad bus šalia 
ir „sutvarkys reikalus“. Edžiui nereikia jokių pastangų išmokti bendrauti 
su aplinkiniais. Patas auklėjamas kitaip: jam suteikiama atsakomybė už 
jo asmeninius santykius. Nepamokslaudamas tėvas siūlo sūnui iš naujo 
įvertinti savo požiūrį ir trumpai išsako tai, ko tikisi iš sūnaus. 

Madlena skundėsi mamai: „Aš nekenčiu panelės Keis. Ji visai buka mo- 
kytoja! Ir tokia negarbinga.“ „Kas atsitiko, Madlena?“ „Ji nuolat išjuokia 
mane prieš visą klasę. Ji visą laiką laido bjaurias pastabas, sako, kad aš 
blogai skaitau paraidžiui ir manęs niekad nekviečia, kai aš pakeliu ranką. 
Šiandien ji paėmė mano rašybos darbą ir visas mano klaidas perskaitė 
garsiai. Aš užmuščiau ją!“ Madleną apėmė pyktis ir pažeminimas. Ji pra- 
virko. Mama įsiuto ir pasakė: „Aš žadu pakalbėti su tavo mokytoja. Tai 


nėra tinkamas būdas elgtis su vaiku.“ 


Mama teisi. Žeminami vaikai nieko neišmoksta. Tačiau ji negalės daug 
pasiekti, bandydama perauklėti mokytoją. Jos išsakytas pasipiktinimas 
mokytoja tik pakurstys mergaitės pyktį. Jeigu būtų žinoma visa tiesa, 
Madlena veikiausiai padarė kažką negero ir išprovokavo mokytojos elge- 
sį. Gūščiojimas pečiais ir akių žvilgsnis išdavė jos panieką „tokiai bukai 
mokytojai“. 

Be abejonės, Madlenos santykiai sau mokytoja prasti. Tačiau ne mo- 
tina privalo keisti mokytoją. Ji turi padėti dukteriai suprasti, kaip šioji 
prisideda prie santykių komplikavimo, ir pasiūlyti Madlenai susikurti 
geresnę mokymosi situaciją. Būtina netiesiogiai vaiko vaidmenį paaiš- 
kinti. "Tiesioginis poveikis gali viską sugadinti. „Ar tu manai, kad mo- 
kytoja jaučiasi laiminga, kai mokinys jos nemėgsta?“ „Ką tu darytum, 
jeigu būtum mokytoja ir vienas iš mokinių tavęs nekęstų?“ „Galbūt 
panelė Keis yra buka, kaip tu sakai. Aš nežinau. Aišku, niekas negali 
būti visą laiką tobulas ir elgtis be priekaištų. Mes privalome geriausiai 
padaryti tai, ką turime. Aš esu įsitikinusi, kad dabar tu jautiesi labai 
nemaloniai. Todėl pabandykime nuspręsti, ką tu turėtum daryti, kad 
pasijustum geriau.“ 

Motina nekelia iššūkio Madlenos vertinimui, kadangi tai sustiprintų 
vaiko pasipriešinimą ir verstų jį tik ginti savo požiūrį. Jei motina palai- 
kytų mokytoją, nuteiktų prieš save dukrą, o jeigu, atvirkščiai, paremtų 
Madleną, šitaip ją palaikytų ir pateisintų jos provokuojamą elgesį moky- 
kloje. Dabartinės Margaritos būsenos atskleidimas ir atviras problemos 
aptarimas padeda jai ieškoti geresnių bendravimo ir elgesio būdų, galin- 
čių suteikti komfortą. 

Haris, vienturtis vaikas, blogai elgėsi mokykloje ir jį reikėjo nuolat spirti 
atlikti namų darbus. Vakarais Hario tėvas turėdavo sėdėti šalia ir pri- 
versti sūnų dirbu. Kiekvieną vakarą tėvas klausinėdavo ir mokydavo 
berniuką. Daugelis šių užsiėmimų baigdavosi gailiais Hario verksmais ir 


įpykusio tėvo nusivylimu. Berniuko mokymasis negerėjo. 


Iš tikrųjų mokosi Hario tėvas, o vaikas kiekvieną vakarą bando įro- 
dyti, kad niekas neprivers jo mokytis. Kol tėvas apsisprendęs siekti, 
kad sūnaus reikalai mokykloje pagerėtų, ir kol jis „padės“ sūnui ruošti 
namų darbus, tol Hario „popieriai“ bus prasti. Nors ir keista, bet tė- 
vas neturėtų kištis ne į savo reikalus. Mokymasis — Hario darbas, o ne 
tevo. 

Nuo seno mokytojai prašo tėvų prižiūrėti, kad vaikai atliktų namų 
darbus. Tačiau mes, primygtinai šito reikalaudami, skatiname kovą dėl 
valdžios. Jeigu pasitartume su vaikais ir kartu nustatytume, kada jie mo- 
kysis, O po to padėtume laikytis šios tvarkos, mūsų skatinimas būtų sėk- 
mingas. 

Kai vaikas susiduria su neįprastais sunkumais, reikia rasti jam korepe- 
titorių. Ieškant mokytojo, tėvams iškyla nemažai klausimų, net jei vienas 
iš tėvų yra pedagogas, nes vaiko nenoras mokytis ir prisiimti atsakomybę 
ar įvykdyti jam nemalonią užduotį visų pirma pablogina santykius su 
tėvais. Pirmiausia vaikas pasipriešina tam iš tėvų, kuris tiesiogiai su tuo 
dalyku susijęs ir kuris negali pakęsti vaiko nesimokymo, nes jis baiminasi 
dėl vaiko ateities arba dėl to, kad verčia vaiką vykdyti savo prievoles. To- 
kiomis aplinkybėmis tolesnis tėvų spaudimas tik prisideda prie kovos dėl 
valdžios. Tokiam vaikui mes galėsime padėti tik pasitraukdami iš kovos, 
rasdami kitą mokytoją ir tiesiai šviesiai pasakydami: jeigu jis nenori mo- 
kytis, niekas jo neprivers. ,, Tai tavo reikalas. Tu turėsi pasirinkti, ar norėsi 
studijuoti ir mokytis, ar ne“, — šito visiškai pakanka. 

Tokia problema iškyla ir tada, kai vaikas nenori mokytis muzikos. 
Dauguma vaikų nori groti kokiu nors instrumentu, bet tikisi šito išmokti 
be rimtesnio darbo! Dažnas įsikišimas ir spaudimas muzikos džiaugsmą 
paverčia nepakenčiamai sunkiu darbu. Čia mes irgi neturėtume kištis. 
Skatinti vaiką dirbti turi muzikos mokytojas, o ne tėvai. 

Nesikišimas į kitų reikalus nereiškia, kad mes paliekame vaiką likimo 
valiai, t. y. vieną su savo instrumentu ir mokytoju. Mes galime jį padrą- 
sinti ne spausdami ir kritikuodami, bet sukurdami tokias situacijas, kai 
vaikas gali groti nedidelei suaugusiųjų ar bendraamžių auditorijai. Gali- 
me net iš anksto numatyti tokius vaiko „koncertus“. Taip muzika tampa 
svarbia, tikra, bet ne paprasčiausiai nekenčiama praktine veikla. 

Šiose situacijose mes turime gerai žinoti, ką vaikas privalo padaryti, ir 
visą atsakomybę palikti jam. 


Nensė ir mama gyveno vienos. Moteris buvo našlė ir todėl buvo remia- 
ma. Tam tikra paramos programa buvo sukurta atsižvelgiant į mergaitės 
poreikius: ji gavo pinigų pietums, transportui, mokyklos reikmenims ir 
nedidelėms pramogoms. Vieną kartą Nensė parėjo namo su geriausia 
drauge ir mama pastebėjo, kad abi mergaitės turi naujas apyrankes. Ji 
paklausė dukters, iš kur ši gavo apyrankę. „Aš susitaupiau iš man skirtos 
paramos ir nusipirkau,“ — atsakė dukra. Mama nieko nesakė tol, kol 
svečiavosi draugė. Tada ji išbarė Nensę sakydama, jog taip sunkiai dirba, 
kad galėtų ją paremti, ir atsisakė daugelio dalykų, kad tik duktė gautų 
didesnę paramą. Mama buvo labai sukrėsta, kad Nensė išleido pinigus 


tokiems dalykams, kurių jos visai nebuvo numačiusios. 


Mama nori kontroliuoti viską, ką daro Nensė, o kartu ir tai, kur ji išlei- 
džia savo finansinę paramą. Kai tėvai duoda vaikams skirtus pinigus, 
šie pinigai tampa vaikų nuosavybe. O tai, ką jie su jais daro, — ne tėvų 
reikalas. Be abejonės, Nensė pasielgė ne taip, kaip buvo susitarta. Kurį 
laiką ji taupė, kažko atsisakė, kad galėtų įsigyti tai, ko norėjo, t. y. apyran- 
kę. Mama, žinoma, dar labiau įpyktų, jeigu draugė pasistengų įkalbėti ją 
pinigus išleisti savo nuožiūra. Ji žino, kad draugė kišasi ne į savo reikalus. 
Dėl to remdamasi tuo pačiu pagarbos jausmu, mama neturėtų kištis ir 
turėtų leisti Nensei pinigus leisti taip, kaip ji nori. Vienintelė mamos at- 
sakomybė — būti tvirtai, duoti sutartą pinigų sumą ir niekad nesikišti, jei 
Nensė juos išleis niekams. 

Žinoma, jeigu matome, kad vaikas susikuria klaidingas vertybes, ga- 
lime kartu draugiškai pasvarstyti. Bet tai reikia daryti taip, kad nebūtų 

jokios kritikos, nes ji paskatins vaiką dar tvirčiau įsikibti į savo nuomo- 
nę. „Aš nežinau, ar tu svarstei... Ar tu pagalvojai apie?..“ „Kaip, tavo 
nuomone, būtų, jeigu visi taip galvotų?“ Pasistenkime kalbėti atvirai, ne- 
skatinkime vaiko tuoj pat maištauti ir atmesti siūlymą. Svarbu pateikti 
visus įmanomus aspektus, nors daugelis iš jų būtų ir nepriimtini. Objek- 
tyvumui svarbiausia — teisingas vertinimas. Taigi kartu su vaiku galime 
atskleisti tas vertybes, kurios daugiausia padės dabar ir ateityje. 


Nesigailėkime 


Gailestis gniuždo net ir tada, kai jis yra pateisinamas ir suprantamas. 


Septynerių metų Klodas, planuodamas gimtadienio iškylą ir išvyką į už- 
miestį, labai jaudinosi. Tokios išvykos į gamtą buvo gana retos. Mama 
visus planus rūpestingai aptarė su juo. Į aštuoniolikos svečių sąrašą buvo 
įtrauktos dvi motinos, kurios turėjo padėti visus nuvežti. Artėjant ypa- 
tuingai dienai, Klodas ir jo draugai tiesiog nenustygo. Kai vaikas atsibudo 
gimtadienio rytą, dangus buvo visai apniukęs. Susijaudinęs jis nulėkė pas 
mamą. „Lis, ar ne? Mes vis tiek galėsime važiuoti? Ar galėsime?“ Dėl šių 
iškilusių sunkumų motina irgi išgyveno ir labai nerimavo dėl nusivylimo 
pasekmių. Iš tikrųjų ji iš anksto numatė „lietaus atvejį“, bet vykti kitą 
dieną — nesąmonė. Sūnaus gimtadienis šiandien. O tokie dalykai vaikams 
svarbus. Ji bandė sūnų raminti: ,,Na, aš manau, dar prašviesės. Palaukime 
truputį ir pamatysime.“ Klodas kiek papusryčiavo ir visą rytą praleido 
prie lango. Iškylautojai turėjo iš miesto pajudėti antrą valandą. Vidur- 
dienį pradėjo lynoti, o pusę pirmos jau pylė kaip iš kibiro. Tapo aišku, 
kad šios dienos susitarimus reikės atšaukti. Klodas labai verkė. „Vargšas 
vaikas,“ — pamanė mama. Iš tiesų vaikas labai nusivylė. Motina švelniai 
ji apkabino ir tarė: „„Brangusis, aš žinau, kaip tau blogai. Tikrai užjaučiu 
ir gailiuosi. Tu baisiai nusivylei. Aš padaryčiau viską, kad tik nustotų lyti, 


bet negaliu. Mes vis tiek galime vykti rytoj. Žmonės, su kuriais tarėmės, 

sakė, kad galėsime.“ „Bet rytoj ne mano gimtadienis! Siandien! Ir aš no- 
riu švęsti šiandien!“ „Aš žinau, brangusis. Tikra bėda, kad šiandien lyja.“ 
„Tai neteisinga, neteisinga. Man visada nesiseka!“ ,„Brangusis, nustok taip 
raudoti. Aš tikrai nieko negaliu padaryti, kad nustotų lyti.“ Klodas buvo 


nepaguodžiamas. Mama pati vos kone verkė, nes labai gailėjo sūnaus. 


Daugelio sunkių Klodo kentėjimų visiškai nereikėjo. Vaikas labai jautriai 
reaguoja į suaugusiųjų elgesį net tada, kai jausmai atvirai nerodomi. To- 
dėl, kai mes gailimės vaiko, jis mano, kad turi teisę gailėti savęs. O kai 
vaikas gailisi savęs, jo sunki padėtis dar labiau komplikuojasi. Susidūręs 
su nemalonumais, užuot daręs tai, ką galima padaryti, vaikas vis labiau 
pasikliauna kitų gailesčiu ir laukia, kad kiti jį paguostų. Pamažu jis vis 
labiau netenka drąsos ir noro priimti aplinką tokią, kokia ji yra. Toks 
požiūris gali išlikti visą gyvenimą. Vaikas gali manyti, kad pasaulis jam 
yra skolingas, ir kažkas turi kompensuoti jo praradimus. Nedarydamas 
to, ką gali, jis pasikliauna tuo, ką kiti padarys dėl jo. 

Kai reikalai nesiklosto taip, kaip nori Klodas, jis jaučiasi paniekin- 
tas, gali tapti „skriaudų rinkėju“. Motinos prielaida, kad jam teko tokie 
sunkūs nusivylimai dėl to, kad jis yra mažas, verčia berniuką tai įrodyti. 
Vietoj paguodos, kad savo šventę gali surengti kitą dieną, jis jaučia, kad 
liūtis sugriovė visą jo gyvenimą. 

Motina, pripažindama, kad nusivylimas Klodui yra per sunkus, rodo 
savo nepagarbą sūnui, laiko jį per silpnu ir bejėgiu. Todėl berniukas gali 
susidaryti tokią klaidingą prielaidą. 

Jeigu mes išvengsime gailesčio, vaikas išmoks deramai elgtis apėmus 
nevilčiai. 

Motina, nesitikėdama tokio kartaus nusivylimo, galėtų jo išvengti. 
Aptarinėdama planus su Klodu, ji iš karto turėjo numatyti, kad šventės 
dieną gali lyti; tokiu atveju jie paprasčiausiai būtų numatę kitą dieną. Jei- 
gu mama laiku būtų pagalvojusi, kad dar reikia derintis prie oro sąlygų, 
berniukas galėtų greitai susivokti, ir šis suvokimas sustiprintų jį apnikus 
nusivylimui. Savaime suprantama, Klodą apima bloga nuotaika, kai lyja 
per jo gimtadienį. Mama gali padėti tai ištverti išlikdama rami. Bet ji ne- 
gali to padaryti gailėdamasi vaiko. 

Devynerių metų Rūta grįžo namo, praleidusi daug mėnesių ligoninėje. 
Ji vaikščiojo su ramentais. Fizioterapijos skyriuje buvo padėta daug pa- 
stangų, mokant ją savarankiškumo ir vaikščioti su ramentais. Ligoninės 
personalas mokė motiną prižiūrėti mergaitę ir reikalavo, kad ji padėtų 
Rūtai tvarkytis. Tačiau mamos širdis buvo taip paveikta šios tragedijos, 
dėl kurios kentėjo vaikas, kad ji buvo pasiruošusi viską padaryti dėl duk- 
ters. Rūta greitai suvokė šį didelį mamos rūpestį ir dažnai pravirkdavo: 
„Man per sunku, aš negaliu.“ Tą pat akimirką motina šokdavo padėti, 
nes mergaitė labai sunkiai vaikščiojo. Kasdien mama mrėjo vis daugiau 
ir daugiau padėti, o Rūta dažniau sėdėjo savo vežimėlyje ir mažiau vaikš- 
čiojo. Jos rankos pasidarė neklusnios. Kadangi mama norėjo palengvinti 
dukters dalią, ji pradėjo ją maitinti. Visą savo laiką ji skyrė vaikui, vis- 
ką už ją darė. Taip ji elgėsi todėl, kad gyvenimas Rūtai sudavė baisų 
smūgį. Mama maldavo mergaitę bandyti vaikščioti. Bet kai tik mergaitė 
pravirkdavo ir skųsdavosi „man skauda“, mama nusileisdavo sakyda- 
ma: „Vargšas kūdikis. Kokia bėda.“ Tėvas bandė padrąsinti dukrą, bet 
žmona jį sulaikydavo priekaištaudama, kad jis ,,per daug reikalauja“ iš 
vaiko. Dėl to jie ginčydavosi net ir Rūtai girdint. Pamažu mergaitė nu- 
tolo nuo tėvo ir daugiau šliejosi prie mamos. Po mėnesio linksmas, drą- 
sus ir savarankiškas vaikas namuose virto irzliu, reikalaujančiu, bejėgiu 
neįgaliu žmogučiu. Kai Rūta po kiek laiko pasitikrino klinikoje, gydy- 
tojai diagnozavo, kad mergaitės sveikata dar pablogėjo, ir siūlė vėl ją 
guldyti į ligoninę. Skaudama širdimi 1r įsiutusi dėl tariamo fizioterapijos 
gydytojo „užsispyrimo“, kuris Rūtą laikė nelinkusią bendrauti, mama 
atsisakė. Tada įsikišo tėvas. Po kelių konsultacijų Rūta buvo paguldyta į 
ligoninę, nepaisant motinos protestų. Tik bendros pastangos, suprati- 
mas ir tvirtumas padėjo nugalėti mamos gailestingumą ir vėl pastūmėjo 
Rūtą dirbti ir stengtis pačiai. Pabendravusi su psichiatru, motina pajėgė 
suvokti, kokią žalą iš tikrųjų Rūtai padarė jos gailestis. Dabar ji žinojo, 
kad būtent dėl to pablogėjo Rūtos būklė. Tada dukra ir mama gerokai 


pasistūmėjo į priekį ir išmoko įveikti sunkumus. 


Vaikas, turintis fizinę negalią, sužeistas gimdymo metu, aklas, kurčias ar 
raišas lengvai tampa gailesčio objektu. Išvengti gailesčio tokiam vaikui 


200 LAIMINGI VAIKAI 


yra itin sunku. Gailėdami tokio vaiko, užjausdami jį, mes tik sustipri- 
name jo negalią. Slaugės ir terapeutai, kurie dirba su neįgaliais vaikais, 
dažnai stebisi jų drąsa ir protu, kaip jie gali nugalėti arba sumažinti savo 
negalią. Gydytojai taip pat gerai suvokia ir gailesčio keliamą pavojų. Jie 
matė nemažai vaikų, kurių pažanga sumenkėdavo, kai tėvai ar giminės 
iš meilės imdavo jiems rodyti per daug užuojautos ir gailesčio. Daž- 
nai tėvai nesupranta gydytojų tvirtumo, laiko tai šiurkštumu, žiaurumu, 
užuojautos stoka ir neretai garsiai smerkia už tokią kietą širdį. Žinoma, 
gydytojams daug lengviau išvengti gailesčio, nes jie nėra emociškai taip 
glaudžiai susiję su vaiku. Tačiau jie, globodami vaiką ilgesnį laiką, pa- 
milsta ir gerbia jį, bet nerodo savo gailesčio. Atvirkščiai, jie skatina vai- 
ką didžiuotis kiekvienu, kad ir pačiu menkiausiu laimėjimu ir nepaisyti 
sunkumų. 


Penkiametė Pegė labai karščiavo, be to, išryškėjo ir kitos ligos simpto- 
mai, kurie iš karto nebuvo nustatyti. Ji buvo labai ligota ir ją paguldė į 
ligoninę tyrimams. Negana to, mama labai rūpinosi, norėjo net maiš- 
tauti dėl to, kad taip atsitiko jos kūdikiui. Gydyti reikėjo rimtai, leisti 
vaistus, daryti įvairias procedūras, dažnai imti kraujo iš venos. Pegė, kai 
jai durdavo, visada rėkė. Mama nerimavo ir barėsi, nes jai atrodė, kad 
taip elgtis su sergančiu vaiku žiauru. Jos gailestis vis didėjo. Kai buvo 
atlikti tyrimai ir nustatytas reikiamas gydymas, Pegė po truputį pradėjo 
atsigauti ir pagaliau ją išleido namo. Mergaitė sveiko gana lėtai. Mama 
visomis išgalėmis stengėsi padėti, kad ji greičiau pasveiktų, daug darbų 
likdavo nepadaryta, nes dukrelė reikalavo dėmesio. Kai Pegės sveikata 
pagerėjo, ji ėmė reikalauti dar daugiau. Motina, išvarginta ilgos dukters 
ligos ir bemiegių naktų, pradėjo netekti savitvardos. Pagaliau vieną dieną 
ji nesusivaldė. Sukrėsta ir išmušta iš pusiausvyros Pegė pravirko: „Kaip 
tu gali taip niekšiškai su manimi elgtis? Juk aš taip sergu!“ Atgailaudama 


mama bandė būti dar kantresnė. 
Pegė užsikrėtė mamos gailesčiu ir dabar gailėjo pati savęs. Nesusival- 
dydama mama jaučiasi kalta ir pasiduoda perdėtiems dukters reikalavi- 


mams. Taip pamažu atsirado uždaras ratas, žodžiu, beviltiška padėtis. 

Kai vaikas serga, mes dažnai dėl to jaučiame kaltę. Aišku, sergančiam 
vaikui reikalingas mūsų dėmesys ir supratimas. Jis negali savimi pasirū- 
pinti ir mes turime jam padėti. Bet tai darydami privalome, akylai stebėti 
vaiko elgesį, turime saugotis ir nepasiduoti pagundai pradėti beprotiš- 
kai gailėtis jauno kenčiančio žmogaus. Nelaimei, mes negalime vaiko 
apsaugoti nuo kančių. Tai — gyvenimo dalis. Geriausia, ką mes galime 
padaryti, tai padėti jam tol, kol jis serga, palengvinti skausmą ir negalią, 
parodyti jam, kaip nugalėti sunkumus. Sergančiam vaikui, daugiau negu 
sveikam, reikia mūsų moralinės paramos, mūsų tikėjimo jo drąsa, su- 
pratimo ir užtarimo. Liga turi gniuždomą poveikį, parodo, koks vaikas 
mažas ir bejėgis. Be to, gailestis prisideda prie demoralizavimo, mažina 
vaiko pasipriešinimą ir atima iš jo drąsą. Į gailesčio sąvoką įeina ir globa. 
Daugiausia gerumo vaikui įgudusi mama parodo tvirtai atsisakydama 
laikyti jį didesniu bejėgiu, negu leidžia tikros sąlygos. Sveikimo periodas 
yra sunkiausias ir motinai, ir vaikui. Abiem bus daug lengviau, kai užuo- 
jauta ir drąsa pakeis gailestį ir perdėtus patarnavimus. 


Trejų metų Sandra labai džiaugėsi naujomis sūpynėmis. Penkiametė 
Milė, kaimynų mergaitė, įvaikinta nuo kūdikystės, atbėgo iš savo kiemo, 
nustūmė Sandrą ir ėmė suptis. Sandra atsikėlė, trinktelėjo Milei ir nuė- 
jo prie kitų sūpynių. Mama viską matė pro virtuvės langą. Kai Sandra 
įsitaisė kitose supynėse, Milė paliko savąsias ir pareikalavo užleisti jai 
šias. Mergaičių balsai vis stiprėjo. Milės mama išbėgo į lauką ir pradėjo 
kalbėtis su mergaitėmis. Ji padrąsino Milę pasirinkti tas sūpynes, kurių 
ši nori, paskui pasodino ją ir pradėjo supti! Staiga Milė persigalvojo ir 
įsigeidė kitų sūpynių. 

Vėliau mama įtikino Sandrą pasikeisti sūpynėmis. Pirmiausia moteris 
pasupo Milę, o po to norėjo pasupti Sandrą, bet šioji pasakė: „Aš galiu 
pasisupti pati.“ Sandrai supantis, Milė vėl pareikalavo pasikeisti. Mergai- 
tės mama vėl įkalbėjo Sandrą keistis. „Kodėl tu leidi Milei visą laiką da- 
ryti tai, ką ji nori?“ „Kodėl? Vargšas vaikas! Aš jai niekada nepadarysiu 
nieko blogo ir negalėsiu pakeisti tos sunkios jos gyvenimo pradžios.“ 
„Ką reiškia „sunki pradžia?“ Milės mama nusisuko ir sušnibždėjo: „Oi, 


tu žinai, kad ji nesantuokinė.“ 


202 LAIMINGI VAIKAI 


Milės mama laiko save tikra didvyre, kuri atėjo išgelbėti vargšo, nelai- 
mingo, neteisėto ir benamio vaikelio. Tačiau, jos nuomone, jokia meilė 
ir pasišventimas negali atstoti ankstesnių praradimų, kurie uždėjo savo 
žymę. 

Motinos požiūris yra visiškai nerealus. Jos gailesčio jausmas vaikui 
visiškai nepadeda ir pasiekia priešingų rezultatų. Kūdikis nebuvo žlug- 
domas, bet jį įvaikinusios mamos požiūris vaiką žlugdė ir toliau tai daro. 
Milė yra tokia išpaikinta, kad nebeįmanomas joks konstruktyvus povei- 
kis. Sąmoningai nesuvokdama, ji mano: „Aš esu nelaiminga. Pasaulis 
man turi tai kompensuoti.“ 

Įvaikinusių tėvų gailestis dažnai tampa spąstais. Įvaikintas vaikas turi 
itin mažai kliūčių, nes tik įtėviai gali jas sukurti nevykusiai gailėdami savo 
vaiko. Pirmaisiais metais vaikas negali suvokti, ar jis šeimoje gyvena nuo 
gimimo, ar buvo įvaikintas. Augantis įvaikis aplinkinius žmones suvokia 
taip pat, kaip ir gimęs šeimoje. Dėl jo ateities ir prisitaikymo prie gyve- 
nimo jis neturi užimti „ypatingos“ pozicijos. Vaikas, kuris kokiu nors 
požiūriu mano esąs „specialus“, klaidingai suvokia vertybes ir išsiugdo 
netikrą vilų. Įvaikis turi būti taip pat gerbiamas ir juo taip pat turi būti 
rūpinamasi kaip ir paprastu vaiku. 

Viena motina, įvaikinusi du vaikus, leido jiems augti žinant, kad jie 
įsūnyti. Kartą ji atsitiktinai apie tai prabilo jiems girdint. Kai atėjo laikas 
ir jie norėjo daugiau sužinoti apie tai, ji paaiškino, kad kartais žmonės 
negali aprūpinti savo kūdikių. Kita vertus, būna žmonių, kurie gali vaiką 
aprūpinti, bet negali jo turėti. Taigi laimingas tas kūdikis, kuris gali pa- 
keisti savo vietą. 

Ši diskusija apie gana laimingą sunkios problemos sprendimą pašali- 
na netinkamą įspūdį. Įvaikintiems vaikams įvaikinimas virsta problema 
tik tada, kai ją akcentuoja tėvai. 


Devynerių metų Bonė, septynerių Džekas ir šešiametis Klaidas gyveno 
su teta Mariana ir dviem pusseserėmis — Frida ir Barbara, aštuonerių 
ir penkerių metų, nes jų mama gulėjo ligoninėje. Vaikų tėvas pietavo 
su jais kiekvieną dieną ir paskui jie eidavo į ligoninę aplankyti mamos. 


Kartais kartu eidavo ir teta Mariana, o dėdė Henris likdavo su vaikais ir 

linksmindavo visus savo žaidimais ir juokingomis istorijomis. Teta Ma- 
riana jautė gana didelį emocinį stresą iš dalies dėl prisidėjusių trijų judrių 
vaikų, o iš dalies dėl nuolatinio nerimo — ji labai mylėjo savo seserį. Su- 
augusieji žinojo, kad mama sunkiai sirgo vėžiu. Jie rūpestingai stengėsi 
išsaugoti paslaptį, kad vaikai nesužinotų apie šią baisią ligą. Prieš pusan- 
trų Metų mama buvo ligoninėje ir po to grįžo namo. Kai tik vaikai klaus- 
davo, kada mama grįš namo, jiems linksmai būdavo atsakoma: „Greitai, 
greitai.“ Vaikai jautė, kad tie linksmi patikinimai nebuvo nuoširdūs, tikri, 
ir aiškiai matė susirūpinusius žvilgsnius bei dažnai pašnibždomis kal- 
bančius artimuosius. Nors jie nepajėgė suprasti, bet tai juos liūdino — jie 
tapo nevaldomi, kaprizingi, neklusnūs. Bonei labiausiai trūko mamos, ji 
geriau suprato visą situaciją. Kadangi ji buvo iš visų vyriausia, teta Ma- 
riana prašė jos padėti ir pagloboti jaunesniuosius, savaip bandė priminti 
jos, kaip vyriausios, pareigas. Bonė mielai prisiėmė didelę atsakomybės 
dalį, bet pradėjo akivaizdžiai vadovauti, o tam jaunesnieji vaikai bandė 
pasipriešinti. Tai dar labiau didino sumaištį, kurioje jie visi gyveno. 
Staiga mama mirė, ir suaugusiųjų sielvarto nebeįmanoma buvo nu- 
slėpti. Atėjo laikas pasakyti vaikams. Tėvas paprašė, kad jį kurį laiką pa- 
liktų vienų su savo vaikais ir kad Mariana pakalbėtų su Bone. Marianos 
sielvartas labiau priminė isteriją. Tėvas pakvietė vaikus ir, bandydamas 
susitvardyti, pasakė: ,,Vaikai, aš turiu jums pasakyti kažką labai svar- 
baus.“ Matydami pasikeitusią namų atmosferą, vaikai buvo labai prislėg- 
ti. Bonė paklausė: „Ar kas nors blogo atsitiko mamai?“ „Šiandien mama 
iškeliavo į dangų pas Jėzų. Ji tenai bus laiminga. Mes visi dabar turime 
būti labai drąsūs ir pasirūpinti vieni kitais,“ — sukaupęs visą drąsą ištarė 
tėvas. Praėjo kelios sekundės, kol vaikai suvokė ištartus žodžius. Sukrės- 
ta Bonė puolė į ašaras. „,Tėte, kodėl ji mus paliko? Kodėl ji turėjo eiti į 
dangų dabar? Mums ji reikalinga.“ „Dėl to mes nieko negalime padaryti, 
Bone. Dievas ją pasikvietė ir mes negalime klausti to, ką Jis daro.“ Dže- 
kas paklausė: „Tu nori pasakyti, kad mama niekad nebepareis namo?“ 
„Tai tiesa, sūnau,“ — švelniai atsakė tėvas. Klaidas pravirko: „Bet aš no- 
riu mamos.“ Tėvas guodė ir ramino juos, suprasdamas, kad jų sielvartas 
irgi kažkaip turėjo išsilieti. Kai vaikai truputį aprimo, tėvas pasakė: „Bus 


sunku be mamos. Turės praeiti kažkiek laiko, kol mes apsiprasime. Visi 

turime dirbti kartu ir padėti vienas kitam. Greitai turėsime pagalvoti, ką 
reikės daryti toliau.“ 

Šią minutę įėjo Mariana su pusseserėmis. Barbara ir Fridą verkė dau- 
giau dėl to, kad čia buvo visi, negu dėl to, kad prireikė tiesiogiai įsitraukti 
į tragediją. Mariana paėmė vaikus ant rankų per ašaras murmėdama: 
„Vargšai maži avinėliai, vargšai maži avinėliai liko be mamos.“ Tėvas, 
žiūrėdamas į tetą Marianą, papurtė galvą, bet ji nesuprato. Vaikai labai 
graudžiai raudojo, ir greitai ašaros virto isterija. Tėvas davė ženklą dė- 
dei Henriui, kuris ramiai paprašė savo mergaičių kuriam laikui nueiti 
1 jų kambarį. Trys vaikai atšoko nuo tetos Marianos ir grižo pas tėvą. 
Pagaliau dėdė Henris įtikino tetą Marianą truputį pagulėti. Išėjus tetai, 
tėvas švelniai apkabino vaikus ir prakalbo netikėtai tvirtu balsu: ,„Da- 
bar, vaikai, mes visi jaučiame šį sielvartą. Atsiminkite, kad mes turime 
gerbti mamos atminimą kupini drąsos, bet ne nusivylimo. Kaip tik to ji 
ir norėtų. Aš esu įsitikinęs, kad jūs norite elgtis būtent taip, kaip norėtų 
mama. Dabar susitvardykite ir susikaupkite.“ Jis palaukė, kol vaikai kiek 
atsitokėjo. Po to jis tarė: „Laikas vakarieniauti. Tetai Marianai reikalinga 
mūsų pagalba. Manau, kad mes visi pasirūpinsime ir ant stalo atsiras 
šiokia tokia vakarienė.“ „Tėti, aš tiesiog dabar negaliu valgyti,“ — pa- 
sakė Bonė, tvardydama ašaras. „(Gyvenimas eina toliau. Nieko, jei jūs 
šį vakarą nenorite valgyti, bet galbūt tada, kai vakarienė bus paruošta, 
jau galėsite.“ Toliau visaip drąsindamas, jis prisitraukė vaikus ir pasiūlė 


kiekvienam padaryti kokį nors darbą. 


Vaikus sugniuždė tetos Marianos gailestis. Tėvas rodė drąsą ir jautrumą, 
kurie šioje situacijoje buvo reikalingi ir, ruošdamasis tam, ką toliau reikės 
daryti, skatino vaikus atsigauti ir veikti toliau. 

Vienu ar kitu metu mes patiriame tragedijų. Kadangi esame suaugę, 
iš mūsų tikimasi tokiomis aplinkybėmis „priimti tai“ ir atlikti tai, kas 
būtiniausia, reikalingiausia. Savaime suprantama, mes jaučiame gailes- 
tį nekaltiems vaikams tragiškoje situacijoje. Tačiau mūsų geranoriškas 
gailestis gali labiau pakenkti nei pati tragedija. Jeigu suaugusieji jaučia 
gailestį vaikui, nepaisydami, kiek ta priežastis būtų pateisinama, jis mano 
galįs savęs gailėtis. Jis gali visą gyvenimą gyventi gailėdamas savęs, su- 

sidurdamas su gyvenimo sunkumais nesugeba prisiimti atsakomybės ir 
be jokios naudos ieško kažko, kas jam padėtų įveikti gyvenimo pateiktas 
netektis. Jam bus sunku tapti produktyviu visuomenės nariu, nes jo dė- 
mesys bus nukreiptas tik i jį patį ir į tai, ką jis gali teisėtai gauti. 

Tėvo arba motinos praradimą vaikas išgyvena sunkiausiai, sielojasi 
labiausiai. Po tokios netekties atsigavimo periodas gali palikti ypatingą 
žymę visam vaiko gyvenimui. O tuo atveju, kai miršta mama, padėtis 
būna dvigubai sunkesnė. Tokiam vaikui reikalinga nuoširdi, palaikan- 
ti visų šalia esančių žmonių užuojauta. Tačiau gailesčio jam reikia ma- 
žiausiai. Gailestis — neigiamas jausmas; jis menkina individą, silpnina jo 
pasitikėjimą savimi ir griauna tikėjimą gyvenimu. Mirtis — tai gyvenimo 
dalis, ir taip ją reikia priimti. Be mirties gyvenimas būtų neįmanomas. 
Suprantama, mes nenorime matyti skriaudos, kurią vaikas patiria išei- 
nant tėvams. Bet mūsų nusivylimas arba sielvartas iš mirusiųjų neprikels. 
Atėjus mirčiai, gyvenimas nenutrūksta. Kad ir kaip būtų sunku, vaikas 
turi žinoti savo pareigas, kurti savo gyvenimą drąsiai, net užklupus nepa- 
prastiems sunkumams. Gailestis tokiu metu atima visą drąsą, kuri vaikui 
nepaprastai reikalinga. 

Mes negalime savo vaiko apsaugoti nuo gyvenimo. Stiprybė ir drąsa, 
su kuria priimame gyvenimo smūgius būdami suaugę, kuriama jau vai- 
kystėje. Tada mes išmokstame „elgtis gyvenimo kelyje“ ir eiti į priekį. 
Jeigu mes tikimės vaiką per gyvenimą vesti drąsiai, jeigu norime išmokyti 
pajusti pasitenkinimą nugalėjus sunkumus ir stiprinti jo galimybes da- 
ryti tai, kas turi būti daroma, privalome patys mokytis nepiktnaudžiauti 
gailesčiu. Turime pirmi pastebėti klastingas gailesčio duobes, į kurias 
mes esame šitaip linkę pulti, privalome vengti pirmo impulso ir parodyti 
mūsų užuojautą ir supratimą, palaikyti vaiką ne tik jo sielvarto valandą, 
bet ir tada, kai jis drąsiai ieško savo kelio, savo vietos. Tai visiškai ne- 
reiškia, kad mes paliekame vaiką bėdoje. Atvirkščiai, mes susitelkiame ir 
remiame jį taip, kaip tai darome suaugusiesiems patyrus nelaimę. 

Vienu ar kitu metu kiekvienas iš mūsų susidūrėme su žmonėmis, 
kurie piktinasi rodomu gailesčiu ir atsitraukia nuo kiekvieno, kuris siūlo 
gailestųų kaip užuojautą, nes jie yra per daug išdidūs, kad jų kiti gailėtųsi. 
Tokiais atvejais reikia būti atsargiam ir apgalvotai reikšti sentimentus, 

neabejoti asmens galimybe drąsiai pasitikti išbandymus. Taip privalome 
elgtis ir su vaikais. Pagarbą vaikui rodome palaikydami jo orumo jausmą, 
bet nežemindami jo, skatindami jį gailėtis savęs. Krizių metu vaikas tikisi 
iš suaugusiųjų gauti patarimą, kaip elgtis nežinomoj situacijoj. Jis nagri- 
nėja mūsų požiūrį ir pritaiko jį kaip rekomendaciją. 

Užuojautą nesunku atskirti nuo gailesčio. Užuojauta tarsi sako: „Aš 
suprantu, kaip tu jautiesi, kaip tau skauda arba kaip tau sunku. Man gaila 
dėl to ir aš padėsiu tau nugalėti sunkumus.“ Gailestyje slypi gana subtilus 
globojantis vyresniojo požiūris į tą, kurio gailimasi. „Tu vargšas. Man 
tavęs gaila. Aš padarysiu viską, ką galiu, kad tai, dėl ko tu kenti, išnyk- 
tų.“ Gailėtis „to“, kas įvyko, yra užuojauta. Gailėtis „tavęs“, kuriam tai 
įvyko, yra gailestis. Mes esame linkę abejoti tų, kuriuos laikome mažais 
ir silpnais, galimybėmis ir todėl slopiname išradingumą, kurį jie galėtų 
parodyti, jeigu mūsų gailestis neverstų jų pasitraukti, pasiduoti liūdesiui, 
pasyvumui, nusiskundimams ir reikalavimams. 

Reikalaukime retai ir protingai 


Tėvai su Tomiu svečiavosi pas draugus. Kai jie sėdėjo verandoje ir kal- 
bėjosi, Tomis išėjo pasivaikščioti. Mama pareikalavo: ,,Tomi, grįžk.“ Po 
to ji pasisuko į draugę ir tęsė pokalbį. Berniukas tyliai dingo už kampo 
ir nuėjo pasisupti į vidinį kiemą. Čia jis užtruko ilgėliau. Vaikas suposi 
ir po truputį gardžiavosi atsineštu gėrimu. Staiga už nugaros pasirodė 
mama. „Tomi, ateik čia,“ — liepė ji, rodydama pirštu į tą vietą, kur jis 
turėjo prieiti. Tomis atsuko nugarą, pakėlė smakrą, sušnairavo ir nutaisė 
ironišką grimasą, atsisėdo į sūpynes ir dar kartą sriūbtelėjo savo gėrimo. 

Mama piktai šūktelėjo: ,,Tomi, aš tavęs prašiau ateiti tuoj pat!“ Tomis, 
nekreipdamas dėmesio, suposi toliau. Nueidama motina pagrasino: ,,Aš 
viską pasakysiu tėvui.“ Tomis baigė gėrimą, numetė lazdą į gėlių lysvę 
ir pradėjo smarkiai suptis. Daugiau nieko neįvyko, vaikas suposi toliau. 


Pagaliau pakankamai prisisupęs, Tomis lėtai parslinko į verandą. 


Tomis mamos reikalavimams pademonstravo visišką nepagarbą. Šiuo 
atvėju ji gavo tai, ko nusipelnė. Mama iškėlė neprotingą reikalavimą, ir 
vaikas atvirai pasipriešino, nepaklusdamas jos „tvarkai“. Tą akimirką 
mama ir sūnus kovojo dėl valdžios. Tomis laimėjo. Nebuvo realios prie- 
žasties, dėl kurios jam nebūtų galima suptis. Mama norėjo parodyti savo 
autoritetą, o Tomis to visai nepaisė. Po to ji nesiėmė jokių veiksmų, o 
vietoj ginklų griebėsi žodžių. Pagaliau ji pažadėjo pasiskųsti tėvui. To- 

mis turbūt žinojo, kad tėvas nesiims jokių priemonių — tolesni įvykiai tai 
ir patvirtino. Gąsdinimas „pasakysiu tėčiui“ visad būna nevykęs. Tėvas 
niekada nebūtų ėmęsis rodyti savo didesnio autoriteto, nes jis nė vienam 
iš tėvų nepadeda. 

Protingi reikalavimai atskleidžia pagarbą vaikui ir tvarkos pripažini- 
mą. Tėvas, įpykdamas ir nervindamasis, kad vaikas nenori „daryti to, 
ką aš sakau“, matyt, paprasčiausiai neprotingai reikalauja, ir tiesiog nori 
vaiką „kontroliuoti“. Tai paprastai ir išprovokuoja kovą dėl valdžios. Tė- 
vas ar motina nesugeba pripažinti, kad stengiasi sukurti „aukštesniojo 
ir žemesniojo“ santykius. Vaikas apsisprendžia neklausyti iš principo ir 
vengti šito dominavimo, todėl suaugusiųjų viršenybė nebepripažįstama. 
Vaikas, kuris jaučiasi spaudžiamas, atsakys nepaklusnumu. Šių konfliktų 
galime išvengti reikalaudami protingai ir tuomet, kai to reikia. 


Dešimtmetė Linda žaidė už pusės kvartalo nuo savo namų. Mama norė- 
Jo pasiųsti ją į parduotuvę, todėl šūktelėjo. Linda žaidė toliau, apsimes- 
dama, kad mamos negirdėjo. Po kelių minučių motina vėl pašaukė. Ir 
vėl Linda neatsiliepė. Pagaliau vienas iš vaikų pasakė: „Linda, tave kvie- 
čia mama.“ „Na, aš žinau, bet ji dar neklykia!“ Netrukus mama atėjo 
negirdėjai, kad aš tave šaukiau? Eik namo!“ — motina pabrėžtinai ištarė 
žodžius, diržu gerokai pertraukdama mergaitei per kojas. Linda pašoko, 
pradėjo verkti ir nukūrė namo. Mama ėjo iš paskos vis sušerdama diržu. 


Po kelių minučių Linda išskubėjo į parduotuvę. 


Linda staiga „apkurto“ ir negirdėjo mamos. Ši nelaimė aplanko daugelį 
namų. 

Vaikas turi atlikti tam tikras pareigas ir prisidėti prie šeimos gerovės, 
O ėjimas į parduotuvę gali būti vienas iš tokių darbų. Tačiau užduotį bū- 
tina aptarti iš anksto ir sutarti, kad vaikas tai vykdys visą laiką. 

Linda kartu su mama turėtų sugalvoti programą, kuri atitiktų šeimos 
poreikius ir pripažintų Lindos teisę žaisti su draugais. Per pietus mama 
galėtų pasakyti: „Šiandien prieš penkias mums reikia kai ko iš parduo- 
tuvės. Kelintą tu galėtum nueiti?“ Lindai pasirinkus laiką, mama gali pa- 

klausti: „Ar aš galėsiu tave tada pakviesti?“ Tokiu atveju Linda žinotų, 
ko iš jos tikimasi, ir galėtų pasirinkti laiką. Kadangi toks reikalavimas yra 
protingas, Linda greičiausiai didžiuosis, kad jai patikėta atsakomybė. 


Mama sėdėjo svetainėje ir adė. Aštuonerių metų Polė žiūrėjo televizorių. 
„Pole, ar galėtum atnešti mano knygą?“ Vaikas pašoko ir padavė knygą. 
Po kelių minučių mama pasakė: ,,Ar nepaduotum man baltų adymo siū- 
lų?“ Polė atnešė ir siūlus. Kiek vėliau mama tarė: „Brangioji, sumažink 


ugnį.“ Mergaitė su malonumu tai padarė. 


Mama laiko Polę tarnaite. Vaikas iškart paklūsta net neprotingiems rei- 
kalavimams, nes nori įtikti. Mergaitė nebando tapti nepriklausoma, sa- 
varankiškai spręsti ir elgtis. 


Tėvai sėdėjo vidiniame kieme ir kalbėjosi su netikėtai užsukusiais drau- 
gais. Netoliese žaidė devynmetė Helena su dviem kaimynų mergaitėmis. 
Aštuoniolikos mėnesių Deividas buvo labai irzlus, nes jam buvo laikas 
miegoti. Mama kurį laiką jį laikė ant rankų, bet jo neramus elgesys truk- 


dė moteriai kalbėtis su draugais. Ji pakvietė: „Helena, ateik, paimk Dei- 

vidą ir pavėžink.“ „Oi, mama!“ „Helena!“ — šūktelėjo moteris. Mergaitė 


atsiduso, paliko drauges ir darė tai, kas buvo liepta. 


Mamos reikalavimas buvo visiškai neprotingas. Mes niekados neturi- 
me prašyti vaiko daryti tai, ko nenorėtume, kad mūsų paprašytų daryti. 
Mama norėjo pabendrauti su draugais, taigi ji paprašė Helenos palikti 
savo drauges ir pasirūpinti neramiu vaiku. Tai rodo didžiausią mergaitės 
teisių negerbimą. Mamai reikėjo pačiai atsiprašyti ir paguldyti Deividą į 
lovą. 

Norėdami ko nors pareikalauti iš vaiko, turime atsižvelgti į esamą 


situaciją ir vaiko galimybes. Daugelis vaikų džiaugiasi suteikta atsakomy- 
be pasirūpinti mažesniais vaikais. Tačiau dėl to reikia iš anksto susitarti 
ir tiesiai pasakyti, kada vaikas privalės padėti. Aišku, jeigu mamai tuo 
momentu tikrai reikia papildomos pagalbos, ji gali pasikviesti vyresni 
vaiką. 

Įtartina, kai susidaro tokios aplinkybės, jog mes turėsime „pareika- 
lauti““, kad vaikas „tuoj pat“ kažką atliktų. Tai — autoritarinis požiūris, 
o tokie reikalavimai yra neprotingi. Vaiko reakcija „Oi, ji visada šaukia 
ir man reikia kažką padaryti“ rodo blogus santykius, kuriems trūksta 
harmonijos ir bendradarbiavimo. Retai reikalaudami ir priimdami vaiko 
pagalbą ne kaip komandą ar paklusnų patarnavimą, skatiname ir puose- 
lėjame draugiškumą ir gerus tarpusavio santykius. 

Eikime iki galo ir būkime nuoseklūs 


Batų pardavėjas atnešė Vinifredei pasimatuoti keletą porų batų. Mama 
pasakė: „Tu, brangioji, nuspręsk, kurių nori.“ Į jūreiviškus panašūs batai 
atrodė neblogai, bet Vinifredė susimąsčiusi pasakė: „Mama, aš noriu 
raudonų batų“. Pardavėjas atnešė raudonus batus, kurie mergaitei labai 
patiko. „Bet, Vinifrede, tie jūreiviški batai yra praktiškesni. Su jais galima 
visur vaikščioti. Ar tu įsitikinusi, kad nori kaip tik raudonų?“ Ji atsakė 
žiūrėdama į veidrodį. „Taip, mama. Dar kartą pažiūrėkite tuos jūrei- 
viškus.“ Vinifredė veidrodyje stebėjo, kaip atrodė tamsūs batai. Mama 
pasakė pardavėjui: „Mes paimsime šituos.“ „Ne, mama, aš noriu rau- 
donų.“ „Oi, Vinifrede! Raudoni yra labai nepraktiški. Tau jie greit įgris. 
Būk gera mergaitė ir imk jūreiviškus.“ Susiraukusi mergaitė sutiko su 


mamos sprendimu. 


Iš pradžių mama pasakė, kad Vinifredė galės pati išsirinkti batus, bet po 
to pasielgė priešingai, pati išrinko ir net privertė mergaitę sutikti. Mama 
nepastovi ir nesilaiko žodžio. 

Jeigu norime išmokyti vaiką protingai pasirinkti, turime jam suteikti 
tokią galimybę ir, jei reikia, leisti klysti. Vaikas mokosi iš savo patirties, o 
ne iš mūsų pamokslavimų. Vinifredė mato mamą kaip „didelę viršinin- 
kę“, kuri neleis jai nusipirkti to, ko ji nori. Nenorėdama matyti motinos 
pasipiktinimo, mergaitė negali suprasti, ar jos pasirinkimas yra praktiš- 

kas, ar ne. Jeigu mama butų ištesėjusi savo pažadą ir leidusi dukteriai 
pirkti raudonus batus, Vinifredė galėjo pati suvokti, kad raudoni batai 
tinka ne prie visų jos drabužių. Kadangi naujų batų pirkti tol, kol rau- 
doni bus sunešioti, nebus galima, Vinifredė turi patirti savo sprendimo 
pasekmes. Taigi kitą kartą ji galbūt geriau pasvarstys šią problemą. Tokiu 
atveju mama būtų ne „viršininkė“, o mokytoja. 


Pirmą karštą vasaros dieną trejų metų Džudė žaidė smėlio dėžėje. Mama 
jautė, kad duktė per ilgai buvo saulėje. ,Džude, užsidėk skrybėlę nuo 
saulės,“ — paprašė mama, toliau ravėdama gėlyną. Mergaitė, pasirodo, 
jos negirdėjo ir toliau pylė smėlį į savo kibirėlį. ,„Džude! Aš tau sakiau 
užsidėti skrybėlę!“ Mergaitė iššoko iš smėlio dėžės ir nubėgo prie sūpy- 
nių. „Džude, grįžk atgal. Aš noriu, kad užsidėtum skrybėlę.“ Mergaitė 
nusisuko nuo .mamos ir pradėjo suptis. Motina patraukė pečiais ir dau- 


giau nieko nedarė. 


Žinoma, mergaitė mokoma neklausyti. Mama per daug kalba, bet nieko 
neveikia. Ji tik reikalauja ir nesiekia, kad vaikas paklustų ir darytų tai, ko 
reikalaujama. Džudė žino, kad gali nekreipti dėmesio į mamos žodžius. 

Mama galėtų žinoti, kad jos reikalavimas kilo dėl susirūpinimo ir 
noro išvengti saulės nudegimo, t. y. pagarbos tvarkai. Tačiau jos elge- 
sys parodė nepagarbą Džudei, sau pačiai ir saulės spinduliams. Mergaitė 
apie saulės kenksmingumą nieko nežino ir mano, kad reikalavimas yra 
paprasčiausia tironija, ypač kai tai sakoma komanduojant, o tai iš karto 
skatina maištauti. Mamos „reikalavimas“ buvo iššūkis stoti į kovą dėl 
valdžios. Jeigu mama tikrai žinojo, kad Džudę nuo saulės turi apsaugoti 
skrybėlė, nors vaikas ir ignoravo pirmą reikalavimą, ji turėjo būti nuo- 
sekli ir uždėti skrybėlę ant galvos. Jeigu vaikas ir toliau prieštarauja, mo- 
tina privalo vykdyti savo sprendimą, t. y. tam, kad duktė nebūtų saulėje, 
reikia ją nuvesti į kambarį. Prieš versdama paklusti, mama turi pirma 
pamąstyti ir po to tvirtai imtis veiksmų. 


Kai šešiametė Paula su mama vaikščiojo po prekybos centrą, mergaitė 


patempė mamą už rankos. „Taip, ko reikia?“ „Ar negali man duoti tru- 

putį pinigų?“ „Kam?“ „Aš noriu pajodinėti ant arklio.“ „Ne, Paula. Ne 
šiandien.“. „Prašau, mama,“ — verkšleno Paula. „Pasakiau, ne. Eime, aš 
dar daug ką turiu padaryti.“ Mergaitė pradėjo maldaujamai verkšlenti. 
„O dėl Dievo! Gerai. Leisiu tau pajodinėti. Bet atsimink, josi tik vieną 


kartą.“ Mama padėjo Paulai užlipti ant arklio ir laukė, kol mergaitė jojo. 


Pirmiausia mama pasakė „ne“, bet po to nusileido. Jai neužteko drąsos 
išlikti tvirtai, nes ji gailėjo vargšo verkiančio vaiko, kai šis negavo to, ko 
norėjo. 

Mama moko Paulą negerbti jos žodžių ir jausti, kad ji, pasitelkdama 
„ašarų jėgą“, galės gauti viską, ko nori. Labai paprastai šią problemą ga- 
lima išspręsti: Paulai reikia duoti tam tikrą pinigų sumą, o kai ji paprašys 
dar pinigų, mama gali atsakyti: ,„Paimk tau skirtus pinigus, Paula.“ Jeigu 
mergaitė jų nebeturi, tai ir yra problemos pabaiga. Mama nei atsako, nei 
aiškina priežastis, nei reaguoja gailėdama, nei nusileidžia, nei leidžia sko- 
lintis iš numatytos sumos. Jeigu Paula turi pinigų pajodinėti arkliuku, tai 
puiku, o jei ne — tai jos reikalas. Savo „ne“ mama turi tvirtai pasakyti ir 
laikytis iki galo, vengdama bet kokių vaiko provokacijų. 


Mamai nusibodo kiekvieną rytą kovoti ir traukti iš lovos Aleksą ir Har. 
Ji lankė psichologinio mokymo centrą, kur jai pasiūlė idėją, O ji nutarė ją 
įgyvendinti. Mama nupirko žadintuvą ir pasakė berniukams, kad jie pa- 
tys gali nustatyti žadintuvą ir keltis. Kitą rytą ji išgirdo skambant žadin- 
tuvą, bet greit vėl buvo tylu. Mama laukė. Pagaliau po pusės valandos ji 
suprato, kad berniukai dar miega. Mama juos pažadino sakydama: „Aš 
jums sakiau, kad turėsite patys atsikelti. Jūsų žadintuvas skambėjo jau 


prieš pusvalandį. Greičiau kelkitės!“ 


Mama puikiai pradėjo, bet netesėjo iki galo, nes iš tikrųjų netikėjo, kad 
vaikai patys atsikels! Ji nesielgia nuosekliai, nes vis dar nori „priversti“ 
juos keltis. Vis dėlto vaikus pažadino ji. 

Motina, norėdama, kad vaikai keltųsi patys, turi jiems „atiduoti“ at- 
sakomybę ir visiškai pasitraukti. Jeigu vaikai nepaiso žadintuvo ir toliau 
miega, tai jų reikalas. Atsikėlę jie turi eiti į mokyklą, nors ir labai vėluotų, 

taigi turi prisiimti pasekmes. Diena iš dienos mama turi elgtis nuosek- 
liai, nepasitraukti ir laikytis savo sprendimo. Berniukai, įsitikinę, kad jie 
nebegali įtraukti motinos į tai, tikrai norės prisiimti atsakomybę. 


Vienuolikmetis Maiklas ir devynmetis Robis prašė nupirkti šunį. Paga- 
liau tėvai nutarė įsigyti, bet su sąlyga, kad berniukai prisiims atsako- 
mybę už gyvūno maitinimą ir priežiūrą. Vaikai džiaugsmingai sutiko. 
Šuo atsirado namuose. Pradžioje berniukai šunimi rūpinosi sąžiningai, 
bet pamažu jie nustojo juo rūpintis. Mama vis dažniau ir dažniau šunį 
maitino, ragino vaikus atlikti savo pareigą, bet berniukai vis pamiršda- 
vo. Pagaliau vieną dieną mama pagrasino, kad atsikratys šuns, jeigu jie 
paskui viskas buvo po senovei. Po savaitės mama pasidavė. Ji niekaip 
negalėjo pasiryžti atiduoti šuns naujiems šeimininkams ir atimti iš ber- 


niukų džiaugsmą, kurį jie patirdavo žaisdami su šunimi. 


Vargšė mama. Visa atsakomybė tenka jai, o džiaugsmas — vaikams. 

Tą vakarą, kai berniukai pirmą kartą neatlieka savo pareigų, mama 
gali paklausti: „Ką darysime, jeigu jūs pamiršite maitinti šunį?“ Gali už- 
simegzti draugiška diskusija, per kurią ji aiškiai pasako, kad neprisiims 
atsakomybės už šunį. Žiauru būtų palikti gyvūną likimo valiai. „Kiek 
kartų gali taip atsitikti?“ Berniukai pasako skaičių. „Tai jūs sutinkate, kad 
paskui mes turėsime jį atiduoti?“ Po nustatyto pareigų nevykdymo skai- 
čiaus mama turi tesėti pažadą ir kažkur išgabenti šunį; tai reikia padaryti 
ne kaip bausmę, ne iš pykčio, bet tiesiog kaip loginį pareigų neatlikimo 
rezultatą. 

Nuoseklumas iš tikrųjų yra tvarkos dalis ir padeda nustatyti, kas vai- 
kui teikia saugumo jausmą. Mes negalime tikėtis, kad mūsų mokymo 
metodai bus efektyvūs, jei juos taikysime chaotiškai. Tai tik išmuš vaiką 
iš vėžių. Kita vertus, vaikas jausis užtikrintas ir saugus, jeigu mes būsi- 
me nuoseklūs ir laikysimės mūsų mokymo programos. Vaikas išmoksta 
gerbti tvarką ir gerai žino savo vietą. 

1 nai in 


Visi vienoje valtyje 


Tėvas pamatė, kad viena iš trijų dukterų spalvotais pieštukais ištepliojo 
naują židinį. Jis pakvietė visas mergaites ir paklausė, kuri tai padarė. Vi- 
sos atsakė, kad jos šito nedarė. „Viena iš jūsų meluoja. Aš noriu žinoti, 
kuri iš jūsų tai padarė. Aš nepakęsiu melagės. Taigi, kas tai padarė?“ 
Nė viena neatsakė. „Gerai. Tada aš nubausiu jus visas,“ — įspėjo tėvas 
ir prilupo visas mergaites. Po to jis vėl piktai paklausė: „Sakykite, kuri 
pieštukais ištepliojo židinį?“ Pagaliau vyriausioji prisipažino, kad tai jos 
darbas. ,,To aš ir norėjau. Dabar nuvalyk jį.“ Tėvas atnešė vandens, še- 


petį, skiediklį ir laukė tol, kol mergaitė nuvalė plytas. 


Taip tėvai elgiasi dažniausiai. Mes turime klausimus spręsti su kiekvie- 
nu vaiku atskirai ir pagirti arba pasmerkti jį už tai, ko jis nusipelnė savo 
elgesiu. Galbūt sunku suvokti, kad dažnai vienos šeimos vaikai susivie- 
nija prieš suaugusiuosius, stengiasi juos nugalėti arba nuolat atkreipti jų 
dėmesį. Gerai žinoma, kad to paties amžiaus vaikai nepakenčia „klyks- 
mo“. Mūsų pavyzdyje trys mergaitės buvo susivienijusios į komandą ir 
lengviau pakentė bausmę negu klykimą. 

Kalbėdami su kiekvienu vaiku atskirai apie blogą jo elgesį, mes išjudi- 
name švytuoklę. Kai vienas iš vaikų ieško tėvų pritarimo ir nori pirmauti 
kito sąskaita, pastarasis nustumiamas šalin. Todėl mūsų veiksmas stipri- 
na varžybas tarp vaikų, nes mes juos supriešiname. Taip skatiname savo 

atžalas ieškoti pasitenkinimo, pritarimo, bet ne prisidėti prie bendro rei- 
kalo. Kadangi niekam neįmanoma nuolatos tik pritarti, tokio pritarimo 
siekimas turėtų būti pripažintas klaidingu tikslu. Tačiau mes galime prie 
to prisidėti. Todėl tai yra realistiškas ir pasiekiamas tikslas, kuris sukuria 
vienybę. Skatindami vaikus varžytis, mes tik sustipriname klaidingus jų 
tikslus. „Geras“ vaikas yra geras ne dėl to, kad jis nori būti geras, bet to- 
dėl, kad nori būti geresnis ir aplenkti tą vaiką, kuriam mažiau pritariama. 
Jo interesai sukoncentruoti į jį patį, bet ne į pagalbą visų šeimynykščių 
gerovei. „Blogas“ arba atsilikęs vaikas toks ir lieka, nes taip jis gali būti 
pripažintas, bet tik beprasmiame gyvenime. 

Mes galime įveikti vyraujančias varžybas ir išvengti jų žalingo povei- 
kio, laikydami visus vaikus viena grupe ir susodindami juos, taip sakant, 
į vieną valtį. Tai galbūt yra pats „revoliucingiausias“ žingsnis, kurio gali 
imtis mama. Visų vaikų pripažinimas vienu vienetu žlugdo pačią lenk- 
tyniavimo, moralinio apsisprendimo ir asmeninių privilegijų dvasią. Tai 
gana panašu į biblinį idealą, kuris modernioje visuomenėje prarado po- 
veikį: žmogus yra savo brolio rėmėjas ir nebūtinai jo mirtinas priešas 
kovojant dėl pirmumo. 

Pateiktame pavyzdyje tėvas galėjo pakviesti visas mergaites ir liepti 
joms nuvalyti plytas visai neieškodamas, kuri iš jų nusikalto. Tai sulaiko 
„gerą“ vaiką nuo bandymo įrodyti savo gerumą, o „blogą“ — nuo kovos 
dėl valdžios ar keršto siekimo. 

Bet dažnas iškart paklaus: „Ar garbinga nekaltą vaiką versti valyti tai, 
ko jis neištepė?““ Vaikas gali pareikšti tokį patį prieštaravimą. Jis suvokia, 
kas yra garbinga ir kas ne, mokosi iš mūsų ir griebiasi mums nenaudin- 
gų idėjų. Jeigu galėtume nugalėti savo požiūrį ar įsitikinimą, kad toks 
elgesys yra nedoras, vaikas galėtų rasti tam pateisinimą. Jis gali suprasti, 
kad bendradarbiauja kaip viena komanda: vienas, būdamas geras, kitas — 
agresyvus, trečias — bejėgis ir t.t. Vaikų varžybos duoda mums naudos. 
Išmokydami vaikus nesivaržyti dėl tėvų pripažinimo, vaikai turėtų gali- 
mybę išsiugdyti pagarbą vienas kitam. 

Plačiau svarstant, kas yra padoru, atrodo, būtų negarbinga remti klai- 
dingus kiekvieno vaiko tikslus, supratimą apie jo vaidmenį ir vertę, kuri 
griauna harmoniją ir bendradarbiavimą. Viskas priklauso nuo to, ko mes 

norime ir linkime savo vaikui. Jeigu juos visus sodiname į tą pačią valtį ir 
padarome visą grupę atsakingą už tai, ką kiekvienas iš jų daro, mes pade- 
dame išvengti kovų ir varžybų. Tuomet jie netrokšta vienas kitam daryti 
įspūdžio; taigi jų blogas elgesys praranda bet kokią prasmę. 

Tą patį galima pasakyti apie vaikų pavydą. Tai labai naudinga, nes 
daro didelį įspūdį tėvams. Pavydas sukelia tėvų nesutarimus, jie visaip 
bando ištaisyti padėtį. Kai pavydas tėvams įspūdžio nedaro, jis tampa 
beprasmis. Bet kiek tėvų sugeba nekreipti į tai dėmesio? Pamažu pa- 
vydas didėja ir atsiranda skausmas! 

Siūlymas sodinti vaikus „į vieną valtį“ paprastai veikia geriau negu 
tikimasi. Viena mama dalyvavo paskaitoje, kai buvo pasiūlyta šitai pa- 
bandyti. Ji, be abejo, ir pabandė, o vėliau parašė. 


Ši moteris turėjo tris vaikus: devynerių, septynerių ir trejų metų. Vyres- 
nieji beveik neturėjo įtakos mažajam ir paprastai skundai dėl jo ypatingų 
privilegijų buvo gana dažni. Vieną vakarą mažylis valgydamas išdykavo 
ir išdrabstė ant stalo maistą. Mama liepė visiems vaikams eiti į savo 
kambarį, nes jie nemokėjo gražiai valgyti. Vyresnieji kiek paprotestavo, 
bet vis dėlto visi pakilo ir nuėjo. Nuo to karto jaunėlis niekad nebežaidė 
su maistu. Šitai nepaprastai nustebino motiną, nors ji ir nesuvokė, kodėl 


toks veiksmas padarė šitokį poveikį. 


Blogas vaiko elgesys patraukdavo daugiausiai dėmesio. Jam būdavo nuo- 
lat primenama, kad valgyti reikia tvarkingai. Mamos veiksmas iš jo atėmė 
ne tik šį ypatingą dėmesį, bet ir vyresnieji vaikai dabar tą dėmesį pasida- 
lijo. Iš blogo elgesio nebeliko jokio džiaugsmo, nes vyresnieji vaikai irgi 
gavo daugiau mamos dėmesio! 

Kitame pavyzdyje šis tarpusavio atsakomybės efektas dar labiau iš- 
ryškėja. 


Aštuonerių metų Čarlis buvo vidurinysis vaikas. Vyresnysis brolis visad 
buvo darbštus ir daug galintis, o jaunesnioji sesuo — „gera“. Carlis buvo 
tikras siaubas: melavo, vagiliavo ir du kartus padegė rūsį. Maloniausias jo 


užsiėmimas buvo teplioti sienas spalvotais pieštukais ir dažais. Mama nie- 

kaip negalėjo sūnaus sutramdyti. Kai ji kreipėsi pagalbos, jai patarė visus 
tris vaikus laikyti vienu vienetu ir priversti juos atsakyti už Čarlio elgesį. 
Tai buvo tikras kontrastas jos pastangoms smerkti Čarlį ir girti kitus. 

Po dviejų savaičių ji atėjo į antrą pokalbį. Motina labai nustebo, kad 
Čarlis visiškai atsisakė blogo elgesio. Sieną jis ištepliojo tik vieną kartą 
ir mama iškart liepė visiems vaikams ją išvalyti. Čarlis sienos nevalė, bet 
daugiau nieko pieštukais netepliojo. Jis tik pasakė: „Tai nebeįdomu. Kiti 


turi valyti.“ 


Čarlis nutarė: jeigu blogas elgesys nekelia kovos ir neįtraukia mamos į 
ilgas derybas su juo, tai toks elgesys praranda prasmę. Berniukas tikrai 
nenorėjo, kad kiti gautų tai, ko siekė jis! 

Kovojant sunku nustatyti, kuris yra kaltas. Tai nėra tik vieno vaiko 
blogo elgesio rezultatas — visi vaikai vienodai prisideda prie ramybės 
drumstimo, tai — jų pastangų rezultatas. Geruolis gali „kiaušiniais“ ap- 
mėtyti blogąjį, gali jį skatinti, pastumti ir išprovokuoti, kad tik į tai įtrauk- 
tų mamą. Vaikai yra atsakingi vienas už kitą, koordinuoja savo veiksmus 
šeimos gerovei arba įtampai ir prieštaravimui didinti. Kai „blogasis“ 
tampa geresnis, „gerasis“ pablogėja; taip artimai vaikai derina savo elge- 
sį, susivienydami prieš mus. Mama, tai pajutusi ir laikydama visus vaikus 
viena grupe, gali pasiekti stulbinamų rezultatų; vaikai suvoks tarpusavio 
priklausomybę ir pasirūpins vienas kitu. 

Įsiklausykime 


Daugelis iš mūsų žino pokštą apie vaiką, kuris paklausė: „Mama, iš 
kur aš atsiradau?“ Mama ilgai aiškina apie paukščius ir bites. „Aš vis- 
ką žinau, mama. Aš tik noriu žinoti, iš kur 2£atsiradau.“ Po to mama 
daugiau pasakoja apie vaikų gimimą. Berniuko tai vis tiek nepatenki- 
na ir jis sako: „Mama, Ro yra iš Čikagos, o Pitas — iš Majamio. O iš 
kur aš?“ 

Mes dažniausiai darome šitą klaidą — esame linkę manyti, kad žino- 
me, ką vaikas nori pasakyti, bet patys neįsiklausome. Mes esame taip už- 
siėmę, kad nesugebame išgirsti, ką sako mūsų vaikas. Ir vis dėlto dauge- 
lis iš mūsų labai džiaugiasi populiaria knyga ar televizijos laida, rodančia 
naivią kitų tėvų vaikų išmintį. Norint šitaip pasilinksminti nebūtina vykti 
į užsienį; panašios istorijos vyksta mūsų namuose. Mums reikia tik įsi- 
klausyti. 


Šeima ruošėsi atostogauti. Šešiametis Elas padėjo tėvui sudėti lagami- 
nus į bagažinę. Vienas mažas lagaminas, kuriame buvo būtiniausi daik- 
tai, į bagažinę niekaip netilpo. „Tėti, išimk mamos pagalvėlę ir padėk ją 
ant galinės sėdynės.“ Tėvas nekreipė dėmesio į vaiko pasiūlymą, traukė, 
stumdė lagaminus ir vėl bandė įkišti mažąjį, bet veltui. Kai tėvas nuėjo 
į namus, Elas pagalvėlę išėmė. Grįžęs tėvas nustebo, kad mažasis laga- 


minas tilpo į bagažinę. 

Tėvas nesugebėjo išgirsti, bet vaiko siūlymas, žinoma, buvo geras. Vaikas 
puikiai nutuokia ir moka įvertinti situaciją. Jis tikrai žino daug išmintingų 
sprendimų, turi kitokį perspektyvos jausmą, o tuo mes galėtume puikiai 
pasinaudoti. 


Penkių vaikų tėvas atėjo prašyti psichologinės pagalbos. Išnagrinėjus 
problemas paaiškėjo konkretūs siūlymai ir būdai, galintys išspręsti dile- 
mą. Tada tėvo paprašė išeiti iš kambario ir pakvietė visus vaikus. Pata- 
rėjas paklausė, dėl ko, jų nuomone, kilo konfliktas. Vaikai labai aiškiai 
viską išdėstė. Po to jų paklausė, ką reikėtų daryti, kad konfliktas būtų 


išspręstas. Jie pateikė lygiai tokius pasiūlymus kaip ir patarėjas! 


Jeigu tėvas būtų išklausęs savo vaikų nuomonės, jam nebūtų tekę mokėti 
už konsultaciją. 

Labai dažnai mūsų atžala žino, ką mes darome blogai. Ir vis dėlto 
mes esame įsitikinę, kad tik mes turime teisę pasakyti jiems, ką jie daro 
blogai. Mūsų išdidumas neleidžia jų išklausyti. Kiek daug mes galėtume 
laimėti, jei laikytume juos lygiais ir tikrai į juos įsiklausytume! 


Kelė, Marija ir Roza kovojo tarpusavyje ir ginčijosi, kuri gali žiūrėti savo 
mėgstamą programą. Kelė reikalavo filmo apie kaubojų, o mergaitės 
norėjo žiūrėti komediją. Pagaliau mama neišlaikė ir tarė: „Kele, aš jau 
pavargau nuo tų rietenų. Eikite į savo kambarį.“ „Kodėl tu visad kaltini 


mane,“ — suverkšleno Kelė. „Jokių kalbų! Tučtuojau išeikite.“ 


Mamai reikėjo įsiklausyti, ką sako Kelė. Ji uždavė labai gerą klausimą: 
kodėl ji visada kaltina tik ją? Kelė pakliuvo į spąstus, kuriuos paspendė 
abi mergaitės, norėdamos ją įstumti į keblią padėtį. Jeigu mama būtų 
įsiklausiusi į tai, ką sakė Kelė, ji galėjo suprasti, kad pati prisideda prie 
šių kovų. 

Devynmetis Džonis išdykavo su šunimi svetainėje, nors tai buvo griež- 

tai draudžiama. Berniukas ritinėjosi po stalu, numetė šviestuvą ir sudau- 


žė lemputę. Įpykusi mama Įbėgo į kambarį, ėmė piktai bartis ir baigė 

žodžiais: „Dėl to, ką padarei, šią popietę negalėsi eiti plaukioti.“ „„Man 


nesvarbu,“ — atkirto berniukas niūriai. 


Džoniui labai patinka plaukioti. Tačiau jo išdidumas neleidžia šito pripa- 
žinti. Jo atsakymas rodo nepaklusnumo tąsą ir jis vėl nugali motiną. 

Privalome itin gerai įsiklausyti į prasmę, kuri slepiasi už vaiko ištartų 
žodžių. Džonio „man nerūpi“ iš tikrųjų sako: „Net ir bausmė manęs ne- 
privers klausyti.“ Vaikas, šaukdamas: „Aš tavęs nekenčiu“, nori pasakyti: 
„Man nepatinka, kai man neleidžia elgtis savarankiškai.“ Priešgyniauda- 
mas jis nori pasakyti: „Atkreipkite į mane dėmesį“. 


Dešimtmetis Džordžas sėdėjo mokyklos autobuse greta savo draugo 
Pito. Vairuotojas išgirdo tokį pokalbį: ,,„Džordžai, kodėl vakar nebuvai 
mokykloje?“ „Aš tiesiog nenorėjau eiti į mokyklą, todėl įsikalbėjau, kad 
sergu, ir tikrai susirgau.“ „Kaip tu sirgai?“ — paklausė Pitas. ,„Man skau- 
dėjo pilvą.“ „Kodėl?“ ,,Nenorėjau eiti per tokį šaltų. Šį rytą aš jaučiausi 
taip pat, bet mama taip prišildė namą, kad aš ten nenorėjau pasilikti. 
Iš pradžių aš maniau susirgti, bet po to persigalvojau. Aš tikrai turėjau 
skubėti, kad nepavėluočiau į autobusą. Ir nevalgau pusryčių, nes vis dar 


blogai jaučiausi.“ 


Vaikai tarpusavyje kalba labai atvirai. Tačiau jie retai suteikia galimybę 
juos išklausyti. Dažnai mes susidarome nuomonę 1š to, ką išgirstame, 
nors jie elgiasi itin atsargiai. Šiuo atveju įsiklausė autobuso vairuotojas. 
Jis sužinojo, kad vaikas, norėdamas išvengti to, ko nenori, gali susirgti. 
Pitas tikėjo Džordžu ir palaikė tai, ką jis darė. Jis draugo nesmerkė. 

Kiekviena motina išmoksta atskirti vaiko verkimo prasmę. Negir- 
dėdama nieko daugiau, išskyrus vientisą garsą, ji žino, kad vaikas yra 
nusiminęs, o išgirdusi kitokį verksmą — kad piktas. Mes tai suvokiame, 
bet, atrodo, vaikui paaugus, pamirštame. Išgirdę vaiko riksmą, kaip be- 
pročiai puolame žiūrėti, kas atsitiko. Dažniausiai šis mūsų puolimas ir 
yra riksmo tikslas. Jeigu sustotume ir minutę paklausytume, galėtume 
išvengti reakcijos, kurios siekia vaikas. Iš tiesų mes labai daug laimėtume 
vien įsiklausydami! 

Valdykime savo balsą 


Kai mes kalbamės su vaiku, jis dažnai daugiau išgirsta iš mūsų balso negu 
iš pasakytų žodžių. Mums būtina įsiklausyti į save. Kartais, būdami par- 
duotuvėje, parke arba sėdėdami su vaiku, atkreipkime dėmesį į klausymą- 
si. Įsiklausykime i kitų suaugusiųjų balsą. Su vaiku jie retai kalba normaliu 
tonu, ne taip, kaip tarpusavyje. Namuose dažniau įsiklausykime į savo 
balsą. Ką jūs vienu ar kitu tonu išreiškiate? Ką išgirsta jūsų vaikas? 

Savo balsu mes dažnai paskatiname vaiką blogai elgtis. 


Bilis pranešė, kad ketina laistyti pievelę. Mama tvirtai pasakė: „Oi ne, 
paskui išslinko pro duris. Staiga mama išgirdo vandens čiurlenimą. Bilis 


laistė pievelę. 


Bilio mamos tonas yra diktatoriškai tvirtas. Šitokiu balsu ji bandė pa- 
reikšti apsisprendimą ir paskatino Bilį pradėti kovą dėl valdžios. Šešio- 
likmetės merginos, kuri tuo metu buvo greta, pakliusė, ką ji išgirdo iš 
Bilio mamos balso. „Ji išsigando. Tai buvo netikro demonstratyvaus gy- 
nimosi tonas.“ Valdykime savo balsą ir žinokime, ką norime pasakyti. 


Tėvas padėjo dešimtmečiui Džo atlikti namų darbus. Atrodė, kad ber- 


niukas nelabai suprato, ką turėjo padaryti. „Na, tiek tai tu tikrai supran- 

ti,“ — pasakė tėvas paniekinamai. Vaikas dar labiau susigūžė, palinko virš 


savo knygos ir dar daugiau sumišo. 


Tėvo balsas rodė, kad net ir jis turėjo mažai vilties išmokyti Džo. Todėl 
jis dar daugiau drąsos atėmė iš berniuko. 


Parduotuvėje mama sutiko draugę, kurios nematė nuo Sintijos gimimo. 
„Kiek jai dabar metų?“ „Vienuolika mėnesių.“ „Oi, ar tai nėra tiesiog 
nuostabiausia maža būtybėlė?“ Draugė paglostė vaiko skruostą ir pri- 


spaudė mergaitę prie savęs. 


Nenatuūralus „vaikiškas tarimas“ ir nusižeminimas iki „paprastos kal- 
bos“, kurios mes kartais griebiamės kalbėdami su mažu vaiku, rodo 
mūsų suvokimą, kad vaikas yra menkesnis už mus. Mes kalbame tokia 
maniera ir tokiu balsu, kuriuo niekada nešnekėtume su draugu. Jeigu iš 
tikrųjų įprastume įsiklausyti į save, greitai išvystume didelę nepagarbą, 
kurią mes dažnokai rodome savo vaikui. Esame įpratę su vaiku kalbėti 
iš „viršaus“, piktnaudžiauti netikru linksmumu arba rodyti džiaugsmą, 
siekdami jį sudominti kalbėti saldžiai, bandydami laimėti bendradarbia- 
vimą. Išgirdę savo balse klaidas, turime jį keisti. Kalbėdami su vaiku kaip 
su draugu ir lygiu partneriu, rodome nuoširdų norą bendrauti. 

r. A 


Neimkime per daug į galvą 


Penkerių metų Margo ir septynerių Keitė stovėjo prie stalo ir labai įdė- 
miai stebėjo, kaip mama ant svarstyklių padėjo du šokoladus, nustatė jų 
svotį it paskui padėjo kitus du. „Margo šokoladai sveria daugiau, mama. 
Tai negarbinga. Man bus mažiau,“ — verkšleno Keitė. „Tai tas pats, tas 
pats,“ — paprieštaravo sesuo. „Ne, Margo, tu klysti. Pabandysiu dar kar- 
tą,“ — tarė mama ir dar kartą pasvėrė šokoladus. Dabar abi mergaitės 


gavo saldumynų po lygiai. 


Mama, įsitempusi iki kraštutinumo, nori būti teisinga. Per didelis rū- 
pestis kenkia, sukuria įtampą ir sustiprina varžybas tarp mergaičių. Kie- 
kviena iš jų yra apsisprendusi gauti savo dalį ir nori, kad antroji negautų 
daugiau. Be to, mergaitės sudariusios sąjungą, kuri turi priversti mamą 
rūpintis teisybe. Kaipgi ji pakliuvo į šią sumaištį? 

Mama mano, kad ji turi būti „teisinga“, neišskirti nė vienos iš dukterų 
ir neremti vienos iš jų. Bet kas gali visad būti absoliučiai teisingas? Kokią 
ji turi galimybę sutvarkyti gyvenimą taip, kad ir Margo, ir Keitė visą laiką 
gautų vienodai? Perdėtas mamos rūpinimasis išskyrė „gavimą“. Kol abi 
mergaitės vadovausis šiuo netikru pagrindu, jos nebus laimingos. 

Mama turi atsipalaiduoti, nekreipti į tai per daug dėmesio ir atsisakyti 
perdėto rūpinimosi teisingumu. Nusprendusi, kad mergaitės turi gauti 
po du šokoladus, ji kiekvienai turėjo duoti po du ir šito užtenka. Jeigu jos 

ginčysis dėl to, kurios šokoladas didesnis, mama turi pasitraukti, nesivelti į 
kovą ir, jeigu reikia, eiti į vonią. Mergaitės pačios turi išspręsti problemą. 


Mama labai nerimauja, nes trejų metų Reimondo viduriai užkietėję. Jau 
nuo šešių mėnesių, kai vaikas pradėjo naudotis tualetu, mama turėjo 
bėdos, mokydama jį „reguliarumo“. Kai berniukas dar buvo kūdikis, 
kartą jam padarė klizmą. Dabar vaiką reikia beveik kiekvieną dieną ši- 
taip „valyti“. 


Mama per daug rūpinasi, kaip Reimondas tuštinasi, per daug nerimauja 
dėl jo sveikatos. O šitai slepia jos norą, kad vaikas tuštintusi tuomet, kai 
jai tai atrodys reikalinga. Iš tikrųjų mama ir sūnus kovoja dėl valdžios: 
vaikas atsisako „judinti savo žarnas“ — tai turi už jį padaryti mama! Kol ji 
prisiima atsakomybę už Reimondą, jis niekada nesistengs pats to daryti. 
Jis gerai išmoko leisti kitam veikti už jį. Tokia taisykle Reimondas gali 
vadovautis visą gyvenimą. 

Mama turėtų atsipalaiduoti ir leisti Raimondui tuštints tada, kai jis 
yra tam pasiruošęs. Tai turėtų būti jo rūpestis. Kai jam nebereikės kovoti 
dėl valdžios ir protestuoti, organizmas pats atkurs normalias funkcijas. 


Mama nusivedė penkerių metų Dorotėją į didelę parduotuvę apsipirk- 
ti. Dorotėja visąlaik atsilikdavo, stoviniavo prie kiekvienos vitrinos ir 
viskuo žavėjosi. Tuomet, kai mama pirko, mergaitė nuklydo į šalį. Pusę 
laiko mama nepaleido iš akių dukters ir vis lakstė paskui ją. Pagaliau 
ji jos nebematė ir labai įsiuto. Suradusi mergaitę, ji pasakė: ,„Dorotėja, 
tu mane mirtinai išgąsdinai. Dabar būk prie manęs. Aš nenoriu tavęs 
pamesti šioje didelėje parduotuvėje.“ Vaikas pažvelgė į mamą savo rim- 


tomis didelėmis akimis. 


Dorotėja išėjusi kur nors su mama žaidžia slėpynių. Jai labai patinka, kai 
mama įsiunta. Mergaitė niekad nepaklysta ir puikiai orientuojasi. Mama 
bereikalingai nerimauja. 

Motina gali būti rami ir nesirūpinti, kad Dorotėja pasimes, skir- 
ti daugiau laiko ir pamokyti vaiką. Šį žaidimą galima žaisti tik dviese. 

Mama, pamačiusi, kad Dorotėja dingo, gali ramiai pasislėpti ir stebėti 
mergaitę. Greitai vaikas supras, kad mama jos neieško, ir grįš ten, kur 
jos išsiskyrė. Mama prapuolė! Dabar Dorotėja truputį sunerimsta. Tada 
mama turi pasirodyti, kad duktė ją pamatytų, bet kartu ji turi elgtis taip, 
tarsi vaikščiotų ieškodama pirkinių. Kai Dorotėja pribėgs išsigandusi ir 
verkdama, mama gali neparodyti jokio susirūpinimo ar baimės ir ramiai 
ištarti: „Gaila, kad mes viena kitą pamėtėme.“ Kai tik vaikas nuklysta į 
šoną, šį veiksmą reikia pakartoti. Jeigu mama atsisakys žaisti, nekreips 
dėmesio ir nesirūpins dėl Dorotėjos dingimo, vaikas greitai pradės sekti 
paskui mamą. 


Draugė šnekučiavosi svetainėje su susirūpinusia mama. Kas keletą mi- 
nučių ji vis pribėgdavo prie lango ir pažvelgdavo, kur yra jos šešerių 
ir ketverių metų vaikai, žaidžiantys kieme su kaimynų vaikais. Pagaliau 
draugė paklausė: „Kas ten lauke vyksta, kad taip įdomu?“ „Tiesą sakant, 


aš tik noriu įsitikinti, ar vaikams nieko neatsitiko.“ 
Nesirūpinkite. Jeigu kas nors atsitiks, jūs pakankamai greitai tai sužinosite! 


Dešimtmetis Denis vertė mamą visą laika būti įsitempusią. Jis jos ne- 
klausė ir iš mokyklos neidavo tiesiai namo. Vieną dieną jau buvo pusė 
šešių, o Denio vis dar nebuvo. Mama tiesiog įsiuto. Kadangi į mokyklą 
berniukas važiuodavo dviračiu, ji buvo įsitikinusi, kad jį partrenkė maši- 
na. Ji jau nutarė skambinti į ligoninę ir tą akimirka įėjo Denis. Jo kelnės 
buvo šlapios, purvinos, o batai — dar baisesni. Jis turėjo ąsotį bjauraus 
dvokiančio vandens. „Deni, kur tu buvai? Jau pusė šešių. Aš vos neiš- 
protėjau. Kur tu buvai?“ „Aš buvau prie tvenkinio, kuris yra netoli greit- 
kelio. Žiūrėk, aš pagavau kelis buožgalvius.“ „Kiek kartų aš tau sakiau iš 
mokyklos eiti tiesiai namo, aš privalau žinoti, kur tu esi, — piktai kalbėjo 
mama. — Tu neturi teisės taip elgtis!“ Mama niekaip negalėjo susitvardyti 
ir berte bėrė žodžius, o Denis stovėjo lediniu veidu. 

Kitą dieną ji nuėjo į mokymo centrą kartu su drauge. Diskutuojant 
paaiškėjo kita panaši problema. Denio mamai kilo idėja. Kai vaikas grįž- 


davo namo, ji atvirai džiaugdavosi. Bet kartą, kai jis pavėlavo, ji išėjo! 

Nuolatinis mūsų rūpinimasis savo vaiku yra beprasmis. Be to, tai: vi- 
sai nenaudinga, nes vaikas greit viską perpranta ir naudoja rūpestį kaip 
įrankį dėmesiui gauti, kovoti dėl valdžios arba paversti tai monotonija. 
Baimindamiesi galimos nelaimės pavojaus neišvengiame, o tik galime 
kapstytis iš bėdos tada, kai ji įvyksta. Geriausia — pasitikėjimas savo vai- 
ku. Mes neturime jaudintis tol, kol neateina laikas griebtis savo talentų 
kovai su problema. 


Bilio mama turėjo problemų. Kai Biliui buvo šešiolika mėnesių, ji vaiką 
turėjo atiduoti į globos namus, nes privalėjo eiti į darbą. Be to, daug jėgų 
atėmė skyrybos. Kai vaikui suėjo dveji metai, ji ištekėjo antrą kartą ir 
vaiką pasiėmė. O kai jam suėjo treji, berniukas atsidūrė globos namuose, 
nes mama pagimdė antrą vaiką. Dabar, būdamas penkerių metų, Bilis 
atrodė labai nelaimingas. Kad ir kaip mama bandytų parodyti vaikui savo 
meilę, tai jo neįtikina. Kai ji pasako „ne“ arba neleidžia Biliui daryti to, 
ko jis nori, vaikas gailiai verkia ir sako: „Tu manęs nemyli.“ Mama pyks- 
ta. Atrodo, kad Bilis nori tiek daug dalykų, kurie viršija galimybes, arba 
tokių, kurių, matyt, Biliui iš tikrųjų neprireiks. Bandydama jį paguosti, 


mama visai praranda kantrybe. 


Bėda slypi motinos kaltės jausme, kad ji atidavė Bilį į globos namus. 
Nors tai, susidarius aplinkybėmis, buvo vienintelė protinga išeitis, mama 
jaučiasi sužlugdžiusį vaiką. Dabar ji per daug rūpinasi pasekmėmis. Jai 
atrodo, kad globos namuose Bilis jautėsi apleistas. 

Į tokį mamos požiūrį Bilis reaguoja ir net pasitelkia jį savo tikslams. Jis 
žino jos silpną vietą ir naudojasi tuo, kad motina nuolat kuo daugiau juo 
rūpintųsi. Šitaip Bilis turi nesibaigiantį kontrolės „šaltinį“. Tol, kol jis rodys, 
kad abejoja mamos meile, ji lankstysis ir pataikaus, kad tą meilę įrodytų. 

Mama žino, kad ji myli Bilį. (Jis taip pat šitai žino!) Ji gali nebereaguot į jo 
„abejones“. Ji yra gera motina tol, kol atlieka viską, kas reikalinga. Moteris turi 
išmokti nebijoti sūnaus. Suvokusi jo elgesio tikslą, ji gali pakeisti jo elgesį. Kai 
Bilis verkia, mama gali tik pasakyti, kad ji gailisi dėl blogos jo savijautos. 

Vaikas, jaučiantis pavydą, kelia tas pačias problemas. Daugelis iš mūsų 
ieško pirmųjų pavydo ženklų tik gimus kitam kūdikiui ir, beje, greitai ran- 

da tai, ko ieško! Musų pastangos išblaškyti šį blogą vaiko jausmą padeda 
jam susivokti, koks šis jausmas gali būti naudingas. Net nenujausdami mes 
sukeliame jam pavydą! Kol pavydas mums darys įspūdį, vaikas juo naudo- 
sis. Geriausias būdas išvengti šio blogo jausmo — būti kasdieniškiems ir 
vengti gailesčio. Mes galime pasitikėti, kad vaikas išmoks priimti ir nema- 
lonias situacijas ir pamažu tobulės. Aišku, gimus naujam kūdikiui, motina 
negali skirti daug laiko vien tik jam. Be abejonės, vaikas prisitaikys prie 
savo naujo vaidmens, jeigu mama susilaikys nuo gailesčio demonstravimo 
ir nebandys atkurti tai, kas „prarasta“. Gali būti, kad kai kurie vaikai kar- 
tais gauna daugiau privilegijų negu kiti, bet tai taip pat yra gyvenimo dalis, 
o tobulėjant asmenybei šitai priimama be didelio triukšmo. Vaikas jaus 
pavydą tik tokiu atveju, kai tai jam bus naudinga. Mes kartais labai nu- 
stembame, kad vaikas turi tiek daug bruožų, dėl kurių reikia rūpintis. Mes 
stebime savo atžalą ieškodami blogų įpročių požymių, klausinėjame norė- 
dami išsiaiškinti, ar jis turi blogų minčių, ir primetame jam savo susirūpi- 
nimą bloga morale, tuo, kas jam gali atsitikti, nervinamės dėl jo sveikatos. 
Užuot aptarę, pakalbėję, kaip ši situacija atrodo jam, mes įsivaizduojame 
žiną, ką jaučia vaikas. Mes baksnojame ir spaudžiame vaiką, kad jis gerai 
elgtųsi mokykloje, nes tai padės ateityje, stumiame jį į tokią veiklą, kuri ug- 
dytų, tobulintų jį. Dažnai esame įtarūs ir kiekvieną minutę norime tiksliai 
žinoti, „ką jis rengiasi daryti“. Mes elgiamės beveik taip, lyg tikėtume, kad 
vaikas gimė blogas ir reikia jį padaryti gerą. Mes praleidžiame labai daug 
laiko ir išeikvojame daug energijos, siekdami gyventi dėl vaiko. Jeigu mes 
atsipalaiduotume, pasitikėtume savo vaiku ir suteiktume jam galimybę gy- 
venti dėl savęs, patirtume daug laimės ir pasijustume daug geriau. 

Didelė mūsų rūpesčių dalis remiasi jausmu, kad mes 1š tikrųjų neži- 
nome, ką daryti. Tačiau nėra reikalo mums „užsiimti“ kiekviena maža 
iškylančia problema. Iš tiesų daug jų išnyktų, jei mes nekreiptume į tai 
dėmesio. Šito reikia dėl paprastos priežasties — vaikas sukuria daug pro- 
blemų, siekdamas priversti mus visą laiką juo rūpintis. Bandymai pada- 
ryti gyvenimą idealu yra beprasmiški. Mums nepasiseks! 

Žinodami, ką daryti ir ko nedaryti, kai mūsų vaikas blogai elgiasi, 
pasitikėdami savo jėgomis, mes galime į tai nekreipti dėmesio. Taigi taip 
atsiranda galimybė atsipalaiduoti ir džiaugtis vaiku. 

Mažinkime „blogus“ įpročius 


Ketverių metų Marko mama, džiaudama baltinius, pamatė, kaip sūnus 
ir du jo draugai bandė pasislėpti prie gretimo namo augančiose piktžo- 
lėse. Geriau įsižiūrėjusi ji suprato, kad vaikai buvo nusimovę kelnes ir 
šlapinosi. Mama puolė prie jų, abudu berniukus nuvarė į namus, o Mar- 
ką parsivedė. Vaikas pradėjo verkti. „Aš jus pamokysiu už tokį bjaurų 
elgesį!“ — rėkė mama ir gerokai prilupo sūnų. Supykusi dar pagrasino: 
„Nebandyk niekada daugiau taip daryti. O dabar eik į vonią. Po to galėsi 
užlipti į savo kambarį. Tris dienas neleidžiu žaisti lauke.“ Vėliau ji viską 
papasakojo berniukų mamoms. 

Po kelių dienų, kai Markas buvo išleistas į lauką žaisti, motinai pa- 
skambino pasipiktinęs kaimynas. Markas šlapinosi ant šaligatvio, o bū- 
lauk, partempė Marką, prilupo jį dar labiau nei anksčiau. Tą vakarą apie 
įvykį ji papasakojo vyrui. Tėvas išbarė sūnų ir pažadėjo: „Jeigu dar kartą 
sužinosiu, kad tu taip darai, aš tave taip prilupsiu, kad atsiminsi visiems 
laikams.“ Kartkartėmis panašūs incidentai kartojosi visą vasarą. Po 
kiekvieno tokio nusižengimo Marką primušdavo ir keletą dienų laiky- 


davo namuose. 


Visiškai aišku, kad bausmės Marko nesulaikydavo. Atvirkščiai, jos pa- 
versdavo vaiko veiksmus dar įdomesniais, jam patiko taip elgtis. 

Mes negalime tokių problemų išvengti drastiškais metodais, nes taip 
darydami, padėtį tik pabloginame. 

Geriausias patarimas motinai: pakviesti Marką į vidų ir be emocinės 
audros ar gausybės pamokslų pasakyti jai, kad, kol jis nežino, kaip reikia 
elgtis lauke, turės likti namie. Šitokie veiksmai turi būti kartojami kiek- 
vieną kartą, kai berniukas pagaunamas besišlapinantis lauke. Jis žino, 
kad elgiasi blogai. Taigi laikas veikti, bet ne aiškintis. 

Kuo daugiau mes triukšmaujame dėl „blogo“ elgesio, tuo blogiau. 
Prie šių nemalonių dalykų priklauso visos seksualių žaidimų formos, šla- 
pinimasis į lovą, nykščio čiulpimas, nagų kramtymas ir pan. Žodį „blo- 
gas“ mes sąmoningai imame i kabutes. Nė vienas 1š šių veiksmų nėra 
„blogesnis“ už kitus blogo elgesio būdus. Tai tarnauja vaiko pasąmonės 
tikslams kaip ir bet kokie kiti veiksmai. Tik suaugusiųjų galvose šie ypa- 
tingi įpročiai yra išskiriami. Mūsų pirmas žingsnis susidūrus su panašio- 
mis problemomis — tai jų svarbos mažinimas. Vaikas, pastebėjęs, kad jo 
kažkokie veiksmai labiau jaudina tėvus nei kiti, taip gaus dar stipresnį 
ginklą, su kuriuo galės paveikti tėvus. Nekreipdami dėmesio į blogus 
veiksmus, mes tarsi nuleidžiame bures. 

Kiekvienas psichiatras, psichologas žino, kad i daugumą seksualinių 
vaikų žaidimų, laimei, suaugusieji neatkreipia dėmesio, ir todėl nėra jokių 
žalingų rezultatų. Jeigu mes iš tikrųjų sužinome, kad vaikas užsiima mas- 
turbacija arba yra įtrauktas į lytinius žaidimus su kitais, geriausia nepa- 
rodyti, kad mes tai žinome. Tol, kol dėl tokio elgesio nekonfiktuojame, 
masturbacija neatneša jokios žalos. Tai primena nykščio čiulpimą, leng- 
vą pasitenkinimą, kuris rodo, kad vaikas šiuo gyvenimo periodu neranda 
malonumo. Bandydami vaiką barti ir drausti, mes tik pasiekiame, kad 
malonumas suteikia daugiau džiaugsmo. Po to vaikas tvirčiau apsispren- 
džia siekti to malonumo ir priešinasi, kai bandoma šitai uždrausti. Įpro- 
tis tampa priemone siekti antro tikslo — nugalėti suaugus; persekiotoją. 
Geriausias sprendimas —visai ignoruoti problemą, suteikti vaikui galimy- 
bę plėtoti įvairius interesus ir imtis kokios nors veiklos. 

Trejų metų Marija čiulpdavo nykštų ir ne tik — kita ranka ji slėpdavo tai, 
ką daro. 

Marija užsisklendžia savo pasaulyje ir pati susikuria malonumą. Jai 
nieko daugiau nereikia. 

Po pietų motina įdėmiai stebėjo šešiametųį Džeką, norėdama įsitikin- 
ti, ar tikrai jis gėrė labai mažai vandens. Kiekvieną vakarą apie vidurnakų 
mama arba tėvas žadindavo berniuką ir vesdavo į vonią. Net ir po to 
paryčiui, kai Džeką pažadindavo mama, jo lova būdavo šlapia. Mama 
prašydavo jo dar labiau pasistengti ir nesišlapinti. Kartais ji pykdavo 
dėl papildomų skalbimų. Tėvai išbandė visas bausmes ir įtikinėjimus, 
kuriuos tik galėjo sugalvoti. Atrodė, kad niekas nepadės. Džekas tiesiog 


nuolatos šlapindavosi į lovą. 


Dažniausiai į lovą šlapinasi vaikai, kurie daro tai, ką nori. Jie yra įsitikinę, 
kad negali savęs kontroliuoti. Aišku, toks vaikas nenori paisyti tam tikrų 
reikalavimų. Visos tėvų pastangos tik padeda patvirtinti vaiko įsitikini- 
mą, kad jis negali nesišlapinti į lovą. Barimai, bausmės ir prašymai tiesiog 
atima iš jo drąsą. Jam atrodo, kad jis negali savęs kontroliuoti ir, be to, jis 
yra baudžiamas bei žeminamas. 

Džekui reikia išmokti reaguoti į tai, kas turi būti padaryta. Tėvai gali 
padėti jam, leisdami problemą spręsti jam pačiam. Tai — jo reikalas. Jie 
gali tai pasakyti tokiu atveju, jei nuoširdžiai tiki tuo, kad jiems vaiko lova 
neberupi. „Mes tavęs nebekelsime. Gali daryti taip, kaip nuspręsi. Jeigu 
tau nepatinka gulėti šlapioje lovoje, tu gali atsikelti i1r pats pasikeisti pa- 
talynę.“ Po to jie turi visą laiką elgtis taip, tarsi visiškai nesirūpina vaiko 
problema. Šis nemalonumas — natūrali pasekmė. Vaiko nuomonei apie 
save pakeisti reikia daug laiko, beje, kaip ir pasitikėjimui savo jėgomis ir 
galimybėmis rūpintis savimi. Nesitikėkite stebuklų. 

Nagus graužiantis vaikas paprastai išreiškia pyktį, nepasitenkinimą 
ir tvarkos nesilaikymą. Čia įprotis yra simptomas, bet ne pati problema. 
Beprasmiška barti, žeminti ar taikyti įvairias bausmes. Mes negalime vai- 
ko priversti nustoti tai daryti, mes galime tik siekti pataisyti priežastį. 

Vaikas, kuris meluoja ar vagia, paprastai bando kažką apgauti ar pa- 
daryti įspūdį. Nustatę tokį vaiko elgesį, galime garantuoti, kad jis pasiekė 

savo tikslą gauti daugiau dėmesio. Kai vaikas bando tai paneigti, mes 
galime daryti išvadą, kad jis rodo savo valdžią. Vaikas gali manyti, kad 
jis turi teisę gauti viską, ko nori, ir visai nesvarbu, kokiu metodu. Arba 
jis gali būti labai patenkintas kažką paėmęs ir nepagautas. Melavimas ir 
vogimas — giliau slypinčio maišto simptomai. Aišku, pavogtas daiktas 
turi būti grąžintas. Bet mes turime „vengti“ svarbos — jaustis atsitikti- 
niu asmeniu, kuriam daromas labai mažas įspūdis. Tai padaryti sunku 
tėvams, kurie mano privalą „išmokyti“ vaiką nedaryti kai kurių dalykų. 
Bet jų barimas, kritika ir bausmės neišmoko vaiko nevogti ir nemeluoti. 
Priešingai, jie vaikui atiduoda vadžias į rankas ir nesąmoningai skatina 
daryti kažką bloga, kovoti dėl valdžios ir nugalėti tėvus. Vaikui nereikia 
„instrukcijų“; jis labai gerai žino, kad melavimas ir vogimas yra blogi da- 
lykai. Nesuvokdamas jis verčiau daro bloga, nes tai duoda rezultatų. 


Penkiametė Suzana žaidė su kaimyno mergaite, kuri turėjo dviratuką. Ji 
paprašė, kad ir jai nupirktų tokį patį. Tėvai paaiškino, kad šiuo metu jie 
neturi tokios galimybės. Vieną dieną Suzanos mama rado kaimynų mer- 
gaitės dviratuką paslėptą už krosnies. Mama pasielgė išmintingai. „„Ge- 
rai! Aš manau, kad dieną ar kelias dienas palauksiu, o tada pažiūrėsiu kas 
bus,“ — nusprendė ji. Ji pastebėjo, kad mergaitė jaudinosi. Vėlyvą kitos 
dienos popietę mama paklausė: ,„Kodėl nepaimi Liucės dviratuko ir nei- 
ni pasivažinėti?“ Nusiminusi Suzana atsakė: „Nes tada ji pamatys dvira- 
tuką ir paprašys jį grąžinti.“ „Taigi jo paėmimas nedavė daug naudos, ar 
ne?“ Suzana puolė į ašaras. ,,Kodėl jo negrąžintu? Taip bent jau jūs abi 
galėsite pasivažinėti.“ Suzanai pasisekė, ji ėmė bendradarbiauti sa mama 


ir taip problema tapo nebe tokia reikšminga. Suzana iš to tik pasimokė. 


Tikra problema yra ta, kad Suzana įsivaizdavo turinti teisę gauti viską, 
ko nori. Mama padėjo jai suprasti, kad vogimas paprasčiausiai neduoda 
naudos. 

Kai vaikas prisiekia arba pavartoja „blogą“ žodį, jis priklauso nuo 
„Šokinės“ vertės. Jeigu mes reaguojame taip, kaip nori jis, ir esame su- 
krėsti arba padarome iš to problemą, mes jį padrąsiname toliau vartoti 
tokius žodžius. Apsimesdami nebyliais galime išvengti nemalonios si- 

tuacijos. „Koki žodį tu čia pasakei? Aš nesuprantu. Ką tai reiškia?“ Vai- 
kas paprastai atsisako tokio elgesio, kuris pastato jį į nemalonią padėtį. 

Vaikui, kuris rodo „blogą“ įprotį, reikalinga pagalba ir supratimas. 
Įprotis yra simptomas. Mes negalime nieko pasiekti, atakuodami simp- 
tomą. Kokios priežastys slepiasi po tuo? Dažnai mes galime pelnyti su- 
pratimą per draugiškus ir atsitiktinius pokalbius. Galbūt atsigulus, kai 
mama ir vaikas gerai nusiteikę, motina gali pradėti tam tikrą žaidimą ir 
paklausti: „Kas tau šiandien labiau patiko?“ Kai vaikas atsako, mama pa- 
pasakoja, kas jai patiko. Po to ji gali paklausti: „Kas tau nepatiko?“ Taip 
ji gali atskleisti, ko vaikas nekenčia. Gautą informaciją ji gali panaudoti 
savo veiksmams, bet ne žodžiams. Ji nekomentuoja, nebando aiškinti 
to, ko vaikas nemėgsta. Bet ji gali paklausti, ką, vaiko nuomone, dėl to 
galima būtų padaryti. Tai — galimybė išklausyti. Jeigu vaikas neturi ko pa- 
sakyti, mama gali tęsti žaidimą pasakodama, ko ji nemėgsta. Tai turi būti 
daugiausia tokie dalykai, kurie su vaiku nesusiję, nes kitaip tai tampa ne 
žaidimu, o kritika. Turime būti labai atsargūs ir nekamantinėti, kadangi 
vaikas pasidaro nekalbus ir užsisklendžia. Kartkartėmis žaidimą galima 
kartoti ir jis gali tapti netiesioginio bendravimo būdu. 

Mes negalime tikėtis, kad per keletą vakarų vaikas atsisakys blogo 
įpročio. Tuo pačiu metu mes, po keleto dienų tokių pastangų įsitikinę, 
kad vaikas nepakeitė savo elgesio, esame linkę patys prarasti drąsą. Kaip 
ir vaikas, mes, atrodo, manome, kad jis niekada neatsisakys savo blogo 
įpročio. Sustokime ir minutę pamąstykime. Ar jis tebečiulps savo nykštų 
ir šlapinsis į lovą įstojęs į aukštąją mokyklą? Aišku, ne! Mūsų pesimiz- 
mas niekuo nepagrįstas. Mes žinome, kad jis to atsisakys. Sustiprinę 
drąsą mes subtiliai perteikiame savo pasitikėjimą vaiku. Tai bus ilgalai- 
kis projektas, vaikui reikės pozityvios pagalbos ir padrąsinti jo veiklą. 
Bet mes galime neabejoti, kad jis panorės sureaguot. Išvengdami drą- 
sos atėmimo iš mūsų pačių, tikėdami ir pasitikėdami vaiku, galime jį pa- 
skatinti dar labiau. Svarbiausia, kad mes, nevengdami kai kurių malonių 
dalykų, neimtume per daug į galvą ir nekreiptume į tai dėmesio. Greit 
pajusime, kad įtampa prapuola ir blogas įprotis tampa mažiau svarbus 
ir vaikui, 1r mums. 

Linksminkimės kartu 


Anksčiau, kai vyravo gausios šeimos, aplinkybės vertė vaikus linksmi- 
nantis priklausyti vienas nuo kito. Šis paprotys būdavo perduodamas iš 
kartos į kartą ir gyvavo iki masinių informacijos priemonių atsiradimo — 
pirmiausia radijo, o vėliau televizijos. Visi džiaugiamės nuostabiais pa- 
sakojimais, kurie vaizduoja šeimos susitelkimą kartu dirbant ir linksmi- 
nantis. Viena iš gražiausių scenų „Spragtuko“ balete yra bendras vaikų ir 
suaugusiųjų šokis apie Kalėdų eglutę. Skaudu matyti daugybę šių dienų 
šeimų taip susiskaldžiusių, kad vaikai linksminasi atskirai nuo tėvų, oO šie 
parūpina tik priemonių linksmybėms, bet nesilinksmina kartu. Tokia pa- 
dėtis susidarė dėl kultūrinių pokyčių, kurie nuteikia vaikus prieš suaugu- 
siuosius, ir iš dalies dėl nepakankamų bendro gyvenimo įgūdžių laisvoje 
visuomenėje. Tėvai taip stengiasi duoti vaikams viską, kas yra geriausia, 
kad net nenori su jais vienytis. 

Kitas veiksnys yra bendrų vaikų ir tėvų tikslų praradimas. Tai atsi- 
randa dėl to, kad vaikas atstumia suaugusiųjų pasaulį, ir tėvai nesugeba 
tapti lygiais partneriais. Daugelio šeimų vaikai nenori, kad tėvai su jais 
žaistų! Kai namuose vyrauja nepaskelbto karo atmosfera, neįmanoma 
kartu linksmintis. Ir vis dėlto, kai tėvai ir vaikai džiaugiasi linksminda- 
miesi kartu, sumažėja priešiškumas ir gali įsivyrauti harmonija. 

Tėvų uždavinys — sukurti darnią atmosferą žaidžiant. Taip mes galė- 
tume pakeisti įvaizdį didelių suaugusiųjų, kurie visą laiką renkasi kovą ir 

kovoja su mažais vaikais, t. y. su viena iš žmonių grupių, turinčių tų pačių 
tikslų ir interesų. 

Lengva žaisti su kūdikiu, bet kai vaikas paauga, mūsų žaidimų įgūdžiai 
gerokai išblėsta. Vis dėlto vaikui tokia bendravimo forma nepaprastai 
reikalinga. Žaidimo valanda gali tapti pagrindiniu dalyku, padedančiu 
įsigalėti harmonijai ir tarpusavio supratimui. 

Žaidimai namuose gali būti pasilinksminimų, o ne skausmingų var- 
žybų šaltinis. Čia vaikas gali sužinoti, kad ne visą laiką būtina laimėti: 
tiesiog yra linksma žaisti. Tai tikrai sunki pamoka, nes daugelis suaugu- 
siųjų nesugeba suprasti, kad vaikas yra pripratęs daugiausia tik laimėti. 
Kiekvienuose namuose turi būti žaidimų, atitinkančių vaikų amžių. Tam 
tikras laikas, skirtas šeimos žaidimams, gali tapti kasdienės rutinos dali- 
mi. Laikas, skirtas žaidimui su mažu vaikeliu, gali lengvai virsti įpročiu 
žaisti ir tada, kai jis taps vyresnis. Žinoma, laikas turi būti keičiamas taip, 
kad kartu žaisti galėtų ir kiti šeimos nariai. 


Penkių vaikų (trijų berniukų ir dviejų mergaičių) tėvas buvo tikras beis- 
bolo gerbėjas ir žaidė vietos mėgėjų komandoje. Kiekvieną pavasarį, 
kai tik leisdavo oras, jis pradėdavo „treniruotis“ kartu su savo vaikais. 
Net trejų metu vaikas turėjo beisbolo lazdą. Tėvas kamuolius mesda- 
vo taip, kad vaikai galėtų juos sėkmingai atmušti. Augant vaikams, jis 
siekė tobulesnių įgūdžių. Vyresni vaikai mokėjo tolerantiškai žaisti su 
jaunesniais ir mažiau įgudusiais, todėl į žaidimą būdavo įtraukiami visi. 
Vyresni vaikai džiaugėsi jaunesniųjų laimėjimais ne mažiau už tėvą, ku- 
ris niekad nekritikavo, jei kuris blogai žaidė ar nepataikė į kamuolį. 
Jis visąlaik drąsindavo šaukdamas, ir, matyt, kaip ir vaikai, turėjo labai 
daug laiko. 

Aštuonerių metų Hju buvo nuostabus beisbolo žaidėjas, stovėda- 
vo visuomet ten, kur reikėjo. Tėvai reikalavo, kad vaikas pasakytų, kur 
leisiąs laisvalaikį. Vieną vakarą jie niekur negalėjo rasti Hju. Sutemo ir 
tėvas ketino jau kviesti policiją, kai berniukas atėjo nerodydamas jokio 
susirūpinimo. Tėvas įpyko ir išbarė sūnų. Vaikas prašė: „Tėti, sustok. 
Leisk man papasakoti, kas atsitiko.“ Jis paaiškino, kad su vyresniais ber- 


niukais nuėjo žaisti už dešimt mylių. „Tėti, tu manęs niekad nepasiimi 

į tikrą žaidimą. Aš tavęs prašiau šimtus kartų. Tu visada sakai, kad esi 
užsiėmęs ir turi dar kažką padaryti.“ 

Tai tėvui buvo netikėta. Sūnus norėjo, kad tėvas dalintųsi su juo savo 
užsiėmimais. Taigi jis „„suveikė“ įžvalgiai: dabar abu tėvai labai domisi 


vietos rungtynėmis ir žaidėjais, O į rungtynes eina visi kartu. 


Vaikas mėgsta „vaidinti žaisdamas“. Tėvai ne visada turi būti tik žiūro- 
vai. Jie gali irgi vaidinti! Vaikas ypač mėgsta atlikti suaugusiųjų vaidmenį, 
kai tėvai perima vaikų vaidmenis. Bet kokia pasaka ar legenda, žinoma, 
gali tapti improvizuotu vaidinimu. Nereikia žiūrovų. Užtenka tiesiog 
„Isivaizduoti“. 

Yra daug galimybių, kuriomis gali pasinaudoti šeima. Prieš pat Kalė- 
das viena šeima leidžia vakarus kartu, darydama popierinius papuošalus. 
Vakare prieš šventes pietų stalui padirbami gražūs popieriniai krepšiai. 
Kiekvienu atveju, kai reikia popierinių puošmenų, šeima gali kurti kartu. 

Kita šeima rengė „tariamas“ keliones aplink pasaulį. Visi rinko duo- 
menis, kelionių lankstinukus, įvairią medžiagą, kurią dėjo į albumus, skir- 
tus kiekvienai šaliai. 

Artėjant vasaros atostogoms, visa šeima studijuodavo anksčiau su- 
kauptą informaciją. 

Tokie projektai priklauso nuo to, kuo domisi šeima. Tėvų entuziaz- 
mas užkrečia, ir vaikas labai dažnai parodo ypatingą išradingumą, dažnai 
randa tai, kas jį domina. Viena šeima po ekskursijos į laukus įkūrė „„mu- 
ziejų“. Bet koks daiktas, susijęs su senove, būdavo dedamas ant lentynos 
su etikete. Visi šeimos nariai uoliai ieškojo, kas galėtų tikti muziejui. Ne- 
didelė spalvoto stiklo dužena tapo sugriuvusios bažnyčios lango liekana, 
plunksna, rasta miške, tapo indėnų skrybėlės relikvija. Vienas vaikas pa- 
darė lėlę iš grūdų žievelių. 

Nuostabią šeimos vienybę visada rodo dainavimas kartu. Vakarinis 
aštuonių žmonių choras plaunant indus tapo puikia poilsio valanda, nes 
tai buvo „dainavimo valanda“. Vaikai išmoko dainų namuose ir mokė ki- 
tus tų dainų, kurias dainavo mokykloje. Paaugę jie pradėjo harmonizuoti 
ir eksperimentuoti: pasiskirstę ir dainuodami dvi skirtingas dainas vienu 
metu, sukūrė savotišką madrigalą. 

Tėvai, įsiklausydami ir būdami pasiruošę, visada sugalvoja daugybę 
dalykų, kurie domina vaikus. Pasitelkę kiek fantazijos, jie gali sukurti 
įvairiausių šeimos žaidimų ir švenčių. 

Žmones suburia tai, kuo jie džiaugiasi kartu. Solidarumo jausmas 
atsiranda per žaidimus ir projektus, kuriais visi džiaugiasi, galėdami už- 
siimti kartu. Solidarumas yra svarbus lygybei, kurią jis ugdo, taip pat 
atsipalaidavimui ir harmoningos atmosferos kūrimui, tai gali tapti šei- 
mos gyvenimo dalimi. 

Beveik kiekvienuose namuose televizorius sukelia daug problemų, gin- 
čijamasi dėl to, ką žiūrėti. Tėvams rūpestį kelia žalingas poveikis, kurį 
gali gauti vaikas, taip pat juos jaudina pasyvi pramoga, kai tiek laiko 
sugaištama „niekams“. Kai vaikas žiūri „tikrai geras“ vakaro laidas, 
neatliekami namų darbai. Vaikas nenori eiti miegoti, nes „geriausios“ 
programos rodomos vėlai vakare. Valgymo laikas derinamas prie te- 
levizoriaus. Daugelyje šeimų net pasikeitė pietų tradicijos — valgoma 
priešais televizorių ir kiekvienas įnikęs žiūri programą. Tėvai nervina- 
si, nes valgymo laikas nebėra bendra veikla, kuri anksčiau prisidėdavo 
prie šeimos vienijimo. Daugelis mamų dažnai jaučiasi lyg būdamos te- 
levizoriaus ekrane! Todėl jos stengiasi visaip reguliuoti sėdėjimą prie 
televizoriaus. Kovos ir ginčai neišvengiami. Kai kurie tėvai net atsisako 
namuose turėti televizorių, todėl vaikas arba bėgioja žiūrėti televizorių 
pas kaimynus, arba visą laiką skundžiasi, kad jam neleidžiama to, kas 
galima „kitiems vaikams“. 

Televizorius turėtų būti. Jis, be abejo, kelia problemų, bet mes turi- 
me išmokti jas spręsti, o ne piktintis. Kai vaikai ginčijasi dėl programų, 
tėvai gali arba nedalyvauti tose kovose, arba išjungti televizorių ir laukti 
tol, kol jie susitars. Kai į barnius įsitraukia ir tėvai, ir vaikai, situacija 
tampa sudėtingesnė. Ar tėvai turi teisę žiūrėti vakarines programas, ar 
jie turi leisti vaikui žiūrėti tai, ką jis nori — tai šeimos problema, kurią turi 

išspręsti visa šeima. Tėvams reikia klausti: „Ką mes dėl to darysime?““, 
o ne pasakyti: ,,Ką aš turiu padaryti, kad sureguliuočiau televizijos žiū- 
rėjimą?“ Visi šeimos nariai turi tartis kartu. Paprastai tai sprendžiama 
šeimos taryboje. Jeigu nesutarimas yra labai didelis, tėvai gali net atsisa- 
kyti televizoriaus ir niekas, įskaitant tėvus, negalės žiūrėti jokių laidų tol, 
kol bus susitarta. (Panašiai elgiamasi per streiką, kai niekas nedirba, kol 
pasiekimas susitarimas.) 

O dėl neruošiamų namų darbų, tai mes galime susitarti su vaiku dis- 
kutuodami. Vaikas gali pasirinkti laiką, kada jis ruoš namų darbus 1r kada 
žiūrės televizorių. Po to mama turi būti tvirta ir priversti vaiką laikytis 
susitarimo. Šito siekiame tik veiksmais, o ne žodžiais. Kai vaikas ūgteli, 
iškyla klausimas: ,,Ką reikia daryti dabar?“ Vyresnis vaikas gali pats pa- 
siūlyti sprendimą. 

Jeigu vaikas nori žiūrėti televizorių po to, kai turi eiti miegoti, tėvai 
turi tvirtai laikytis rutinos. Mažą vaiką mes guldome į lovą be jokių žo- 
džių. Jeigu mama asmeniškai nesistengia „priversti vaiką gerai elgtis“, 
kova dėl valdžios neįvyksta. Jeigu ji tvirtai paiso tvarkos ir elgiasi pagal 
aplinkybes, tai paprasčiausiai paguldo vaiką miegoti. Jei vaikas yra vyres- 
nis, pirmiausia turime su juo susitarti ir tada vykdyti tai, dėl ko sutikome. 
Kol tėvų ir vaiko santykiai nepagrįsti pasitikėjimu 1r bendradarbiavimu, 
tai nelengva. Iš tikrųjų televizorius nėra tikroji problema, jis tik pabrėžia 
bendradarbiavimo tarp tėvų ir vaikų stoką. 

Televizijos programų kokybė ir turinys yra valstybės rūpestis. Tačiau 
mes vargu ar galime ramiai sėdėti ir laukti, kol valstybė išspręs šią pro- 
blemą. Tai vyksta mūsų namuose ir mes turime veikti. 


Vienuolikmetė Džunė, aštuonmetė Mona ir septynmetis Robertas la- 
bai mėgdavo žiūrėti fantastines siaubo ir paslapčių kupinas laidas. Tėvai 
jautė, kad tai „nėra programa vaikams“. Kuo labiau jie protestavo, tuo 
labiau vaikai reikalavo leisti žiūrėti. „Kas čia blogo? Tai tikrai gera laida. 
Visi kiti vaikai ją žiūri!“ Kiekvieną savaitę dėl to šeimoje vyko kovos. 

Reikalaudami, kad vaikas nežiūrėtų vienos ar kitos laidos, mes jį pastū- 
mėjame į kovą dėl valdžios. Vaikas laimi. Nėra stipresnio argumento 

už „visi kiti vaikai tai daro“. Ir jei mes vis tiek nenusileidžiame, vaikas 
ieško kitų būdų atsikeršyti. Koks turėtų būti sprendimas? Visų pir- 
ma, mes negalime vaiko apsaugoti nuo televizoriaus ir tų įspūdžių, 
kuriuos jis patiria. Tačiau galime padėti jam išsiugdyti gerą skonį ir 
išmokyti priešintis nevykusiems sprendimams. To mes negalime pa- 
siekti pamokslaudami! Šiandieninėje kultūroje žodžiai dažniau vartoja- 
mi kaip ginklai, bet ne kaip bendravimo priemonė. Kai tėvai pradeda 
pamokslauti, vaikas apkursta. Tačiau gali būti labai naudinga diskusija, 
per kurią tėvai užduoda įvairių klausimų 1r po to įsiklauso. Tėvai gali 
laidą žiūrėti kartu su vaiku ir paskui draugiškoje aplinkoje pasidalyti 
įspūdžiais, paklausti: „Ką tu apie tai galvoji? Ar tas žmogus protingai 
pasielgė? Kaip tu manai, ką jautė kiti? Kodėl? Ką, tavo nuomone, jie 
dar galėjo padaryti?“ Šitaip tėvai tikrai padeda vaikui pačiam mąstyti ir 
kritiškai vertinti programą. Kai tėvai klauso, vaikas išsiugdo gebėjimų 
siūlyti idėjas — tai pats maloniausias dalykas. Tėvai neturi sugadinti 
„žaidimo“ bandydami „pataisyti“ vaiko išreikštus įspūdžius. Mes tu- 
rime be išlygų priimti tai, ką vaikas sako, ir taip, kaip jis sako. Pamažu 
suvoksime pažangą, kurią vaikas daro laikui bėgant, ir sužinosime jo 
kritinį požiūrį. Tėvai, norėdami išsakyti savo mintis, gali tai padary- 
ti tarsi užduodami provokuojamą klausimą: „„Aš norėčiau žinoti, kas 
būtų, jeigu...“ arba: „Kaip tu manai, kas atsitiktų, jeigu...“ Pažiūrėjus 
kaubojišką istoriją galima paklausti: „Ar tu pažįsti kokių „kietų vyru- 
kų“? Ar jie visada „geri“? Ar tikrai pramoga ką nors mušti ar kankin- 
ti? Kaip jaučiasi auka?“ Tokiomis diskusijomis, kuriomis mes vengia- 
me primesti savo nuomonę ir neerziname vaiko mąstymo, stipriname 
bendravimą ir ryšį su vaiku. Jeigu mes viską darome už vaiką ir tai 
pateikiame „sugromuliavę“, vaikas niekada neišmoks mąstyti. Tuomet, 
kai šeimynykščius sieja geri santykiai, vaikas atsakys atvirai, pasakys 
tai, ką iš tiesų galvoja (jis taip darys, jeigu neprisišauks bėdos ant savo 
galvos). Ir mes galime stebėtis sumaniais vaiko sprendimais ir žiniomis 
apie teisingą ir garbingą jo pateiktą žaidimą. 

Elgdamiesi taip, kaip nurodyta, mes taip pat įsitikinsime, kad dau- 
guma vaikų pasinaudoja televizija savo tikslams pasiekti. Jeigu tai nėra 
kovos dėl valdžios šaltinis, susidomėjimas gana greitai išnyksta. Mūsų 

susirūpinimas dėl per daug pasyvaus užsiėmimo gali sumažėti, kai šei- 
moje turime kitų bendrų pasilinksminimų. Mes negalime kažko iš vaiko 
atimti. Taip elgdamiesi mes primetame savo valią. Kad galėtume vaiką 
paskatinti ir daryti jam poveikį, privalome pasiūlyti kažką įdomesnio, kas 
leistų jam savarankiškai atsisakyti trokštamo dalyko. 

Kai žinome ką daryti ir pasitikime savo galimybėmis įveikti iškilusias 
problemas, televizorius neturi būti rūpesčių šaltinis. 


Religija naudokimės protingai 


Kad ir koks butų mūsų tikėjimas, šeimoje jis užima svarbią vietą. Dau- 
geliui žmonių religija padeda kaip įkvėpimas siekiant geresnio gyvenimo. 
Mūsų idealai, moralinės vertybės ir aukščiausios aspiracijos kyla iš religi- 
jos ir yra puoselėjamos jos padedamos. Todėl sunku suvokti, kad religija 
vaikui gali būti žalinga, ji gali būti pasitelkiama klaidingai. 


Penkiametis Vincentas visą rytą buvo blogai nusiteikęs. Kad ir ką jam 
mama siūlė, viskas buvo negerai. Mamos kantrybė baigė išsekti. Paga- 
liau ji davė vaikui žurnalą, žirkles ir pasiūlė karpyti paveiksliukus. Po to 
ji ėmėsi savo namų ruošos darbų. Netrukus ji pamatė, kad Vincentas 
visas knygas, kurias tik pasiekė, išmėtė po kambarį, ištraukė stalčius ir 
viską išėmė. Įsiutusi motina griebė berniuką, pakratė ir sušuko: „Kas 
tau darosi? Visą rytą buvai bjaurus. Dabar iki pietų sėdėsi virtuvėje ant 
kėdės. Turbūt reikės tave prie jos pririšti. Ar tu nežinai, kad Dievas nu- 


baus tave, jeigu neišmoksi būti geras? Jis nemyli blogų berniukų.“ 


Vincentas nėra laimingas. Jis — piktas ir siekia atkeršyti. Kuo labiau moti- 
na jį baudžia, tuo labiau jis nori keršyti. Jis nenori būti blogas. Nori būti 
geras. Vaikas nesupranta kodėl taip elgiasi. 

Kai tik tėvai gąsdina vaiką, kad „Dievas ji nubaus“, jie prisipažįsta 
pralaimėję ir visą problemą perduoda aukštesniam autoritetui. Vaikas 

tai jaučia ir kažkaip didžiuojasi, kad niekas jam nieko negali padaryti. 
Kadangi Dievas jokios bausmės greit neatsiunčia, jis šaiposi iš tokio 
gąsdinimo. Todėl taip kalbėti stengiantis išauklėti vaiką visiškai bepras- 
miška. 


Mama sugavo dukterį atvirai meluojant ir tarė: „Dona, tu žinai, kad 
meluoti yra labai blogai. Žmonės, kurie meluoja, pagaliau prieina tokią 
padėtį, kai nebegali būti garbingi ir sąžiningi. Jų sielos tampa menkos ir 
niekingos. Ar tu manai, kad Dievui ir visiems šventiesiems tokie žmo- 
nės naudingi? Dievas nori, kad mes būtume garbingi ir teisingi. Nieka- 
dėjams nėra vietos danguje. Tu visad turi sakyti tiesą. Tiesa — tai geru- 


mas. Kai tu meluoji, esi negera.“ 


Vaikui daug lengviau yra būti geram, jam nereikia būti blogam tol, kol jis 
nesusiduria su kliūtimis, kurios atima iš jo drąsą, ir kol jo blogas elgesys 
netampa galimybe išsisukti iš sunkios padėties. Kadangi blogai elgda- 
masis vaikas turi tikslą, moralizavimas jo nepakeičia ir nepašalina kliūčių. 
Jis tik prisideda prie drąsos atėmimo. Iškeldami vaikui idealą, kurio visi 
siekiame, ir parodydami jam, kaip žemai jis puolė, mes atimame tik dar 
daugiau drąsos, dėl kurios trūkumo jis ir suklupo. Vaiką reikia padrąsinti 
ir padėti išsikapstyti iš keblios situacijos, o ne pasmerkti, apgaubti mo- 
ralizavimo šydu. 

Vaikas žino, kad jis turi būti geras. Nežinodamas, kodėl jis yra „blo- 
gas“ (savo elgesio tikslo jis nežino), vaikas nusivilia, kad niekad nepa- 
sieks savo idealų. Konfliktas atsiranda tarp to, ką, jo supratimu, jis turėtų 
daryti, ir to, ką jis pamato pats darąs. Kadangi vaikas negali elgtis dve- 
jopai iš karto, jam reikia išmokti apsimesti. Jis greit išmoksta prisidengti 
gerais ketinimais, nors jo tikras tikslas gali būti visiškai priešingas. Kai 
moralizuojama skatinant gerą elgesį, netrukus pamatoma apgaulinga 
vaiko išorė. Esant bet kokioms aplinkybėms, jis stengiasi pasirodyti kuo 
geriausiai. Taip vaikas įpranta baimintis, kad jo tikras bevertiškumas (ne- 
tikra savivoka jam yra labai reali!) išlįs į „paviršių“. Kuo daugiau energi- 
jos tėvai eikvoja „pasirodymams“ ir baimei, tuo mažiau jos lieka tikram 


auklėjimui ir vaiko ugdymui. 

Tėvai, kurie verčia vaiką eiti į sekmadieninę mokyklą, o patys lieka 
namuose, vaikui sukelia ypatingą įspūdį; jis mano, kad yra du moraliniai 
standartai: vienas — vaikui, o kitas — tėvams! Vaikas turi eiti į sekmadie- 
ninę mokyklą ir išmokti būti geras, o tėvai žino, kaip ir kiek šito reikės 
mokytis. Vaikas dažnai jaučia, kad tėvai su juo elgiasi blogai, neteisingai, 
ir negali suprasti, kodėl jie turi privilegijų ir gali nedalyvauti religinėse 
apeigose. Jo lygybės jausmas sugriaunamas. Tai skatina vaiką pajusti su- 
augusiųjų priespaudą ir daro sekmadieninę mokyklą nesuprantamu nuo- 
bodžiu darbu, be to, griauna pat religinio mokymo tikslą. 

Jeigu vaikas yra pakankamai suaugęs suvokti gyvenimo po mirties 
koncepciją ir po to gąsdinamas pomirtinėmis bausmėmis, jis gali liguistai 
bijoti mirties, ateities ir visko, kas nematoma. Tokia baimė, o ne „jo tai- 
symas“ žaloja vaiko psichiką, paneigia augimo laisvę ir drąsą prisiimti at- 
sakomybę. Vaikui sunku, kitaip jis blogai nesielgtų. Be to, jis turi susidur- 
ti su ta nematoma pabaisa, kuri baus jį dėl blogo elgesio. Jis net gali imti 
tylomis nekęsti Dievo, kuris baudžia. Kadangi toks jausmas negali būti 
išreikštas, vaikas tai slepia. Toks konfliktas tarp jo tikrų ir apsimestinių 
ketinimų gali neleisti prisitaikyti prie aplinkos arba net sukelti neurozę. 

Religinis mokymas gali parodyti vaikui tai, kas jau seniai atrasta, Ži- 
noma, atskleisti tai, kad tam tikras elgesys pasirodė klaidingas, kadangi 
jis sugadino gerus ir laimingus žmonių santykius. Tėvai ir vaikai gali dis- 
kutuoti pasakodami istorijas (niekada neimkite savo vaiko pavyzdžiu) ir 
spręsdami konfliktus taip, kad būtų atkurta draugystė ir harmonija. Mes 
itin dažnai susiduriame su sunkumais! Vaikas turi žinoti, kad mes esame 
toje pačioje valtyje ir kad mes taip pat turime ieškoti būdų harmonijai 
atkurti. Būtent „sveika“ šeimos atmosfera ir yra didžiausias gėris. 

Kalbėkime su jais, bet ne jiems 


Visoje knygoje ne kartą siūlėme tėvams kartu su vaikais aptarti jų ben- 
dras problemas. Dirbdami mes nustatėme, kad retas iš tėvų moka ir geba 
kalbėtis su savo vaiku. Taip dažnai atsitinka dėl to, kad nors tėvai kalba 
draugiškai, bet vis dėlto vaikas girdi pamokslą. 

Labai svarbi kliūtis santykiuose tarp paauglių ir suaugusiųjų yra ben- 
dravimo stoka. Paauglystėje, jeigu vaikystėje sukuriami palankūs santy- 
kiai, tokios problemos gali ir neiškilti. Iš dalies tai priklauso nuo mūsų 
sugebėjimo gerbti vaiką net ir tuomet, kai mes jam nepritariame. Kai 
nustojame galvoti apie tai, mes suvokiame stebuklą, kuris pasireiškia 
ugdant vaiko gebėjimą mąstyti. Niekieno nepadedamas vaikas dažnai 
nesąmoningai suvokia, patiria ir nagrinėja įspūdžius, jungia juos į sis- 
temą ir po to veikia vadovaudamasis savo išvadomis. Jis turi savo pro- 
tą! Labai dažnai mes nepagarbiai pasinaudojame tuo matydami nepa- 
klusnumą ir maištavimą. Mes ujame šiuos „nusižengimus“ ir bandome 
vaikui padaryti įspūdį tuo, kaip mes mąstome. Norime „nukalti“ vaiko 
charakterį, protą, asmenybę, lyg jis būtų molio gabalas, o mūsų veiks- 
mai turėtų ji „suformuoti“. Čia vaikas įžvelgia tironiją. Beje, tai gryna 
tiesa. Tačiau tai nereiškia, kad negalime ir neturime daryti įtakos vaikui. 
Tai tik reiškia, kad mes negalime „jėga“ jo įspausti į mūsų įsivaizduoja- 
mą kiautą. 

Kiekvienas vaikas pasižymi savo kūrybiškumu, kuris atskleidžia tai, 
ką jis gyvenime patiria ir su kuo susiduria. Kiekvienas vaikas savo asme- 
nybę formuoja individualiai. 

Kadangi mūsų, tėvų, pareiga pastūmėti vaiką tinkama linkme, mes 
privalome gerai žinoti, ką ir kaip mes kreipiame. Daug ko galime išmok- 
ti stebėdami vaiko elgesį ir nustatydami tokio elgesio tikslus. Sužinosi- 
me daugiau, jei norėsime suvokti, apie ką jis mąsto. Tai tikrai nesunku 
padaryti, nes vaikas save išreiškia labai laisvai. Bet jeigu mes jam prie- 
kaištaujame, kritikuojame jį, įtikinėjame arba primetame kaltę, jis greitai 
išmoksta užsisklęsti ir neatsiverti. Taip mes užveriame bendravimo ir 
bendradarbiavimo duris. 

Kita vertus, laisvai priimdami vaiko idėjas, aptardami jas kartu ir na- 
grinėdami galimas pasekmes, nuolatos klausiame: „Kas gali po to įvyk- 
ti?““, „Kaip tu po to jausies?“, „Kaip kitas žmogus jausis?“ Toks bendra- 
vimas vaikui rodo, kad gyvenimo problemas galima spręsti sėkmingai. 
Panašūs klausimai yra vienas iš geriausių idėjų perdavimo metodų. 

Būtų keista tikėtis, kad vaikas turi tik „teisingų“ idėjų. Pasakydami 
jam, kad jis „klysta“, o mes esame „teisūs“, tik priverčiame jį užsisklęsti 
(tokį poveikį patiriame ir mes). Tai yra kalbėjimas jam. 

„Bili! Tu žinai, kad yra neteisinga nekęsti savo sesers. Tai gėdinga. Tu 
turi ją mylėti, esi jos didysis brolis.“ Tai yra kalbėjimas vaikui. Antra ver- 
tus, sakydami: „Aš stebiuosi, kodėl berniukas turėtų nekęsti savo sesers? 
Ar tu turi kokių nors idėjų?““, „Todėl, kad ji painiojasi mano kelyje!“, „Ką 
daugiau berniukas galėtų daryti, kaip nekęsti jos?“ — mes diskutuojame. 
Mes pripažįstame Bilio neapykantą seseriai be moralinio vertinimo, ne- 
svarstydarni, ar tai gerai ar ne. Taip yra. Vaiko požiūriu, „ką ir kodėl“ 
reiškia tai, ką mes norime pabrėžti. 

Mes pernelyg esame linkę manyti, kad žinome, ką vaikas jaučia. 
„Atsimenu, kaip aš jaučiausi, kai mano sesuo nuolat būdavo senelės 
dėmesio centre dėl to, kad buvo tokia protinga! Aš neketinu leisti, 
kad tai įvyktų ir mano vaikui.“ Žinoma, mano duktė gali neleisti savo 
protingai sesutei gauti visą dėmesį. Užuot piktindamasi tuo, kaip aš 
elgiausi su savo seserimi, ji gali ją pralenkti. Mano vaikas gali turėti 
visiškai kitokį požiūrį. Galbūt aš geriau suvokčiau, kaip ji jaučiasi, ir 

negalvočiau, kad ji jaučiasi taip pat, kaip jaučiausi aš, t. y. stengiausi 
būti gera ir pranokti kitus. 

Mes privalome pripažinti, kad yra daugiau požiūrių, o ne vienintelė 
ir teisinga mūsų nuomonė. Kad tai, 3:5 mes suvokiame daiktus, yra ne 
vienintelė ir nebūtinai teisingiausia tiesa. 

Turime susirūpinti, kai pajuntame, kad vaikas daiktus suvokia kitaip 
negu mes. Jeigu mums kažką pasakius vaiko veido išraiška pasikeičia 
arba jis jaučiasi pažemintas, mes tuoj pat prarandame galimybę bendrauti 
atvirai. Mes visą laiką turime būti pasirengę pripažinti ir priimti kitokį nei 
mūsų požiūrį, kuris taip pat gali turėti savo privalumų. „Galbūt tu visiš- 
kai teisus. Mes turime apie tai pamąstyti ir pažiūrėti, kas po to atsitiks.“ 
Galime vaikui pasakyti: „Aš su tavimi nesutinku.“ Bet mes visada turime 
tęsti pripažindami: „Juk tu turi teisę taip galvoti, jeigu nori. Palaukime ir 
pamatysime, kaip tai veiks.“ Jausdamasis lygus tarp suaugusiųjų, kiekvie- 
nas stengiasi iš naujo įvertinti savo mintis. Tokiu atveju visiškai atmeta- 
ma idėja apie „teisius“ ir „klystančius“ ir daugiau dėmesio kreipiama į 
praktinius rezultatus. Jei mes norime, kad vaikas pakeistų savo nuomonę, 
turime jam padėti ir parodyti, kad kitas būdas bus veiksmingesnis. Vaiką 
turime priimti kaip partnerį kuriant šeimos harmoniją. Jo idėjos ir po- 
žiūriai yra svarbūs visų pirma dėl to, kad jie veikia! Šios idėjos formuoja 
vaiko „asmeninę logiką“ — jo elgesio priežastis pasąmonėje. Bergždžias 
dalykas sakyti vaikui nedaryti to, ką jis jau ir taip žino. Jis suvokia, kad 
tai blogas dalykas, nes, darydamas bloga, jis siekia klaidingo tikslo. Tokie 
perspėjimai tik sustiprina vaiko apsisprendimą. Jis jaučiasi turįs teisę į 
savo nuomonę. To negalima logika paneigti. Visi privalo išmanyti psi- 
chologiją, priimtinus ir nemalonius dalykus, kurie traukia dėmesį, valdin- 
gumą ir stiprina klaidingą savivoką. Įsiklausydami į vaiką, geriau suvokia- 
me jo logiką. Jam padėti galime atskleisdami kitokį požiūrį, kuriame jis 
gali įžvelgti anksčiau nematytų privalumų. Vaikas, kuris siekia vadovauti, 
galbūt taip pat gali trokšti, kad jį mėgtų. Čia mes galime padiskutuoti 
apie sunkumus, kurie atsiranda sprendžiant šias problemas. Vaikui gali 
atrodyti, kad jo nemėgs, jeigu jis bus peštukas ir jam teks apsispręsti, kas 
svarbiau. Pasakę vaikui tiesiai: „Tavęs nemėgs, jeigu tu norėsi vadovau- 
ti“, tik padidinsime jo priešiškumą. „Kaip žmonės vertina peštuką? Jeigu 

peštukas nori, kad jį mėgtų, ką jis turi daryti? Ar jis turi pasirinkimą?“ 
Tokie ir panašūs klausimai vaikui padeda suprasti, kas vyksta, ir suvokti 
savo vietą. Jis net turi pripažinti, kad tai — jo asmeninis reikalas! 

Sakykim, mama išgirsta sūnus kovojant dėl to, kad vienas iš jų sukčia- 
vo žaidžiant kortomis. Ji nutaria nesivelti į kovą. Bet vėliau, nurimus ais- 
troms, ramioje draugiškoje atmosferoje gali tai aptarti: „Jūs abu žinote, 
kad apgaudinėti yra negerai. Tai gadina žaidimą ir menkina malonumą, 
kurį patirtumėt žaisdami gražiai. Kodėl nesusitariat žaisti pagal taisykles 
ir neapgaudinėti?“ Gražiai ir draugiškai pasakyta. Bet tai nėra diskusija. 
Tai - pamokslas. Logiška, bet ne psichologiška. 

Tarkim, mama po dienos kitos galėtų berniukams pasakyti: „Aš kaž- 
kuo susidomėjau.“ Abu vaikai taip pat susidomės. Ko mama susirūpi- 
no? Ji prikaustė jų dėmesį. Mama tęsia: „Sakykim, du žmonės žaidžia ir 
vienas staiga apgauna. Kas atsitinka?“ „Jie susipeša.“ „Kodėl tu manai;, 
kad vienas iš jų apgaudinėja?“ Pasigirsta atsakymai: „Nes jis nori laimė- 
ti“, „Nes jis nori būti didelis.“ Tokie žodžiai rodo, ką kiekvienas iš vaikų 
apie tai galvoja. Vienas viską išsako, o kitas gali tarti: „Nes aš nenoriu 
visą laiką vilkūs uodegoje.“ Kiekvieną kartą motina kreipiasi į kitą vaiką 
ir klausia jo nuomonės apie brolio atsakymą. Ji siekia gauti informaciją 
ir tuo pačiu metu nori leisti berniukams suvokti, kas vyksta jų galvose. 
Pagaliau ji gali paklausti: „Kas atsitiko malonumui, kurį teikia žaidimas? 
Kaip jaučiasi apgavikas prieš tą, kurį apgavo? Ar tu manai, kad šie žmo- 
nės galėtų išmokti garbingai žais? Kaip? Ką galėtų daryti kiekvienas? 
Kaip jie gali išlaikyti tą pasitenkinimą ir nesugadinti jo?“ Po klausimų ir 
atsakymų, daugiau sužinojusi vaikų nuomonę, ji gali pasakyti: „Aš taip 
džiaugiuosi sužinojusi, ką jūs galvojate. Tai man labai padės.“ 

Motina paskatino vaikus mąstyti. Ji neturi nieko sakyti, ką, jos nuo- 
mone, reikėtų daryti. Vaikai turėjo galimybę patys suprasti, kokia gali 
būti problema ir kokie gali būti problemos sprendimo būdai. Tai jie turi 
padaryti patys, be to, jie turi pamatyti, kas atsitiks. 

Nė vienas iš mūsų nemėgsta susidurti su problema, dėl kurios jis gali 
būti kaltas ir kuri iš pat pradžių pateikiama kaip kaltinimas. Kalbėdami 
apie bendrus sunkumus, privalome kalbėti apie „žmones“, o ne apie du 
berniukus ir dvi mergaites, neturime išskirti „jūs ar jis“, nes taip sukuria- 

ma distancija, kuri siekia objektyvumo. Mes taip norime įsigilinti į kitų 
problemas! Kai sunkumus aptarinėjame su vaiku, dažnai suvokiame, kad 
daug lengviau kalbėti įsivaizduojant tai kažkur kitur. 

Kita vertus, būna akimirkų, kai būtina elgtis visiškai atvirai. „Aš turiu 
problemą. Man įdomu, ką tu apie tai galvoji? Kai aš bandau padengti sta- 
l4 pietums, o jūs norite, kad aš padėčiau jums ruošti namų darbus, man 
labai sunku dirbti du darbus iš karto. Ką jūs manote, kaip mes turėtume 
elgtis?“ 

Kad ir kokią informaciją gautume diskutuodami, tai gali tapti mūsų 
tolesnių veiksmų pagrindu. Mes negausime jokios informacijos, jeigu 
bandysime pataisyti klaidingą idėją moralizuodami. Taip tik pralaimė- 
sime. Vaikas negali būti atviras, jeigu mes jį įtikinėjame, kad jis klysta. 
Jeigu vaikas pateikia nepriimtiną idėją, pirmą kartą turime ją priimti. ,, Tu 
čia turi idėją, bet aš galvoju, kaip būtų, jeigu visi taip darytų?“ Jei vaikas 
nebenori toliau diskutuoti išgirdęs, kad jo idėja neveiks, atidėkite pokalbį 
kuriam laikui. ,„Pamąstykime apie tai ir pakalbėsime po kelių dienų. Gal 
iki to laiko mes jau turėsime kitų idėjų.“ 

Kalbėjimas vaikams reiškia pasakojimą to, ką mes norėtume, kad jie 
darytų. Tai reiškia reikalavimą paklusti pagal mūsų mąstymo įvaizdį. 

Kalbėdami su vaiku, mes kartu ieškome idėjų, kurios padėtų išspręsti 
problemą arba pagerintų situaciją. Taip vaikas prisideda prie šeimos har- 
monijos kūrimo ir supranta, kad jis taip pat kuria. Tačiau tai nereiškia, 
kad jis turi teisę tvarkyti šeimos gyvenimą pagal savo idėjas. Diskusija 
— tai procesas, kuriuo mes bandome pasiekti geriausią bet kokios proble- 
mos sprendimą visų tuo besirūpinančių labui. Daugelis mano, kad „nau- 
jas psichologinis požiūris“ reiškia pataikavimą vaikams, kad tai prilygsta 
bet kokio vadovavimo atsisakymui. Iš tikrųjų yra priešingai. Kai mes 
nesugebame su savo vaiku atsisėsti ir pakalbėti apie iškilusias problemas, 
kai mes neleidžiame jam išsakyti savo nuomonės ir nemokame į jį įsi- 
klausyti, tada vaikas tikrai daro tai, ką nori, o mes jo elgesiui prarandame, 
matyt, ne tik įtaką, bet ir autoritetą. Bendradarbiavimą reikia pelnyti — jo 
negalima išreikalauti. Geriausias būdas bendradarbiavimui pasiekti yra 
draugiškas, atviras pokalbis apie tai, ką kiekvienas iš mūsų galvoja ir jau- 
čia, 1r geresnių elgesio būdų ieškojimas. 

Seimos taryba yra vienas svarbiausių veiksnių sprendžiant sunkias pro- 
blemas demokratiškai. Tai yra būtent tai, ką sako pavadinimas — visų 
šeimos narių susirinkimas, kuriame aptariamos problemos ir ieškoma 
sprendimo būdų. Kiekvieną savaitę tam tikrą dieną ir valandą šiam tiks- 
lui turime skirti laiko. Tai turi tapti šeimos rutinos dalimi. Susirinkimo 
laiko negalima keisti be visų šeimos narių sutikimo, be to, laukiama visų 
šeimos narių. Jeigu kuris nors narys nenori dalyvauti, jis vis tiek turi 
paklusti bendram sprendimui. Taigi jam naudinga dalyvauti, nes jis gali 
išreikšti savo nuomonę. 

Kiekviena šeima savo tarybos eigą gali vykdyti savaip, bet pagrindi- 
niai principai išlieka tie patys. Kiekvienas narys gali iškelti savo proble- 
mą. Kiekvienas turi teisę reikalauti, kad jį išklausytų. Visi kartu stengia- 
si problemą išspręsti, priimama daugumos nuomonė. Šeimos taryboje 
tėvų balsai nėra viršesni ar stipresni už kiekvieno vaiko balsą. Susirinki- 
me priimtas sprendimas galioja savaitę. Po susirinkimo vykdomi priimti 
sprendimai ir iki kito susirinkimo diskutuoti neleidžiama. Jeigu per tą 
laiką nustatoma, kad praėjusios savaitės sprendimas gerai neveikė, ieško- 
ma naujo sprendimo visada keliant klausimą: ,,Ką mes dėl to ruošiamės 
daryti?“ Ir tik visa šeima turi tai nuspręsti! 

Šeimos tarybos susirinkime aštuonių vaikų (nuo šešiolikos iki ketverių 
metų amžiaus) mama iškėlė problemą: per pietus blogai elgiamasi, vai- 
kai dažnai vėluoja prie stalo, dėl to tėvas nervinosi ir pyko, barė vai- 
kus už nerangumą ir blogas manieras. Priešiškumas ir barniai sukūrė 
nepalankią atmosferą. Vienas iš vaikų pasiūlė valgyti savo kambaryje 
ir atsisakyti bendro pietų stalo. Kiti vaikai taip pat pasigavo šią idėją. 
Mama su tuo sutiko, nors tėvas audringai priešinosi. Motina paklausė, 
kaip paduoti valgį. „Mes kiekvienas pasiimsime.“ „O kaip indai?“ „Mes 
atnešime juos į virtuvę.“ Mama pasakė: „Aš plausiu tik tuos indus, ku- 
rie bus virtuvėje.“ Tėvui teko susitaikyti su šituo, nes motina ir vaikai 
balsavo „už“. Savo pietus tėvai pasiėmė į miegamąjį ir į kitus šeimos 
narius nekreipė dėmesio. Po valandos mama išplovė indus, kuriuos rado 
virtuvės kriauklėje. 

Po keturių dienų vaikai pradėjo skųstis, trūko indų. Vienas bjaurėjosi 
gendančiu maistu, kuri lėkštėje paliko brolis, kitas kalbėjo apie nuolati- 
nę netvarką. Į visus nusiskundimus mama atsakė: „Šį klausimą iškelkite 
per kitą tarybos susirinkimą.“ Kitame susirinkime 1dėja greitai žlugo, ir 
visi vėl norėjo grįžti prie stalo. Vaikai buvo priversti siūlyti būdus ir jų 


laikytis prie stalo kitą savaitę. 


Šeimos taryboje gali dalyvauti net labai maži vaikai. Pirmininkauti būti- 
na rotaciniu principu, kad nė vienas netaptų vienvaldžiu vadovu. Be to, 
reikia garantuoti, kad kiekvienas šeimos narys bus visad išgirstas ir iš- 
klausytas. Tėvai, matydami klaidas ir gresiančias pasekmes, vis dėlto turi 
paklusti sprendimui, iškęsti negeroves ir leisti įvykti tam, kas neišvengia- 
ma. Iš savo patirties vaikai išmoks daugiau negu iš bet kokių žodžių ar 
tėvų nurodymų. 


Mama papasakojo apie problemą, kuri iškilo, kai dešimtmetę Džeinę ir 
septynerių metų Džerį po pamokų aplankė draugai. Atėję vaikų draugai 
sukėlė didžiausią triukšmą ir erzelį. Namai virto tikru beprotnamiu: vai- 
kai lakstė į namus ir iš namų, zujo laiptais aukštyn ir žemyn, lenktyniavo 
su šunimi, skrudino kukurūzus, gėrė gėrimus, šiukšlino ir paliko visu 


garsu įjungtą televizorių. Išsakiusi savo priekaištus mama pridūrė: „Aš 

manau, kad jums reikėtų sudaryti tvarkaraštų, kada galima į namus kvies- 
ti vaikus. Ką jūs apie tai manote?“ Džeinė sutiko ir pasiūlė pirmadienį ir 
penktadienį. Džeris susigūžęs sėdėjo ir pirštu kažką piešė. Jis nieko ne- 
pasiūlė. Mama paklausė, ar antradienis ir trečiadienis jam tinka. Vaikas 
abejingai linktelėjo galva. „Ką jūs darysite dėl betvarkės ir lenktynių po 
namus?“ — įsiterpė tėvas. ,„Draugus reikia išmokyti kažkokių manierų!“, 
„Aš manau, kad jūs turite pakalbėti su draugais apie mūsų taisykles,“ — 
tarė mama. Džeinė sutiko, o Džeris liko paniuręs. 

Kitą pirmadienį Džeinė atsivedė namo draugą ir jie ramiai žaidė. 
Ir Džeris atėjo su savo draugu. „Atsiprašau, Džeri. Šiandien ne tavo 
svečių diena.“ „Ar mes galime žaisti kieme?“ „Taip.“ Per pusvalan- 
dį berniukas keturis kartus priėjo prie durų ir klausė, ar galėtų pažiū- 
rėti televizorių, išgerti pieno ir užkrimsti sausainių, o paskui paprašė 
pinigų. Kiekvieną kartą buvo atsakyta „ne“. Po kelių minučių mama 
dirstelėjo pro langą ir pamatė, kaip berniukas, stovėdamas ant tvoros, 
šlapinosi. Ji išėjo ir pasakė: ,,Džeri, dabar tavo draugas turės eiti namo, 
o tu taip pat eik vidun.“ Vaikas atsikirto: „Tai tavo kaltė, kad neleidi 


manęs i namus.“ 


Džeris suvokia, kad jo „geroji“ sesuo ir mama sudarė sąjungą. Tarybos 
susirinkime jis nieko nepasiūlė, kadangi netikėjo savo galimybėmis. 'Ta- 
čiau, nors ir nenoriai, bet vis dėlto jis sutiko. Vėliau, norėdamas pareikšti 
savo protestą, jis pasirinko blogą elgesį. 

Būtų geriau, jeigu mama išsakytų savo problemą ir paklaustų vaikų, 
ką, jų nuomone, reikėtų daryti. Pirmą kartą vaikai gali sumišti ir nesugal- 
voti sprendimo. Truputį palaukusi, mama gali pasiūlyti savo sprendimą. 
Visada idėją reikėtų išsakyti klausiant: ,,Ar tau neatrodo, kad būtų geriau, 
jeigu pakeistume dienas?“ arba „Kas atsitiktų, jeigu?..“ 

Dabar, kai Džeris atskleidė savo savijautą, reikėtų šitai aptarti per kitą 
susirinkimą. Galbūt mama gali priversti Džerį dalyvauti, jeigu jai pavyktų 
parodyti savo supratimą. ,„Aš svarstau, ar Džeris jaučia, kad jis neturi 
jokių galimybių. Neatrodo, kad tau tokia tvarka labai patiktų. Kaip tu 
manai, Dženi?“ Toliau diskutuojama apie tai, kas turi būti padaryta, ir, 
matyt, reikėtų paklausti Džerio, kokį sprendimą jis siūlo. Iš pradžių jis 

gali nenorėti nusileisti, bet mama turi domėtis, ką berniukas mano. Dže- 
ris gali nugalėti savo ankstesnį įsitikinimą ir įsitraukti į grupės darbą. 

Jeigu tik tėvai pateikia problemas ir jų sprendimo būdus, tai nėra 
šeimos tarybos susirinkimas. Vaikai turi būti nuolat skatinami aktyviai 
dalyvauti susirinkime. 


Šeima, tėvai ir trys mergaitės, susirinko į tarybos posėdį. Mergaitės 
nusprendė, kad šeima turi pirkti naują namą. Vyriausioji pasiūlė savo 
sutaupytus penkiolika dolerių, kita — dešimt, o jauniausioji —- penkis do- 
lerius. Tai tėvus visiškai suglumino. Ką jie turėjo daryti? Priblokšti ir 
sumišę jie pradėjo ieškoti pagalbos. 

Tėvai nutarė, kad mergaitės visiškai neįsivaizdavo, kiek gali kainuoti 
namas. Kai šito paklausė vaikų, jie atsakė, kad tai turėtų būti apie trisde- 
šimt tūkstančių dolerių. Tėvai labai nustebo, nes tai ir buvo numatoma 
suma. Ką daryti? Tėvui buvo pasiūlyta paaukoti penkiasdešimt dolerių, 
kad mergaitės galėtų pirkti namą. 

Jis tai padarė, ir klausimas buvo išspręstas. 

Jeigu mergaitės būtų reikalavusios, kad jis atiduotų visus pinigus, jis 
galėtų jų paklausu, kaip jos suvokia teisingumą. „Kodėl? Aš esu tik vienas 
iš penkių. Kodėl aš turiu duoti visus pinigus?“ Jis galėtų net sutikti ir pasa- 


kyti norįs naujo namo, o paskui paprašyti mergaičių daugiau pinigų. 


Pasitelkę savo fantaziją ir apsvarstę, ką darytume, jeigu vaikas būtų su- 
augęs draugas, taip mes galbūt išvengtume sumišimo ir beviltiškos bū- 
senos. Tėvai visad gali išsakyti, ką jie nori daryti vienu ar kitu atveju, ir 
pateikti problemą tolesniam aptarimui. 

Šeimos tarybos sėkmės paslaptis glūdi visų šeimos narių pasiryžime 
sprendžiamą problemą laikyti šeimos problema. Pagaliau, jeigu mama 
turi problemų ir nesugeba sutvarkyti televizoriaus žiūrėjimo, tėvas ir 
vaikai turi padėti tai išspręsti. Tai yra šeimos problema, nes gyvenimas 
kartu kuria tarpusavio santykius. Sprendimas turi būti toks pat šeimos 
reikalas, kaip ir sunkumų nugalėjimas. Toks požiūris ugdo tarpusavio 
pagarbą, atsakomybę ir įgyvendina lygybę. Demokratinis šeimos gyveni- 
mas kuriamas ant lygybės pagrindų. 

Nauji vaiko auklėjimo principai 


Padrąsinkite vaiką 3 skyrius 

Venkite bausmės ir atpildo 5 skyrius 

Naudokite natūralias ir logines pasekmes 6 skyrius 

Būkite tvirti, bet nedominuokite 7 skyrius 

Gerbkite vaiką 8 skyrius 

Diekite pagarbą tvarkai 9 skyrius 

Mokykite gerbti kitų teises 10 skyrius 

Atsisakykite kritikos ir kiek galima sumažinkite klaidas 11 skyrius 
Laikykitės rutinos 12 skyrius 

Skirkite laiko mokymui 13 skyrius 

Pelnykite bendradarbiavimą 14 skyrius 

Venkite rodyti nepelnytą dėmesį 15 skyrius 

Pasitraukite iš kovos dėl valdžios 16 skyrius 

Pasitraukite iš konflikto 17 skyrius 

Veikite! Neaušinkite burnos 18 skyrius 

Nebaidykite musių 19 skyrius 

Girkite atsargiai ir turėkite drąsos pasakyti „ne“ 20 skyrius 

Venkite pirmo impulso, elkitės netikėtai 21 skyrius 
Susilaikykite nuo per didelės globos 22 skyrius 
Skatinkite nepriklausomybę 23 skyrius 
Nedalyvaukite kovose 24 skyrius 

Nekreipkite dėmesio į baimes 25 skyrius 
Užsiimkite savo reikalais 26 skyrius 

Venkite gailesčio 27 skyrius 

Reikalaukite protingai ir retai 28 skyrius 

Eikite iki galo, būkite nuoseklūs 29 skyrius 
Visus susodinkite į tą pačią valtį 30 skyrius 
Įsiklausykite! 31 skyrius 

Stebėkite savo balsą 32 skyrius 

Nekreipkite dėmesio 33 skyrius 

Mažinkite „blogus“ įpročius 34 skyrius 
Linksminkitės kartu 35 skyrius 

Kalbėkitės su jais, bet ne jiems 38 skyrius 


Įkurkite šeimos tarybą 39 skyrius 

Priedas: 
pasinaudokite naujais savo įgūdžiais 


Siūlome jums perskaityti šiuos pavyzdžius po vieną, išstudijuoti juos ir 
nustatyti, kas vyksta, koks principas buvo pažeistas, ar jo buvo laikomasi 
ir ką galima padaryti situacijai pagerinti. Nesistenkite analizuoti vaiko, bet 
pamąstykite apie tarpusavio sąveiką. Mūsų tikslas — padėti tėvams etekty- 
viau auklėti savo vaiką, žinoti, ką daryti ir ko nedaryti tuo metu, kai vaikas 
elgiasi blogai. Pavyzdžiai leidžia daugiau interpretuoti. Kartais ir vienas 
pavyzdys gali padėti problemą išspręsti keletu būdų. Nėra vieno „teisin- 
go“ atsakymo. Mūsų komentarai pateikiami po kiekvieno pavyzdžio. 


Pavyzdys (1) 
Trejų metų Ana išvertė ant stalo salotas. Mama pasakė: „Ana, išvalyk“. Vaikas pa- 
tempė lūpą ir nepajudėjo. „Greičiau, tu padarei netvarką ir privalai sutvarkyti.“ Ma- 
ma laukia. Ana toliau sėdi patempusi lūpą. Mama surinko salotas, nušluostė stalą ir 


daugiau nieko nepasakė. 


Komentaras 
Motina, reikalaudama: „Ana, išvalyk“, pakvietė dukterį į kovą dėl val- 
džios. Nusileisdama ji tik pavaikė muses ir pagaliau suteikė nepelnytas 
paslaugas. 

Mama turėjo išvengti pirmo impulso — autoritetinio reikalavimo 
(18,5).* Galbūt kokią nors reakciją sukeltų žodžiai: „Ką mes galime pa- 


* Skaičiai skliausteliuose rodo pateikiamus principus. Jie išvardyti p. 252-253 — Vert. past. 

daryti?“ Ana gali pasakyti, kad išvalyti turėtų ji. Jeigu mergaitė pareiškia, 
kad ji nesiruošia ką nors daryti, mama gali būti tvirta, paimti dukrą už 
rankos ir išvalyti. Jeigu Ana ir toliau priešinasi, galima jos paprašyti nueiti 
nuo stalo (11, 3, 6, 4). 


Pavyzdys (2) 
Aštuonerių metų Ralfas geruosius drabužius išmėtė po visą kambarį. Ilgą laiką mama 
bandė jį išmokyti susirinkti savo daiktus. Pritrūkusi kantrybės, ji surinko drabužius ir 
padėjo. Kitą sekmadienį Ralfas negalėjo rasti savo drabužių. „Ei, kur mano kostiu- 
mas?!“ — sušuko jis. Kai jam buvo pasakyta, kad tie rūbai atidėti į šalį ir kad jam teks 
į sekmadieninę mokyklą eiti su mokykliniais drabužiais, jis puolė į isteriją. „Aš tau 
tiek kartų sakiau pasikabinti savo drabužius, Ralfai. Dabar tai bus pamoka.“ „Tada aš 
neisiu į sekmadieninę mokyklą!“ — sukliko Ralfas. „(O ne, tu eisi. Renkis, turi nedaug 
laiko.“ „Aš nesirengsiu, nesirengsiu, nesirengsiu!“ Pagaliau mama pasitraukė iš kovos 
sakydama: „Gerai, ar tu pažadi juos pakabinti parėjęs namo, jei aš tau juos paduosiu?“ 
„Žinoma.“ Mama grąžino drabužius, ir Ralfas greit apsivilko. Parėjęs namo, jis išmėtė 


drabužius kaip visada. 


Komentaras 
Iš pradžių mama elgėsi teisingai, surikiavo logines pasekmes. Bet po to 
ją pavyko įtraukti į kovą dėl valdžios ir ji pasidavė, pralaimėdama mūšį. 

Mama galėjo padiskutuoti su Ralfu ir susitarti, kad savo drabužiais 
reikia rūpintis, o paskui išsiaiškinti, kas atsitiks, jeigu jais bus nesirūpi- 
nama (33, 6, 11). Į Ralfo isterijas nereikia kreipti dėmesio, nieko sakyti, 
o prireikus galima išeiti į vonią (14, 15). Paskui galima vaiką išleisti į 
sekmadieninę mokyklą su tais drabužiais, kurie yra, arba palikti ji na- 
muose (3). 


Pavyzdys (3) 
Ruošdamasi kasdieniam pasivaikščiojimui prieš miegą, trejų metų Rūta slampinėjo iš 
kampo į kampą. Pagaliau tėvai sėdo į mašiną ir pasakė: „Turbūt tu iš tikrųjų nenori 
važiuoti pasivaikščioti, o mes norime. Sudie, brangioji. Mes greit grįšime.“ Po pus- 
valandžio tėvai grįžo ir nieko nepasakė. Kitą vakarą Rūta buvo pasirengusi važiuoti 


daug anksčiau. 

Komentaras 
Tėvai nepaiso nepagrįstų Rūtos reikalavimų. Jie nesiima jokių priemo- 
nių priversti mergaitę (13), bet prisiima atsakomybę už savo elgesį (4). 
Jie laikosi įprastos rutinos ir pasinaudoja loginėmis pasekmėmis (3, 9). 


Pavyzdys (4) 
Mama šiltai aprengė trejų metų Meriliną ir išleido žaisti į kiemą. Netrukus mergytė jau 
stovėjo verkdama prie laukųjų durų. Mama pamatė, kad Meriliną buvo nusimovusi 
kumštinės pirštines. Vaiko rankos buvo raudonos ir sušalusios. Mama vėl užmovė 
pirštines sakydama: 

„Dabar tavo rankos nesušals, brangioji, žinoma, jei tu nenusimausi pirštinių. Tam 
jos yra. Ar geriau dabar? Aišku, geriau. Dabar eik ir žaisk.“ Po kelių minučių mama 
dirstelėjo pro langą ir pamatė, kad Meriliną vėl buvo be pirštinių. Šį kartą užmauti 
pirštinių išėjo tėvas. Tą patį teko kartoti keletą kartų. Pagaliau tėvas visai įsiuto ir pa- 
sakė: „Palik ją lauke 1r tegul rankos tikrai sušąla. Tai bus jai pamoka.“ Mama užpro- 
testavo: „Kokia baisi mintis! Kodėl jos rankos turėtų sušalti!“ Mama dar keletą kartų 


užmovė pirštines, kol neteko kantrybės, parvedė vaiką namo ir prilupo. 


Komentaras 
Merilina naudojasi savo bejėgiškumu tam, kad jai tarnautų. Ji nori, kad 
tėvai jos gailėtųsi. 

Šiuo atveju tėvai gali išvengti nepelnyto dėmesio skyrimo (12). Nėra 
reikalo kartoti tai, ką ji ir taip žino: su pirštinėmis jos rankos nesušals! 
Tėvai gali nerodyti susirūpinimo (30) 1r leisti įvykiams klostytis natūraliai 
(3). Kai Merilina verkia, t. y. prašo pagailėti dėl jos bejėgiškumo, tėvai gali 
išvengti šių vaiko spąstų (24) ir nereaguoti. Pakanka pasakyti: „Man gaila, 
kad tavo rankos sušalo. Aš esu tikra, kad tu žinai, ką dėl to reikia daryti“ 
(20). Jeigu toks elgesys kartojasi, Merilina turės likti namuose (3). 


Pavyzdys (5) 
Išsimaudžiusios ketverių metų Nensė ir mama nuėjo į dušą. Mergaitė paskelbė, kad 
duše ji nesipraus. Nusipraususi mama atsakė: „Gerai, brangioji, bet tu negali lipti į 
mašiną visa smėlėta ir šlapia.“ Mama užsuko čiaupą ir nusišluostė nieko daugiau ne- 


sakydama. Nensė taip pat tylėjo. Po to ji staiga nusirengė ir nusiprausė. 

Komentaras 
Mama skatino dukterį bendradarbiauti. Visų pirma ji nustatė ribas (6), 
po to išvengė kovos dėl valdžios (13) ir buvo tvirta (4). Ji laimėjo ben- 
dradarbiavimą ir vaikas prisitaikė prie tvarkos, suvokdamas logines pa- 
sekmes (6, 11, 3). 


Pavyzdys (6) 
Devynmetis Stenas atėjo prie pietų stalo nenusiplovęs rankų. „Ką tai reiškia, kad toks 
ateini prie stalo?“ — paklausė mama. „Jūs, vyrai, visada esate netvarkingi. Pažiūrėk į 
savo plaukus. Ar kada nors tu susišukuoji? Ir tavo marškiniai bjaurūs. Beje, taip atro- 
do ir tavo rankšluostis!“ Steno akys pritvinko ašarų. ,,Ar negali rasti dar kokios nors 


priežasties?“ 


Komentaras 
Klaidingai stengdamasis rasti savo vietą, Stenas nesilaiko tvarkos. Bent 
jau mama tai mato ir apiberia skaudžia kritika, o kartu šitaip ji atima iš 
jo drąsą. 

Kai Stenas neplauna rankų, motina gali paprastai pasakyti: „„Atėjai 
netvarkingas. Tokiam prie stalo tau negalima“ (15, 6). Kai vaikas būna 
švarus, mama gali pasakyti: ,Aš džiaugiuosi matydama, kad tu žinai, kaip 
pasirūpinti savimi.“ Arba: „Aš džiaugiuosi, kad tu šiandien esi tvarkin- 


€6 


gas. 


Pavyzdys (7) 
„Stovėk prie manęs, Marija,“ — pasakė mama savo dvejų su puse metų dukteriai, 
tvarkydama banko popierius. Marija nuėjo keletą žingsnių į šoną. „Grįžk!“ — pašaukė 
mama. Marija stovėjo ramiai, o mama toliau tvarkė savo reikalus. Marija nubėgo prie 
atvirų durų. „Marija, sugrįžk!“ Rimtu veidu ir valiūkiškai mirksėdama Marija stovėjo 
prie durų. „Gerai, tave partrenks mašina,“ — pagąsdino mama, nusisuko ir rašė toliau, 


nekreipdama dėmesio į Mariją, stovinčią tarpdury. 


Komentaras 
Marija su mama žaidžia. Ji verčia mamą nerimauti, užsiimti ja. Mama per 
daug kalba ir bando kontroliuoti savo vaiką gąsdindama. 

Ji turėtų paimti Mariją už rankos ir laikyti nieko nekalbėdama 
(12,14,15). 


Pavyzdys (8) 
Mama sumokėjo už maisto prekes ir rengėsi eiti iš parduotuvės, kai staiga pamatė, kad 
penkiametis Gregas nešėsi atplėštą saldainių pakelį. Mama paklausė: „Kur tu jį ga- 
vai?“ Gregas pradėjo verkti. ,,Ten paėmiau,“ — parodė pirštu vaikas. ,,Tu blogas, blo- 
gas berniukas! Ką tu galvoji taip elgdamasis? Ar nežinai, kad tai yra vogimas? Dabar 
aš už tai turėsiu užmokėti, namie mes turime visokiausių saldainių“, — taip kalbėdama 


mama prilupo sūnų. Po to ji grįžo pas pardavėją ir sumokėjo už saldainius. 


Komentaras 
Gregas ima ką nori, o mama prisiima atsakomybę. 

Ji turėtų vengti atimti drąsą kritikuodama ir daiktus vadindama tikrai- 
siais jų vardais (1), privalo atsisakyti bausmių kaip mokymo metodo (2) 
ir mažiau kalbėti (15). Mama gali pareikalauti, kad Gregas pats nueitų 
pas pardavėją ir sumokėtų (10), o po to tuos pinigus atimtų iš jam duo- 
damų kišenpinigių (3). 


Pavyzdys (9) 
Mama sėdėjo žaidimų aikštelėje su kitomis kūdikių motinomis. Dvejų metų Maikas 
lakstė nuo vieno vežimėlio prie kito, kratė ir stumdė juos taip, kad šie galėjo net ap- 
virsti. Kai jis sustodavo prie kiekvieno vežimėlio, mama iškart sušukdavo: ,„Maikai, 
baik!“ 1r toliau šnekučiuodavosi. Maikas nekreipė dėmesio ir išdykavo toliau. Pagaliau 
viena mama pakilo, atsivežė savo kūdikį ir pastatė vežimėlį šalia. Tada ir Maiko mama 
atsikėlė, griebė vaiką ir pliaukštelėjo per nugarą sakydama: „Sakiau, baik!“ Maikas 


atsisėdo smėlio krūvoje ir pradėjo žaisti. 


Komentaras 
Maikas priverčia mamą juo užsiimti, atitraukdamas ją nuo pokalbio. 
Motina gali pasistengti ir nerodyti nepelnyto dėmesio, o kartu ne- 
vaikyti musių (12, 16). Ji privalo tylėti ir veikti (15). Kai vaikas blogai 
elgiasi, ji gali laikyti jį šalia, o kai jis protestuodamas cypia, ji turėtų 
pasitraukti (14), nesivelti į kovą ir leisti jam „staugti“. Kai vaikas nusi- 

ramina, galima jam leisti žaisti, o kai vėl blogai elgiasi, reikia jį nubausti 
ir laikyti šalia (3,10). 


Pavyzdys (10) 

Nensė, eidama miegoti, nesurinko žaislų. Svetainėje buvo betvarkė. Mama pasakė: 
„Jau beveik laikas eiti miegoti. Ar tu nori, kad aš tau padėčiau sudėti žaislus, ar nori tai 
padaryti pati?“ Anksčiau tokie žodžiai padėdavo. Šį vakarą trejų su puse metų vaikas 
pasakė: „Aš nesiruošiu jų rinkti. Esu per daug pavargusi. Tu surink.“ „Ne, Nense. Aš 
dabar skaitysiu.“ Mama paėmė knygą. Po minutės mergaitė tarė: „Aš norėčiau surink- 
ti žaislus dabar. Ar man padėsi?“ „Taip, brangioji.“ Dirbdamos kartu, jos kalbėjo apie 
kitos dienos darbus. 


Komentaras 
Nensė išbandė savo mamą. 

Mama nepasidavė provokuojama (14), išvengė kovos dėl valdžios 
(13), laimėjo bendradarbiavimą (1) ir nekritikavo (8). Ji pasisiūlė padėti 
mergaitei, bet atsisakė už ją rinkti žaislus. 


Pavyzdys (11) 
„Mama, aš noriu saldainių,“ — pradėjo verkšlenti penkiametė Džudė, kai jos stovėjo 
eilėje prie kasos. Gražių spalvotų dėžučių lentyna traukė vaiko akį. Mama pasakė: 
„Ne, namie mes turime daug saldainių.“ Mamos balsas buvo tvirtas ir ryžtingas. Mer- 
gaitė verkšleno garsiau: „Bet aš noriu saldainių dabar.“ Mama slapčiomis pažvelgė į 
kitus žmones, laukiančius eilėje. Kiek desperatiškai ji atsakė: „Aš neturiu pakankamai 


pinigų.“ „Aš noriu tik vieno saldainio!“ — sucypė vaikas. Mama paklausė: „Kiek tai 
kainuoja?“ Dabar Džudė pasimetusi žiūrėjo kainas. Pagaliau mama atsiduso ir tarė: 


„Gerai, paimk.“ Džudė linksmai paėmė vieną maišelį ir įdėjo į prekių vežimėlį. 


Komentaras 
Džudė jaučia, kad turi teisę gauti tai, ko nori. Ji nori ne tik dovanų, bet 
ir valdyti savo mamą. 

Mama neturi duoti mergaitei visko, ko ši įsigeidžia ypač tuomet, kai 
situacija tam nėra palanki. Pataikaudama ji turi būti atsargi ir privalo tu- 
rėti drąsos pasakyti „ne“ (17), po to nepasiduoti (14) ir likti tvirta (4). 

Pavyzdys (12) 
Mama „kraustėsi iš proto“, nes vaikai: dvylikametė Elena, dešimtmetė Virginija ir 
aštuonerių metų Maikas nuolat pešėsi dėl namų ruošos darbų. Pagaliau tėvai su- 
galvojo naujovę: tėvas virtuvėje pakabino lapą, kuriame kiekvienam vaikui buvo 
nurodytos specialios pareigos ir pateiktas mokėjimų tvarkaraštis. Gerai atliktas dar- 
bas buvo apmokamas brangiau negu atsitiktinis, o jeigu darbas buvo blogai atliktas 
arba visai nepadarytas — nemokama. Geras elgesys buvo skatinamas, o blogas — 
baudžiamas. Taip buvo daroma už taisyklių laužymą. Kiekvieną vakarą šeima susi- 
rinkdavo ir lape pažymėdavo visas pastabas. Savaitės gale kiekvienam vaikui buvo 
sumokama už darbą. Peštynės ir barniai sumažėjo, mama pamatė, kad atmosfera 


tikrai pagerėjo. 


Komentaras 
Bardamiesi vaikai laiko tėvus „pririštus“. Net 1r naujas būdas padėjo 
patraukti tėvų dėmesį. Kontroliuodami darbą, atlygindami ir bausdami, 
tėvai moko vaikus už paslaugas tikėtis kompensacijos, o ne gauti pasi- 
tenkinimą iš bendradarbiavimo. 

Tėvai turėtų atsisakyti atlyginimų sistemos (2). Atsakomybę vaikai 
už darbus turėtų nustatyti šeimos taryboje (34). Reikia būti tvirtiems ir 
reikalauti, kad vaikai baigtų tuos darbus, už kuriuos jie atsakingi (4, 9). 
Išgirdę pirmus barnius, tėvai turi pasitraukti (21). 


Pavyzdys (13) 
Šešiametė Donė ir ketverių metų Patė su šunimi energingai pražygiavo per virtuvę 
purvinais padais. „O, jūs vaikigaliai! — sušuko mama. — Aš tik iššveičiau grindis. Kuo 
jūs mane laikot? Žiūrėkit, ką pridarėt. Kiek kartų jums sakiau nusivalyti batus prieš 
įeinant į namus! Sėskitės 1r nusiaukit batus. Dabar man reikės plauti viską iš naujo!“ 
Vaikas nusiavė, o mama išmetė batus lauk ir dar kartą išvalė grindis. Vaikai lakstė 


aplinkui tik su kojinėmis. 


Komentaras 
Vaikai daro ką nori, o pasekmės tenka mamai. Ji nuolaidžiauja blogam 
elgesiui ir baudžia bardama. 
Nasa TAOA ZOLTNŲ KAS LAN D PAS MILANO AA 

kos. Ji turi įtraukti logines pasekmes (3). Kaip ji galės ruošti valgį, jei 
virtuvės grindys bus nešvarios? 


Pavyzdys (14) 
Mama bandė vienerių metų Keitę išmokyti gerti iš stiklinės, o ne iš buteliuko. Laiky- 
dama vaiką ant kelių, ji leido gurkštelėti pieno. Mergaitė užsispyrė ir nustūmė stiklinę. 
Mama bandė atitraukti dėmesį: „Žiūrėk, koks ten paukštelis.“ Kai Keitė pasilenkė, 
mama vėl prikišo stiklinę prie lūpų. Kiekvieną kartą, kai mergaitė užsispirdavo, mo- 
tina rasdavo būdą ją pašnekinti. Ir kas kartą prieš atstumdama, Keitė išgerdavo vis 


daugiau pieno. 


Komentaras 
Mama per daug stengiasi būti „gera“ mama. Jos pasitikėjimo savimi sto- 
ka verčia ją manyti, kad mergaitė atstums naują bandymą. 

Mama turėtų pasodinti Keitę į jos kėdę ir pasitikėti, kad šioji norės 
išmokti pati (5). Mokymas gali būti labiau atsitiktinis. Tą reikėtų daryti 
vaikui nesuvokiant. Mama gali duoti pieno stiklinę su kitu maistu tuo 
pačiu laiku kiekvieną dieną, neįkalbinėdama ir neskirdama tam ypatingo 
dėmesio. To paties maitinimo metu buteliuko visai neturi būti (9, 10). 
Keitė veikiau gers pieną iš stiklinės, negu bus alkana (3). 


Pavyzdys(15) 
Kai tik šešerių metų Džordžas būdavo blogai nusiteikęs ar nusivylęs, jis nerimdavo 
savo kėdėje, sukiodavosi ir čiulpdavo nykštį. Mama išgyveno dėl to beveik penkerius 
metus. Ji išbandė visokiausias priemones, beje, net ir lupimą. Dėl nuolatinio piršto 
čiulpimo atsirado žymės. Mama, matydama Džordžą šitaip sėdintį, jausdavosi siau- 
bingai, nes žinojo, kad jis yra nelaimingas. Mama su užuojauta klausdavo: „Kas tau 
yra, Džordžai? Nečiulpk nykščio. Tai tikrai nepadės. Geriau pasakyk, dėl ko tu toks 
nelaimingas.“ Kartais jis atsakydavo, o kartais čiulpdavo tol, kol mama atitraukdavo 
ranką nuo burnos. Tada jis pykdavo ir kietai sučiaupdavo lūpas. Ji maldaudavo ir pra- 
šydavo paaiškinti priežastį. Kai Džordžas pagaliau atsakydavo, mama kiek įmanyda- 


ma stengėsi tai „užfiksuoti“. 

Komentaras 
Džordžas ieško lengvų malonumų ir patogumų. Be to, jis naudojasi savo 
„nelaimingumu“ tam, kad galėtų mamai sukelti baisų jausmą, t. y. ją nu- 
bausti. Ji pasiduoda prašymams pasigailėti ir bando sutvarkyti gyvenimą 
taip, kad sūnus būtų laimingas. 

Mama turėtų visiškai nekreipti dėmesio ne tik į nykščio čiulpimą (31), 
bet ir į blogas Džordžo nuotaikas (12, 24). Tuo metu, kai Džordžas jau- 
čiasi laimingas, mama gali su juo paplepėti ir išsiaiškinti, ko jis nemėgsta. 
Padrąsindama ji gali padėti jam būti aktyviam ir naudingam (1). 


Pavyzdys (16) 
Septynerių metų Selė, vidurinysis vaikas iš trijų, norėjo padėti mamai parnešti nu- 
pirktas stiklines. „Ne, Sele, aš jas parnešiu. Tu gali išmesti.“ „Prašau, mama, aš nešiu 
atsargiai.“ „Na, gerai. Bet dėl Dievo, neišmesk.“ Ji paėmė keletą paketų 1r ėjo paskui 
dukterį. Lipdama laiptais, Selė primynė paltą, prarado pusiausvyrą ir nukrito su sti- 
klinėmis. Ji pravirko. Nusivylusi mama padėjo savo nešulius, atidarė stiklinių dėžutę 
ir rado tik dvi nesudaužytas. Įsiutusi ji ėmė šaukti: „Aš sakiau tau, kad tu neparneši 
stiklinių! Kas tave verčia visad daryti tai, ko tu negali? Kodėl esi tokia nevykėlė? Ar 
tu manai, kad mes turime begales pinigų? Eik į savo kambarį ir negausi vakarienės. 


Galbūt tai pamokys tave ir tu būsi rūpestingesnė.“ 


Komentaras 
Kadangi mama nieko gero nesitikėjo, tai Seli taip ir padarė. Abejodama 
vaiko galimybėmis, mama atėmė iš jos drąsą, o po to dar kritikavo. 

Visų pirma mama turėtų pasitikėti vaiku ir vengti to, kad mergaitė 
neimtų klaidingai savęs suvokti (1, 5). Ji turėtų visiškai atsisakyti kriti- 
kos ir suvokti klaidų atsitiktinumą (8). Selė ir taip jau yra pakankamai 
sugniuždyta. Jeigu vaikas paslysta ir sudaužo akinius, mama turi daugiau 
rūpintis tuo, kas atsitinka vaikui, o ne akiniams. Vaiką reikia padrąsinti: 
„Apgailestauju, kad taip atsitiko. Aš žinau, tu tai padarei netyčia.“ 


Pavyzdys (17) 
Tėvas parėjo namo ir rado įrankius pievoje, kur devynerių metų Bilis iš savo seno ve- 


žimėlio meistravo „lenktyninį“. Tėvas supyko. Jis liepė sūnui eiti namo. Iš tėvo balso 

Bilis suprato, kad pakliuvo į bėdą. Droviai ir nedrąsiai jis priėjo prie tėvo. Tėvas pa- 
rodė įrankius ir paklausė: „Aš noriu žinoti viso to priežastį.“ Bilis tylėjo. „Kiek kartų 
tavęs prašiau, kai baigi kokį darbą, padėk įrankius į vietą. Kodėl tu manęs neklausai?“ 
Bilis toliau stovėjo tylėdamas ir žiūrėdamas į žemę, atrodė, kad jis nieko negirdi. „Na, 
jaunikaiti, ar atsakysi man?“ „Aš nežinau, tėti.“ „Gerai, aš priverstas tave prilupt. 
Gal kitą kartą tu geriau atsiminsi ir padėsi įrankius 1 vietą.“ Jis apsuko Bilį ir prilupo. 


Verkdamas vaikas surinko įrankius, nunešė juos namo ir padėjo į vietą. 


Komentaras 
Biliui įbauginti tėvas pasitelkė pykų.. Bilis negerbia tvarkos 1r kitų teisių. Tėvas 
klaidingai tiki, kad žodžiai ir bausmė yra efektyvios mokymo priemonės. 

Situacija aiškiai rodo, kad čia reikalingas teisingas mokymas. Tėvas 
turėtų keletą kartų padiskutuoti su vaiku ir leisti jam suvokti, kaip nau- 
dotis ir rūpintis instrumentais (6,7,33). Galbūt jis galėtų duoti sūnui kitų 
įrankių ir leisti pačiam už juos atsakyti (23). Po to jis gali būti tvirtas ir 
nesirūpinti Bilio pamestais ar sugadintais įrankiais (4). Jeigu Bilis nori, 
tėvas gali juos nupirkti iš reguliariai skiriamų vaikui pinigų arba vaikas 
gali apsieiti ir be jų (3). 


Pavyzdys (18) 
Eidami aplankyti draugų, tėvai pasiėmė ir dvejų metų Džeką. Mama pasakė: „Mes 
taip didžiuojamės Džeku. Jam nebereikia vystyklų, per paskutines dvi savaites jam 
nieko neatsitiko.“ Per valandą mama Džeko paklausė šešis kartus, ar jam nereikia eiti 
į tualetą. Pagaliau jis ištarė „taip“. Tėvas atkreipė visų dėmesį ragindamas Džeką lipti 
laiptais į tualetą. 

Po savaitės i svečius atėjo draugai. Per pietus Džekas tris kartus pakartojo, kad jam 
reikia į tualetą. Kiekvieną kartą tėvas ėjo su juo. 

Kitą savaitę tėvas pasakė savo draugui: „Mes tiesiog negalime suprast. Džekas vėl 


ėmė šlapintis į kelnes. Jis nešioja sauskelnes ir net nepasako mums, kai jas reikia keisti.“ 


Komentaras 
Iš mokymo naudotis tualetu tėvai padarė „didelį įvykį“. Jie per daug 
stengiasi rūpintis paprasta mokymo procedūra ir skuba surengti varžy- 
bas dėl valdžios, nes jų išdidumui gresia pavojus. 

Tėvai turi pasitikėti Džeku (1, 5) ir laikytis daugiau atsitiktinio požiū- 
rio (30). Reikia, kad Džekas išmoktų naudotis tualetu, o tėvai neturėtų 
didžiuotis sausomis vaiko kelnaitėmis. 


Pavyzdys (19) 
parėjusi namo, ji pastebėjo, kad trejų metų Rita spalvotais pieštukais ištepliojo duris, 
sofą ir kėdes. Tą popietę mama ketino mergaitę pasiimti į paplūdimį. Po pietų ji pasa- 
kė: „Prieš eidamos į paplūdimį, nuo durų ir baldų turėsime nuvalyti spalvotų pieštukų 
ir trynė taip, kaip parodė mama. Dirbdama mama nieko nekalbėjo. Visą laiką mergaitė 
klausinėjo: „Kada eisime į paplūdimį?“ „Kai viską nuvalysime,“ — atsakydavo mama. 
Pagaliau mama turėjo pripažintu, kad visa buvo švaru, bet buvo per vėlu eiti į paplū- 


dimį. Rita tai suprato be ašarų. 


Komentaras 
Mama pamokė dukrą ir susilaikė nuo reikalavimo, kad Rita išvalytų. Mo- 
tina taip išvengė kovos dėl valdžios (13), buvo tvirta (4) ir pakvietė vaiką 
padėti kartu laimėdama bendradarbiavimą (11). Pagaliau ji leido įvykti 
loginėms pasekmėms (3) ir parodė vaikui, kad tenka paklusti situacijos 
reikalavimams (6). 


Pavyzdys (20) 
„Lile, aš pasakiau tau, kad negalėsi šią savaitę su Džeine eiti į kiną, nes paskutinį kartą 
per ilgai užtrukai,“ — ramiai kalbėjo mama savo devynmetei dukteriai. Mergaitės akys 
pritvino ašarų. Nuliūdusi ji nusisuko ir nieko nepasakė. Motina pasijuto nejaukiai. Lilę 
tai labai paveikė. „Ką rodys šią savaitę, Lile?“ „Tai nesvarbu, mama, nes aš negaliu 
eiti,“ — atsakė ji virpančiu balsu. ,„Rodos, tu sakei, kad tai bus Disnėjaus programa, ar 
ne?“ „Taip.“ Mama pasvarstė: „Jei šį kartą leisiu tau eiti, ar eisi tiesiai namo?“ Tebe- 
ašarodama mergaitė atsakė: , Taip, mama.“ „Na, gerai. Bet jei nepareisi namo laiku, 


kitą savaitę tavęs neleisiu. Supratai?“ „Taip, mama.“ 

Komentaras 
Lilė perprato „ašarų jėgos“ vertę ir verčia mamą gailėtis norėdama gauti 
tai, ko nori. Mama pakliuvo į spąstus. Jai pritrūko drąsos pasakyti „ne“ 
ir ji nesielgė nuosekliai. 

Mama gali nekreipti dėmesio į dukters ašaras, įsižeidimą ir prislėgtą 
nuotaiką (24). Jeigu Lilė nežino, kaip laikytis susitarimo ir grįžti namo, 
loginės pasekmės — kitą kartą ji negalės eiti (3). Mama gali išlikti tvirta 
(4) ir palaikyti tvarką (6, 26). 


Pavyzdys (21) 
Pakeitusi vaiko drabužius, mama su ketverių metų Timiu nuėjo į vidinį kiemą atsi- 
pūsti, nes buvo dar anksti. Tuo metu atėjo draugai. Kai visi susėdo pasišnekučiuoti, 
mama perspėjo: „Daugiau nesušlapk, Timi.“ Vidiniame kieme buvo mažas baseinėlis. 
Kurį laiką Timis žaidė su savo žaislais. Paskui jis nuėjo prie baseinėlio, norėdamas 
paplukdyti valtį. Mama berniukui šūktelėjo: „Atsargiai, Timi, nesušlapk! Geriau būk 
toliau nuo baseino.“ Vaikas pyktelėjo, patempė lūpą, bet vis tiek stovėjo prie baseino 
krašto, po to atsiklaupė ir paleido valtelę į vandenį. „Jei sušlapsi, tėtis lups,“ — dar 
kartą perspėjo mama. Vaikas toliau žaidė prie baseino krašto. Staiga jis per daug pasi- 
lenkė ir įkrito į vandenį. Per akimirksnį prišoko tėvas ir ištraukė jį. Timis pradėjo 
verkti. Mama apibarė: „Sakiau nežaisti prie vandens. Dabar tu vėl visas šlapias.“ Tėvas 


nuvedė berniuką namo. 


Komentaras 
Timis mamos negirdi ir elgiasi taip, kaip nori. Žodžiai „nesušlapk“ su- 
kėlė kovą dėl valdžios. Tikėdamasi, kad sūnus žais netoli vandens ir ne- 
sušlaps, mama iškėlė per didelius reikalavimus. Po to ji pagrasino vaiką 
bausti, bet nesilaikė savo ketinimų ir bausmės neįvykdė. 

Motina turi pasitraukti ir nekovoti dėl valdžios, be to, ji negali už 
Timį spręsti, ką šis turi daryti (13). Ji gali pamąstyti, ar būtina reikalauti, 
kad vaikas neitų prie vandens. Jeigu vakaras šiltas — tai nesvarbu. Jeigu 
mama nesistengs Timio kontroliuoti, neskatins jo tam, vaikas neįkris. 
Ji turėtų pateikti išmintingų reikalavimų, po to veikti ramiai, kad būtų 
išsaugota tvarka (25, 26, 6). 

Pavyzdys (22) 
Septynerių metų Džonas žaidė lauke. Jau senokai mama girdėjo besipešančius vaikų 
balsus ir nutarė pasižiūrėti. Džonas pasičiupo visus kaimynų vaikų žaislus ir sudėjo 
juos į krūvą. Buvo aišku, kad jam patiko žiūrėti, kaip kiti vaikai verkia. Mama pašaukė 
berniuką. Džonas atsisakė palikti savo žaislų krūvą. Tada motina priėjo prie jo ir tarė: 
„Džonai, brangusis, tu turi dalytis žaislais su kitais.“ Džonas dirstelėjo į kitus vaikus, 
kurie stovėjo ir stebėjo, kas bus toliau. Mama pasilenkė norėdama paimti žaisliuką. 
Džonas piktai suniurnėjo: ,„Neimk.“ „Džonai, kas tave apsėdo! Taip elgtis visiškai 
negalima. Eik namo.“ Ji partempė Džoną namo ir paguldė į lovą. Vaikas verkė tol, 


kol užmigo. 


Komentaras 
Blogai elgdamasis, Džonas vertė mamą visą dėmesį skirti jam. Visų pir- 
ma motina įsivėlė į varžybas tarp Džono 1r kaimynų vaikų, po to bandė 
ji mokyti auklėti moralizuodama ir pagaliau bausme pasinaudojo kaip 
mokymo priemone. 

Ji turėtų užsiimti savo reikalais (23) ir leisti kitiems vaikams išsiaiš- 
kinti su Džonu. Jie tai tikrai padarys! Ji gali su juo pakalbėti (33) apie jo 
santykius su draugais. 


Pavyzdys (23) 
„Marta! Ar tu kelsies! —- mama kratė aštuonerių metų dukterį. - Jei nepaskubėsi, pavė- 
luosi į mokyklą. Greičiau. Jau trečią kartą tave žadinu.“ Marta išsirito iš lovos, o moti- 
na grįžo į virtuvę. Po kiek laiko ji vėl ragino: „Marta, paskubėk! Perspėju tave. Nežadu 
tavęs šį rytą vežti. Tu turi išmokti keltis laiku ir viską suspėti.“ Pagaliau mergaitė atėjo 
prie stalo. Valgydama ji skaitė linksmą knygą. ,,Padėk knygą į šalį ir žiūrėk į lėkštę. Jau 
vėlu!“ Tuo metu suskambo telefonas ir mama ilgai kalbėjosi su seserimi. Staiga Marta 
ją pertraukė: „Mama! Man liko tik dešimt minučių. Prašau! Greičiau pavežk mane į 
mokyklą.“ „Ne, Marta. Eik pati.“ „Bet, mama, aš dar nė karto nepavėlavau. Prašau, 
tik šį kartą. Nenoriu sugadinti savo charakteristikos. Tu juk irgi šito nenori, ar ne?“ 
„Gerai,“ — pagaliau nusileido mama ir pasakė seseriai, kad paskambins vėliau. Motina 


nuvežė mergaitę i mokyklą. 

Komentaras 
Marta verčia mamą prisiimti visą atsakomybę už ją ir reikalauja nepelny- 
tų patarnavimų. Motinai trūksta drąsos būti tvirtai ir ji leidžia išdidumui 
nugalėti ir įsibrauti į jos mokymo programą. 

Mama turėtų duoti Martai žadintuvą ir padaryti ją atsakingą. Mergai- 
tė privalo pati atsikelti ir išeiti į mokyklą laiku (20, 23). Nesvarbu, kaip 
vaikas meilikauja, motina turi būti tvirta, nuosekli ir Martos į mokyklą 
nevežti (4, 26). 


Pavyzdys (24) 
Mama buvo skalbykloje. Aštuonmetė Roza, šešiametė Džoisė ir dvejų su puse metų 
Suzana žaidė miegamajame. Visai netikėtai mama išgirdo prislopintą Suzanos riksmą. 
Ji įbėgo į miegamąjį. Roza ir Džoisė uždarė Suzaną tualete ir laikė duris. Dėl mergai- 

čių šauksmų motina įėjo visai tyliai. ,, Tuoj pat baikit!“ — sušuko ji. Mergaitės, netikėtai 
užkluptos, atšoko. Mama jau norėjo joms trinktelėti, bet greit atidarė tualeto duris ir 
paėmė Suzaną ant rankų. Kai mažylė kiek nusiramino, motina griežtai paklausė: ,,Ko- 
dėl jūs taip elgiatės? Juk žinote, kad Suzana bijo tamsos!“ 

„Mes tik žaidėme, mama,“ — teisinosi jiedvi. „Koks tai žaidimas kankinti savo 


seserį?“ Įsiutusi mama išėjo iš kambario vedina Suzana. 


Komentaras 
Roza ir Džoisė susivienijo tam, kad mama būtų užsiėmusi ir gintų Suza- 
ną, kuri, kita vertus, taip pat kontroliuotų motiną pasinaudodama savo 
baime. 

Mama galėtų įsiklausyti (28) ir pasvarstyti, ką reiškia tie verksmai. 
Išgirdusi siaubingą riksmą, ji gali nuspręsti užsiimti savo reikalais (23) 1r 
nekreipti dėmesio į Suzanos baimę (22). Taip pat ji gali išvengti konflikto 
ir nesivelti į mergaičių ginčą (21). Gali būti, kad mergaitės išleistų Suzaną 
iš tualeto, jei mama neatlėktų į pagalbą. Arba ji gali ramiai įeiti į kambarį, 
išleisti dukrą iš tualeto ir tuoj pat užsiimti savo reikalais, nieko nesaky- 
dama. Be to, šeimos tarybos susirinkime ji gali pasiūlyti padiskutuoti 
apie bendraamžių vaidmenis. Kartais pakanka kelių klausimų problemai 
išspręsti. „Kodėl Roza ir Džoisė yra tokios patenkintos, paerzinusios 
Suzaną? Ką mes dėl to turėtume daryti?“ 

Pavyzdys (25) 
Šešiametė Džeinė buvo beveik įpusėjusi valgyti pietus, kai pas ją atėjo draugė. Ji pašo- 
ko nuo stalo ir nubėgo prie durų. „Grįžk, Džeinė. Dar nebaigei pietų,“ — sukomanda- 
vo tėvas. Mergaitė vis tiek stovėjo prie durų ir plepėjo su drauge. Tėvas priėjo prie 
dukters, paėmė ją už rankos, atvedė prie stalo, pasodino ir pasakė: „Kol kas tu turi 
baigti savo pietus.“ Mergaitė susigūžė ir patempė lūpą. Ji nė nebandė valgyti. Supykęs 
tėvas pradėjo ją „pliekti liežuviu“. Mergaitė sėdėjo ir nejudėjo. Pagaliau mama pa- 
klausė: „Ar jau baigei, Džeine?“ „Taip.“ „Tada gali eiti žaisti.“ Tėvas piktai įsiterpė: 
„Jeigu mama sako, kad taip gerai, tai pirmyn.“ Mergaitė pašoko nuo stalo. Tėvai baigė 


valgyti nesikalbėdami. 


Komentaras 
Džeinė įtraukė tėvus į kovą dėl valdžios ir tuo pasinaudodama juos su- 
kiršino. Reikalavimas „grįžk“ paskatino kovoti dėl valdžios. Tėvas taip 
pat neatsižvelgė į vaiko poreikius būti mandagiai su savo drauge. 

Kadangi tėvas „užsiėmė“ Džeine, mamai reikėjo užsiimti savo dar- 
bais (23). Visa šeima turi pasiekti susitarimą ir nuspręsti, kaip reikia elgtis 
prie stalo (9, 34). Net jeigu sutarta, kad niekas nenueina nuo stalo nebai- 
gęs valgyti, vis dėlto Džeinės teisė į mandagumą suteikia jai galimybę pa- 
kilti nuo stalo. Mergaitei galima leisti pasakyti draugei, kad šeima dabar 
valgo, ir ji pabendraus su drauge vėliau (5, 7). 


Pavyzdys (26) 
Staigus vėjo gūsis pakėlė užuolaidą ir apvertė didelę vazą su gėlėmis. Mama skubiai 
šluostė vandenį, tikėdamasi, kad kilimas nesušlaps. ,,Ana, prašau, pažiūrėk kepsnį už 
mane!“ ,„Mama, aš nežinau kaip,“ — suverkšleno mergaitė. „Tu šimtą kartų matei, kaip 
aš tai dariau. Daryk, kaip sakau.“ Ana nuėjo į virtuvę. Po kelių sekundžių mama išgir- 
do trinktelėjimą ir riksmą. Ji įpuolė į virtuvę. Kepsnys, bulvės ir keptuvė mėtėsi ant 
grindų, o mergaitė verkė, nes nusidegino ranką. „Ana! Tu esi tikra netikėlė. Aš niekad 
nemačiau tokio bejėgio vaiko. Kodėl tu negali atlikti net paprasčiausių darbų? Dabar 
eik iš čia!“ „Bet aš nusideginau ranką,“ — bandė prieštarauti vaikas. 

„Pasitepk kokiu nors kremu.“ „Kaip aš tai padarysiu? Tai — dešinė ranka.“ Nusi- 


vylusi mama rado kremo, patepė skaudamą vietą ir tada grįžo tvarkyti virtuvės. 

Komentaras 
Bejėgė Ana tikrai įrodė savo bejėgiškumą. 

Mama gali nepriimti klaidingos Anos savęs vertinimo ir padrąsinti 
ją tuomet, kai jai pasiseka (1). Apskritai ji gali atsisakyti visų kritiškų 
pasakymų ir peržvelgti daugelį mergaitės klaidų (8). Šiuo atveju, kadangi 
mama tuo pačiu metu negalėjo būti dviejose vietose, ji turėjo nuspręsti, 
kas yra svarbiausia, ir tuo pasirūpinti pati. Motina turėtų vengti prašyti 
Anos daryti tai, kur ji nėra patyrusi (25). Vaiko mokymas būti naudingam 
(10) mamai gali atimti kažkiek laiko. Prieš reikalaudama padėti tokiuose 
darbuose, kurių mergaitė mano nesugebanti padaryti, motina pirmiausia 
turi sudaryti sąlygas jų išmokti. 


Pavyzdys (27) 
Įėjo du mamos draugai. Keturmetė Petsė stovėjo ir stebėjo grindimis šliaužiantį aš- 
tuonerių mėnesių Bilį. Mama ir svečiai žavėjosi kūdikiu ir jo protingumu. Petsė pri- 
puolė prie Bilio ir įkando į ranką. Mama pašoko, griebė mergaitę, gerai įkrėtė į kailį 
ir sušuko: „Kodėl tu kandžioji savo brolį, mažą kūdikį? Eik į savo kambarį ir sėdėk 
tol, kol būsi pasirengusi gerai elgtis.“ Dar keletą kartų sušėrusi, mama išstūmė ją iš 


kambario ir pakėlė ramindama Bilį. 


Komentaras 
Petsė pavydi broliui ir net pykstasi dėl to su mama. Motina reaguoja į 
mergaitės kerštą. 

Kūdikiui įkąsta, ir nieko negalima pakeisti. Kiekvienas mamos veiks- 
mas tik sustiprina Petsės įsitikinimą, kad ji turi atkeršyti už visą dėmesį, 
kurį gauna kūdikis. Motina gali netikėtai apkabinti dukrą ir pasakyti: „Aš 
suprantu, brangioji, ir man gaila, kad tu taip blogai jautiesi“ (18). 


Pavyzdys (28) 
Pusantrų metų Liucija rado didoką akmenį ir pabandė ant jo užlipti. Kiekvieną kartą, 
kai mergaitė ropštėsi, mama nutraukdavo sakydama: „Ne, ne.“ Kai tik Liucija iš- 
silaisvindavo, ji vėl bandė tai daryti. Mama traukdavo ją žemyn sakydama: „Ne, ne. 


Užsigausi.“ Po penkto karto mama pagaliau prilupo vaiką. 

Komentaras 

Liucija bando savo jėgas ir drąsą. Perdėtai saugodama kūdikį, mama ati- 
ma iš jo drąsą. Visų pirma, jos „ne, ne“ yra musių vaikymas, o lupimas 
šiuo atveju atstoja mokymo priemonę. Motina turėtų pasitikėti dukters 
galimybėmis išmokti valdyti kūną ir palikti ją vieną (5). Jeigu mama iš 
to nedarytų didelės problemos (12), pabandžiusi Liucija tuo daugiau 
nebesidomėtų. Bet jeigu lipimas ant akmens yra tvarkos laužymas (6), 
kiekvieną kartą, kai Liucija lipa, mama gali ją išvesti (2, 15). 


Pavyzdys (29) 
Šešiametis Džeris sutiko savo tetą. Kai ši ėjo į kambarį, berniukas garsiai pranešė: 
„Cha, senas nusibodęs veidas!“ Mama stipriai pliaukštelėjo jam per burną ir tarė: 
„Kad negirdėčiau daugiau taip sakant. Turi gerbti tetą. Atsiprašyk!“ Džeris įsižeidė ir 


atsiprašė piktai ašarodamas. 


Komentaras 
Įžūlus Džeris norėjo padaryti didelį įspūdį. Mama, pagauta pirmo im- 
pulso, pliaukštelėjo berniukui. 

Vaikas kalbėjo su savo teta, todėl mamai reikėjo užsiimti savo reika- 
lais (23). Teta gali pademonstruoti kažką netikėta ir reaguoti kaip visada, 
be to, ji gali visa paversti žaidimu ir maloniai atsakyti (18). 


Pavyzdys (30) 
Šešiametis Sendis stovėjo ir žiūrėjo į vyrus, kurie kasė duobes tvorai. Jis pradėjo versti 
žemę atgal į duobes. Brigadininkas sušuko: „Ei, drauguži. Užteks!“ Sendis dar kartą 
išdykėliškai spyrė žemių į duobę. Išgirdusi triukšmą prie durų priėjo mama. Vaikas to- 
liau spardė žemę ir nekreipė dėmesio į brigadininko perspėjimus. Mama viską stebėjo. 
Pagaliau vyras priėjo prie jos ir paklausė: „Kaip sustabdyti tą vaiką?“ „Kaip aš galiu 
ji sustabdyti? Negaliu stypsoti čia visą dieną ir saugoti, kad nežaistų su žemėmis.“ 
Vaikas ir toliau darė tą patį. Brigadininkas įsiuto ir pagrasino vaiką taip primušti, kad 
jis nebematys dienos šviesos. Sendis verkdamas parbėgo namo. Po to jis grįžo atgal ir 


pradėjo erzinti darbininkus. Tai tęsėsi tol, kol grįžo tėvas. Jis uždarė Sendį namuose. 

Komentaras 
Sendis yra stiprus „blogas“ berniukas. Mama nesipriešina, priima jo ne- 
deramą elgesį ir leidžia jam daryti viską. 

Mama turi nugalėti savo bejėgiškumą ir nebijoti vaiko. Ji privalo ska- 
tinti pagarbą kitų teisėms (7). Prireikus ji turi berniuką parvesti į vidų. 
Nebus jokios kovos dėl valdžios, jeigu jos veiksmai padės išsaugoti tvar- 
ką ir pagarbą. Toks elgesys yra geresnis negu jos ketinimai „priversti“ 
Sendį apsigalvoti. 


Pavyzdys (31) 
Penkerių metų Joana yra vienintelis vaikas, vienintelė anūkė ir vienintelė dukterėčia. Ją 
ir jos mamą kaimynai pakvietė į iškylą. Kadangi Joana žaidė su kaimyno mergaitėmis, 
Liucija ir Marija, vaikams paruošė atskirą stalą. Kai visi susėdo valgyti, Joana pravir- 
ko. Per ašaras ji prašė: „Aš noriu sėdėti su mama.“ „Brangioji, žiūrėk, kaip puiku bus 
tau su Liucija ir Marija. Sėdėk ir valgyk vakarienę. Matai, kaip viskas skanu.“ Joana 
verkšleno toliau ir vis kartojo: „Aš noriu sėdėti su tavimi.“ Mama truputį supyko: 
„Jeigu blogai elgsies, aš tave parvesiu namo!“ Joana nenustojo verkti. Pagaliau mama 


nusileido, paėmė Joanos kėdę ir pastatė šalia savęs. 


Komentaras 

Nepaisant situacijos reikalavimų, Joaną reikia nuramintu. Mama bandė 
Joaną „atvesti į protą“ ir laimėti bendradarbiavimą, po to grasino par- 
vesti namo, bet nieko nepadarė. Pagaliau ji pasidavė „ašarų jėgai“. Moti- 
na gali išsaugoti tvarką tvirtai paskelbdama: „Vaikai sėdi prie savo stalo, 
Joana“ (6). Jeigu po to mergaitė vis dar verkia, mama gali paklausti: „Jo- 
ana, ar tu nori valgyti su Marija ir Liucija, ar norėtum eiti namo?“ (11). 
Mama turi elgtis taip, kaip nuspręs Joana (26). 


Pavyzdys (32) 
Aštuonerių metų Rojus trinktelėjo trejų metų Žanetai todėl, kad ši išardė žaislinius 
kaubojus. Mama apibarė: „Kas tau yra, Rojau? Kodėl negali palikti jos ramybėje?“ 
„Taip, bet ji visą laiką 1ma mano daiktus.“ „Ji yra maža, Rojau. Tu neturi teisės 
jos skriausti. Dabar eik į savo kambarį.“ „Tu negali manęs priversti,“ — atsikalbinėjo 


Rojus. „Mes dar pažiūrėsime,“ — supyko mama ir nutempė Rojų į viršų, įstūmė jį į 

kambarį ir uždarė duris. Berniukas iš karto jas atidarė. Mama dar kartą uždarė duris ir 
užrakino. Rojus bandė kovoti ir atidaryti duris. Pagaliau mama pavargo. Ji leido Rojui 
atidaryti duris, tada griebė jį, prilupo ir paliko verkiant ir besispardantį lovoje. 

Kitą dieną berniukas žaidė su Žaneta. Mama pačiu laiku įėjo į kambarį ir pamatė, 
kad Rojus laikė tvirtai apsukęs virvę apie Žanetos kaklą. „Rojau!“ — sušuko ji, pul- 
dama prie vaikų. Ji išstūmė sūnų lauk ir atrišo virvę nuo Žanetos kaklo. Mergaitė 


nesiskundė, neištarė nė žodžio, bet rimtai stebėjo, kai mama lupo Rojų. 


Komentaras 
Tai — kova dėl valdžios, o po jos seka kerštas. 

Mama negali atsisakyti įvairių atsakomųjų veiksmų. Kiekvieną kartą 
nubausdama Rojų, ji verčia vaiką dar labiau apsispręsti ir siekti atsilygin- 
ti. Mama gali užsiimti savo darbais (23), pasitraukti nuo kovos (21), leisti 
Žanetai pasirūpinti savimi (19) ir nekreipti dėmesio į bet kurio vaiko 
provokacijas. Žinoma, ji turi nuimti virvę nuo Žanetos kaklo! Bet turi tai 
daryti ramiai, nedramatizuodama, kaip to tikėjosi berniukas. Greičiau- 
siai jis nė neketino pakenkti mažajai seseriai, bet jis žinojo, kaip galima 
mamą prisišaukti ir „pažeisti“. Mama gali elgtis netikėtai (18), po to gali 
Rojų apkabinti, pabučiuoti ir nusišypsoti (ar tai jo nesuglumintų!). Vėliau 
ji turi stengtis pagerinti santykius. 


Pavyzdys (33) 
Ketverių metų Džekas, vos tik mama sudėjo nupirktus maisto produktus, pradėjo 
brautis prie mašinos. Mama timptelėjo jį už rankos. Vaikas paslydo, nukrito ir ėmė 
rėkti, bet mama nekreipė dėmesio. Pagaliau ji paleido sūnų ir Džekas išsitiesė ant as- 
falto prie mašinos. Mama piktai suniurnėjo: „Gerai, pasilik čia.“ Ji sėdo į mašiną ir jau 
ketino važiuoti. Džekas akies krašteliu ją stebėjo ir toliau purkštavo. Netrukus keisti 
praeivių žvilgsniai privertė mamą iššokti iš mašinos ir pagriebti Džeką. Ji stumte įstū- 
mė vaiką į mašiną ir dar gerai sušėrė. Rėkdamas ir protestuodamas Džekas šokinėjo 


ant užpakalinės automobilio sėdynės. 
Komentaras 
Mama pasakė: „Tu darysi taip.“ Džekas atsakė: ,Nedarysiu.“ Ji pasitelkė 


jėgą ir pagąsdino, nors iš pradžių neketino taip elgtis. 

Mama galėtų į Džeką nekreipti dėmesio. Išėjusi iš krautuvės, ji gali 
eiti prie mašinos, manydama, kad sūnus eina kartu. Kai berniukas pama- 
jis seks paskui ją. Jeigu jis atsisako lipti į mašiną, mama gali pasakyti: 
„Tada aš turėsiu palaukti, kol tu pasirengsi.“ Ji ramiai atsisėda ir laukia 
nerodydama pykčio, kovos. Greitai Džekas supras: „Kokia iš to nauda“, 
ir įlips į mašiną (11, 13, 14, 15). Kitas būdas — suvokti, kad Džekas turi 
paklusti tvarkai. Užuot norėdama priversti vaiką paklusti, motina turi 
apsvarstyti situaciją, o tai padės išvengti pykčio. Tada ji gali ramiai paso- 
dinti vaiką į mašiną. Motina turi elgtis šaltai ir abejingai (6). Vaikas pajus 
jos tvirtumą. 


Pavyzdys (34) 
Trejų metų Luiza priėjo prie stalo blogai nusiteikusi. Ji buvo jauniausia iš keturių vai- 
kų ir paprastai gaudavo tai, ko norėdavo. Kai mama padavė pietus, ji paėmė lėkštę ir 
trenkė ją ant grindų, po to pradėjo spardytis ir rėkti. Mama išnešė mergaitę iš kamba- 
rio ir paklausė: „Kas atsitiko, Luiza?“ Jokio atsakymo. „Kas tave verčia taip elgtis? Tau 
turėtų būti gėda.“ Vaikas tylėjo. „Na, gerai, pasėdėk čia.“ Mama apsisuko ir ketino 
išeiti. „Atsiprašau, mama. Aš daugiau taip nedarysiu,“ — tyliai tarė Luiza. „Gerai. Gali 
vėl grįžti prie stalo.“ Luiza atsisėdo pietauti. Kai jai atnešė pudingą, ji trenkė lėkštę į 


žemę. „Luiza! Tu žadėjai gerai elgtis. Dabar būsi prilupta.“ 


Komentaras 
Mažoji princesė įrodė tai, ko norėjo. Pirma mama elgėsi teisingai išvesda- 
ma Luizą, bet po to ji „kalbėjo jai“, priėmė pažadą ir pagaliau nubaudė. 

Luizai galima atleisti kalbant kuo mažiau. Į pažadą, kuris leido Luizai 
nereaguoti į blogą elgesį, iš tikrųjų reikėjo nekreipti dėmesio. Mama pa- 
sielgtų labai drąsiai sodindama Luiza su kitais į vieną valtį. „Jūs, vaikai, 
nežinote, kaip reikia elgtis prie stalo. Visi galite išeiti“ (27). Ir daugiau 
nereikia jokių komentarų (15). 


Pavyzdys (35) 
Dvejų su puse metų Gailė iš stalčių ištraukė visus drabužius ir išmėtė po kambarį. 


Mama, tai pamačiusi, išbarė dukrą, viską surinko ir sudėjo atgal. Paskutinį kartą bar- 

dama mama pasakė: „Už tai šią popietę tu negausi ledų.“ Kai atvažiavo vežimėlis: su 
ledais, Gailė paprašė mamos pinigų. „Šiandien tu ledų negausi.“ Mergaitė pravirko ir 


treptelėjo koja. Mama ją pakėlė ir nunešė į kambarį. 


Komentaras 
Gailė verčia mamą ja užsiimti. Mama bando auklėti dukterį bardama ir 
kažką atimdama. 

Kaip susiję ledai 1r išmėtyti iš stalčių drabužiai? Mama gali paklausti: 
„Ar tu norėtum, kad aš padėčiau tau atgal sudėti drabužius?“ (11). Jeigu 
Gailė sako, kad mama tai turi padaryti viena, motina ramiai pasitraukia 
(14). 


Pavyzdys (36) 
Ketverių metų Vilis ir trejų Džeinė buvo alergiški maistui. Mama matė, kaip vaikų 
tėvas kentėjo nuo šienligės. Ji labai gailėjo vaikų, kurie ir ateityje turės daug bėdų. 
Motina žinojo, kad jiems teks apriboti maistą, kurio jie norės. Mama griežtai laikėsi 
gydytojo nurodymų ir kiekvienam atskirai virė, nes vaikai buvo alergiški skirtingiems 
produktams ir retai galėjo valgyti tą patį maistą. Kad ir kaip ji rūpinosi, jie dažnai bū- 
davo išberti, kartais juos pykindavo. Kai tik vaikai sunegaluodavo, mama atleisdavo 
jiems už blogą elgesį, nes „vargšai vaikai blogai jaučiasi“. Be to, ji nereikalavo atlikti 
namų ruošos darbų. Atrodė, kad jeigu ji pareikalaus ką nors padaryti, surinkti žaislus 
prieš miegą ar pan., tai juos nuliūdins ir jų sveikata pablogės. Todėl ji stengėsi viską 
daryti pati ir tikėjosi, kad vaikai išaugs iš savo ligų, nes, gydytojo nuomone, iš tiesų 


taip galėjo atsitikti. 


Komentaras 
Įrodyta, kad alergijos yra naudingos! Vaikai leidžia suprasti mamai, kad ji 
turi jų pasigailėti. Šitaip jie išvengia reikalavimų, kuriuos kelia situacija. 

Mama turi vengti gailesčio (24), padėti vaikams gyventi su sveikatos 
problema ir sumažinti naudą, kurią jie gauna iš jos. Vis dėlto tvarka turi 
būti išsaugota (6) ir vaikai turi įnešti savo indėlį. Jei jie jaučiasi pakanka- 
mai sveiki žaisti, vadinasi, jie gerai jaustis gali ir dirbdami. Sirgdami vai- 
kai privalo gulėti lovoje, su jais reikia elgtis kaip su ligoniais ir nesuteikti 
tokių pramogų, kurias turi sveikieji (3). 

Pavyzdys (37) 
Ketverių metų Alekas žaidė ant laiptų prie laukujų durų. Staiga pasigirdo veriantis 


Į - 


klyksmas: ,Mama! Mama!“ Motina puolė prie vaiko. Alekas stovėjo atsirėmęs į duris 
ir rėkė iš baimės. Šaligatviu bėgo šuo ir uostinėjo. Mama atidarė duris ir įvedė Aleką. 
„Ateik, brangusis. Šuo tau neįkąs.“ Ji paėmė berniuką ant rankų ir pagaliau nuramino. 


Kol tolumoje dar matėsi šuo, vaikas atsisakė eiti į lauką. 


Komentaras 
Aleko baimė mamai daro didelį įspūdį ir verčia ją rūpintis. 

Mama gali atsisakyti kreipti dėmesį į Aleko baimes (22). Ji gali padrą- 
sinti vaiką sakydama: „Tu pamatysi, kad šuo tau nieko nedarys.“ Paskui 
ji turi leisti įvykiams tekėti savo vaga (1). 

